
নিবেছন 


“মুক্তি যুদ্ধে আদিবাসী”র পরিবদ্ধিত ও সংশোধিত সংস্করণ 
প্রকাশিত হইল | এই জন্য আমি আনন্দিত ও গৌরবান্ধিত | 

প্রথম সংস্করণের তুল-ক্রটিগুলি যথাসম্ভব সংশোধিত করা হইল । 
তাহা! ছাড়া এই সব আদিবাসীদের সম্পর্কে বিভিন্ন প্রামাণ্য গ্রন্থ 
হইতে কিছু সংখ্যক তথ্য এবং অভিমতও উদ্ধত করা হইল ; যাহা 
উহাদের সমাজবিকাশের ধারা সম্যক উপলব্ধির পক্ষে একান্ত প্রয়োজন । 
শাসক ও শে।ষক শ্রেণীর সশস্ত্র আক্রমণের বিরুদ্ধে তাহাদের প্রতিরোধ 
সংগ্রামের কিছুটা প্রামাণ্য রিপোর্ট ও এই সংস্করণে সংযোজিত হইল । 

ত্রিশের দশকের শেষ দিকে রাজবন্বী জীবন হইতে মুক্তি পাইয়াই 
কমিউনিষ্ট পার্টির নির্দেশে কৃষক সভার কাজে আত্মনিয়োগ করি । 
১৯৪০ হইতে ১৯৫৪ সন পর্যন্ত আমি প্রধানতঃ ময়মনসিংহ জেলার 
পাহাড় সীমান্ত অঞ্চলে আদিবাসী কৃষকদিগের মধ্যে থাকিয়া তাহা- 
দিগকে ব্রিটিশ সাম্রাজ্যবাদ ও সামস্ততন্ত্রের বিরুদ্ধে সচেতন ও সংগ্রামে 
সংগঠিত করিতে চেষ্টা করি। সেই স্বাদে তাহাদের সমাজ জীবন 
হইতে বিম্ময়কর ও আকর্ষণীয় অনেক শিক্ষাই আমি লাভ করিয়াছি, 
এইগুলি আমার জীবনে অবিস্মরণীয় পরম সম্পদম্বরূপ ৷ 

দেশ বিভাগ ও রাজনৈতিক বিপর্যয়ের ফলে এই অঞ্চলের প্রায় 
সমস্ত আদিবাসী কৃষকই মেঘালয়, আসাম, অরুণাচল, নাগাল্যাণ্ড ও 
দণ্ডকারণ্য প্রভৃতি স্থানে বিক্ষিপ্রভাবে উদ্বান্ত্ব জীবন যাপন করিতে বাধ্য 
হইয়াছেন। এখন তাহাদের সম্মুখে কোন রাজনৈতিক নেতৃত্ব ও আধিক 
সাহায্য প্রাপ্তির সম্ভাবনা নাই, কিন্তু তবুও লালবাগ্াকে তাহারা ভুলে 
নাই। সমাজতন্ত্রে বিশ্বাসী সমস্ত দলমতের প্রতি তাহারা গভীর আস্থা- 
শীল । তাই তাহাদের প্রতি আজ আমি দেশবাসীর দৃষ্টি আকর্ষণ করি। 

আমি লেখক নই । লেখা আমার পেশ! নয়, শখও নয় । তবুও 
কেন এই বই লেখায় হাত দিলাম ? ভূমিকায় শ্রদ্ধেয় অধ্যাপক শ্রীযুক্ত 


(খ) 


হীরেন্্র নাথ মুখোপাধ্যায়, মহাশয় যাহা বলিয়াছেন-__তাহাই আমার 
অন্তরের কথা। তীহার লেখা এই ভূমিকা বইখানার মূল্য ও 
মর্যাদা বৃদ্ধি করিয়াছে । এই জন্য আমি তাহার নিকট কৃতজ্ঞ 
রহিলাম। 

আমার বিশ্বাস ১৭৫৭ সালের পরবর্তীকালে ভারতবর্ষের যেখানে 
যত কৃষি সংগ্রাম বা কৃষক বিদ্রেহ হইয়াছে, তাহার মধ্যে ময়মনসিংহ 
জেলার কৃষকদের খণ্ড বিক্ষিপ্ত স্বতঃক্ফুর্ত বিদ্রোহগুলি বিশেষভাবে 
উল্লেখযোগ্য ৷ দ্বিতীয় মহাযুদ্ধ ও যুদ্বোত্তর যুগের আন্দৌোলনগুলি 
তো আমাদের জাতীয় যুক্তি সংগ্রামে অন্যতম শ্রেষ্ঠ নিদর্শন । তাই 
ময়মনসিংহ জেলার কৃষক সংগঠন ও কৃষকদের বন্ুমুখী সংগ্রাম এক 
সময় সারা ভারত কৃৰক অন্দোলনকে উৎসাহিত ও অন্থুপ্রাণিত করিত । 
আজ পৃথক এক রাষ্ট্রের অন্তভূক্ত হওয়। স্বত্বেও তাহাদের অতীত 
অবদানকে আমরা অস্বীকার করিতে পারি না। সংগ্রামী কৃষকদের দৃপ্ত 
জীবন ও গৌরবোজ্জল দিনগুলির কথা ভুলিতে পারি না। তাহাদের 
আত্মবলিদান স্বার্থত্যাগের আদর্শ আমাদের স্বাধীনতা আন্দোলনের 
ইতিহাসে অতুলনীয় সম্পদ হইয়া রহিয়াছে । : 

আমি জানি, ময়মনসিংহ জেলার কৃষক আন্দোলনের ইতিবৃত্ত 
কয়েকজন লেখক ও রাজনৈতিক নেতা! বিশদভাবেই জানেন । তাহারা 
লিখিলে খুব ভালই হইত । দেশ বিভাগের বিপ্ধয়ে ও বর্তমান 
পরিস্থিতিতে হয় তো তাহারা অন্যত্র ব্যাপূত। অথচ আমাদের জাতীয় 
মুক্তি আন্দোলনের একটি গৌরবময় অধ্যায় উপেক্ষায় ক্রমশ বিস্থাতির 
অতলে ডুবিয়া যাইতেছে । ভবিষ্যৎ এতিহাপিকদের অনুসন্ধানী দৃষ্টি 
আকর্ষণ করিবার মতো কোন নিদর্শন থাকিতেছে না, এই কথা 
স্মরণ করিয়াই আমি আমার সমস্ত অক্ষমতা ও দুর্বলতা সম্পর্কে 
সঈগুর্ণ সচেতন থাকিয়া ময়মনসিংহ জেলার কৃষক আন্দোলনের 
কিছুটা অংশ, পাহাড় সীমান্ত অঞ্চলের কৃষকদের এঁতিহময় 
আন্দোলনকে সংক্ষিপ্তভাবে লিপিবদ্ধ করিতে চেষ্টা করিলাম | কারণ, 
সমস্ত বিষয় বিশদভাবে বর্ণনার এখনও অন্কুল পরিবেশ স্থষ্টি হয় 


(গ) 


নাই। আমি আশা করি ভবিষ্যতে যে-কোন যোগ্য ব্যক্তি সমস্ত 
ময়মনসিংহ জেলার কৃষক আন্দোলনের এক পূর্ণাঙ্গ ইতিহাস আরো 
উন্নততর ও বিস্তৃতভাবে রচনা করিবেন । 

দেশ বিভাগের বিপর্যয়__ পুনঃপুনঃ সাম্প্রদায়িক দাঙ্গা এবং 
কায়েমী স্বার্থের অবিরাম অত্যাচার উৎপীড়ন সত্বেও এই “এই 
আংশিক শাসন-সংস্কার বহির্ভূত” অঞ্চলের আদিবাসীগণ তাহাদের 
স্থপ্রাচীন আবাসভূমি ত্যাগ করার কথা কল্পনা করেন নাই । কিন্তু 
সম্প্রতি সংবাদ পাওয়া যাইতেছে যে নিতান্ত অনিবার্ধ কারণে 
নিরুপায় হইয়াই তাহারা নিজেদের আবাসভূমি চিরতরে ছাড়িতে 
বাধ্য হইতেছেন। এই সব উদ্বাম্্ব আদিবাসীগণ 'আসামের গারো 
হীলস্, খাসি হীলস্, গোয়ালপাড়া, কামরূপ ও দরং জেলার 
বিভিন্ন স্থানে বিচ্ছিন্নভাবে আশ্রয় লইতেছেন । তাহাদের মধ্যে বিশেষ 
করিয়া হাজং ডালু ও হদি সম্প্রদায়ের কষকগণ শতাব্দীকাল যাবৎ 
বাঙালী হিন্দু-সংস্কৃতির প্রভাবে পরিবতিত হইতেছিলেন। আমাদের 
স্বাধীনতা আন্দোলনের বিভিন্ন শ্রোতধারার সাথে যুক্ত হইয়া অনেক 
দুর অগ্রসর হইয়াছিলেন। আজ আবার তাহাদের জীবন বিকাশের 
পথে এক কঠিন সঙ্কট উপস্থিত । সমাজতান্ত্রিক ভাবধারা ও স্বাধীন 
ভারতের প্রগতিশীল গণআন্দোলনই তাহাদের একমাত্র ভরসা । এই 
ছিন্নমূল চাষীদের প্রতি দেশবাসীর দৃষ্টি আকর্ষণ করিতে চাই 

এই বইয়ের প্রথম রচন! পড়িয়া সংশোধন করিয়া দিয়াছেন 
শ্রীজিতেন্্রনাথ সেন এবং পাঙুলিপি “কপি” করা হইতে শুরু করিয়া 
ইহ। পুস্তকাকারে প্রকাশ করা পর্যন্ত সমস্ত রকম পরিশ্রম ও পরামর্শ 
দিয়া সাহায্য করিয়াছন বন্ধুবর শ্রীজলধর পাল । আর হাজং নেতা 
ললিত সরকার প্রমুখ খ্যাত-অখ্যাত কৃষক ভাইদের কাছ হইতে পাইয়াছি 
বিভিন্ন তথ্য । তাহাদের সকলের সক্রিয় সাহায্য না পাইলে এই বই 
লেখার দায়িত্ব কিছুতেই পালন করিতে পারিতাম না । এই বইয়ে 
প্রকাশিত ফটোগুলি বিখ্যাত আলোকচিত্র-শিল্পী শ্রীযুক্ত সুনীল কুমার 
জানার দান। গুহাদের সকলের নিকট আমি খণী। 


(ঘ) 


একদিন কমরেড মুজফ.ফর আহ.মদ-এর নির্দেশে ও পরামর্শে 
কৃষক আন্দোলনে যোগদান করিয়াছিলাম । আজ তাহার পরিচয় পত্র 
লয়! বইখানা আত্মপ্রকাশ করিতেছে । ইহা আমার পরম গর্বের 
কথা । আমার রাজনৈতিক সত্তা ধাহার কাছে খণী তাহার কাছে নৃতন 
করিয়া খণ স্বীকারের অবকাশ কোথায়? 

পরিশেষে, এই পুস্তক প্রকাশে প্রতি পদক্ষেপে সাহায্য পাইয়াছি 
সতীর্ঘ জলধর পালের-_তাহার নিকট খণ অপরিশোধ্য । সেই সাথে 
কৃতজ্ঞতা জানাই মনিষা গ্রন্থালয় প্রাঃ লিমিটেডের পরিচালক মণ্ডলী 
ও কমীদের | 


বলরাম ভবন' 
৬ নং, শেঠ বাগান প্লেস, প্রমথ গুপ্ত 
কলিকাতা-৩৭ 


ভ্ামিক। 


সাগর পার হয়ে এসে হ্বীষ্টান পাদরিরা আজ কয়েক পুরুষ ধরে 
আমাদের দেশের বিভিন্ন আদিবাসী অঞ্চলে ধমপ্রচার ব্যপদেশে বসবাস 
করেছেন, তাদের ভাষা, রীতি-নীতি ইত্যাদি আলোচনা করেছেন, 
ভারতের সামগ্রিক জীবন থেকে যাতে বিচ্চিন্ন হয়ে থেকে দেশের সংহ- 
তিকে দুর্বল করে ফেলে, জ্ঞাতে বা অজ্ঞাতে সেই চেগ্ায় লেগে 
থেকেছেন । এদের দোষ দিয়ে নিজেদের দোষম্বালনের অভ্যাস 
আমাদের আছে, কিন্তু সে-অভ্যাস ছাড়তে পারলেই মঙ্গল । শ্রীযুক্ত 
প্রমথ গুপ্ত ময়মনসিংহের পার্বত্য সীমান্তের আদিবাসীদের নিয়ে এই 
গ্রন্থটি রচনা! করে তাই আমাদের ধন্যবাদ | 

দেশ বিভাগের মূল্য দিয়ে স্বাধীনতা সংগ্রহ করার কিছু আগে ময়- 
মনসিংহ জেলার হাজং কৃষকেরা “তেভাগার' লড়াইয়ে দেশজোড়া 
খ্যাতি লাভ করেছিলেন । আজ পাকিস্তানের উদ্ভট রাজনৈতিক আব- 
হাওয়ায় অ-মুসলমান বলে উপেক্ষিত জীবন-যাপন তীর! করেছেন । 
সর্ববিধ জনপ্রচেষ্টা সেখানে স্তব্বশৃংখলিত অবস্থায় আছে বলে নিরন্তর 
মন্বস্তির মধো বাস করছেন । তাদের কথা আমরা যখন ভুলতে বসেছি 
তখন এ-বইয়ের প্রকাশ খুবই সময়োচিত হয়েছে । 

আমাদের দেশের আদিবাসী যারা, তাদের সম্বন্ধে জিজ্ঞাসা, 
আগ্রহ ও সৌহার্ট্যের অভাব আমাদের যে কবে ঘুচবে, কে জানে? 
আমরা মাঝে মাঝে বলেই খুশী যে আমাদের ইতিহাসে আছে 
সহিষ্ণতার পরাকা্টা, আদিম সভ্যতাকে প্রগতির রথচক্রে নির্মমভাবে 
গুড়িয়ে ফেলার মনোবৃত্তি আমাদের পূর্বপুরুষের! দেখাননি । কথাটা 
যে ভুল, তা নয়। ভারতবর্ষের বহুমুখী, জটিল সংস্কৃতিতে আদি- 
বাসীদের স্থান আছে, বেশ সহজ ও স্বচ্ছন্দভাবেই আছে । কিন্তু 
জাঁতিভিত্তিক সমাজে এই স্বাধীনতা প্রিয় আদিবাসীরা উপেক্ষিত 


(ড) 


হয়ে এসেছে । এখনও তাদের সম্পকে আমাদের মনোভাব প্রকৃত 
সহানুভূতির সিঞ্চনে বিকশিত হয়নি । 

এটা যে একান্ত পরিতাপের বিষয় তা বনু স্মত্র চিনা আমরা 
বুঝি। প্রাতঃস্মরণীয় বিগ্তাসাগর মহাশয় এই সরল আদিবাসীদের 
সত্যসম্ধতায় মুগ্ধ হয়েছিলেন, তার দরাজ বুকে বাংলা-বিহারের 
সাওতালরা মস্ত বড় একট! জায়গা জুড়ে থেকেছে । যারাই আমাদের 
আদিবাসীদের কোলে টানতে পেরেছে, তাদের কাছেই আমরা 
জেনেছি তাদের স্বভাবমাধুর্ষের কথা | 

কিন্ত শুধু প্রকৃতির শিশু হিসাবে তাদের দেখলে প্রচণ্ড ভুল 
ঘটবে। একটা জায়গায় আমাদের আদিবাসীরা একেবারে স্থপরিণত, 
নিজেদের সন্ত! সম্বন্ধে পরিপূর্ণ সজাগ । ঠিক এ জন্যই দেখি যে 
দেশের ছুর্দশীয় তারা মুক-বধির অবস্থায় স্থির হয়ে থাকেনি, 
লড়াইয়ের ময়দানে অকুতোভয় মন নিয়ে ঝাপিয়ে পড়ছে । 

কেন যে আমরা মনে রাখি না ১৮৫৫-৫৬ সালের সীওতাল 
বিদ্রোহের কথা, যা ইংরেজ রাজত্বের আতে ঘা দিতে পেরেছিল £ 
কার মনে আছে বারবার ছোটনাগপুরের কোল, মুণ্ডা, সাওতালদের 
অসমসাহসিক অভ্যুত্থানের কথা, যা ঘটেছিল ১৮৩১১, ১৮৭১, 
১৮৯৮-১৯০০ সালে? তাদের নেতা ভগরিৎ আর বিরসার কথা 
আমরা ক'জন জান! দরকার মনে করি ? আজও যখন নাগা অঞ্চলে 
বিদ্রোহ হয়, কিম্বা আসামের পার্বত্য এলাকার উপজাতিদের হাজার 
নালিশ জড়ো হওয়ার খবর পাই, তখন ঘরে বসে খবরের কাগজ 
পড়ে বোধ হয় মনে করি যে এগুলে! ছোটখাট আপদ, এর কোন 
অর্থ নেই, গোলাগুলি চালিয়ে সহজেই এদের দাবিয়ে রাখা চলে। 
আমাদের মধ্যে ক'জন ভাবি যে প্রকৃতপক্ষে ভারত যখন স্বাধীন 
ঈজজীবন যাপন করবে, তখন এই আদিবাসীদের মধ্য থেকেই তো৷ 
আমাদের কয়েকজন শ্রেষ্ঠ নায়ক খুজে পাব-- মধ্যপ্রদেশের জঙ্গল 
আর আসামের পাহাড় থেকে অনেক ভারতরত্বের সাক্ষাৎ পেয়ে 


আমরা গর্ব করব ? 


(ছ) 


কথা বাড়াবার দরকার নেই । হাজংদের কাহিনী নিয়ে গ্রন্থকার 
বইটি লিখেছেন, দরদ দিয়ে লিখেছেন, যথাসাধ্য অনুসন্ধান করে 
লিখেছেন। তিনি নিজে ময়মনসিংহের গারো পাহাড় এলাকায় 
বহুদিন থেকেছেন, হাজং প্রভৃতি উপজাতিদের সঙ্গে ঘনিষ্ঠভাবে 
মিশেছেন ৷ একেবারে পক্ষপাঁতহীন পণ্তিতী বিবর্ণ লিখতে ইনি 
পারেননি__- স্জেন্ত পাঠকই তীকে ধন্যবাদ দেবেন। পক্ষপাত 
পরিপূর্ণ যিনি বর্জন করতে পারেন, তিনি তুরীয় মার্গে বাস করতে 
পারেন, কিন্তু ইতিহাস লেখা তেমন ব্যক্তির কর্ম নয়। প্রমথবাবুর 
এই আদিবাসীদের সন্বন্ধে পক্ষপাত আছে, আর থাকবে না-ই বা 
কেন? তিনি কিশোর বয়স থেকে রাজনীতি করেছেন, ইংরেজ 
আমলে বহু বসর রাজবন্দী থেকেছেন, মার্কস্বাদকে বোঝার চেষ্টা 
করেছেন । কৃষক-আন্দোলনে সক্ত্রিয় থেকেছেন । আমি তার 
এই লেখাকে স্বাগত জানাচ্ছি, আর চাইছি যে এর যেন বহুল প্রচার 
ঘটে । 


হীরেজ্জনাথ মুখোপাধ্যায় 


“মুক্তিযুদ্ধে আদিবাসী”র লেখক পাকিস্তানের (অধুনা বাংলাদেশ) 
ময়মনসিংহ জিলায় জন্মেছেন। কিশোর বয়সে তিনি' সন্ত্রাসবাদী 
বিপ্লবী দলের ( যুগান্তর" গ্রৎপের ) সংস্পর্শে আসেন । ১৯৩ সালে 
আইন অমান্য আন্দোলনে যোগ দিয়ে তিনি তিন মাস জেলও খাটেন । 
১৯৩১ সালে তিনি “শালধা ডাকাতি” মকদামায় অভিযুক্ত হন এবং 
বিচারে বে-কনল্নুর ছাড়া পেয়ে যান। সেকালে বৈপ্লবিক কাজ 
চালানোর উদ্দেশ্টে সন্ত্রাসবাদী বিপ্লবীরা ডাকাতি ক'রেও অর্থ সংগ্রহ 
করতেন । 

কথায় কলে বাঘে ছুঁলে আঠারো ঘা । ডাকাতির মোকন্দমা 
হতে বে-কম্ুর খালাস পেয়েও কমরেড প্রমথ গুপ্ত রেহাই পেলেন 
না। ১৯৩২ সালে ভারতের ব্রিটিশ গভর্নমেন্ট তাকে বিনা বিচারে 
বন্দী করলেন এবং তীকে ক্রমান্বয়ে পাচ বছর কাটাতে হলো হিজলী 
ও দেউলির বন্দীশিবিরে । তারপরে তিনি কিছুকাল আটক থাকলেন 
উত্তরবঙ্গ ও পশ্চিমবঙ্গের বিভিন্ন গ্রামে । বন্দীদশায় অন্য অনেক 
সন্ত্রাসবাদী বিপ্লবীদের মতো কমরেড প্রমথ গুপ্তও মার্কসবাদ*লেনিন- 
বাদের প্রতি আকৃষ্ট হন। ১৯৩৮ সালে তিনি মুক্তি পান। তার 
পরেই হয় তার সঙ্গে আমার প্রথম পরিচয় । 

ভারতের কমিউনিষ্ট পার্টি তখন বে-আইনী প্রতিষ্ঠান ছিল ৷ তবে 
নানান কারণে, বিশেষ করে মীরাট কমিউনিষ্ট ষড়যন্ত্র মোকন্দমায় আমার 
বিচার হওয়ায় বন্দীশিবিরে ও জেলে মার্কসবাদ-লেনিনবাদ-পড়া মুক্ত 
রাজবন্দীর। ধ'রে নিতেন যে আমি ভারতের কমিউনিষ্ট পার্টির একজন 
সভ্য । ভারা আমার নিকটে এসে ভারতের কমিউনিষ্ট পার্টিতে তাদের 
যোগ দেওয়ার ইচ্ছা আমায় জানাতেন । ১৯৩৮ সালে কমরেড 
প্রমথ গুপ্তও এই সুত্র ধরেই আমার নিকটে এসেছিলেন এবং 
বলেছিলেন যে তিনি কমিউনিস্ট পার্টিতে যোগ দিতে চান।. তখনকার 


(ঞ) 


দিনের নীতি অনুসারে আমি তাকে তার নিজের জিলা ময়মনসিংহে 
গিয়ে কৃষক স্ংগঠন গড়ে তুলতে অনুরোধ করেছিলেম এবং কলে 
দিয়েছিলেম যে এই কাজের ভিতর দিয়েই তাঁকে পার্টির সভ্যপদ 
অর্জন ক'রে নিতে হবে । বলা বাহুল্য, তিনি পার্টির সভ্যপদ অন 
করেছিলেন । 

ময়মনসিংহ জিলার আদিবাসী অঞ্চলের কৃষকদের কৃষক সমিতিতে 
সঙ্ঘববদ্ধ করার অবিরাম চেষ্টাই শুধু তিনি করেননি, আদিবাসী কৃষকেরা 
ষে বীরত্বপূর্ণ সংগ্রাম চালিয়েছেন সেই সংগ্রামেরও তিনি একজন 
সংগঠক । ব্রিটিশ আমলে তিনি এই সংগ্রামে লিপ্ত তো ছিলেনই, 
দেশ ভাগ হওয়ার পরেও, অথাৎ পাকিস্তানী আমলেও তিনি সংগ্রামে 
লিপ্ত থেকেছেন । 

ভারতের কত জায়গায়, দেশ ভাগ হওয়ার পরে ভারত ও পাকি- 
স্তানের কত জায়গায় জনগণের কত সংগ্রাম যে হয়ে গেছে কালীর 
আচড়ের ভিতরে ধরে না রাখলে দেশ এই সকল সংগ্রামের কথা 
বিলকুল ভূলে যাবে । অথচ এই সমসাময়িক ঘটনাগুলি জড়ো করেই 
তো ভবিষ্যতের ইতিহাস রচিত হবে । ধনিক-বণিক-জমীদারের পার্টি 
ইপ্ডিয়ান স্াশনাল কংগ্রেস আজ ভারতের শাসন ক্ষমতায় জণকিয়ে 
বসেছেন । এই ক্ষমতার সুযোগ নিয়ে বিরামহীন প্রচারের দ্বারা 
তারা জনসাধারণের মনে বিশ্বাস জন্মিয়ে দিচ্ছেন যে কংগ্রেসই দেশে 
স্বার্দীনতা এনেছেন । কথাটা ষোল আনা সত্য নয় | দেশের স্বাধীনতা 
লাভে কংগ্রেসের কোনো অব্দানই নেই এমন কথা আমি বলতে চাইনে, 
কিন্ত স্বাধীনতা এসেছে বহুকালের বহু সংগ্রামে হাজার হাজার 
লোকের জীবন বলিদানের ভিতর দিয়ে । ভারতের বনু জায়গায় 
বন্ত কৃষক-অন্থযত্থান হয়েছে । তার অনেকগুলি সশস্ত্র অভ্যুত্থান । 
সন্ত্রাসবাদী বিপ্লবী আ্বান্দোলন আমাদের জীবনকালের ঘটনা । সব 
কিছুর ওপরে আমরা দেখেছি নৌবিত্রোহ। এই নৌবিদ্রোহই শেষে 
ব্রিটিশের মন ভেঙে দিয়েছিল । তারা বুঝেছিলেন এই দেশের 
শাসন ক্ষমতায় তদের আর থাকা চলবে না। ইংরেজ এই দেশ 


(4) 


ছেড়ে চলে যেতে বাধ্য হওয়ায় তদের সমশ্রেণীর কংগ্রেসের হাতে 
আপোসে ক্ষমতা দিয়ে গেছেন । কংগ্রেস ক্ষমতা দখল করেনি'। 
পকিস্তানে মুসলিম লীগ সন্বন্ধেও এই একই কথা । এক সময়ে 
কংগ্রেসের মঞ্চ হতে স্বাধীনতার কথা উচ্চারণ করাও নিষিদ্ধ ছিল। 
তার লক্ষ্য ছিল ব্রিটিশ সাম্রাজ্যের ভিতরে ডোমিনিয়ন স্টেটাস, 
লাভ। ১৯২৮ সালের মোতিলাল নেহরু কমিটির কথা কে না 
জানেন ? 

কমরেড প্রমথ গুপ্ত তার অভিজ্ঞতা হতে “মুক্তিযুদ্ধে আদিবাসী” 
লিখেছেন । যে সব কথা দেশ হয় তো ভূলে যেত সে সব কথা তিনি 
যে ভবিষাতের এতিহাসিকদের জন্যে লিখে রাখলেন তার জন্তে তকে 
আমি অভিনন্দন জানাই | 


মুজফফর আহমদ 


পভ জীমত্ত আথ্ল 


শিক্ষিত ভারতবাসী আদিবাসী সমাজ সম্বন্ধে খোজ খবর করলে 
আরও বহু আদিবাসী বীর ও শহীদের কথ! জানতে পারবেন । 
আদিবাসীদের রাজনৈতিক তথা ব্রিটিশ বিরোধী সংগ্রামের ইতিহাস 
শ্রদ্ধার সঙ্গে স্মরণ ও আলোচন। ভারতীয় সমাজে সাধারণতঃ দেখতে 
পাওয়া যায় না। যুদ্ধে আদিবাসীদের শোঁণিত তর্পণ বহু পার্বত্য 
উপত্যকায় ও অরণ্যভূমিতে বহু পবিত্র হলদীঘাট রচনা করেছে। 
সে কাহিনী আজও নিরালা বনমর্মরের মতো ভারতীয় নাগরিকের 
কাছ থেকে দূরে রয়ে গেছে । (ভারতের আদিবাসী ঃ স্থবোধ ঘোষ) 

ময়মনসিংহ জেলার পাহাড় সীমান্ত অঞ্চলের আদিবাসী কৃষকদের 
বীরত্বপূর্ণ সংগ্রাম কাহিনী জাতীয় আন্দোলনের ইতিহাসে আজও 
কোন স্থান পায় নাই । এই স্থৃবিস্তীর্ণ অঞ্চলের হাজং, ডালুঃ কোচ, 
বানাই, হদি (ক্ষত্রিয়) ও গারো চাষীদের কৃষিবিপ্লব তথা ব্রিটিশ- 
বিরোধী মুক্তি সংগ্রামের ধারাবাহিক বিবরণ আজও আমাদের জাতীয় 
ইতিহাসে উপেক্ষিত ও অনাদূতই রহিয়াছে । অথচ অসহযোগ 
আন্দোলন, আইন অমান্য আন্দোলন ও যুদ্ধোত্বর যুগের প্রতিটি মুক্তি- 
সংগ্রামে এই আদিবাসী কৃষকদের গৌরবময় ভূমিকা ও আত্মোৎসর্গ 
মোটেই নগণ্য বা ভুলিবার মতো নয়। ইহাদের সুদীর্ঘ সংগ্রাম এক- 
দিকে যেমন আঞ্চলিক, খণ্ড বিক্ষিপ্ত বিদ্রোহ ও স্বতঃম্ফুর্ত অত্যুতখান-_ 
অন্যদিকে আবার তেমনি জাতীয় ও আন্তর্জাতিক সাম্রাজ্যবাদ বিরোধী 
মানবমুক্তি সংগ্রামের সঙ্গে যুক্ত ও সমআদর্শে উদদ্ধ। ভারতের 
জাতীয় মুক্তি-আন্দোলনে ইহাদের আঁত্মবলিদান, স্থার্থত্যাগ ও সর্ব- 
প্রকার নির্যাতন ও ছুঃখবরণ বাস্তবিকই সশ্রদ্ধভাবে' স্মরণ করিবার 
মতো,--আমাদের স্বাধীনতা সংগ্রামের অমর ইতিহাসে ইহা 


১২ মুক্তিযুদ্ধে আদিবাসী 


নিঃসন্দেহেই একটি গৌরবময় অধ্যায় । স্বাধীনতা-উত্তর যুগের শিক্ষিত 
ভারতবাসীদের কাছে এই সংগ্রামের সংক্ষিপ্ত পরিচয় প্রদান ও ভবিষ্যৎ 
এতিহাসিকের অপেক্ষায় ইহার প্রধান প্রধান স্ুত্রগুলিকে সযত্বে 
রক্ষা করাই এই ক্ষুদ্র পুস্তিকা প্রণয়নের মূল উদ্দেশ্ঠ । 

কিন্তু সন্ধ্যায় প্রদীপ জ্বালাইতে হইলে যেমন সকালেই সলিতা 
পাকাইতে হয় তেমনি গারো পাহাড় সীমাস্তের এই আদিবাসী জনতার 
সংগ্রামের কাহিনী বর্ণনা করিতে হইলেও প্রথমেই প্রয়োজন এই অঞ্চলের 
ভৌগোলিক অবস্থান ও এখানকার আদিবাসীদের অতীত ও বর্তমান 
জীবনপদ্ধতি সম্বদ্ধে ছুই চারিটি কথা বলা। মূল কাহিনী অনুসরণ 
ও উপলব্ধির পক্ষে এইটুকু নিতান্তই অপরিহার্য । ময়মনসিংহ জেলার 
উত্তরে গারো পাহাড় । ছোট বড় অসংখ্য পাহাড় । ঘন নীল 
গহন বন, অজত্র ঝরণা, নদী ও উপলে ঘের! এই সীমান্ত প্রায় ছুই 
লক্ষ আদিবাসীর শান্ত আবাসভূমি । 

প্রাকৃতিক সৌন্দর্যের লীলাভূমি এই গারো পাহাড় । এই পাহাড়ের 
পাদদেশে দক্ষিণে ব্রহ্মপুত্র নদ এবং পূর্বে শ্রীহট্র জেলার বিশরপাশা 
থানা হইতে পশ্চিমে রংপুর জেলা পর্যন্ত স্থৃবিস্তীর্ণ শ্টামল সমতল 
অঞ্চল জুড়িয়া হাজং, ডালু, বানাই, কোচ, হদি ক্ষত্রিয় ও গারো 
আদিবাসীদের বাস। এই জেলায় ছুইটি পরগণা-_ম্থুস সেরপুর 
এবং তিনটি মহকুমা--জামালপুর, সদর-উত্তর ও নেত্রকোণার মোট 
সাতটি থানা_সেরপুর, নখলা, শ্রীবর্দি, নালিতাবাড়ী, হালুয়াঘাট, 
স্থসং দুর্গাপুর ও কলমাকান্দা এবং শ্রীহট্রের বিশরপাঁশা থানার সমভূমি 
হইতেছে আদিবাসী কৃষকদের আান্দোলন ও সংগ্রাম ক্ষেত্র । 

ময়মনসিংহের এই পাহাড় সীমান্ত অঞ্চল পূর্ব বাংলার অন্যতম 
শরোস্ট্র শন্ত ভাণ্ডার । সেরপুর, শস্তৃগঞ্জ, নালিতাবাড়ি, চন্দ্রকৌণা, 
নখলা, হালুয়াঘাট, মুন্সিরহাট, কলসিন্দুর, শিবাঞ্জ, ছুর্গাপুর, কল- 
মাকান্দা, নাঁজিরপুর, তাহিরপুর প্রভৃতি ইহার প্রধান বন্দর ও গঞ্জ । 
এই সব বন্দর হইতে প্রতি বসর লক্ষ লক্ষ মন উৎকৃষ্ট ধান, পাট, 
সরিষা, লঙ্কা, তুলা, মুরী, মোম, কলা, কমলা, আনারস, আলুঃ মধূঃ 


মুক্তিযুদ্ধে আদিবাসী ১৩ 


কচু প্রভৃতি কৃষিজাত দ্রব্য এবং শাল (গজারী) কাঠ, বাঁশ, জ্বালানী 
কাঠ প্রভৃতি বনজ সম্পদ সার! বাংলার বিভিন্ন স্থানে রপ্তানী হইত । 

কর্ণঝোরা, ভটপুর, ঝিনাইগাতী, বারোয়ামারী, নন্নী, হাতী, পাগার, 
বাঘাইতলা, ফুলবাড়ী, ঘোষগাও, কামারখালি, লেম্থুরা, খাড়নৈ এবং 
পোড়াকাশিয়া, ডালু, বাঘমারা, শিববাড়ী, মহিষখলা প্রভৃতি হইতেছে 
এই অস্কলের আদিবাসীদের প্রধান হাট-বাজার । এই সব হাট- 
বাজারেই প্রথম আমদানি হয় পাহাড়ের সব রকম কৃষি পণ্য সামগ্রী । 
তারপর আদিবাসীদের নিজস্ব বুলিতে টাকার মাধ্যমে অথব৷ লবণ, 
কেরোসিন, মোটান্ৃতা, শুকনামাছ প্রভৃতির বিনিময়ে এইগুলি 
বিকিকিনি হইত । মাপজোক, ওজন, গুণতি এবং দরদস্তর সবই হইত 
খুব সহজ ও সরল আদিম পদ্ধতিতে । 

মালঝিং থলং ভোগাই, নিতাই, হ্তমেশ্বরী, গণেশ্বরী, মহাদেব, 
দর্শা এবং কংস হইতেছে এই অঞ্চলের ছোটবড় নদী-উপনদী-_এই 
সব দ্রব্য আমদানী-রপ্তানীর প্রধান জলপথ । হূর্গম গারো পাহাড় 
হইতে এই সব নদীর জলে ভাসাইয়! আন! হইত বিভিন্ন বনজ সম্পদ 
যেমন গজারী, তারাই বাঁশ প্রভৃতি । ধানশাইল, কালীনগর, চূয়াঃ 
খুলিয়া, চিনাকুরী, প্রভৃতি প্রতিটি বিরাট বিরাট বিল ও হাওড় হইল 
এই অঞ্চলের জলাভূমি-_মাছের জন্য বিখ্যাত। তাহা ছাড়া মাঝে 
মাঝে সামান্য ছোট ছোট বন জঙ্গল ও টিলা (17111901) বাদ. দিলে 
সমস্ত অঞ্চলটাই হইল অবাদযোগ্য কৃষিভূমি । 

সোমেশ্বরী নদী গারে পাহাড়ের কোরকুক শিখর হইতে প্রবাহিত 
হইয়া তুরা ও আরবেল! পর্বতশ্রেণীর জলধারা লইয়া! স্থুসংএর সম- 
ভূমিকে সিঞ্চিত করিতেছে । আর নকরেক শিখর হইতে বাহির 
হইয়। দুরবান্দা গিরি, সান্দং, লোগা, চন্দাপাড়া, বান্বাপানি ও ভগী 
গিরির অসংখ্য ঝর্ণাধারা বুকে লইয়া _ভোগাই নদী প্রবাহিত 
হইয়াছে নলিতাবাড়ীর মধ্য দিয় দক্ষিণের কংস নদী পর্যন্ত । প্রধানত, 
এই সোমেশ্বরী ও ভোগাই নদী বিধৌত সমভূমিতেই হাজং, ভালু, 
বানাই, কোচ, হদ্দি ও গারো উপজ্াতীয়দের বাস । 

সমভূমির এই স্থৃবিস্তীর্ণ অঞ্চলের আদিবাসীদের মধ্যে হাজং 
সম্প্রদায়ই অগ্রগন্য । তাই স্বাভাবিকভাবেই সর্ববিষয়ে তাহাদের 


ভূমিকাই প্রধান । 


ত।ভে? 


নৃতাত্বিক পরিচয়ের দিক হইতে হাজংদের বলা যায় আদি 
মঙ্গোলীয় (7১%19-1৬1011501010 ) বা অগ্ত্রিক জাতীয় । ইহাদের 
দেহের রং পীতাভ, নাক চেপাঁ, চক্ষু গোল, মুখমণ্ডল শ্বাশ্রু বিরল, 
শরীরের গঠন দৃঢ় ও মজবুত । ইহার! কষ্টসহিষ্ণ, পরিশ্রমী, নিভকি 
ও আনন্দপ্রিয়, -_একান্তভাবে বিশ্বস্ত, সরল, বন্ধুবংসল ও অতিথি- 
পরায়ণ। শোনা যায় যে স্ুুদ্ূর অতীতে ইহারা বর্মা ও ইন্দোচীন 
হইতে আসাম প্রদেশের কামরূপ জেলার অন্তর্গত হাজো নগরে 
আসিয়া প্রথম বসতি স্থাপন করে । কথিত আছে যে হাজে। নগরের 
ভাস্কর বর্মা নাকি হাজংদের পূর্বপুরুষ । পরবর্তীকালে জীবন ও 
জীবিকার প্রয়োজনে এবং তাহার উপায় উপকরণের তাগিদে ইহার! 
ছোট ছোট দলে বিভক্ত হইয়া আসামের গোয়াল পাড়া ও গারো 
হীলস জেলার অপেক্ষাকৃত সমতল ভূমিতে এবং রংপুর জেলার 
সামান্ত অংশে ও সমগ্র উত্তর ময়মনসিংহের উর্বরভূমিতে ছড়াইয়া 
পড়ে। হাজংদের এই সব ছোট ছোট দল নিজেদের প্রয়োজনীয় 
সাধান্ণ তৈজসপত্র, তীর, ধনুক, ঢাল, তলোয়ার, বল্লম, চেওয়ার 
প্রভৃতি নানা ধরণের সহস্তে তৈয়ারী লোহার অস্ত্রশস্ত্র এবং লাঙল- 
জোয়াল, গরু, মহিষ প্রভৃতিসহ কিছুটা দুরে দূরে এক একটি পাড়া 
গড়িয়া! তোলে ও বসবাস শুরু করে। নিজেদের" সমবেত শক্তিতে 

ক্রমে তাহারা স্ুসং ও সেরপুর অঞ্চলের বহু স্থান অধিকার করিয়৷ 
বসে। ম্ুুজল৷ স্বফলা ভূমি পাইয়া এই অঞ্চলের বিরাট বিরাট 
বন জঙ্গল কাটিয়া তাহারা আবাদযোগ্য ভূমিতে পরিণত করে । 

রংপুরের কড়ইবাড়ী, পুঠিমাড়ী, বারোহাজারী হইতে আরম্ত 
করিয়। দশ কাহনিয়া, সেরপুর, স্ুসং ছূর্গাপুর, বংশীকুণ্ডা, লাউর পর্বস্ত 
বিস্তীর্ণ অঞ্চলের বিভিন্ন স্থানে তাহার! স্থায়ী বসতি স্থাপন করে। 
জনশ্রুতি আছে যে ব্রহ্মপুত্র নদের দক্ষিণ-পূর্ব তীরে জিঞ্জিরাম ও 
কালোনদী বিধৌত উর্বর ভূমিতে হাজং সর্দার কমলাকান্ত ও মহস্ত 
কুমার এক সময় একচ্ছত্র রাজা ছিলেন । হাজংদের এইসব বসতি 
স্থাপনের সময় কৃষিকার্ধে পশ্চাৎপদ গারোদের সঙ্গে তাহাদের ছোট 
ছোট সংঘর্ষ ঘটে । হাজংরা চাষ করিত হালের সাহায্যে আর 
গারোরা করিত “জুম”* চাষ । সংঘর্ষের ফলে গারোরা ক্রমে 
সমতলের জমি হইতে সরিয়া দাড়াইল। কেবল জুম চাষের জমি 
রহিয়া গেল গারোদের দখলে । 

হাজংদের নামাকরণ সম্বন্ধেও একাধিক মত বর্তমান। এক 
মতান্যায়ী হাজে। নগর হইতে আগত বলিয়া তাহারা হাজং নামে 
পরিচিত । দ্বিতীয় মতে হাজংরা যেহেতু হাল চাষ করিয়া জীবনযাত্রা 
নির্বাহ করেন এবং কৃষিকার্ধে তাহাদের যথেষ্ট নৈপুণ্য আছে তাই 
তাহাদের বলা হয় হাজং। কারণ, গারো ভাষায় হাজং শব্ষের আক্ষরিক 
অর্থ মাটির পোকা | “হাজং কুল প্রদীপ” নামক গ্রন্থে বল! হইয়াছে, 
ভারত ভূখণ্ডের যে অংশে আমরা অবস্থান করিতেছি ইহাতে বনু 
শ্রেণীর হিন্দু ও অহিন্দু ববতি করেন। তন্মধ্যে হাজং একটি গণনীয় 
ও বরেণ্য জাতি । এই জাতি বাংলা ও আসামের কিয়দংশ স্থান 
ব্যাপিয়া অবস্থিতি করিতেছে ইহারা ক্ষত্রিয় |” জাতিতত্বের আধুনিক 
সংজ্ঞা অস্থায়ী অবশ্ত হাঁজংদের একটি জাতি বলা চলে না, বলা 





+ভুম চাৰ পাহাড়ী টিলার ( চ71110০1.) বন-জঙ্গল আগুনে পোড়ানোর 
পর ধীাশের কাঠির সাহায্যে মাটিতে গর্ঠ খুড়িয়! তাহাতে বীজ রোপন করা হয়। 
ইহা আদীম প্রথার চাষ। 

যায় উপজাতীয় একটি শাখা সম্প্রদায় । ইহাদের পৃথক কোন ধম 
নাই। হিন্দুসমাজের সাথে মেলামেশার ফলে তাহার! হিন্দুধর্মের 
আচার-আচরণ গ্রহণে চালিত হইয়াছে । ইহারা হিন্দু ধর্মীয় অনুষ্ঠান 
ও উৎসব পালন করে । পৃজা-পার্ধনে অঞ্জলী-অর্থ প্রদান করে। 
বর্তমানে সাধারণ নিয় বর্ণের হিন্দু সম্প্রদায় বলিয়া” গণ্য হয়.। 
তাহারা কৃষিজীবী, পণ্ড শিকার, কাঠকাটা, জ্বালানী কাঠ বিক্রয় 
করিয়া জীবন যাপন করে ।% 

হাজংর! হিন্তু ; কিন্তু দেহের গঠন ও অবয়বের দিক হইতে 
গারোদের সাথে সাদৃশ্ঠ । বলা হয় স্থুসং-এর রাজাগণ “হাতি খেদা” 
প্রস্তুত করা ও হাতি ধরার অন্ত ইহাদিগকে ছুর্গাপুরে আনেন ; কারণ, 
স্থানীয় বাঙালী প্রজাগণ এ কাজে উপযোগী ছিল না 1%% 

এই জেলার কড়ইবাড়ী এলাকা সংলগ্ন সিংহীমারী অঞ্চলে অনুমান 
৬০টি প্রাচীন হাজং পরিবার আছে । 

তাদের প্রধাণ মোড়লই এই অঞ্চলের মালিক | ইন্াদের জনসংখ্যা 
খুব কম বলিয়া সাধারণ ভাবে উল্লেখ করা যায় যে ভাষার দিক হইতে 
ইহার! বাংল! ভাবা গ্রহণ করিয়াছে ! কিন্তু “পাতিরাভা”দের মতই 
নোংরা ও অপরিছন্ন রহিয়াছে । যাহা হোক মোড়ল, যাহার পূর্ব- 
পুরুষ দীর্ঘকাল এই অঞ্চল ভোগ দখল করিয়া আছে, নিজেদের রাজ- 
বংশী বলিয়৷ পরিচয় দিয়া থাকে এবং কিছু কিছু ভদ্র আচার ব্যবহার 
ও পালন করে। তাহারা শৃকর বা মোরগ খায় না। প্রকাশ্যে তীব্র 
কোন স্থুরা পান করে না এবং ব্রাহ্মণের উপদেশ ও নির্দেশ গ্রহণ 
করে। পরবতকালে বিহার রাজার নামে তাহার সম্পত্তি বিক্রী 
হইয়া যায় |%%% 

হাজংরা ছুইদল বা ছুই মতবাদে বিভক্ত--শাক্ত ও ভক্ত (বৈষ্ব)। 

শাক্ত মতবাদী হাঁজংবা প্রধানত কালী ও কামাখ্যা দেবীর উপাসক । 
নিজেদের তৈরি মদ, ছাগ, মেষ, হরিণ ও বন্য শুকরের মাংস ইহাদের 
প্রিয় খান্ভ। শাক্ত হাজংর৷ দূর্দান্ত, দক্ষ শিকারী । ভক্ত (বৈষ্ুব) 
হাজংরা মদ, মাংস স্পর্শ করে না । তাহার। মাছ খায় বটে তবে দুধ, 
দৈ, ছানা, মাখন তাহাদের প্রিয় । ভাং-সিদ্ধি তাহাদের প্রধান নেশা 
আতপ চাল ও খেধাবীব ডাল সব হাজংএরই দৈনন্দিন প্রধান খাস্ঠ । 
“খার পানি" “লেবা হাগ” অর্থাৎ সোডা বা নিজেদের তৈয়ারী খার 
ও আতপ চাউলের গুড়। অর্থাৎ পিঠলি সহযোগে রান্না কৰা যে কোন 
ব্যঞ্জন, এমনকি মাছও ইহারা পছন্দ কবে। তেল-ঘিব পরিবতে 
এই খারপানি ও লেবা ব্যবহার কর৷ হয় । কাছিমের মাংস ও শুকনা 
মাছ (হিদল) হাজংদের নিকট অতি উপাদেয় খাগ্ভ । তাহাদের আর 
একটি উৎকৃষ্ট খাগ্য “বিচি” ভাত । বিন্নি ধানের আতপ চাউল বিভিন্ন 
প্রক্রিয়ায় বাম্পের সাহায্যে সিদ্ধ করিয়। ইহা! রান্না করা হয়। সম্পূর্ণ 
কাচা বাশের চোডে ভরিয়। ঈষৎ জলের সাহায্যে বাঁশের চোঙাগুলি 
আগুনে পোড়াইয়াও বিচি ভাত রান্না করা যায়। এই ভাত বতু 
করিয়। রাখিলে সাত আট দিন পর্যন্ত কোন রকম পচন ধরে না- নষ্ট 
হয় না। ইহা অদ্ভুত ধরণের স্থুম্বাছু ও পুষ্টিকর খাগ্ভ। দুরের 
পথযাত্রায় এই খাগ্ভ বিশেষভাবে সহায়ক । 

দৈ, চিড়া, বিচি-ভাত 

খার পানি, লেবা হাগ, 

কাছিম-মাসাং 

হিদল-মাছ 

গুষ্টি বাড়ীর বুক্নী ভাত * 


এই আটটি হইতেছে হাজংদের প্রিয় খাদ্য । 





* দুকনীভাঁত এক প্রকার স্ৃমিস্ট ভত। ধান গাঁজাইয়া চাউল করিয়া 
২6৪50: করিলে এই ভাত হর অথচ ইহ ফোন নেশা! বা মদ অয়। 
চ রঙ € টিটি 

ইহার! মাটির ভিটিতে কাঠের খুটিতে বাঁশের বেড়ায় ছনের কুটিরে 
বাম করে । ঘরের বেড়ার উভয় দিকে পরিষ্কার মাটিতে নেপানো 
থাকে । কেহ কেহ বেড়ায় নান জীব-জস্তর চিত্র আকিয়। রাখে, কিন্তু 
ঘরের দরজা ৪১৩ ফুটের বেশী বড় নয়, কোনগু জানালা থাকে 
না। ইহার প্রধান কারণ, হিংত্র জীবজন্ত ও অপদেবতার ভয় । 

হাজংর৷ প্রধানত নিজেদের তাতে বোন। কাপড়ই ব্যবহার করে । 
পুরুষেরা পরে ৫৮২ হাত গামছা এবং ৩৯৮২ হাত গামছ। কাধে 
রাখে । মেয়েরা নিজেদের “বানায়” গড়া হাতের তাতে তৈয়ারী 
পাতিন ও আগন পরে । “পাতিন” সাধারণতঃ ৫১৯৫৬ হাত বিভিন্ন 
রকমের হয় । নানা রং মেশানো ও কারুকার্ধখচিত এই পাতিন মেয়ের 
পরে বাহুদ্বয়কে মুক্ত রাখিয়া বক্ষের উপর হইতে হাটুর নীচ পর্যন্ত । 
আর আগন অনেকটা ওড়নার কাজ করে, বাহুদ্ধয় ও কাধের উপর 
হালকাভাবে জড়াইয়৷ থাকে । হাজং মেয়েরা কখনও মাথায় 
ঘোমটা দেয় না অবগুগ্টনকে তাহার! ঘ্বণা করে। বিচিত্র কেশ- 
বিন্তাম ও বিভিন্ন ছাদে খোঁপা বাঁধার ব্যাপারে ইহাদের একটু 
বিলাসীই বল! চলে । মাঠের কাজে বা বনে জ্বালানি কাঁটিতে গেলেও 
হাজং মেয়েরা কেশবিষ্তাস ভোলে না। তাহা ছাড়া! গলায় মালা, 
কানে কানফুল, হাতে পিতলের বাল! এবং মনিবন্ধ হইতে প্রায় 
কম্মুই পর্যন্ত যতগুলি সম্ভব মোটা মোটা শাখা পরিতে তাহারা 
ভালবাসে । বিধব! মেয়েরা রঙিন কাপড় ও শশাখা ব্যবহার করিতে 
পারে না। সমাজের প্রায় স্ক্ষেত্রেই হাজং মেয়েদের পুরুষের 
সমান অধিকার ও মর্যাদা স্বীকৃত। যেমন, সম্পত্তিভোগের ক্ষেত্রে 
তেমনই দৈনন্দিন জীবনের সমস্ত রকম গৃহস্থালী কাজকর্ম ও 
কৃষিকাজেও । 

হাজংদের মধ্যে বিবাহ ব্যবস্থা খুবই সহজ ও স্বাভাবিক । একমাত্র 
নিকট আত্মীয় ছাড়া যে কোন বয়সের যে কোন মেয়ে পুরুষ জীবনে. 
একাধিকবার বিবাহ করিতে পারে এবং উভয়ে ইচ্ছা করিলে ঘে 

কোন কারণে বিবাহ বিচ্ছেদও করিতে পারে । সাধারণত ইহাদের 
মধ্যে এক সাথে এক স্ত্রীর বেশী দেখা যায় ন। | বিধবা বিবাহ সমাজে 
সহঙ্গভাবে গৃহীত ও প্রচলিত | বিপত্বীক ও বিধবার মধ্যে বিবাহকে 
ম্যাঙা করা বলা হয় । অবাধ চলাফেরা ও মেলামেশার ফলে মেয়ে 
পুরুষ পরস্পরের প্রেমে আকৃষ্ট হইয়া বিবাহ করিলে তাহাকে বলে 
পদায়পড়া” ব| প্দায়মারা” বিবাহ । এই দায়পড়া বিবাহের পূর্বে 
আত্মীয়ন্বজন বা সমাজের কাহ।রো৷ কেন অনুমতির প্রয়োজন হয় 
না। প্রেমিক-প্রেমিক। ছুই জনই যে কোন উপায়ে এক বা! একাধিক 
রাত্রি “মধুচন্দ্রিকা” যাপন করিতে পারিলেই এই দায়পড়া বিবাহ 
সিদ্ধ হয়। ইহা আমাদের শাস্ত্রোক্ত গন্ধর্ব বিবাহেরই রকম ফের । 
অবশ্য এই বিবাহের জন্ত পরে গ্রামবনীদের একটা ভোজ দিতে 
হয়। হাজংদের আনুষ্ঠানিক শুভ বিবাহের মতো ইহা মোটেই 
বায়বন্ুল নয় । তাই খুব সহজেই ইহা সম্পন্ন হইতে দেখা যায়। 
পাত্র-ন্তা নির্বাচন পূর্বক আনুষ্ঠানিক বিবাহ বেশ ব্যয় সাধ্য। 
ইহা করিতে যাইয়া অনেক হাজং চাষীকে নিজের জমি-জমা ও 
হাল-বলদ' মহাঁজনদের নিকট হারাইতে হয় । এই আনুষ্ঠানিক 
বিবাহ পুরোহিত ছাড়াও হুয় । পাত্র-পাত্রী উভয় পক্ষের জানা! শোনা 
যে কোন মোড়ল অথবা সমাজের সম্মানিত দম্পতিকে উভয় পক্ষে 
“্ধনী মা” ও প্ধনী বাপ” ঠিক করা হয়। এই ধনী মা বাপ 
( ধর্মের মা বাবা ) বিবাহের জন্য নির্দিষ্ট রাত্রে প্রচুর ধৃপ-দীপ-আলে! 
জ্বখলাইয়া অগ্নি ও উপস্থিত নিমন্ত্রিতদের সাক্ষ্য রাখিয়া বর-কনেকে 
কার্পাস তৃলা, ধান-ছূর্বা ও কিছু নগদ টাকা! দিয়া আশীর্বাদ করেন। পরে 
সমবেত নিমন্ত্রিত ব্ক্তিগণও আশীব্ধাদ করেন । এই আশীর্বাদের 
পালা শেষ হইলেই বিবাহ সিদ্ধ বলিয়া! গণ্য হয়। ধনী মা বাপকে 
অবশ্য একটা মোটা টাকা লৌকিকতা৷ বাবদ খরচ করিতে হয়। 
হাজংদের এই আমুষ্ঠানিক বিবাহ উৎসব চার-পাঁচ দিন পর্বস্ত চলে । 
এই উৎসবের যদৃচ্ছ ব্যয়ের পরিণামে নব্দম্পভীকে পরবর্তী জীবনে 
অনের জয়য় এক করুণ অর্থবৈতিক সংকটে পড়িতে হয় । হাজং 

সম্প্রদায় ডালু বা কোচদের সহিত বিবাহ নিম্নগামী বলিয়া গ্রহণ করে, 
কিন্তু গারোদের সহিত বিবাহ কিছুতেই সমর্থন করে না। গাঁরোকে 
বিবাহ করিলে সমাজচ্যুত ও পতিত হইতে হয় ।% 

হাজংদের ধর্মীয় অনুষ্ঠানে কোন প্রকার বিগ্রহ বা প্রতিমা পূজা 
করিতে দেখা যায় না! । ভক্তদল গলায় কষ্টি ধারণ করেন-_ফৌটা তিলক 
কাটেন ও মাথায় শিখা রাখেন এবং নিজেদের বাড়িতে একটি ছোট 
ঘরে বসিয়া উপান্ত দেবতার উদ্দেশ্যে জপতপ করেন । শাক্তরা গ্রামের 
মধ্যে বা গ্রামের উপকণ্ঠে যে কোন অক্ষয়বট, অশখ বা শেওড়া! গাছের 
তলায় ছোট ছোট মাটির বেদী রচন! করিয়া অথবা ছে'টি একটি কুড়ে 
ঘর তৈরারী করিয়৷ উহাতে সামান্য একটু মাটির টিপির মতো গড়িয়া 
নিজেদের উপান্ত দেবতা কালী, কামাখ্যার পুজা করেন। ধর্মের 
দিক থেকে হাঁজংদের জড়োপাসক মনে হইলেও বাঙালী হিন্দুধর্ম এবং 
হাজংদের জড়োপাসনার মধ্যে কোন মীমাংসারেখা টান যায় না। 
এই সব পূজা অর্চনা অধিকাংশ ক্ষেত্রেই হাঁজংরা নিজেরাই করেন । 
যিনি এই পুজা অর্চনা ও বলিদান করেন তাহাকে “দেউসী” (দেবি) 
বলা হয় | | 

গ্রামবাসীরা নিজেদের মধ্যে অপেক্ষাকৃত সংচরিত্র সাত্বিক ও 
নিষ্ঠাবানব্যক্তিকে এই দেউসী পদে নির্ধাচন 'করেন। ঘোষগীও, 
মোজাখালি, নালিতাবাড়ী, চরণতলা প্রভৃতি কালী, কামাধ্যা মন্দিরে 
দেউসীরাই পূজারী এবং সমস্ত হিন্দু সম্প্রদায়ই তাহাদের পুজায় অংশ 
গ্রহণ করিয়। প্রসাদ গ্রহণ করে । হাজংদের মধ্যে আবার “পুরোহিত” 
ও “অনাপুরোহিত” বলিয়া ছুইটি ভাগ আছে। পুরোহিত দল 
শ্রোত্রীয় ব্রাহ্মণদ্বারা -পূজ! পার্বন ক্রিয়াকাণ্ড করানোর পক্ষপাতী । 
অনাপুরোহিতরা দেউসীপ্রথার সমর্থক। হাজংদের অন্যান্য আনন্দ 
উত্তৰ ও পর্ব হিসাবে বর্ধায় শ্রাবনী ব্রত, (মনসা পৃজা) শরতে নয়া- 
খাওয়৷ (নবান্ন উৎসব) শীতে চোরমাগা, (পৌষপার্ধন) বসন্তে গ্রামপূজা 

(বাস্তপূজা) বিশেষ উল্লেখযোগ্য । নবান্ন ও বাস্ত পূজায় অফুরন্ত 
পানভোজন চলে। শীতকালে নিজেদের লোকন্ত্য ও লোক- 
সঙ্গীতের অনুষ্ঠান হয় । 

ইহা ছাড়া প্রাচীনপন্থী ও কুসংস্কারাচ্ছন্নরা অনেকে ভূত, প্রেত 
ও অপদেবতার পূজা করেন। যেমন-_-মইলা৷ দেও, গংস দেও, চোখধাপা 
ডাইনী, পেতনী, কালপিশাচ, বনদেও, হুদুমহাকা, দেশফোড়া, নিকানী, 
ফুলদেও ইত্যাদি । কালাপাঠা, হাস, মোরগ, মুরগী,' কবুতর, কচ্ছপ, 
প্রভৃতি জ্যান্ত বা বলি দিয়া এই সব অপদেবতার পুজা করেন। খই, 
আতপ চাউল, ফুল ও নিজেদের তৈরি পচাই মদ প্রধান উপকরণ । 
ওঝা! বা বৃদ্ধ-বৃদ্ধারা ইহার প্রধান হোতা । গ্রামের উপকণ্টে, পথের 
ধারে বা ঝোরার তীরে এই সব “বিধান দেওয়া হয় । 

এখানে উল্লেখা যে আদিম যুগ হইতেই এই সব ঝাড়ফুক মন্ত্রতন্ত্রে 
উৎপত্তি হইয়াছে, ইহার প্রমাণ অথর্ব বেদে লক্ষ করা যায় । আর্ধ- 
জাতি ও সমাজের মধ্যেও ইহার ব্যাপক প্রচার ছিল, তাই অরথ্ব 
বেদকে ₹-110%/1909 01 170510 10111770185 বলা হয়। অজ্ঞ, 
অনগ্রসর জাতি গোষ্ঠীর উপর এই সব তন্ত্রমন্ত্রের প্রভাব রহিয়াছে । 
মারণ, বাচন, উচাটন ও বশীকরণে ইহারা অন্ধ বিশ্বাসী । অবশ্য পরবর্তী 
কালে রাজনৈতিক আন্দোলন ও সংগঠনের ফলে এই সব কুসংস্কার 
লোপ পাইতে থাকে । 

হাজং, ডালুদের জন্মের পরে কোন অশোচ পালন করা হয় না। 
শিশুদের মাতৃস্তন পানই একমাত্র খাদ্য । তিন-চার মাস পরে পাকা 
কল। বা লেই ভাত" খাইতে শুর করে । অন্নপ্রাশন, নামকরণ জাতীয় 
কোন ক্রিয়া অনুচিত হয় না। শিশু অবস্থায় মৃতকে সমাধিস্থ করা 
হয়। বয়স্ক ও বৃদ্ধ মৃতদের দাহ করা হয় । কোন পারলৌকিক ক্রিয়া 
অনুষ্টিত হয় না। মৃতুঁর সাত দিন পরে গ্রামের মোড়লদের নির্দেশে 
ও উপস্থিতিতে সমাজে একটা পান-ভোজন' হয় মাত্র । 

এই আদিবাসী সমাজে মুখ্যত ইন্দোমঙ্গোলয়েড জাতি সংস্কৃতির 
ছাপই প্রধান । “লওয়া টানা” “জাখা মীরা: “অষ্টসখ্বী, সিপাহি- 


২২ মুক্তিযুদ্ধে আদিবাসী 


গান গ্রভৃতি বিভিন্ন ধরনের বা আঙ্গিকের পল্লীগীতি পল্লীগাথা, নৃত্য, 
ছড়া, পাঁচালী, পপ্রেমপূর্ণ রোমাঞ্চকর গল্প কাহিনী ছাড়াও ধর্মমূলক 
কীর্তন, টগ্সা, কবিয়ালদের পালাগান প্রভৃতি সমগ্র অঞ্চলের বিশিষ্ট 
সাংস্কৃতিক সম্পদ । পূর্ববঙ্গগীতিকা, ময়মনসিংহ গীতিকার বিখ্যাত 
গীতিনাট্য মন্ুয়া, রাণী কমল! ও আধা বধু এই অঞ্চলের বাস্তব বিষয়- 
বন্তর উপর প্রতিষ্ঠিত ও রচিত। “হাজংদিগের আবাসভূমি হইতেই 
মৈমনসিংহ গীতিকার অভিনয় ক্ষেত্র আরম্ত হইয়। তাহ! দক্ষিণদিকে 
মেঘন৷ নদীর তীর পর্বস্ত অগ্রসর হইয়া গিয়াছে” । আধুনিক যুগেও 
হাজং সম্প্রদায়ের কবিয়াল চন্দ্র সরকার, কীতনীয়। হুৃদয়নাথ, পল্লী- 
গীতিকার মকরন্দ ও গায়ক ধনেশ্বরের নাম বিশেষভাবে উল্লেখযোগ্য | 

হাজংদের ভাষা বাংলা, বাংল! বর্ণমাল! ও লিপি তাহাদেরও লিপি। 
এমনকি আসামের যে সকল স্থানে হাজংরা বসবাস করিতেছেন 
তাহাদের ভাষা ও লিপি বাংলা, তবে আঞ্চলিক কথ্য ভাষায় কিছু 
কিছু প্রাচীন শব্দ ও উপজাতীয় ভাষার প্রভাব রহিয়াছে । 

যেমন জল-_পানি, আজন- জুই, ভূমি_ভূই, নদী-_গাং 
আমি-_ময়, তুমি__তয়, পুরুষ_মরদ, স্ত্রী-তিমাৎ। সাধারণ 
শিক্ষায় সংখ্যাগত হিসাবে হাজংরা পশ্চাৎপদ হইলেও শিক্ষার প্রতি 
তাহাদের প্রচুর আগ্রহ রহিয়াছে । বর্ণপরিচয় আছে ও নাম স্বাক্ষর 
করিতে পারে এমন লোকের সংখ্যাও কম নয়। বর্তমানে বেশ কিছু 
সংখ্যক হাজং যুবক ইংরাজী উচ্চশিক্ষা লাভ করিয়া! সরকারী-বেসরকারী 
চাকুরী, স্কুলে শিক্ষকতা এবং চেতনাসম্পন্ন রাজনৈতিক জীননযাপন 
করিতেছেন । এই নব-শিক্ষিত সম্প্রদায় আচার ব্যবহার শিক্ষা-দিক্ষা 
ও চিস্তা-ভাবনার দিক হইতে খাঁটি বাঙালী এবং স্ব-সম্প্রদায়কে সেই 
আদর্শে গড়িয়া তোলার জন্য উদ্যোগী । বর্তমান যুগে সামাজিক 
&ও অর্থনৈতিক দিক হইতে হাজং সম্প্রদায় বাংলার সমাজ জীবনের 
সঙ্গে ওতপ্রোত ভাবে জড়িত। বহু উতান-পতন ও অন্ুকূল- 
প্রতিকূল অবস্থার মধ্য দিয়া হুদীর্ঘকাল সংগ্রামী জীবনযাপন করার 
ফলে আজ হাজংদের সমাজচেতনা অনেকট! বিকাশলাভ করিয়াছে-_ 

সমৃদ্ধিশালী হইয়াছে। বাংলার আদিবাসী নামক পুস্তকে শ্রীন্ুবোধ ঘোষ 
লিখিয়াছেন £-_“বাংল! দেশে এমন কয়েকটি সমাজ আছে যাহারা 
কোনকালে গোষ্ঠীবদ্ধ আদিবাসী বা উপজাতীয় সমাজে ছিল, কিন্ত 
বর্তমানে তাদের মধ্যে উপজাতীয়ন্ব এবং গোষ্ঠীবদ্ধ জীবনের কোন 
নিদর্শন নাই এবং তার! ধর্মে ভাষায় ও সামাজিক মাঁচারে হিন্দু হয়ে 
গেছে। শ্ুতরাং নৃতত্বের দিক দিয়ে এরা আদিবামী হলেও আজ 
এরা হিন্দু ।” হাজংদের' সম্বন্ধেও এই উক্তি অনেকখানি সত্য । 
ইহাদের উপজাতীয় চরিত্র একেবারেই বিলুপ্ত হইয়া না গেলেও 
হিন্দুত্ব ও বাঁডালীত্বের দিকে ইহারা অনেক দূর অগ্রসর ৷ মোটামুটি 
আজ ইহাদের বল! চলে বাঙালী হিন্দু। 

দেশ ভাগের ফলে এবং পর পর কয়েকটি রাজনৈতিক ও সামাজিক 
বিপর্যয়ে পূর্ববঙ্গের আদিবাসীগণ নিজেদের সুপ্রাচীন আবাসভূমি 
হইতে উচ্ছেদ হইয়া! মেঘালয়, আসাম, অরুণাচল প্রভৃতি প্রদেশে 
আশ্রয় লইতেছে। তাই এই সব উদ্ান্তুউপজাতিগুলির জাতীয় 
বিকাশের স্বাভাবিক ধারা ব্যাহত হইতেছে । সমাজতান্ত্রিক সমাজ- 
ব্যবস্থাই ইহাদের ভবিষ্যৎ আশা-ভরসার একমাত্র স্থল । 


লু 


ডালুরাও ইন্দোমঙ্গোলয়েড গোষ্ঠীর একটি শাখাঁ। ত্রহ্ম ও 
ইন্দোচীন হইতে তাহারাও আসামের পথে এই ময়মনসিংহ পাহাড় 
সীমান্তে আসিয়াছিল বলিয়া মনে হয়। ডালুরা দাবি করে যে, 
ত।হারা মহাভারতে বণিত অর্জুপুত্র বন্রবাহনের বংশধর । মনিপুরী 
ক্ষত্রিয় বলিয়া তাহারা নিজেদের পরিচয় দেয় । কিংবদন্তী আছে যে, 
কোন এক সময় সুবলা সিং নামে জনৈক মনিপুরী সর্দার স্বীয় দলবল 
সহ প্রাগজ্যোতিষপুর হইয়৷ অর্থাৎ ব্রহ্মপুত্র নদের দক্ষিণ তীর ধরিয়া 
গারো পাহাড়ের ছূর্গম গিরিপথ অতিক্রম করিয়া পূর্ববঙ্গ ও 
আসামের মিলনস্থল বারেঙ্গাপাড়ার সমতল ভূমিতে-__ ভোগাই 
নদীর তীরে প্রথম বসতি স্থাপন করেন । ইহাই বর্তমানে ডালুকিল্লা 
ও ডালুগাঁও নামে পরিচিত। পরবতীকালে উত্তরে হাড়িগাও 
হইতে দক্ষিণে হাতীপাগার, কুমারগাতী সংগ্রা, যুগলী প্রভৃতি ও 
কংস নদী পর্যন্ত তাহাদের গ্রাম গড়িয়া উঠে। হাজংদের তুলনায় 
তাহাদের জনসংখ্যা অনেক কম । তাই স্বভাবতই সীমাবদ্ধ স্থানেই 
তাহাদের বসবাস। ডালুদের বেশভৃষা, আচার ব্যবহার, রীতিনীতি, 
সামাজিক ক্রিয়াকাণ্ড অনুষ্ঠানাদি প্রায় সমস্ত কিছুই হাজংদের 
অন্ুরূপ-। তাই এই অঞ্চলের আদিবাসীদের বিশ্বাস যে ইহারা হাজং- 
দেরই একটি অংশ । অনেকের বিশ্বাস যে স্থানীয় গারো ও হাজংদের 
সংমিশ্রণেই ডালুদের উন্তব এবং হাজং গারো উভয় কুল হইতেই 
্রষ্ট হইয়৷ তাহারা ডালু, নামে পরিচিত হইয়াছে । পাগল বিদ্রোহের 
নাস্ুক বিখ্যাত টিপু পাগলা এই ডালুদের পূর্বপুরুষ বলিয়া 
অনেকের ধারণা । এখনও ডালুদের মধ্যে প্রচুর সংখ্যক পাগল- 
পন্থী দেখা যায়। এই পাগলপন্থীরা! পৌত্তলিকত৷ বিরোধী এবং 
একেশ্বরবাদী । পাগলপন্থী ডালুরা মাথায় জটা বা বড় বড়. চুল ও 

দাঁড়ি-গৌফ রাখেন । গলায় মোট! সাদা-কালো নীল রঙের পু*তির 
মালা পরেন। মেয়েরা শীখা-সিন্দুর ব্যবহার করে না। ইহারা 
বিখ্যাত মীরের অনুগামী বলিয়া অনেকের বিশ্বাম। হিন্দু ধর্মীয় 
ডালুরা শ্রোত্রীয় ব্রাহ্মণের দ্বারা পুজা-অর্চনার কাজ করায়। 
১৯৪১ সনের আদামন্মারী হইতে ডালুদের অনুন্নত তপশীলভুক্ত 
জাতি (5০1600150০5) বলিয়! গণ্য কর! হইয়াছে । 


ব।ন।ই 


বানাইরাও ডালুদের মতোই হাজং সম্প্রদায়ের অংশ-_তাহাদেরই 
গোষ্ঠীভূক্ত বলিয়া! মনে হয়। তাঁহাদের জন্ম মৃত, বিবাহাদি 
ক্রাস্ত যাবতীয় ক্রিয়াকাণ্ড হাজংদের মতোই। বানাইদের 
জনসংখ্যা খুবই কম। পূর্বে কমলাকান্দা থানার গৌরীপুর 
হইতে গলইভাঙা, গাবরাখালি, আয়লাতলি, জামপড়া, নলগড়া 
রাণীপুর পথন্ত বিভিন্ন গ্রামে বানাইদের বসতি রহিয়াছে । তাহাদের 
প্রধান উপজীধিকা কৃষিকর্ম। কিন্তু ছুধ, দে প্রভৃতির ব্যবসা 
করিতেও তাহাদের দেখা যায়। ১৯৪১ সনের ' আদামন্ুমারী 
হইতে তাহাদের অনুন্নত তপশীলতুক্ত জাতি বলিয়৷ গণ্য করা হয়। 


বে।চ 


হিন্দু শাস্তরগ্রন্থ “যোগিনীতন্ত্রে” কোচ জাতির বর্ণনা রহিয়াছে, 
বিশ্বকোষ পুক্তকেও ইহাদের নাম উল্লেখ করা হইয়াছে । অস্ত 
জাতি বলিয় সংস্কৃত শাস্ত্রগ্রন্থে যে উল্লেখ রহিয়াছে তাহাতেও কোচ 
জাতির নাম পাওয়] যায় । তাই কোচরা যে একটি বিশেষ ভৌগোলিক 
পরিবেশে একটি সুপ্রাচীন জাতি তাহা নিঃসন্দেহে বলা যায়৷ 
আসামের কামরূপ, গোয়ালপাড়া জেলা এবং উত্তরবঙ্গ ও পূর্ববঙ্গের 
সমগ্র উত্তর শীমান্তের বিভিন্ন স্থানে কোচদের বসতি রহিয়াছে । 
ইহারা ইন্রোমঙ্গোলয়েড জাতিরই “বোড়াঃ নামক এক শাখা । 
পপুর্ববঙ্গ মৈমনসিং অঞ্চলে মধ্যযুগ পর্যন্ত এই বোড়ো জাতিরই এক 
শাখাভুক্ত জাতির বসবাস ছিল, তাহারা কোচ নামে পরিচিত । 
ইন্দোমঙ্োলয়েড জাতির এই সকল শাখা প্রবল মাতৃতান্ত্রিক ।% 

গারো পাহাড়ের পশ্চিম পাদদেশ হইতে প্রবাহিত মালাবী নদীর 
তীরে কোচনীপাড়া, তাওকুচা, ছুধনই হইতে শুরু করিয়া রাংটিয়া, 
চান্দুভূ'ই, কড়ইতলা গোবরাকুড়। পর্যন্ত ৫০৬০টি গ্রামে কোচদের 
বসতি রহিয়াছে । 


সামাজিক রীতিনীতি, আচার-ব্যবহার এবং অনুষ্ঠানাদির ব্যাপারে 
ইহারা এখনে। রক্ষণশীল । বর্তমানে বাংল। ভাষা ও লিপি গ্রহণ 
করিলেও নিজেদের কথ্য ভাষা সম্পূর্ণ আলাদা, প্রতিবেশী গারো বা 
হাজংদের কথ্য ভাষার সঙ্গেও কোন সাদৃশ্য দেখা যায় না । যথা ই আমি-_ 
আং, তুমি-_নাও জল-_ টিকা, মাটি-_হা, বাতাস-_নাংপার, আগুন-- 
গ&ুয়ার, হ্ূর্য-_রাশেন, যাওয়া-_লাইতো, ভাত, চাউল, ধান-_মায়, 
মাছ-_না, মাংস--কান, ইত্যাদি । বেশভৃষা আনেকট৷ হাজংদের 





* বাংলার লোক সাহিত্য ডাঃ আশুতোষ ভট্টাচার্য । 

মতো । পুরুষেরা গামছা ও মেয়েরা পাতিন ও আগন ব্যবহার 
করে। মেয়েরা হাতে গলায় মোটা মোটা দস্তার বালা ও হান্ুলী 
কানে তেমনই দশ্তার ভারি কানফুল বা কানবালা পরে । মুখমণ্ডলে, 
হাতে, বাহুতে ও বক্ষে উদ্থি দেয়; হাতের আট আঙ্মলেই দস্তার 
আংটি পরিতে ভালবাসে । খাদ্যের ব্যাপারে গো মাংস ছাড়া 
প্রায় সবই তাহাদের ভক্ষ্য। নিজেদের তৈয়ারী মদ ও তামাক 
তাহাদের প্রধান নেশা । ইহাদের দৈহিক গঠন দুঢ। খালি 
হাতে বা সামান্য লাঠির সাহায্যে তাহারা বাঘ, ভালুক ও বন্য 
শুকর তাড়াইতে পারে। বল্পম, চেওয়াড়ের সাহায্যে তাহারা 
বড় বড় হিংস্র জস্ক শিকার করিয়া থাকে । 

কোচাদের জন্ম, মৃত্যু, বিবাহ প্রভৃতি উৎসব ও অনুষ্ঠান নিতান্ত 
স্বাভাবিক ও সাধারণভাবে হইয়া থাকে । তাহাদের পরস্পরের 
বিবাদ বিসংবাদের মীমাংসা নিজেদের সমাজেই হইয়৷ থাকে, 
কোন সরকারী আদলত ব! বিচারালয়ের সম্মুখীন তাহারা সাধারণত 
হয় না। গীও বুড়া! মুখ্য বিচারক । 

কোচগণ “খষি ও জগ” এই ছুই দেবদেবীর উপাসক | খাষি 
ও জগ বলিতে শিব-ছূর্গা বা হর-পার্ববতীকে বুঝায় । এই দেব- 
দেবীর কোন মুতি তাহার! গড়ে নাঁ। উপাস্য দেবতার উদ্দেন্টে 
ছাগ, মহিষ, পায়রা, হাস, মুরগী ও কাছিম বলি দিয়া সেই রক্ত 
ছড়াইয়৷ দেয় । এই সব পূজা অর্চনা নিজ সম্প্রদায়ের দেউসীরাই 
করিয়া! থাকেন । কঠিন রোগের হাত হইতে মুক্তির জন্য তাহারা 
প্রেতের উদ্দেশ্যে, “বিধান” অর্থাৎ পুজা দেয়, -_-ঝাড়-ফুক-মন্ত্রে 
বিশ্বাস করে । এই কোচ জাতি আসাম ও বাংলার বিভিন্ন অঞ্চলে 
বিচ্ছিন্ন বিক্ষিপ্ত হইয়! পড়ায় তাহাদের বিকাশেও প্রচুর বিভিন্নত! 
লক্ষ্য করা যায়।* মুলত ভৌগোলিক পরিবেশের পার্থক্যের 
দরুণই তাহাদের জীবন, জীবিকায় ও সামাজিক অগ্রগতিতে এই 
বিভিন্নতার স্থপতি হুইয়াছে। এই অঞ্চলের কোচরা বর্তমানে 
রক্ষণশীলত! বর্জন করিয়া প্রতিবেশী হাজং, ভালু ও বানাইদের 

অনুসরণ করিতেছে । আসামের কোচদের তুলনায় ময়মনসিংহ 
জেলার কোচ সম্প্রদায় গারোদের সহিত অধিকতর যুক্ত । তাহারা 
বাস্তবপক্ষে হিন্দুত্বে পরিণত হইয়াছে । গারোদের আগমন বা 
আক্রমণের আগে সম্ভবত এই পাহাড় অঞ্চলে শুধু কোচ্বাই বসবাস 
করিতেন । এই অঞ্চলে কৌচগণই প্রথম বহিরাগত “বডো' 
গোর্ঠীভৃক্ত উপজাতি | & 


হছি কাতিয় 


উত্তর ময়মনসিংহের আদিবাসীদের মধ্যে হদি বা হৈহয় ক্ষত্রিয় 
সম্প্রদায় বিশেষভাবে উল্লেখযোগ্য | . হিন্দুধর্মের ছত্রছায়ায় থাকা 
সত্বেও স্দীর্ঘকাল যাবৎ ইহাদের অস্পৃশ্য বলিয়া! ঘৃণা ও নান ধরনের 
নির্ধাতন চলিয়া! আসিয়াছে । অথচ এই হদি ক্ষত্রিয়ের দৈহিক 
শক্তি বীর্ধবত্তার উপর নির্ভর করিয়াই এই অঞ্চলের বর্ণহিন্কুগণ অন্য 
ধর্মের আক্রমণ হইতে আত্মরক্ষা করিয়াছে । এই কথ নিশ্চিত- 
ভাবেই বলা যায় যে এই হদি ক্ষত্রিয়দের সংঘবদ্ধ ক্ষাত্রশত্তির বলেই 
এই অঞ্চলের বণহিন্দু ভূম্বামীগণ পুরুষাম্ুক্রমে বিষয়সম্পন্তি ভোগ 
দঞ্জীল করিতেন ৷ সেরপুর পরগণার জমিদার শ্রেণীর প্রধান সামরিক 
শক্তিই ছিল এই হদি সম্প্রদায় । 

* এই হৃদি ক্ষত্রিয়গণও আসলে ইন্দোমঙ্গোলয়েড নরগোষ্ঠীর (সহিত 
সম্পকিত) একটি শাখা সম্প্রদায় । তাহারা নিজেদের ব্রহ্ম-বৈকবর্ত 
পুরাণ বিত নূর্ধবংশীয় ক্ষত্রিয় রাজা হৈহয়ং-এর বংশধর বলিয়া পরিচয় 
দেয়। জীবনের তাগিদে হদিগণ কৃষিকাজ করিতে বাধ্য হইলেও 
প্রকৃত পক্ষে তাহাদের কাজ ও চরিত্রে ক্ষত্রিয়ন্বলভ বৈশিষ্ট্যই খুব 
স্পষ্ট। হিন্দু সমাজ ও হিন্দু ধর্মের বিরদ্ধে যে কোন রকম 
আক্রমণের সম্মুখে তাহারা মরণপণ সংগ্রাম করেন। মন্লযুদ্ধ, 
লাঠিখেলা, বর্শাবল্লম, জাঠা চালনা ও রামদা ব্যবহারে তাহাদের 
সমকক্ষ অপর কোন সম্প্রদায়কে দেখা যায় না। কৃষিজীবী হইলেও 
হদি ক্ষত্রিয়গণ কৃষিকাজে তেমন দক্ষ নয়। গ্রাম্য হাট বাজারে 
ব্যবস। বাণিজ্য ও বাঁশ-বেতষের জিনিস তৈয়ার করা গৃহস্থালির 
কাজকর্ম এবং জমিদারদের পাইক, পেয়াদা, বরকনদাজ, পাহারাদার 
ও লাঠিয়ালের কাজ প্রভৃতি বর্তমানে ইহাদের অন্যতম উপজীবিক!। 
তাহাদের দৈহিক গঠন দৃঢ় ও মজবুত, মানসিক শক্তি প্রবল এবং 
নিজ সম্প্রদায়ের -সংঘবদ্ধতা আদর্শস্থানীয় । 

এই হৃদি ক্ষত্রিয় সমাজ হিন্দু সমাজপতি ও জমিদারদের নিকট দীর্ঘ 
দিন বু আব্দেন নিবেদন করিয়াও সামান্য জলচল বলিয়৷ গণ্য হইবার 
ও ধোপা-নাপিত ব্যবহারের অধিকারটুকু পায় নাই । হিন্দু সমাজের 
সমস্ত রকম অপমান, উপেক্ষা ইহাদের উপর বধিত হইয়াছে । 

এই জেলার উত্তর দিকে কালীনগর, নালিতাবাড়ী হালুয়াঘাট 
হইতে দক্ষিণে ব্রন্মপুত্র নদ পর্যন্ত ইহাদের বসতি রহিয়াছে। 
১৮৩১ সনের কৃষিবিদ্রোহের নায়ক জানকু পাথর ও ছুবরাজ পাথর 


ইহাদের পূর্বপুরুষ । 


গে! 


ভারতের আদিবাসীদের মধ্যে গারো সম্প্রদায় বিশেষ পরিচিত । 
ইহার! গারে! পাহাড়ের আদিম অধিবাসী | ইহাদের সমাজব্যবস্থা 
এখনো পুরাপুরি মাতৃতান্ত্রিক । সাধারণত গারোদের ব্যবহার খুবই 
বন্ধুত্বপূর্ণ ও প্রীতিকর, তাহার! সরল, সচ্চরিত্র, সত্যবাদী ও শান্ত 
প্রক্তির। “জুম” চাষ আবাদই গারোদের প্রধান উপজীবিকা । 

ময়মনসিংহের গারোগণ পাহাড়ের পাদদেশে নিজেদের ছোট 
ছোট গ্রামে বাস করে। তাহারা পরিশ্রমী, দুঢ শক্ত সমর্থ দেহী। 
সাধরণত মাটি হইতে বেশ কিছু উ*চুতে শক্ত কাঠের খুঁটির উপর 
বাশের বেড়া, ছনের ছাউনীর চাউ বা টঙ অর্থাৎ মাচায় বাস করে। 
স্বভাব চরিত্র ও অভ্যাসের দিক হইতে গারোগণ খুবই নোংরা । 
খাদ্য দ্রব্য সম্বন্ধে কোন বাচবিচার নাই | মদ খুবই পচ্ছন্দ করে 
এবং নিজেরাই তাত পচাইয়া এই মদ ( পচাই ) প্রস্তুত করে এবং 
উহ প্রচুর পরিমানে পান করে । * 

গারোগণ বেঁটে খাটো, কিন্তু শক্তিশালী | মেয়েরা শাড়ীর 
পরিবর্তে নিজেদের হাতেবোনা লাল, কালে! গেন। ( প্ে্টাকোট ) 
পরে। পুরুষরা লজ্জানিবারণ করার মত কাপড় পরে মাত্র। 
পাহাড়ের আদিম পরিধেয় এখনও চালু আছে। তাহার! প্রায় 
সমস্ত জীব জন্তর মাংস খায়) কিন্তু ছুধ বা ছুধের প্রস্তুত খান্ত 
কিছুতেই গ্রহন করে না। অবশ্য বর্তমানে গারোদের খান্চ পরিধেয় 


অনেকটা উন্নত হইয়াছে । ** 

গারো পাহাড়ের গারোদের সঙ্গে এই সমতল অঞ্চলের গারোদের 
মৌলিক কোন পার্থক্য না থাকিলেও চাষ আবাদ শিক্ষা-দীক্ষায় 
বর্তমানে বাংলার গারে৷ সম্প্রদায় অনেক দুর অগ্রসর । গারোরা 
প্রধানত «আচিক,) “আতক” ও “আবে এই তিন 
পাহাড়ী উপত্যকাবাসী বলিয়া অভিহিত। তাহারা তিনটি মাতৃ- 
তান্ত্রিক গোষ্ঠীতে বিভক্ত, যথা-_সাংমা, মারাক ও মোমিন । এই 
তিন গোষ্ঠীরও আবার পৃথক পুথক গোত্র বা উপাধি আছে। যেমন 
সাংমা $-_ চেরাং, ঠিকিদি, চিচিম, দারিংং দাপুদেও, কোকসী 
ইত্যাদি । মারাক ;_ আজং, চান্বুগংত বালোয়ারী, রং নকরেং, 
রিচিল, রেমা ইত্যা্দি। মোমিন -_ ওয়াটরে, গোবিল, চেরাং 
মরিন্দা ইত্যাদি ৷ 

নকৃ্মা-_ গোষ্ঠীপতি, সে একএকটি অঞ্চলের মালিক। ইহাকে 
বলে আখিং। প্রকৃতপক্ষে নকৃমা হইতেছে স্ত্রী বা মেয়ে; স্বামী 
স্ত্রীর বকলমে কাজ করেন। ইহাদের কয়েকটি প্রতিশব্দ 
জল--চি, মাটি--আ) আগুন-_ওয়াল, রাত্রি--অল, বাতাস- বাল- 
ওয়া, ব্যোম-_বন্বনও চন্দ্র--যাজং স্থয--ওয়াল, দিন--শাল্‌, 
গ্রহতারাঁ_ আশিকি, 'ভাল- নাম্মা, মন্দ নাজ মা, ধান-_মিগিল, 
চাউল-_মেরং, ভাত-_মি, মাছ-_নায়ক, মাংস-_বিন, ইত্যাদি । 
ইহাদের মধ্যে আবার ছুই ধর্মাবলম্বী লোক রহিয়াছে ঃ খ্রিষ্টান : 
অগ্রীষ্টান বা সংসারী | 

১। গ্রীষ্টানর! বিভিন্ন চার্চের আশ্রয়ে রহিয়াছে । শিক্ষাঃ 
আদব-কায়দা ও শিষ্টাচারে ইহারা কিছুটা অগ্রসর বটে, কিন্ত 
ভারতীয় জাতীয়তাবাদ সম্পর্কে ইহারা অজ্ঞ ও বিমুখ । 

২। সংসারী গারোরা পূর্ব পুরুষের রীতিনীতি, আচার-ব্যবহার 
ও ধর্ম বিশ্বাস মানিয়া চলে। হিন্দুধ্মের প্রতিও তাহারা অন্ুরক্ত 
ও আগ্রহশীল। সংসারী গারোরা প্রকৃতপক্ষে জড়োপাসক । 
ইহারা বাঁশের গায়ে নানা ধরনের চিত্র বা রেখা আকিয়া সাদা, 


৩২ মুক্তিযুদ্ধে আদিবাসী 


করিয়া থাকে। * প্রায় সব খতুতেই কোন না কোন "পাবন” 
অনুচিত হয় । তখন পানভোজন চলে ও সেই সঙ্গে ঢাক ঢোল 
কাসর বাজাইয়া নানা ধরনের নৃত্য গীতও হয়। একই পরিবারে 
খীষ্টান, সংসারী ও হিন্দু মতাবলম্বী গারোদের স্বচ্ছান্দে বসবাস 
করিতে দেখা যায় । 

প্রথম মহাযুদ্ধের পরবতীকালে জাতীয় মুক্তি আন্দোলনের ঢেউ 
অস্পৃশ্যতা দুরীকরণের অভিযান ও হিন্দুধর্মের সংস্কারকদের প্রচার 
আন্দোলন এই সম্প্রদায়ের উপরও বিশেষ প্রভাব বিস্তার করে । তাই 
এই অঞ্চলের সমস্ত আদিবাসী জনতার জীবনেই এক পরিবর্তন দেখা 
যায়। প্রায় সকলেই জাতীয়তাবাদ দেশাআ্মববেধের দ্বারা অনুপ্রাণিত হয় । 
পরবর্তীকালে, দ্বিতীয় মহাযুদ্ধের শুরু হইতেই কমিউনিস্ট পার্ট 
ও কুষকসভার আন্দোলনের ফলে ইহাদের মধ্যে সামন্ততন্ত্র ও 
সাআাজ্যবাদ বিরোধী চেতনাও বিকাশ লাভ করে । 

এই অঞ্চলের আদিবাসীর! সম্প্রদায় নিধিশেষে সকলেই রাজ- 
নৈতিক, সামাজিক ও অর্থনৈতিক জীবনে ০ ও পরম্পর 
নির্ভশীল | 

. এই আদিবামীদের নিকটতম প্রতিবেশী হইতেছে নিয়- 
লিখিত ২৪টি আধা-উপজাতি, এই অঞ্চলের সংগ্রামের অংশীদার 
_ বাহেলিয়া, ভূইঞা, ডোম, নিশি, দোসাধ, চামার, বেদিয়া, বিন্দ, 
বুনা, চং, মালো, মান্বাই, পান, পাশী, শিকারী, কোচ, পলিয়া, 
রাজবংশী, হাতি, কেওরা, হাড়ি, মোচাহার, ভূইমালী ও মেথর। 
ঝলে৷ ও মুসলমান কৃষকগণ। রাজবংশী কৃষক সম্প্রদায় বাংলাদেশে 

সুপরিচিত । সেরপুর পরগণার নাচনমৌরী, ভটপুর, কান্দুলী, 
ঘোনাপাড়া প্রভৃতি গ্রামে ইহাদের বসতি রহিয়াছে । পরবর্তীকালে 
এই অঞ্চলের “ভাওয়ালী” প্রথার বিরুদ্ধে রাজবংশী কৃষকদের 
আন্দোলন বিশেষভাবে উল্লেখযোগ্য । ইহারা আদিবাসীদের 
সবচেয়ে বিশ্বস্ত প্রতিবেশী । 

নিলখিয়া, যোগিনিয়া, মরিচপুরান, কাপাশিয়া, চন্দ্রকোনা, 
প্রভৃতি গ্রামের ঝালো সম্প্রদায় এই অঞ্চলের কৃষিবিদ্রোহের সাথী । 

সাধারণভাবে এই জেলার সমস্ত গরিব মুসলমান চাষী এই 
অঞ্চলের আন্দোলনে প্রত্যক্ষ ও পরোক্ষভাবে অংশ গ্রহন করিয়াছেন । 


আঃ বা:--৩ 


গ্রাীয় মিশন 


এই আদিবাসী অধ্যুষিত অঞ্চলের আর একটি উল্লেখযোগ্য 
বিষয় হইল শ্রীষ্তীয় চাচ ও মিশনারীদের ভূমিকা । এই সমগ্র অঞ্চলে 
রোমান ক্যাথলিক, অস্ট্রেলীয় ব্যাপটিস্ট ও ভারতীয় খ্রীষ্টান ( অকফোর্ড 
শাখা) এই তিনি সম্প্রদায়ের চার্চ এবং তৎসংলগ্ন স্কুল, দাতব্য 
চিকিৎসালয় ও চাষের জমি রহিয়াছে । ম্তরসং পরগণার রানীকং 
হালুয়াঘাটের বিরুইডাকিনী, নালিতাবাড়ী, বারোয়ামারী হইতেছে 
রোমান ক্যাথলিকদের প্রধান কেন্দ্র। বিরিশিরিও বা এবাদা 
হইতেছে অস্ট্রেলীয় মিশনারীদের ঘাটি, আর হালুয়াঘাটের সেপ্ট 
এগুরুজ চা হইল ভারতীয় খ্রীষ্টান মিশনারীদের অন্যতম কেন্দ্র । 
এই শেষোক্ত সম্প্রদায়ের কথা বাদ দিলে খুব স্পষ্ট ভাষাতেই বলিতে 
পার! যায় যে এই সব মিশনের পাত্রীর! ধর্ম প্রচার ও আর্ত মানবতার 
সেবার নামে গভীর ও ব্যাপকভাবে ভারতীয় জাতীয়তাবাদ, শিক্ষা, 
সভ্যতা ও সংস্কৃতির ধিরুদ্ধে সযত্বে ও সচেতনভাবে গড়িয়া তুলিয়াছিল 
এক প্রতিক্রিয়াশীল চিন্তাধারা ও দৃষ্টিভঙ্গি) খুব স্থুল ভাবেও দেখা 
গিয়াছে যে এই সব বিদেশী মিশনারী পাড্রীরা প্রত্যেকটি গীর্জায় 
প্রচুর পরিমাণে বিদেশী শিল্পজাত দ্রব্য ( যথা-_কাপড়, জামা, কন্বল, 
প্রসাধন দ্রব্য, কাগজ, কলম, পেন্সিল, পু'থি-পুস্তক, ওষধ-পথ্য, 
ছোট-খাট যন্ত্রপাতি) আমদানি করিয়া বিক্রয় বা বিতরণ করিত 
এবং তাহার মাধ্যমে ভারতীয় দ্রব্যের প্রতি ঘৃণা স্থষ্টির অপকৌশল 
গ্রহণ করিত। এই সব পাত্রীর ভারতের জাতীয় মুক্তি আন্দোলন 
হইতে আদিবাসীদের দূরে সরাইয়া রাখার জন্য সর্বদা সর্বরকমে চেষ্টা 
করিত। তাহারা আদিবাসীদের মধ্যে বিভেদ ও সংঘর্ষ স্থপ্টির 
জন্য চক্রান্ত করিত । এমনকি ভারতের মহান জাতীয় নেতাদের 
প্রতি অবজ্ঞ! প্রকাশ করিত । এই সব প্রতিক্রিয়াশীল কাজকর্ম 

ও মনোভাব থাকা সন্বেও এই অঞ্চলের প্রাথমিক শিক্ষা, সাধারণ স্বাস্থা 
ও জ্ঞান বিস্তারে তাহাদের দান অনন্বীকার্য ৷ 

কোন প্রতিক্রিয়াশীল চিন্তা ও কমই শ্ুদীর্ঘকালের জন্য দেশ- 
প্রেমের উন্মেষ ও অগ্রগতিকে অবরুদ্ধ করিতে পারে না, দেশপ্রেমের 
মৃত্যু নাই। মানুষের জন্ম ও বয়োবৃদ্ধির সঙ্গে তাহার জন্মভূমি ও 
পরিবেশের মধ্যে এই দেশপ্রেমের বীজ উপ্ত হয়, __ প্রতিকূল 
পরিবেশে তাহা ব্যাহত হইলেও অনুকূল পরিবেশে অতি দ্রেত 
পুষ্টিলাভ করে । জাতীয় এঁতিহা মানুষের মনপ্রাণ ও দেহের উপর 
যে অদৃষ্ঠ প্রভাব বিস্তার করে তাহা বাহির হইতে আমদানি করা 
কোন অন্ধ মতবাদ বা প্রতিক্রিয়াশীল কর্ম ধারাই স্থদীর্ঘকাল প্রতিহত 
করিতে অক্ষম । বৃহত্তম জাতীয় পরিবেশ ও ভাবধার৷ হইতে মুক্ত থাকা 
কাহারো পক্ষে সম্ভব নয়। ভাই আমর! দেখি খ্রীষ্টান মিশনারীদের 
শত অপপ্রচার ও অপকৌশল সত্বেও ভারতের জাতীয় মুক্তি আন্দোলনে 
এই অঞ্চলের সমস্ত আধিবাসী সম্প্রদায় এক্যবদ্ধভাবে এক বিরাট 
সাম্রাজ্যবাদ-সামন্ততন্ত্বিরোধী গণআন্দোলনে আত্মনিয়োগ করিয়া- 
ছিলেন। এই ঘটন। হইতে এই সত্যই প্রমাণিত হয় যে আদিবাসীদের 
চিন্তাধারা আর নিতান্ত সংকীর্ণ গোষ্ঠীত্রীতির মধ্যে সীমাবদ্ধ নাই । 
তাহাদের মধ্যে জাতিগ্রীতির বৃহত্তম সংস্কার ও চেতনা দেখা দিয়াছে। 
তাহার! সর্বভারতীয় সমাঙ্গের সঙ্গে মহান এক জাতীয়ত্ব লাভ করার 
জন্য প্রস্তত | 


স।মন্ততন্ের গেত।পভন 


ইতিহাস আলোচন। করিলে দেখা যায় যে চতুর্দশ শতাব্দী পর্বস্ত 
কোচ, হাজং গারো সদ্দারগণ এই সীমান্ত অঞ্চলের বিভিন্ন স্থানে প্রায় 
স্বাধীন ও স্বতন্ত্রভাবে রাজত্ব করিতেন । ১৪১২ খ্রীষ্টাব্দে দলিপা 
নামে জনৈক কোচ রাজা সেরপুর অঞ্চলে রাজত্ব করিতেন। তাহার 
রাজধানী ছিল গড়দলিপা (বর্তমান গড়জরিপাড় ) নামক স্থানে । 
দ্বিতীয় ফিরোজ শাহ বাংলার সিংহাসন অধিকার করিয়া সেনাপতি 
মজলিস খা হুমায়ূনের সাহায্যে দলিপাকে নিহত করেন এবং সমগ্র 
সেরপুর অঞ্চল সর্বপ্রথম মুসলমান রাজত্বের অস্তভূক্তি করেন। গড়- 
দলিপা বর্তমানে গড়জরিপার নামে পরিচিত। ইহা সেরপুরের 
উত্তর-পশ্চিমে সাত মাইল দূরে ১১ শত একর জমির উপর অবস্থিত। 
এই গড় (ব! ছূর্গ) সাতটি মাটির প্রাচীর দ্বারা পরিবেষ্টিত ছিল । এই 
সব প্রাচীরের মধ্যবর্তী স্থানে ৬০ হাত প্রশস্ত এক-একটি পরিখা ছিল। 
এই গড়ের চারিদিকে ৪টি ধিরাট বিরাট তোরণ এবং মাঝে মাঝে 
গবাক্ষও ছিল। উত্তর দিকের তোরণের পাশেই কোচদের একটি 
মন্দির ছিল। পরে এই মন্দিরটি নাকি একটি মসজিদে রূপান্তরিত 
হয়। ১৮৯৭ সনের (১৩০৪ বাঃ) ভীষণ ভূমিকম্পে এই গড় ও 
পরিখাগুলি বিশেষভাবে ক্ষতিগ্রস্ত হইয়াছে । এই প্রাচীরগুলির 
ভগ্নাবশেষ এখনও রহিয়াছে । প্রতি বসর বৈশাখ-জ্যেষ্ঠ মাসে 
দলিপার স্থতির উদ্দেশ্যে এই অঞ্চলের কৃষকদের ৭ দ্রিন ব্যাপী 
এক মেলা বসে ।* 

১৫৮৪ সনে সাহাবাজ খঁ। কুম্বো বাংলার শাসনকত1 নিযুক্ত হন । 
স্তীহার অধীনে শের আলি গাজি ছিলেন সেরপুরের ভূম্যধিকারী | 
এই শের আলী গাজীর নাম হইতেই এই পরগণ! সেরপুর নামে 


*.1015, 08250697 ০1 111910515176% ৮), 4, 9201088, 1.0.5. 





মুক্তিযুদ্ধে আদিবাসী ৩৭ 


অভিহিত হয়। বত্মান "গাজীর খামার” গাজীর ভিটা প্রভৃতি 
ছিল শাসনকতণ গাজীদের আবাসভূমি । এই অঞ্চলের রাজন্ব 
আদায়কারী রমাবল্পভ মজুমদারের বিধবা স্ত্রীর এক আবেদনক্রমে 
“আরবী কেসার” বিধিমতে শের আলি গাজীর সমস্ত সম্পত্তি বাজেয়াপ্ত 
হয়, এবং তাহার পুত্র রামনাথ চৌধুরী এই জমিদারী লাভ করেন । 
১৮৯০ সনে জেলা ম্যাজিস্ট্রেট মিঃ ডরুউ রঙটন (1. ৬/. $/1018- 
(01) প্রথমেই জমিদারগণের সহিত দশসাল! বন্দোবস্ত করেন। 
পরে মিঃ স্টিফেন বায়ার্ড (141. 919191)017 3০9৪10 ) চৌধুরীদের 
সঙ্গে চিরস্থায়ী বন্দোবস্ত করেন । সংক্ষেপে, এইভাবেই হয় সেরপুর 
পরগণার জমিদারীর গোড়াপত্তন ৷ 

অপর দিকে ১৬শ শতাব্দীর মধ্যভাগে ঈশা খার জনৈক সৈনিক 
সোমেশ্বর মিং (পাঠক) এই পরগণার পূর্ব দিকে সোমেশ্বরীর 
তীরে আসে। খুব সহজেই তিনি অতিথিপরায়ণ ও বন্ধুবংসল 
হাজংদের বন্ধুত্ব ও আনুগত্য লাভ করেন। এই সোমেশ্বর সিং 
হাঁজংদের . বাহুবলের সাহায্যে এই অঞ্চলের ছর্দাস্ত হোচং ও হর্গা 
গারে৷ সর্দারদ্ধয়কে পরাজিত ও নিহত করিয়া সমস্ত গারো সম্প্রদায়কে 
বশ্ীতা স্বীকারে বাধ্য করেন । কথিত আছে যে হাজংদের সাহায্যে 
সোমেশ্বর সিংহের ম্থুসং লাভ করায় হুর্গা গারোর স্বতি বজায় 
রাখার উদ্দেশ্যেই এই রাজ্যের নাম রাখা হইয়াছিল স্ুসং ছুর্গাপুর । 
সোমেশ্বর সিং ছিলেন ম্থসং জমিদারীর প্রতিষ্ঠাতা-_-তাহার বংশই 
এই অঞ্চলের প্রাচীনতম জমিদার বংশ বলিয়া! পরিচিত | 

এই আদিবাসী অঞ্চলের দক্ষিণ ও দক্ষিণ-পূর্ব সীমান্তে ছুইজন 
পরাক্রাস্ত কোচ সদণারের রাজত্ব ছিল। “দিল্লীশ্বর আকবরের 
রাজত্বকালে ঈশা! খাঁ যখন পূর্ব ময়মনসিংহ আক্রমণ করে তখনও 
এই অঞ্চলে ছুইজন কোচ রাজা রাজত্ব করিতেন। একজনের 
রাজধানী ছিল মৈমনসিংহ শহরের অনতিদুরব্তী বোকাইনগর ও 
আর একজনের রাজধানী ছিল কিশোরগঞ্জের অনতিদুরবতী জঙগল- 
বাড়ী। ঈশা খার আধিকারের পর হইতে এই অঞ্চলের কোচ 


৩৮ মুক্তিযুদ্ধে আদিবাসী 


অধিবাসীদিগের উপর মুসলমান ধর্ম ব্যাপক বিস্তার লাভ করিতে 
আরম্ভ করে ।” * ৰা 

এইভাবে পূর্ব, পশ্চিম ও দক্ষিণ দিক হইতে আক্রান্ত হইয়াও 
আদিবাসী সদ্ণারগণ কিন্তু খুব সহজে আত্মসমর্পণ করেশ্সাই । পর 
পর অনেকগুলি খণ্ড সংগ্রামে হয় তাহার! মৃত্যুবরণ করিয়াছে 
ন1 হয় পশ্চাদ্পসরণ করিয়াছে । এমনকি প্রয়োজন হইলে গভীর 
হইতে গভীরতর অরণ্য-পর্তেও আত্মগোপন করিয়াছে, তবুও 
তাহারা বশ্ঠতা স্বীকার করিতে চায় নাই। আদিম অধিবাসীরা 
স্বাধীন স্বতন্ত্র ভাবে জীবনধারণ করাই শ্রেয় মনে করে। ইহা 
তাহাদের সহজাত গোষ্টিগত প্রকৃতি । এই মনোভাব নিঃসন্দেহে 
আদিবাসীদের স্বাধীনতা প্রীতিরই পরিচায়ক । সভ্য মানুষের মনে 
স্বাধীনতার চেতনা যতট] সত্য ও গভীর আদিবাসীদের তাহা! হইতে 
কম নয়। অবশ্য তাহাদের আঞ্চলিক দেশাত্মববোধ ও অন্ুভূতিও 
তেমনই প্রবল । তাই বহু ক্ষেত্রেই ইহাদের প্রাণ বলিদান দিয়াও 
আঞ্চলিক স্বাধীনতা ও নিজেদের সমাজন্বাতন্ত্র রক্ষা করিতে দেখা 
গিয়াছে । 


গ্বাংলার লোক সাহিত্য--ডাঃ আশুতোধ ভট্টাচার্য, 091.ঢয. 1926 পৃঃ বঃ গীতিকা 


সঃঞা।জী এতিভ্য 


অষ্টাদশ শতাব্দীতে পলাশীর যুদ্ধে বিজয়লাভ ও ইস্ট ইত্ডিয়া 
কোম্পানী কর্তৃক বাংলা ও বিহারের দেওয়ানী লাভ করার ফলে 
ভারতীয় সমাজের স্তপ্রাচীন কাঠামো একদম ভাঙিয়া যায়। 
ইংরাজ বা ইংরাজদের আশ্রিত রাজা, জমিদারদের বিরুদ্ধে সেই 
সময় প্রকাশ্ঠ ও প্রতাক্ষভাবে সহসা কেহ বিদ্রোহ করিতে অগ্রসর 
হইত না। ঠিক এই সময় দেখা দেয় সন্াসী বিদ্রোহ । সামস্ত- 
তাস্্বিক অবিচার ও শোষণের বিরুদ্ধে এবং বিশেষ করিয়া! ইংরাজ 
শাসনের বিরুদ্ধে এই বিদ্রোহের তাৎপর্য অনুধাবন ও মূল্যায়ন 
করিতে হইলে নৃতন দৃষ্টিভলির প্রয়োজন । 

১৭৬৩ সনে সন্াসী বিদ্রোহীরা! ঢাকা শহরের উপর হানা দিয়া 
ইংরাজ ফিরিঙ্গিদের কারখানা লুঠ করে । বিশেষ করিয়া ১৭৬৯-৭০ 
সনের ছুভিক্ষের দিনে রাজস্ব আদায়ের জুলুমের ফলে সন্ন্যাসী 
বিদ্রোহ সর্বত্র ছড়াইয়৷ পড়ে । ১৭৭৩ সনে এই অঞ্চলের কৃষকগণ 
সন্গ্যাসীদের নেতৃত্বে সেরপুর, আলাপপিং ও জাফরশাহী পর্গণার 
জমিদারদের তথা ইংরাজদের রাজন্ব আদায়ের কাছারিগুলি উচ্ছেদ 
করার জন্য আক্রমণ লুঠতরাজ শুরু করে । এই অঞ্চলে প্রচলিত 
কিংবদন্তি হইতে বিশ্বাস কারার যথেষ্ট কারণ রহিয়াছে যে, পূর্ববঙ্গে 
এই বিদ্রোহের সন্ন্যাসী নেতৃবৃন্দ ছুই দলে বিভক্ত হুইয়া একদল 
উত্তরবঙ্গ হইতে কুড়িগ্রাম ও গাইবান্দা মহকুমার চিলমারী-_ 
রৌমারী-_ মহেন্দ্রগঞ্জ পথে এবং কামারজানি-দেওয়ানগঞ্জ হইয়া 
গভীর অরণ্য ও বালুকাময় পথে সেরপুর ও আলাপসিং পরগণায় 
প্রবেশ করে। এই দলের অন্যতম প্রধান কেন্দ্র ছিল গারো 
পাহাড়ের শাহ কামালের দরগ! । অপর দল অর্থাৎ অধিকাংশ 
বিজ্রোহীগণ জলপথে দক্ষিণে চলিয়া যায় । সেরপুরের উত্তরে চরপতলায় 

সন্ন্যাসীদের গোপন ঘশাটি ছিল। এই অঞ্চলে কিক্ষু্ধ কৃষকদের সঙ্গে 
লইয়া! তাহারা দক্ষিণে জমিদারদের রাজস্ব আদায়ের কেন্দ্রগুলি আক্রমণ 
করিত। চরণতলায় যে অক্ষয়বটের নীচে সন্ন্যাসীর৷ প্রথম আস্তানা 
করিয়াছিল সেইখানে এখনও প্রতি বংসর বৈশাখ মাসে হাজং, কোচ, 
হদি প্রভৃতি আদিবাসীগণ মেলায় জমায়েত হয় এবং কালীপুজায় প্রায় 
লক্ষ ছাগ, মহিষ, কবুতর বলি দেয়। সমবেত মেলার জনতা সন্ন্যাসীদের 
উদ্দেশ্যে জয়ধ্বনি করে । হাজংদের পূর্বপুরুষ বলিয়া কথিত বিদ্রোহী 
ভুপাল গ্িরিকে ম্মরণ করিয়! এখনও তাহারা গৌরব বোধ করে। 
নালিতাবাড়ীর ছুই মাইল পশ্চিমে সন্ন্যাসী ভিটা, ব্রহ্মপুত্রের বেলা- 
ভূমিতে সন্ন্যাসীর চর আজ সেই বিদ্রোহীদের অমর স্মৃতির স্বাক্ষর বহন 
করিতেছে । 

১৮৮৩ সনে সন্যাসীগঞ্জে (বর্তমান জামালপুর মহকুমা শহর ) 
সেনানিবাস (0810001717)91)0) স্থাপিত হয় এবং মিঃ লজ (1,099) 
সন্ন্যাসীদের দমন করে । * 

১৭৯৩ সনে বাংলার ভূমিব্যবস্থা ও বাঙালী সমাজজীবনে এক 
বিরাট পরিবর্তন ঘটে । ইংল্যাণ্ডের সামস্তপ্রথার অনুকরণে বাংলার 
ভূমিব্যবস্থার চিরস্থায়ী বন্দোবস্ত প্রবতিত হয়। ইংল্যাণ্ডের ্তায় 
বাংলা! দেশেও স্থষ্ট হয় ইংরাজদের অনুরক্ত একদল জমিদার । এই 
জমিদারগণ বাংলার সমাজ ও রাষ্ট্রক্ষেত্রে কর্তৃত্ব লাভ করিয়া! সাংস্কৃতিক 
জীবনে উল্লেখযোগ্য প্রভাব বিস্তার করে। এই পশ্চাৎপদ অরণ্যময় 
ভূমি ও হাওড় অঞ্চল তাহাদের স্থার্থে ভ্রমশ হ্ন্দর কৃষিভূমি ও 
বাসোপযোগী ভূমিতে পরিণত হয় । ক্রমে ব্রাহ্মণ, বৈদ্য, বঙ্গজ কায়স্থ 
ও তাহাদের অনুগামী অনান্য সম্প্রদায় ও আদিবাসীদের প্রতিবেশী 

হিসাবে বসবাস শুরু করে। ফলে এই অঞ্চলের আদিবাসীদের 

প্রাচীন সমাজজীবনে উহার প্রতিফলন দেখা দিল;__তাহাদের 
স্কৃতিক জীবনও নানাভাবে প্রভাবিত করিল । অর্থনৈতিক ক্ষেত্রে 
অবাধ শোষণ ও অত্যাচারের নীতি প্রবতিত হইল । জমিদারদের 
নিয়ন্তরে স্থপ্তটি হইল তালুকদার, জোতদার, পত্বনীয়াদার, দরপত্তনীয়া- 
দার প্রভৃতি কৃষির উপর নির্ভরশীল বিরাট একদল মধ্যস্বত্বভোগী | 
কোন কোন স্থলে কৃষক ও জমিদারদের মধ্যস্থলে মধ্যন্বত্রভোগীর 
সংখ্যা ১২ হইতে ২৫ রকম পর্যস্ত পৌছিয়া ছিল। সেরপুর 
পরগণায় এই মধ্যস্বত্বভোগীদের মোট ৮৭টি এস্টেট ছিল । গবর্মমেণ্টের 
বা জমিদারের রাজন্ব যাহাই হোক না কেন বাস্তব ক্ষেত্রে বহুগুণ বৃদ্ধি 
পাইয়া! উহাই নিম্ম বধিত শোষণের স্থষ্টি করিল। কৃষকদের 
স্বাভাবিক সহজ সরল জীবন কঠিন হইতে কঠিনতর হইতে লাগিল । 
“কোন বৎসর শহ্ত হোক বা না হোক তাহারা নিয়মিত রাজন্বের 
একটি পয়সাও পরিত্যাগ করেন না, এতণ্ডিন্ন ইজারাদার পত্বনীয়াদার 
ও দরপত্তনীয়াদার ইত্যাদি বনু লোক কৃষকের পরিশ্রমাজিত বস্ত্র 
অংশ গ্রহণ পূর্ক আপনাপন উপার্জনে তৎপর থাকাতে কৃষকের 
অবস্থা অতিশয় ক্রেশদায়ক হইয়াছে, কোন দয়াবান মনুষ্য যগ্পি 
মফংস্বলে কৃষকের বাটীতে প্রবেশ পূর্বক তাহার অবস্থা সন্দর্শন করেন 
তবে তাহার অস্তঃকরণ বিদীর্ণ হইয়া নয়নযুগে কেবল আক্ষেপবারি 
নির্গত হইতে থাকে এবং তিনি দীর্ঘ-নিশ্বীস পরিত্যাগ পূর্বক 'এমত 
ক্লেশস্থচক অভিপ্রায় ব্যক্ত করেন। হা পরমেশ্বর ! যাহাদিগের 
অধীনস্থ প্রজামগ্ুলীর ইদৃশ ছুরবস্থা তাহাদিগের স্থুসভ্য ও রাজনীতি 
বলিয়া অভিমান করিতে কি লজ্জাবোধ হয় না? 
পল্লীগ্রামের ক্ষুত্র ক্ষু্র জমিদার ও ইজারাদার ও বাড়ীদারদিগের 
অত্যাচারের ব্যাপার. আমরা পুনঃ পুনঃ প্রভাকরে প্রকাশ করিয়া 
থাকি, এ সকল দৌরাত্ম্য কোন কালে নিবারণ হয় এমত বোধ করি 
না, দীন ও ছুঃখীদিগের ছুঃখ বিবরণ বর্ণনা করিতে আমাদিগের 
কাষ্ঠের লেখনী করুণ রসে আর্দ্র হইতেছে। জমিদার, ইজারাদার, 

জোতদার প্রভৃতি দ্বার হইতে মুক্ত হইলেও বাড়ীদারদের বাড়ির 
প্রহার হইতে রক্ষা কখনও সম্ভব না ।” * 

ইহাই হইল সেদিনকার কৃষি বাংলার বাস্তব জীবনচিত্র । 
জমিদার তথা জমিদার-কর্মচারীগণ যেমন নায়েব, মহরীর হইতে 
পেয়াদ। পর্ধস্ত আবওয়াব, মাথট, তহশীলদারের রাহা ও বাসা খরচ, 
পেয়াদার রোজ প্রভৃতি হরেক রকমের উচস্তি ছলে বলে কৌশলে 
আদায় করিত। এমনকি দাখিলায় টাকার অঙ্ক মিথ্যা লিখিয়া 
নানা প্রকারে সরলচিত্ত অন্য চাষীদের প্রতারণা করিত, শোষণ 
করিত । তাই প্রায় সমস্ত কৃষকই ছিল ভিতরে ভিতরে উত্তেজিত 
ও বিক্ষুব। অল্প সময়ের মধ্যেই বাস্তব ঘটনাবলী ও জীবনের 
অভিজ্ঞতা হইতে প্রজারা বুঝিল যে চিরস্থায়ী বন্দোবস্তে তাহাদের 
কোন স্বার্থ রক্ষিত হয় নাই । ভূমিতে তাহাদের পুরাতন স্বত্ব স্বামীত্ব 
একেবারেই বিলোপ কর! হইয়াছে । 

অতীত ইতিহাসের দিকে তাকাইলে দেখা যায় যে উনবিংশ 
শতাব্দীর প্রথম ত্রিশ বৎসর কৃষকগণ বিদ্রোহের পর শুধু বিদ্রোহই 
করিয়াছে । এই সময়ে এই অঞ্চলের আর একটি উল্লেখযোগ্য 
বিদ্রোহ হইতেছে বাধ্যতামূলক “হাতীখেদার” বিরুদ্ধে স্থুসং পরগণার 
হাজং বিদ্রোহ । হাজংগণ এই এলাকার গভীর অরণ্যের মধ্যে 
স্ববিধাজনক স্থানে মজবুত গজারী গাছের খু*টি দিয়া ঘেরাও 
করিয়। ভিতরে হাতীর লোভনীয় খাদ্য কলাগাছ ও ধানের আবাদ 
করিত এবং পোষ! শিক্ষিত “কুনকী” হাতীর সহায়তায় নিজেদের 
জীবন বিপন্ন করিয়া কৌশলে বন্য হাতী ধরিত। শ্তুসং এর জমিদার- 
গণ হাজংদের নিকট হইতে এই সব হাতী লইয়া ঢাকা, মুশিদাবাদ, 
দু প্রভৃতি স্থানে বিক্রয় করিতেন । 

এই হাতি বিক্রয় করিয়! তাহার! শুধু অর্থ উপার্জন করিত না, 
স্থনাম, স্থযশ ও খেতাবও পাইত | তাই প্রতি বংসর হাতীখেদা তৈরি 


* সংবাদ গ্রভাকর £ সম্পাদকীয় ১১৩।১২৬৮ 

করিয়া অধিকসংখ্যক হাতী ধরার জন্য তাহারা হাজংদের উপর চাপ 
দিত। পরবর্তী পর্যায়ে হাতীখেদায় কাজ করার জন্য বাধ্যতামূলক 
বেগার প্রথাও চালু করিতে চেষ্টা করে । হাঁজংরা এই বাধ্যতামূলক 
বেগার প্রথার বিরুদ্ধে প্রতিবাদ করিলে জমিদারগণ নানাভাবে 
অত্যাচার ও উৎপীড়ন শুরু করে । মনা সর্দারের নেতৃত্বে হাজং- 
গণ স্থসং জমিদারদের বিরুদ্ধে বিদ্রোহ ঘোষণা করে । এই বিদ্রোহে 
কয়েকজন বিক্ষুব্ধ গারো সর্দারও সক্রিয়ভাবে অংশ গ্রহণ করে। 
ফলে সারা শ্ত্রসং পরগণায় একট। বিরাট কৃষক-বিদ্রোহ দেখা দেয় । 
জমিদারগণ হাতী ধরায় ওস্তাদ মনা সর্দারকে হাতীর পায়ের 
তলায় ফেলিয়া হত্যা করে । ফলে সমগ্র হাজং গারো কৃষক 
সম্প্রদায় স্সং-এর বারোমারি ময়দানে প্রকাশ্য ভাবে জমিদারদের 
এক বাহিনীকে আক্রমণ করে । দক্ষ ও উপযুক্ত হাতীর মাহুতরা 
হাতী ছাড়িয়া দিয়া বিদ্রোহে সক্রিয় অংশ গ্রহণ করে। হাতী 
চালনায় ও হাতীর বোধগম্য সব রকম বুলিতে (ভাষা! ) দক্ষ হাজং- 
গণ বিভিন্ন কৌশলে জমিদারদের সমস্ত হাতীগুলিকে ক্ষিপ্ত করিয়া 
দিল। অপর দিকে বিদ্রোহী কৃষকগণ স্ত্রসং, ছর্গাপুর আক্রমণ 
করিলে জমিদারগণ নেত্রকোণায় আশ্রয় গ্রহণ করে । ফারাংপাড়া, 
বিজয়পুর, চেংশী, ধেন্কী, আড়াপাড়া, ভরতপুর প্রভৃতি জঙ্গলের 
খেদাগুলি তাহার! নষ্ট করিয়া ফেলে । চার-পাঁচ বৎসর পর্বস্ত এই 
বিদ্রোহ ও সংঘর্ষ চলিয়াছিল। এই হাতী খেদ! বিদ্বোহে বেতগড়ার 
রাতিয় হাজং ধেনকীর মঙ্গলা, লেঙ্গুরার বিহারী, সুজার হদিপাড়ার 
বাঘা, ফান্দাগ্রামের' জগ, বিজয়পুরের সোয়া হাজং প্রভৃতি মারা 
যান। বাগপাড়ার গয়৷ মোড়লকে জমিদারগণ ধরিয়া! লইয়া যায়। 
সে আর গৃহে ফিরে নাই। মলা ও তংলু নিখোজ হয়। স্থুসং 
পরগণার এই হাতী খেদা বিদ্রোহের পর আর বাধ্যতামূলক ভাবে 
হাতী খেদার কাজ হয় নাই। এই হাতী খেদার বিরুদ্ধে এই 
অঞ্চলের কৃষক-বিদ্রোহের বিভিন্ন কাহিনী আজও আদিবাসীদের 
গ্রামে গ্রামে উপকথার মতো! ছড়াইয়া আছে। ম্রসং পাহাড়ের 

পাদদেশে বু হাজং পরিবারের বসতিস্থাপন করিয়া এবং হাতী 
ধরার কাজ করিয়া রেম্থু সিংহের পুত্র রাজকিশোর যথেষ্ট “কৃতি 
ল[ভ করে, কিন্তু পরে “খেদার” কাজে যথেষ্ট লাভ না হওয়ায় ও 
রাজস্ব নিয়মিত না দিতে পারার অপরাধে রাজকিশোন্ন ও তাহার 
ভাইকে গ্রেপ্তার করিয়া ঢাকা চালান দেওয়া হয় । সেখানে বিচারে 
উভয়কে সাজা দেওয়া হয়, __সপ্তাহকাল প্রত্যহ বেত্রাঘাত এবং 
এই সময়ের মধ্যে রাজন্য না দিতে পারিলে গুলি করিয়া মৃত্যু, 
কিন্তু ব্রিটিশ ফৌজের হস্তক্ষেপে তাহারা রক্ষা পায় । * 

এই অঞ্চলের স্ুং পরগণায় যখন বিরাট একটা কৃষক-বিদ্রোহ 
চলিতেছিল ঠিক সেই সমসাময়িক সময়েই ১৮২০ সালে সেরপুরের 
জমিদারী নিজেদের মধ্যে ভাগ বাটোয়ারা হইল । জমিদারগণ 
এই বাটোয়ারার যাবতীয় খরচপত্র এমন কি নূতন নূতন ডিহি 
কাছারি খোলার খরচ পর্বস্ত প্রজাদের ঘাড়ে চাপাইল। জমির 
জন্য দেয় রাজন্বের পরিমাণও কিছুটা বৃদ্ধি করিল। ইহার ফলে 
প্রথমে সমস্ত প্রজা বিনীতভাবে এই ধরনের ব্যবস্থ'র বিরুদ্ধে 
আবেদন নিবেদন জানাইল, কিন্তু জমিদারগণ তাহাতে কর্ণপাত 
করিল না। বরং নৃতন আবওয়ার, মাথট সহ ধার্য খাজনা আদায় 
করার জন্ত জোর জুলুম অত্য।চার উৎপীড়ন শুরু করিল। ফলে 
ইতিহাসের স্বাভাবিক পরিণতি হিসাবেই দেখা দিল আর একটি 
বিদ্রোহের সুচনা । বিশেষ বিশেষ মৌজায় প্রজার একযোগে 
বাড়তি খাজনা দিতে অন্বীকার করিল,-_ জমিদার উহা আদায়ের 
জন্য দৈহিক নির্যাতন আরম্ভ করিল। এইভাবে ছুই বৎসর চলার 
পর ১৮২২ সালে এই অঞ্চলের বিদ্রোহী নায়ক বকন্ত্র ও দ্বীপষ্ঠান 
প্রমুখ স্থুসং ছু্গণপুরের পাগলপন্থী নেতা টিপু সরদারকে সেরপুর 
অঞ্চলের বিদ্রোহ পরিচালনা করার জন্য আহ্বান করেন। পাগলপন্থী 
টিপু তাহার অন্ুগামীদের লইয়া কৃষকদের স্বার্থে দণ্ডায়মান হন 

এবং সমস্ত বিক্ষুন্ষ প্রজাকে লইয়া সেরপুর জমিদারদের বিরুদ্ধে 
প্রকাশ্যে বিদ্রোহ ঘোষণা করেন । জমিদাররা খাজনা আদায়ের 
জন্য বলপ্রয়োগ করিলে কৃষকগণ সংজ্ববদ্ধভাবে জমিদারদের পাইক, 
পেয়াদা, বরকন্দাজেদের আক্রমণ করে । শহরের বাহিরের ডিহ্ি 
কাছারিগুলি বিদ্রোহীরা দখল করিয়া আক্রমণের এক-একটি ঘাটিতে 
পরিণত করে । এই সব ঘাটি হইতে বিদ্রোহী কৃষকগণ সেরপুর 
শহরের উপর মৃহ্ুমুহ্ছ আক্রমণ করে । বিদ্রোহী প্রজার জমিদার- 
দের বাড়িঘর লুণ্ঠন করে। বিদ্রোহীদের আক্রমণে বিপর্বস্ত হইয়া 
জমিদাররা সপরিবারে দলে দলে সেরপুরের উত্তরে তদানীন্তন 
কালিগঞ্জের জয়েণ্ট ম্যাজিস্ট্রেট ডেম.পিয়ার সাহেবের কাছারিব।ড়িতে 
আশ্রয় গ্রহণ করে। বর্তমান নৌহাটার পশ্চিমে মৃগী নদীর তীরে 
এই কালীগঞ্জ মহকুষায় একটি পেনানিবাস ছিল । 

এই কৃষক বিদ্রোহে টিপুর নেতৃত্বে কৃষকগণ সেরপুরে একটি 
স্বাধীন রাজ্য স্থাপন করে। বিদ্রোহীরা গরজরীপার প্রাচীরবেষ্টিত 
স্থানে তাহাদের সরকার স্থাপন করে। বিদ্রোহীদের এই স্বাধীন 
রাজত্বে নায়ক বকম্থু ছিলেন বিচার বিভাগের দায়িত্বের দীপটান 
ম্যাজিস্ট্রেটের কাজ করিতেন আর গুমান্ু সরকার সমস্ত দলিল 
দস্তাবেজ কাগজ পত্র রক্ষা করিতেন । টিপুর নেতৃত্বে তিন বৎসর- 
কাল কৃষকদের এই স্বাধীন রাজত্ব চলিয়াছিল । 

বিদ্রোহী কৃষকদের এই স্বাধীন রাজ্য সম্পর্কে বর্ণনা করিতে 
যাইয়! সেরপুরের রামনাথ বিদ্যাভূষণ মহাশয় লিখিয়াছেন ১ 

“ৰকন্থ জজিয়তি করে, দ্বীপষ্ান কালেক্টার 
নথ্বীপত্র পেশ করে গুমান্ু সরকার 1 

এই বিদ্রোহ দমন করার জন্য কালীগঞ্জের জয়েণ্ট ম্যাজিস্ট্রেট 
মিঃ ডেমপিয়ার (রা, 108100161 ), জেলা ম্যাজিস্ট্রেট 
মিঃ ডানবার (11. 7)817081 ) -এর নিকট আরও অধিক 
পরিমাণে সৈম্তের জন্য আবেদন করেন। রংপুরের সৈম্তশিবির 
ও জামালপুর হইতে বিপুল পরিমাণে [18100 1178005 লমাবেশ 

করিয়া মিঃ ডেমপিয়ার ও ডানবার ক্যাপ্টেন গেরেট (089. 
81166 )-এর নেতৃত্বে বিদ্রোহীদের বিরুদ্ধে অভিযান শুরু করেন । 
এই বিদ্রোহে বন কৃষক প্রাণ দেয় । ১৮২৭ সালে নায়ক টিপু বন্দী 
হন এবং ময়মনসিংহের দায়রা জজের বিচারে যাবজ্জীবন কারাদণ্ড 
হয়। “কালাপানির” জেলে টিপুর মৃত্যু হয় । 


ইংরাজ সৈন্যের হস্তক্ষেপের পরেও এই কৃষক-বিদ্রোহ অল্প 
কিছুদিনের মধ্যেই আবার নূতন করিয়া অস্প্রকাশ করে। 
১৯৩১ সালে কালীগঞ্জ হইতে জয়েন্ট ম্যাজিস্ট্রেটের কাছারি ও 
সেনানিবাস উঠিয়া যায়। কালীগঞ্জের সেনানিবাস উঠিয়া! যাইবার 
সঙ্গেসঙ্গেই আত্মগেপনকারী বিদ্রোহী কৃষকগণ আবার বিদ্রোহ শুরু 
করে। এই অঞ্চলের দুধর্ধ হদি সম্প্রদায়ের ছুইজন সর্দার জানকু 
পাথর ও ছবরাজ পাথর এই বিদ্রোহের নেতৃত্ব করেন। এই ছুই 
জনের নেতৃত্বে কৃষকরা নালিতাবাঁড়ি ও বাটাজুর হইতে সেরপুর 
আক্রমণ করে । বিদ্রোহীরা প্রথমে থানায় আগুন লাগাইয়। দেয় 
এবং কিছু অস্ত্রশস্ত্র হস্তগত করে । পরে জমিদারদের কাছারি বাড়ি 
লুণ্ঠন করে। সশস্ত্র সিপাহী পুলিস বরকন্দাজদের নিলিত বাহিনী 
ছুবরাজ জানকুর গেরিল। আক্রমণে বিপর্যস্ত ও বিমুঢ় হয়। তাহারা 
দুইজন কখনও পথকভাবে কখনও একযোগে পরিকল্পন। করিয়া 
আক্রমণ করিতেন । 


এই বিদ্রোহে ভীত হইয়া ম্যাজিস্ট্রেট ডানবার কর্তৃপক্ষকে 
লেখেন 4716518 015(419817965 ০01৪ ৮০1 90110051790 
109৮০ ০0০০01:90 11. 31)911)01., এই চিঠিতে তিনি অবিলম্বে 
প্রচুর সৈহ্য ও গোলাবারুদ চাহিয়া আবেদন করেন। ক্যাপ্টেন 
সীল (0০890. 9981) ও লেফটানেন্ট ইয়ংহাজব্যাণ্ড (10. *০০০ 
11050810 ) প্রচুর সৈন্য সামন্ত ও গোলাবারুদ লইয়া সাময়িকভাবে 
সেরপুরে শিবির স্থাপন করেন এবং ধারাবাহিকভাবে বিদ্রোহী 
উপর কঠিন আক্রমণ চালান । * 

ছবরাজ ও জানকু পাথরের নেতৃত্ব হাজার হাজার সশস্ত্র কৃষক 
প্রতিরোধ করে। টোগলাপাড়া, জলাঙ্গী, নালিতাবাড়ি, হালুয্বাঘাট' 
প্রভৃতি স্থানে উভয় পক্ষে প্রচণ্ড সংঘর্ষ হয় । দীর্ঘদীন বন্দু বীরত্বপূর্ণ 
লড়াই করিয়া বিদ্রোহী কৃষকগণ আধুনিক অস্ত্রের বিরুদ্ধে ক্রমে 
হীনবল হইয়া পড়ে। কাল ভদ্র ও পণ্ডিত মণ্ডল নামে ছইজন 
বিদ্রোহী নায়ক বন্দী হন এবং পাঁচজন সর্ণার বু সংখ্যক বিদ্রোহী 
সহ আত্মসমর্পণ করেন । বাদবাকি বিদ্রোহীদের মধ্যে অনেকে 
কড়ইবাড়ি ও গারো পাহাড়ে পশ্চাদপসরণ করেন । কিন্তু বনু 
চেষ্টা করিয়াও বিদ্রোহের নায়ক জানকু ও ছুবরাজকে ধরিতে পারা 
যায় নাই। এমনকি তাহাদের খোঁজ খবর পর্যস্ত সংগ্রহ করিতে 
পারে নাই । ১৮২১ হইতে ১৮৩৩ পর্যন্ত এই কৃষক-বিদ্রোহ প্রায় 
বিরামহীন ভাবেই চলিয়াছিল । 

“১৮৩৩ সনে ছই দল পাগলপন্থী বিদ্রোহী জানকু ও ছুবরাজের 
নেতৃত্বে সেরপুর লুন করে এবং থানা আগুনে জ্বালাইয়৷ দেয় । 
জয়েন্ট ম্যাজিষ্ট্রেটে মিঃ ড্যামপিয়ার পুলিস বরকন্দাজ সহ এই 
বিদ্রোহ .দমন করেন, কিন্তু পরে ছুবরাজ হঠাৎ আক্রমণ করিয়া 
তাহার ৪ জন লোককে বন্দী করিয়৷ লইয়া যায়। ফলে কালেক্টার 
জামালপুর হইতে ১৫০ জন সৈন্যের এক সামরিক বাহিনী , প্রেরণ 
করেন এবং ক্যাপ্টেন সীল গারো পাহাড়ের পাদদেশ উত্তর গোয়াল- 
পাড়ার জলাঙ্গীতে ৪০০০ বিদ্রোহীর এক ঘাটি অবরোধ করে এবং 
বহু লোক গ্রেপ্তার করে। ইহার পরে আর কোন উত্তেজনার 
কথ শোন! যায় নাই ।” *% 

ভাজি ব্য বস্থ। 


১৮৫৭ খ্রীষ্টাব্দে এতিহাসিক সিপাহী-বিদ্রোহ হত্প। তারপর 
বিভিন্ন সময়ে প্রজাদের স্বার্থরক্ষার নামে প্রজাম্বহ আইন প্রবতিত হয় । 
১৮৫৯ সালে প্রজান্বত্ব আইনকে তো কৃষকদের “সনন্দ পত্র“ নামে 
অভিহিত করা হয়। কিন্তু এই সনন্দ পত্রও কৃষকদিগকে জুলুমের 
হাত হইতে রক্ষা করিতে পারে নাই। এই সব আইনের মাধ্যমে 
জমিদারগণ বর” নিজ নিজ জমিদারীতে স্থুবিধা মতো! কিছু কিছু মধ্য- 
যুগীয় ভূমিব্যবস্থা কায়েম করার ব্যবস্থা! করে। তাহার কদর্য রূপ 
দেখা যাইবে প্রকৃতির রম্য লীলাভূমি এই উত্তর ময়মনসিংহের শান্ত 
িগ্ধ আদিবাসীদের গ্রামগুলিতে | টহ্ক, নানকার, ভাওয়ালী, খামার 
প্রভৃতি মধ্যযুগীয় দুষ্ট প্রথা ছুষিত ক্ষতের মতো দীর্ঘদিন এই এলাকার 
ভুমিব্যবস্থায় টি*কিয়া থাকে । পরবর্তীকালে ইহার বিরুদ্ধেই হয় বীর 
আদিবাসীদের মরণবিজয়ী অভিযান | 

টহ্ক প্রথায় প্রজা বা রায়তকে নিদিষ্ট পরিমাণ জমির বাবদ 
জমিদারকে নির্দিষ্ট পরিমাণ শস্য দিতে হয় অর্থাৎ জমির খাঙ্গন৷ টাকায় 

পরিশোধ না করিয়। উৎপন্ন শন্যে করিতে হয়। 

টনক হঠাৎ মনে হইতে পারে যে, ইহাতে দোষনীয় বা 
আপত্তিজনক কি আছে? প্রথমত, আপত্তি এই 

যে, অনাবৃষ্টি, অতিবৃষ্টি, প্রতিকূল আবহাওয়া অথবা কীট পতঙ্গ 
(পঙ্গপাল, লোহাজুড়ি ) বন্য জন্তর আক্রমণে উক্ত জমিতে শস্য 
উৎপাদন না হইলেও টস্কচাষী তাহার উপর ধার্য খাজনা বাবদ শস্য 
দিতে বাধ্য । এই টম্ক জমিতে চাব-স্মাঝদ করার জন্য জমিদার হাল, 
বীজ, সার, জল সেচ, আল বাঁধা প্রভৃতি কোন রকম দয়িত্বই গ্রহণ 
করে না; ব্যয়ভারও বহুন করে না। অথচ প্রজা বা রায়তের নিকট 
হইতে ধার্ধ ফসল গ্রহণ করার সে সম্পূর্ণ অধিকারী । টঙ্ক জমি প্রথম 

অবস্থায় সন পাট্রা অর্থাৎ ১ সনের মেয়াদে -বিলি ব্যবস্থা বা পত্তন 
কর! হইত, পরবর্তীকালে স্থায়ীভাবে পত্তন করা! হইত । জমিদার 
প্রতি বংসর ফসল ওঠার সঙ্গে সঙ্গে তাহার প্রাপ্য টস্ক ধান বুঝিয়া 
পাইয়া পরবর্তা বৎসরের জন্য আরো উচ্চ হারে খাজনার দাবী স্থির 
করিয়। পুরাতন চাষী অথবা অন্য কোন নূতন চাষীর নিকট জমি পত্তন 
করিত । এক কথায় টক্ক জমিতে প্রজা বা রায়তের কোনরকম 
স্ব-ন্বামিত্ব জন্মিত না। জমিদার ইচ্ছামত টক্ক জমি হাত বদল করিয়া 
প্রজাপত্তন করিতে বা খাস পতিত রাখিতে পারিতেন । হিসাব করিয়া 
দেখ! গিয়াছে যে, কোন স্ববৎসরেও টক্ক চাষীকে উৎপার্দিত শন্তের 
অর্ধেকই জমিদারকে খাজন৷ বাবদ দিতে হইত । বাকি অর্ধেক চাষী 
নিজের সমগ্র পরিবারের ভরণ-পোষণ, শ্রম, হাল, বলদ, কৃবিযন্ত 
বীজের মূল্য প্রভৃতি বাবদ রাখিতে পারিত । টঙ্ক জমিতে শশ্য কম 
বেশী যাহাই হেউক না কেন, অনিবার্য কারণে যদি শশ্ত হানি হয় 
অথব! দুর্ঘটনাবশতঃ চাষী যদি কখনও জমি চাষ করিতে ন1 পারিয়া 
থাকে তবুও চাষীকে কবল! বণিত ধার্য ধান ক্রয় বা খণ করিয়া! হইলেও 
জমিদারকে দিতে হইত । অবস্থা বিশেষে বাকি বকেয়া টহ্ক ধান 
পরবতী বংসরে স্থদ সহ আদায় করিবারও ব্যবস্থা ছিল । এমন ঘটনাও 
দেখা গিরাছে .যে, বাকি টহ্ক ধান পরিশোধ করার ফলে চাষীকে সমস্ত 
উৎপন্ন শম্তই জমিদারকে দিতে হইয়াছে । শুধু তাহাই নহে, জমিদার- 
গণ মহাজনী কায়দায় বাকি টহ্ক ধানের সর্বোচ্চ মূল্য ধরিয়৷ তাহার 
উপর স্তুদ কষিয়া পরবর্তাঁ মরম্থমে উক্ত টাকার বিনিময়ে ফসল আদায় 
করিত। অসমর্থ-চাবীদের হালের বলদ, গরু-বাছুর, ঘরের টিন বা থালা 
ঘটি পর্যন্ত ক্রোক করা হইত। টক্ক প্রথায় আবাদী জমির সংলগ্ন. 
অনাবাদী ছোট টিল।, ভাঙা, খানা-ডোবা পর্যন্ত জমির সহিত যোগ 
করিয়া! চাষীর নামে "পত্তন দেখাইয়া উক্ত অনাবাদী জমির দরুণও 
কৌশলে টঙ্ক ধান আদায় করা হইত । টক্ক চাষীর অবত'মানে তাহার 
বংশধরদের উপর বাকি বকেয়া খণ বর্তাইত। কিন্তু টঙ্ক জমির 
উপর উত্তাধিকায়ীদের কোন ন্বত্ব-স্যামিতব বা অধিকার স্বীকৃত হচ্ক 

নাই। কোন কোন ক্ষেত্রে চাষীকে টহ্ক ধান স্বয়ং বহন করিয়া 
জমিদারদের গোলায় পৌছাইয়া দিতে বাধ্য করা হইত” অথবা 
চাষীর নিকট হইতে পৌছানোর খরচ আদায় করা হইত। এই 
অঞ্চলে বিশেষ করিয়া স্ত্রসং পরগণায় এই টঙ্ক প্রথা ছিল ব্যাপক ; 
আর ইহার প্রধান বলি ছিল হাজং কৃষকরা । এই টহ্ক প্রথার শোষনের 
তীব্রতা কত গভীর ছিল তাহার প্রকৃষ্ট প্রমাণ মেলে লেঙ্গুরা মৌজায় । 
শুরুতে এই মৌজার স্থিত ছিল মাত্র ৬৩ টাকা, আর তাহাই ১৯৪২ 
সালে দীড়ায় ৫ হাজার টাঁকায়। ইহা! এক নির্মম সামস্ততান্ত্রিক 
শোষণ প্রথা । তাই ইহার ফলে প্রতিক্রিয়াও স্থষ্টি "হইয়াছিল ভীষণ- 
তম। ১৯৪৭ সালের পরেও অনেকদিন পর্বস্ত এই জঘন্য প্রথা ইহার 
দুষিত ও কদর্য চেহারা লইয়! বর্তমান ছিল । তাই টম্ক প্রথা উচ্ছোদ 
না হওয়া পর্যন্ত বার বার ইহার বিরুদ্ধে বিদ্রোহ দেখা দিয়াছে । 
%******এই টঙ্ক আন্দোলনের মধ্য দিয়াই হাজং মেয়েদের মনে 
সর্বপ্রথম সংগ্রামী চেতনা দেখা দেয় । তাহারা যে কেবল দলে দলে 
এই আন্দোলনে যোগ দিয়াছিল তাহাই নহে, বহু বীরত্ব প্রদর্শন ও 
বিশিষ্ট ভূমিকা গ্রহণ করিয়াছিল। ১৯৩৭ সন হইতে ১৯৫০ 
সন পর্বস্ত, “কৃষিসংস্কার আইন” পাশ হইবার পর, এই টঙ্ক আন্দো- 
লনের অবসান হয়। এই সংগ্রামে হাজং এবং ডাঁলু উপজাতির 
অন্যুন ৬* জন স্ত্রী-পুরুষ প্রাণ বিসর্জন করে । 

তে-ভাগা! আন্দোলনেও হাজং মেয়েরা বহু সংখ্যায় যোগদান করে । 
তাহাদের অনেকেই অতুলনীয় সাহসের পরিচয় দিয়া শহীদ হন । এই 
নারী শহীদদের মধ্যে রাসমণি, শঙ্খমণি, রেবতী প্রমূখের নাম বিশেষ- 
ভাবে উল্লেখযোগ্য 1৮% 

নানকার প্রথাকে বেগার বা চাকরান প্রথাও বলা হয়। স্থানীয় 
ভাবে এই নানকারী প্রজা বা রায়তদের “বেগারী” বলিয়। সন্বোন 

করা হইত | এই প্রথায় নির্দিষ্ট পরিমাণ জমি ভোগ-দখলের বিনিময়ে 
প্রজা বা রায়ত প্রতিমাসে বা বৎসরে নির্দিষ্ট কিছুদিন 
নানকার জমিদার বাঁড়িতে দৈহিক শ্রম দিতে বাধ্য থাকিত 
অর্থাৎ নানকার প্রজা বা রায়তকে ভূত্বামীর বাড়িতে 
বিনা পারিশ্রমিকে ধাবতীয় হীন ও কষ্টসাধ্য কাজকর্ম করিতে বাধ্য 
করা হইত। ইহাদিগকে গৃহদাস বলা চলে। এই প্রথায় প্রতি 
একর জমির প্রজা জমিদারকে প্রতি মাসে ৫ হইতে ৭ দিন পর্বস্ত 
দৈহিক শ্রম দিত, তাহা ছাড়া বিশেষ কোন কাজ উপলক্ষে বা জরুরী 
প্রয়োজনে তলব করিলেও নানকারী প্রজাকে জমিদারের হুকুম 
তামিল করিতে হইত । নানকারী জমিতে প্রজার কোন স্বত্ব ছিল 
না। অর্থাৎ এই জমি ক্রুয় বিক্রয় ৰা কোন রকমে হস্তান্তর করা 
চলিত না। কবলা বণিত নির্দেশ মতো নানকারী প্রজা নিজে অথবা 
অন্ত কোন প্রতিনিধি পাঠাইয়া মালিক সরকারে নিয়মিত দৈহিক 
শ্রম দিয়া গেলে পুরুষান্ুক্রমে এই জমি ভোগ দখল করিতে পারিত । 
নানকারী প্রজার অবর্তমানে তাহার বিধবা স্ত্রী বা নাবালক পুত্র 
কোন লোক নিযুক্ত করিয়া জমিদারকে শ্রম দিবার ব্যবস্থা করিলে 
উক্ত জমি ভোগ-দখল করিতে পারিত। এই বর্বর প্রথা আমার্দিগকে 
মধ্যযুগের দাস প্রথা, ছোটনাগপুরের “কমিউতি”, উড়িস্যার “গোষ্ঠী- 
প্রথা”, উত্তর-পূর্ব সীমান্তের “ডুডাং” প্রথার কথা স্মরণ করাইয়া 
দেয়। 
সেরপুর পরগণার হৃদি ক্ষত্রিয়দের মধ্যেই এই প্রথা ব্যাপকভাবে 
প্রচলিত ছিল । -নানকারী প্রজাগণ প্রতি ৭ দিন, ১০ দিন বা 
১৫ দিন অন্তর অন্তর ছোট ছোট দলে বিভক্ত হইয়া জমিদারদের 
সদর কাছারিতে আসিত এবং নিজেদের উপস্থিতি লিখাইয়া ভারপ্রাপ্ত 
কর্মচারীর নির্দেশ মতে নিজেদের মধ্যে যাবতীয় কাজ ভাগ করিয়া 
লইত। জমিদার-বাড়ির সমস্ত রকম গৃহস্থালীর কাজ, যেমন, থালা- 
বাসন মাজা, কাপড় কাচা, ঘর-ছুয়ার পরিষ্কার-পরিচ্ছন্ন করা, পাখা! 
টানা, বাগানবাড়ি, ফলের বাগান, খোলার মাঠ, রাস্তাঘাট পরিষ্কার 

এবং পাল! করিয়া সমস্ত রাত্রি জমিদার বাড়ি চৌকি দেওয়৷ প্রভৃতি 
ছিল তাহাদের প্রধান কাজ । বিশেষ করিয়া কোন দাঙ্গা-হাঙ্গামায় 
জমি দখল ও চর দখলের কাজে বা কোন বিদ্রোহী প্রজার জমি দখল, 
বাড়ি উচ্ছেদের নিষ্ঠুর কাজে এই নানকারী প্রজ্জাদের নিয়োগ করা 
হইত । নানকারী প্রজাদের শৌর্ধ-বীর্ধ শক্তি-সামর্থ্য এমন কি অমুল্য 
জীবনের মূল্যে জমিদারগণ তাহাদের স্বার্থ রক্ষা করিত। এক-একটি 
ক্ষত্রিয় পরিবার নানকার জমির পরিবৰতে” পুরুষাহ্ুক্রমে আত্মবিক্রয় 
করিয়া! জমিদার বংশের সেবা করিয়া যাইত । অথচ নিয়তির এমনই 
পরিহাস যে, এই নানকার প্রজাদের উপর আধিক ও সামাজিক নির্ধাতন 
ছিল সীমাহীন ও বর্ণনাতীত। মানবতার সামান্ততম অধিকারটুকু 
পর্যস্ত ইহাদের দেওয়া হয় নাই । 
ভাওয়ালী প্রথা এই অঞ্চলে সর্বত্র দেখা যায় না এবং ইহা খুব 
পুরাতনপ্রথাও নয়। সেরপুর পরগণার তালুকদারগণ ধানশাইল, 
ভটপুর, কান্দুলী, ঝিনাইগাতী প্রভৃতি ইউনিয়নের রাজবংশী ও হাজং 
প্রজাদের উপর এই প্রথা চালু করে। এই ভাওয়ালী প্রথায় প্রজা 
বা রায়তকে নির্দিষ্ট পরিমাণ জমির জন্য কিছুটা অর্থে ও কিছুটা দ্রব্যে 
খজন! দিতে বাধ্য করা হইত অর্থাৎ একই জমির জন্য অর্থ ও 
দ্রব্য এক সাথে ছুই রকমের খাজন। চলিত ; যেমন এক একর জমির 
জন্য বাংসরিক খাজনা নগদ চার টাকা এবং এক জোড়৷ পাঠা অথবা 
উক্ত পরিমাণ জমির জন্ত নগদ চার টাকা এবং ছুই ছড়ি মালভোগ 
কলা বা ২৫টি ফুটি। টাকায় খাজন৷ বৎসরের ছুই 
ভাওয়ালী কিস্তিতে দেওয়া চলিত, কিন্তু দ্রব্যে খাজনা অর্থাৎ 
"পাঠা, কলা, ফুটি ইত্যাদি কবলায় বণিত নির্দিষ্ট 
দিনে অবশ্যই দিতে হইত। যথা ছুর্গাপুজা, কালীপুজা, মনসাপুজ। 
প্রসূতি পুজা-পার্বণ উপলক্ষে উহা! অবশ্যই দিতে হইত । এই সব 
দ্রব্য প্রজার নিজের থাকুক বা ন! থাকুক তাহাকে যে কোন মূল্যে 
খরিদ করিয়া! হইলেও দিতে বাধ্য করা হইত । অন্তথায় এই দ্রব্যে 
খাজনার জন্ত অসম্ভব রকমের মূল্য ধরিয্লা সেই টাক! প্রজার নিকট 

হইতে আদায় করা হইত। এই ভাওয়ালী প্রথায় প্রজা বা রায়ত 
জমিতে স্বত্ববান হইলেও কোন জরুরী প্রয়োজনে এই জমি বিক্রয় 
বা অন্য কোন ভাবে হস্তান্তরিত করিতে হইলে জমির মালিকের অন্তুমতি 
প্রয়োজন হইত; ফলে ক্রেতা ও বিক্রেতা উভয়কেই মালিককে 
একটা নজর সেলামী না দিয়! উপায় ছিল না । এই ধরণের অলিখিত 
বেআইনী আবোয়াৰ ছিল হরেক রকমের | 
জমিদারগণ পুণ্যাহে, বিবাহে, অন্নপ্রাশনে, পুজা-পার্বণে এমনকি 
শ্রাদ্ধে পর্বস্ত প্রজা বা রায়তের নিকট হইতে অর্থ, দ্রব্য শ্রম আদায় 
করিত। এই অঞ্চলের প্রজারা ছিল জমিদার ও তালুকদারের 
কামধেনু। 
জমিদারী প্রথার শুরু হইতেই জমিদারগণ “খাস খামার” হিসাবে 
বন্দু উৎকৃষ্ট শ্রেণীর জমি নিজেদের দখলে রাখিত। এই খাস খামার 
জমিতে প্রজা পত্তন না করিয়া শস্তের চুক্তিতে জমি বিলি করা হইত । 
এই খাস খামার হইতে জমিদারদের আয় হইত প্রচুর । 
প্রথম মহাযুদ্ধের পরব্তাঁ কালে শিল্পে ও কৃষিতে পুজি বিনিয়ো- 
গের একটা! প্রচেষ্টা দেখা যার । এই সময় কিছু কিছু হৃচতুর ভূত্বামীও 
কৃষিতে কলের লাঙ্গল ও যন্ত্রের আমদানী করে এবং 
খামার প্রথা ধনতান্ত্রিক পদ্ধতিতে বিভিন্ন কৃষিপণ্য উৎপাদনে 
সচেষ্ট হয় কিন্তু বাস্তব ক্ষেত্রে এই ধরণের জমি- 
দারদের সংখ্যা কম হইলেও স্ুদখোর মহাজনেরা কিন্তু ব্যাপকভাবে 
পাহাড় অঞ্চলে কৃষিজমিতে পুজি বিনিয়োগ করিয়া বহু খামার স্থাপন 
করিল । কল-কজা, ট্রাকটার ইত্যাদি আমদানী না করিলেও সস্তায় 
কৃষিমজুর খাটাইয়! অনেক বেশী মুনাফা অর্জনের ফন্দি করিল। 
প্রচুর পরিমাণে ধানের আবাদ ও ফলন হয় এমন সব অঞ্চলে ২৩. 
বর্গমাইল জুড়িয়া একএকটি- খামার গঠন করিয়া হাল, বলদ ও কৃষি- 
মঞ্জুর নিয়োগ করিল এবং নিজেদের ব্যবস্থাপনায় প্রচুর পরিমাণে 
শল্ত উৎপাদন শুরু করিল। এই সব খামারের মালিকদের আর 
একটি কৌশল ছিল বাড়তি পু'জি “ছুঃস্থ চাষীদের মধ্যে অধিক হ্বদে 

দাদন করিয়া ঠিক মরন্মের সময় খাতকদের নিকট হইতে জমিতে 
উৎপন্ন ধান আদায় করা। এই উদ্দেস্টে খাতকদের "নিজেদের 
জমির ধান কাটিয়া এই সব খামারে তুলিয়া ঝাড়াই-মাড়াই করিতে 
বাধ্য করা হইত এবং মহাজনরা' তখন তাহাদের পাওনা স্রদে-'আসলে 
আদায় করিয়! রাখিত । 

এই খামার প্রথায় খাতক ও বর্গাদার চাষীর! তাহাদের জমির 
যাবতীয় ফসল মহাজনদের খামারে তুলিতে বাধ্য হইত | মালিকের 
হিসাব মতো সব পাওনা বুঝাইয়া৷ দেওয়ার পরে যদি কিছু উদ 
থাকিত তবেই চাষী তাহা নিজের ঘরে লইয়া যাইতে পারিত। 
দেখা গিয়াছে যে এই খামার প্রথার ফলে মহাজনদের হিসাবের জালে 
ছুঃস্থ চাষীগণ ক্রমেই যেন অক্টোপাশের বন্ধনে জড়াইয়া পড়িয়াছে 
এবং শেষ পর্যন্ত কৃষক খাতক তাহার স্ত্রী-পুত্র-পরিবার সহ রিক্ত হস্তে 
শুধু কুলা ডালা লইয়া! কাদিতে কাদিতে নিজের কুঁড়ে ঘরে ফিরিয়াছে । 
ছুই মহাযুদ্ধের মধ্যবতীকালে এই খামার প্রথা! হাজং ডালু, বানাই, 
কোচ, গারো এবং সাধারণ ভাবে সমস্ত মুসলমান কৃষকদের জীবনে 
এক বিভীষিকার স্থঙ্ি করিয়াছিল । “খণ সালিশী বোর্ড” গঠনের 
ফলে মহাজনদের যে ক্ষতি হয়, খামার প্রথা চালু করিয়৷ তাহার! 
তাহার চতুগুণ ম্বিধা আদায় করিয়া লয়। এই প্রথা অসংখ্য 
চাঁধীকে নিজের জমি বাড়ি হইতে উচ্ছেদ করিয়াছে এবং খণের দায়ে 
তাহার জমি মহাজনের খামারের শন্তভূক্ত হইয়াছে । আর কৃষকগণ 
সপরিবারে পরিণত হইয়াছে খামারের সম্ভা ক্ষেতমজুরে । এ এক 
নির্মম করুণ কাহিনী । 

এই ধরণের মধ্যযুগীয় সামন্ততান্ত্রিক ভূমিব্যবস্থার সঙ্গে ওতপ্রোত- 
ভাবে যুক্ত রহিয়াছে নির্মম শোষণমূলক এক ধনতান্ত্রিক অর্থনীতি । 
এই অর্থনীতির উপর সম্পূর্ণ কজা করিয়া রহিয়াছে টাকা লগ্মিকারী, 
ধারে ব্যবসায়ী, দাদনদার একাধারে ক্রয়-বিক্রয়কারী একদল মহাজন । 
এই অঞ্চলের মহাজনদের অকথ্য শোষণের ইতিহাস বাস্তবিকই 
চমকগ্রদ, রোমাঞ্চকর ও লোমহর্ধক রূপকথার মতো । এখানকার 

চাষী ও মহাজনদের বাস্তব ঘটনার উপর ভিত্তি করিয়াই লেখা হইয়াছিল 
“ছাতী ন! হাতী” । * 

এই প্রসঙ্গে “সংবাদ প্রভাকর+ পত্রিকার একটি উদ্ধতি বিশেষ 
তাৎপর্ষপূর্ণ £--“মহাজন সকল অলময়ে কৃষককে শন্যাদি কর্জ দেয় 
এবং বীজ বপন সময়ে বীজ ধানও প্রদান করিয়া থাকে একথা অতি 
যথার্থ বটে কিন্তু যে পরিমাণে তাহারা গ্রহণ করিয়া থকে তাহা প্রায় 
অদ্ধাংশ বলিলেই হয়, কারণ তাহারা কৃষককে ধান্য ও নগদ টাকা 
দিয়া থাকে, যগ্ঠপি দশ টাকা নগদ প্রদান করে তবে কোন সময় 
২২॥ টাকা, কোন সময় ১৫ টাকা খত. লেখাইয়। লয় এবং সেই খতের 
উপর ১২ পার্সেন্টের হিসাবে স্থুদ চলিয়া থাকে, আর মহাজনগণ 
যগ্ঠপি ধান্য কর্জ দেয় তবে আড়ি হিসাবে তাহার বৃদ্ধি ধরিয়া থাকে 
কিন্তু আড়ি প্রভৃতি পরিমাণ যদিও এদেশে চলিত আছে কিন্ত সর্বত্র 
একরূপ নহে । অতএব আমরা দৃষ্টান্ত প্রয়োগ স্থলে মোণের হিসাব 
লিখিতেছি, মহাজনরা যঞ্ঠপি কোন কৃষককে এক মোণ ধান্ কর্জ দেয় 
তবে কেহ সোয়া মোণ কেহ বা দেড় মোণ আপনার খাতায় লেখাইয়া 
লয় এবং প্রতি মোণে সেরের হিসাবে তাহার স্থদ অর্থাৎ বুদ্ধি ধরিয়া 
থাকে, বীজ বপন সময়ে বীজ ধান কর্জ দিলে তাহার নিয়ম আবার স্বতন্ত্র 
প্রকার, এক গুণ দিলে চতুগুণ গ্রহণ করিয়া থাকে । এই নিয়মক্রমে 
কঠোরোপার্জিত শস্তের দ্বারা গ্রাম্য মহাজনদিগের বিলক্ষণ পুষ্টি বর্ধন 
হইয়া আদিতেছে, তাহাদিগের কোন বিষয়ের অভাব নাই, কেবল 
কৃষকদিগেরি পর্ণকুটার এবং ছিন্ন বসন সার হইয়াছে, তাহারা দিবা- 
যামিনী অবিশ্রান্ত রূপে পরিশ্রম করিয়াও স্বচ্ছন্দপূর্ধ্বক উদরান্ন নির্বাহ 
করিতে পারে না। তাহাদিগের উপার্জনের প্রায় সমুদয়াংশই 
অপরের উদরম্তাৎ হইয়া থাকে |” **% দীর্ঘ এক শতাব্দী উত্তীর্ণ হইয়া 
গেলেও ভ্বন্থ এই চিত্রই এখনও এই অঞ্চলে দেখা! যাইবে । . 

টন্ক, নানকার, ভাওয়ালী, খামার প্রথ। ছাড়াও এই অঞ্চলের 





* আমার বাংলা-_ স্ভাষ মৃখা্জা । 
** সংবাদ প্রভাকর--সম্পাদকীয় । ৮-৮১২৭০ 

অনগ্রসর চাষীদের শোষণের আরও নানা ধরনের প্রথা বা ব্যবস্থা 
' কালক্রমে চালু করা হইয়াছিল । এই রকম একটি ব্যবস্থা হইল বন- 
জঙ্গলকে জমিদারের রিজার্ভ বলিয়া ঘোষণা করা। স্বর অতীত 
হইতেই আদিবাসীরা নিজেদের প্রয়োজনীয় জ্বালানি কাঠ প্রকৃতির 
অপর্যাপ্ত দান হিসাবে এই অঞ্চলের স্বাভাবিক বন-জঙ্গল হইতে 
অবাধে সংগ্রহ করিত ; কিন্ত জমিদারগণ হঠাৎ উহা! তাহাদের রিজাভ' 
বলিয়। ঘোষণ করিয়া তাহার উপর জম! আদায় শুরু করিল, এমনকি 
তথাকথিত হঠাৎ হওয়া “রিজাভ” জঙ্গলে গরু, মহিষ চরাইতে 
হইলেও মাশুল আদায় আরম্ভ করিল। ফলে স্বভাবতই কৃষকদের 
দৈনন্দিন জীবন ক্রমশঃ কঠিন হইতে কঠিনতর হইয়া ঈ্লীড়াইল। ইহা 
তাহাদের মানসিক ক্ষেত্রেও একটা প্রতিক্রিয়ার স্থ্টি করিল । 
শোষণের দ্বিতীয় ব্যবস্থাটি এইরূপ $-_ এই অঞ্চলের কৃষকরা 
আবহমানকাল ধরিয়া তাহাদের গ্রামের নিকটস্থ জলায় ( খাল-বিলে ) 
অবাধে নিজেদের প্রয়োজনীয় মাছ ধরিতে পারিত । কোন বাধা- 
নিষেধ ছিল না। কিন্তু জমিদার হঠাৎ জেলেদের নিকট অর্থের 
বিনিময়ে জলা পত্তন করিল, পরে চাষীদের উপরও বাধা-নিষেধ 
আরোপ করিয়! জলায় মাছ ধরা বন্ধ করিয়া দিল । 
হাট বাজারের মারফৎ নান! ধরনের গীড়নমূলক শোষণ ব্যবস্থাও 

জমিদারগণ চালু করে । জমিদারের প্রত্যক্ষভাবে অথবা ইজারাদার 
নিষুক্ত করিয়া হাটে কৃষকদের উপর শোষণের মাত্রা বাড়াইয়৷ তোলে । 
কোন কোন হাটের বাংসরিক আয় ১৫।২* গুণ পর্বস্ত বৃদ্ধি পাইতে 
দেখা গিয়াছে । এই সব হাটে-বাজারে জমিদারদের জমা আদায়ের 
ব্যবস্থা ছিল হিন্তা হিসাবে নিজেদের মধ্যে ভাগ বাটোয়ারা করিয়া 
লওয়া। যেমন, সেরপুরের হাটগুলি £-- 

সোম-শুক্র-_রঘুনাথ ( আড়াই আনী বড় তরফ ) 

শনি-মঙ্গল--তের। (আড়াই আনী ছোট তরফ ) 

রবি--গুরু নয় আনী ( নয় আনী জমিদার ) . 

খালী বৃধে--তিন আনী (তিন আনী তরফ ) 

আবার, ঝিনাইগাতীতে নয় আনী জমিদার হাট বসাইল তো 
নন্নীতে আড়াই আনী বসাইল ; নালিতাবাড়ীতে নদীর এক পাড়ে 
নয় আনী, অপর পাড়ে আড়াই আনী, হালুয়াঘাটে এক হাটেই পর 
পর ৪ জন জমিদার হাট অধিকার করিল । ঘোষর্গাওর হাট মহা- 
রাজার, ঠিক তেমনই স্তুসং ছুর্গাপুরে কমলাকান্দা, নাজিরপুর, তাহের- 
পুরের স্টেটের মালিকান! জমিদারদের মধ্যে ভাগাভাগি । “এই সব 
হাট-বাজার বসাইয়া জমিদারগণ জনসাধারণের তথা সমাজের নৈতিক 
চরিত্রের অবনতি ঘটাইত | এক জমিদারের হাট-বাজারের পাশে 
অন্য আব এক জমিদার প্রতিযোগিতা করিয়া লাভের জন্য হাট 
বসাইত। আর এই কাজে প্রধান ও প্রথম পদক্ষেপ ছিল--বাজারের 
সন্নিকটে বেশ্তা আমদানী করা এবং হাট-বাজারের সংলগ্ন একটি করিয়া 
বেশ্া৷ প্টরী স্থাপন করা ।” * 

জমিদারদের এই সব প্রথা ও ব্যবস্থা চালু রাখার জন্য এই 
অঞ্চলের প্রধান প্রধান হাটি ও বন্দরে তাহাদের ডিহি কাছারি এবং 
মহাজনদের তেজারতি গদি বা মোকাম থাকিত। টঙ্ক ধান, দাদনি 
টাকার ধান ও নানা ভাবে সংগৃহীত শম্ত মজুত রাখার জন্য হাজার 
হাজার মণের এক একটি গোলাও ছিল । শুধু তাহাই নয়, এই সব 
ডিহি কাছারি ও গদির সংলগ্ন একটি করিয়া মালখানা বা কয়েদঘরও 
থাকিত। জমিদারের খাজনা ও মহাজনের খণ পরিশোধ করিতে 
অক্ষম হইলে চাষীদের এই সব মালখানায় আবদ্ধ করিয়া দৈহিক 
নির্ধাতন করা হইত ;__ জুতাপেটা, বাঁশডলা, বেতমারা হইতে শুরু 
করিয়া সব রকম দৈহিক অত্যাচারই করা৷ হইত । মৃত পিতা বা স্বামীর 
খণের দায়ে নাবালক পুত্র বা বিধরা৷ স্ত্রীকে পর্যস্ত এই সব মালখানায় 
আটক করিয়া টাকা আদায়ের রেওয়াজ ছিল। এই ধরনের নির্মম 
শোষণ পীড়ন ও অত্যাচার ছিল এই অঞ্চলের দেনন্দিন করুণ 
ইতিহাস । তাই পরব্তাকালে নিতান্ত স্বাভাবিকভাবেই দীর্ঘ দিনের 
পু্জীভূত ব্যথা, বেদন] ও বিক্ষোভ ভীষণ বিদ্রোহরূপে আত্মপ্রকাশ করে । 

প্রথম মহাযুদ্ধের পরবর্তীকালে গান্ধীজি তাহার কর্মপদ্ধতি দ্বারা 

ভারতবর্ষের রাজনৈতিক ও সামাজিক ক্ষেত্রে বিশেষ প্রতিষ্ঠা অর্জন 
করেন এবং জাতীয় স্বাধীনতা আন্দোলনের অন্যতম শ্রেষ্ঠ নেতা রূপে 
গণ্য হন। খুব অল্প সময়ের মধ্যেই তিনি জনসাধারণের উপর প্রচণ্ড 
প্রভাব বিস্তার করেন। এই অঞ্চলের আদিবাসীদের মধ্যেও তিনি 
“গাম্ীরাজা” বলিয়া খ্যাতি লাভ করেন। খুব স্পষ্ট না বুঝিলেও 
“গান্ধীরাজা” স্বরাজ চান, বিলাতি কাপড়, ছাতা ইত্যাদি তিনি কিনিতে 
নিষেধ করিয়াছেন এইটুকু তাহারা জানিত। সেরপুর, স্তুসং নালিতা- 
ঝাড়ি, হালুয়াঘাট প্রভৃতি হাট-বাজারে অসহযোগ আন্দোলনের 
স্বেস্ছাসেবকদের বক্তৃতা শুনিয়া কেহ কেহ অনুপ্রাণিত হইয়াছে ; 
-_-ম্বিরাজ চাই” “স্বেচ্ছাসেবক” প্রভৃতি মার্কাওয়াল! গান্ধীটুপী মাথায় 
পরিয়া গ্রামে গ্রামে বেড়াইয়াছে। অসহযোগ আন্দোলনের যুগে 
এই অঞ্চলের আদিবাসীর! গান করিয়। প্রচার করিত ;_ 

“গাদ্ধীরাজা আইল দেশে 

লড়াই করে সিয়ার দাশে * 

পরিও না রেশমী চুড়ি 

আর নম্বরী শাড়ী 

হারেরে রে হারে রে রে ॥” 

স্কুলের ছাত্র মহেশ, নবীন, বেলীকান্ত, মণিকান্ত, গজেন্দ্, ললিত 

৪ নয়ান প্রভৃতি হাজং ছেলের! ইংরেজী পড়া “বয়কট” করিল । 
ললিত ও নয়ান গান্ধীটুপি মাথায় করিয়া একদম গান্ধী রাজার” 
লোক বলিয়! পরিচয় লাভ করিল । এই অসহযোগ আন্দোলনের সময় 

বাংলার বিপ্লবী দলের কোন কোন কর্মীও আদিবাসীদের গ্রামে 
রাজনৈতিক উদ্দেশ্ট লইয়া গিয়াছিলেন । 

মহাত্মা গান্ধীর অস্পুশ্যতা বর্জন আন্দোলনও আদিবাসীদের মনে 
এক নবজাগরণ আনয়ন করে। তাহার বাণী “যতদিন হিন্দুধর্মের 
অস্পৃশ্যতার গ্লানি দুর না হইবে ততদিন স্বরাজ পাওয়া অসম্ভব”__ 
অসহযোগ আন্দোলনের কর্মীদের মনে নৃতন কর্মপ্রেরণা ও পথনির্দেশ 
দিল। ম্ত্রসং পূর্বাধলা, চন্দ্রকোনা, নখল। ও সেরপুর থানার কর্মীরা 
অস্পৃশ্যতা দূরীকরণের জন্য সমাজসংস্কারমূলক কাজে আত্মনিয়োগ 
করিলেন । হাজং, ডালু, হ্দি সম্প্রদায়ের মধ্যে আন্দোলন বেশ 
ব্যাপকতা লাভ করিল । প্রথমত, জল-চল ও ধোপা-নাপিত ব্যবহারের 
দাবিতে গ্রামে গ্রামে সভা বৈঠক ও কমিটি গঠনের কাজ চলিল, পরে 
নির্দিষ্ট দিনে জেল! শহরের ছুর্গীবাড়ি প্রাঙ্গণে সকলে দলে দলে সমবেত 
হইয়া জল-চল হওয়া ও ধোপা-নাপিত ব্যবহারের দাবী ঘোষণা 
করিলেন । এই সমাবেশে উদার ও প্রগতিশীল ব্যক্তিগণ উপস্থিত 
হইয়া! তাহাদের হাতের জল গ্রহণ করিলেন । সমবেত জনসাধারণ 
ইহাতে উৎসাহিত হইয়৷ গ্রামে ফিরিলেন। কিন্তু পরে দেখা গেল 
যে, ইহা জনসভায় আনুষ্ঠানিক প্রস্তাব গ্রহণেই পর্ববসিত হইল, বাস্তব 
জীবনে অবস্থা যেমন ছিল তেমনই রহিয়া গেল । 

১৯২৫-২৭ সালে সেরপুর পরগণার হদিগণ হিন্দুশান্ত্র হইতে তথ্য- 
প্রমাণ উদ্ধত করিয়া নিজদিগকে হৈহয় ক্ষত্রিয় বলিয়া ঘোবণা 
করিলেন এবং দলবদ্ধ ভাবে উপবীত ধারণ করিলেন । হৃদি ক্ষত্রিয়দের 
এই উপবীত গ্রহণ প্রায় ৫০টি গ্রামের হদিদের মধ্যে বিপুল আলোড়ন 
উৎসাহের স্থ্টি করিল। এই সময় সেরপুর টাউনের গ্রগতিশীল 
যুবকবৃন্দ ও কতিপয় ব্যক্তি “সর্বজনীন” জগদ্ধাত্রী পূজার আয়োজন 
করিয়া এই অঞ্চলে সর্বপ্রথম বারোয়ারী পুজার অয়োজন করিলেন । 
অস্পৃশ্যত। হুরীকরণ এইভাবে অনেকখানি আগাইয়া৷ গেল । 

ইহার পর ১৯২৯ সালে স্ত্রভাষচন্দ্র বন্থু ও দেশপ্রিয় যতীন্রমোহন 
সেনগুপ্তের নেতৃত্বে জামালপুরে যে রাজনৈতিক সম্মেলন হইল তাহাতে 

পাঁচ শত হদি ক্ষত্রিয় শোভাযাত্রা! করিয়া যোগদান করেন । এই সময় 
চন্দ্রকোনা, নখলা, নালিতাবাড়ী ও সেরপুর থানার ক্ষত্রিয়দের গ্রার্মে খাদি 
প্রতিষ্ঠানের শাখা ও স্কুল স্থাপিত হয়। চর মধুয়া গ্রামের কমরেড 
নুধীন্দ্র দাম সর্বপ্রথম এই দাঁস-প্রথার বিরুদ্ধে সোচ্চারণহন। পরে 
১৯৩৮ সনে আন্দামান সেলুলার জেল হইতে মুক্তি পাইয়াই তিনি হদি- 
ক্ষত্রিয়দের মধ্যে সংগঠন গড়িয়া তোলেন । 

বিশ্ব-বাণিজ্য সংকট-জনিত আধিক মন্দার টেউ এই সময় এই 
অঞ্চলের হাট বাজারগুলিকে ভীষণভাবে আঘাত করে । কুষিপণ্যের 
দাম একেবারে পড়িয়া যায় ও শিল্পজাত পণ্য অগ্রিমূল্য হইয়া উঠে। 
৪ | ৫ মণ ধান বিক্রয় করিয়াও চাষীরা একখানা আট হাতি কাপড় বা 
একখান! কোদাল ক্রয় করিতে পারে না। কৃষকদের আণ্িক সহনশীলতা 
সীমা ছাড়াইয়া৷ যায় । এক শনিবারে বাগাইতল হাটে স্বতঃন্ফুর্তভাবে 
জনতার বিক্ষোভ ফাটিয়া পড়ে, হাটের শিক্পজাত দ্রব্যের দেকানগুলি 
লুষ্তিত হয়। হালুয়াঘাট কাছারীর সুপারীনটেণ্টে তখন চার পাঁচ 
জন পেয়াদা, বরকন্দাজ লইয়া ক্ষিপ্ত জনতাকে শান্ত করিবার জন্য 
বন্দুকের ভয় দেখাইলেন, ছুই গারো চাষীকে বন্দী করিয়া কাছারীতে 
আটক করিলেন । ইহার ফলে বিক্ষুব্ধ জনতা আরে! উত্তেজিত হইয়া 
কাছারী বাড়ী আক্রমণ করিল, স্থপারিনটেণ্ডেট ও তাহার পেয়াদা, 
বরকন্দাজদের ভীষণভাবে প্রহার করিয়া মুত বলিয়া ফেলিয়া দিল আর 
বন্দী গারো ছুই জনকে মুক্ত করিয়া লইয়া গেল। এই ঘটনার পরে 
প্রতি হাটে হাটে সশস্ত্র সিপাহিদের টহলের ব্যবস্থা হইল । 

১৯৩০ সালের ২৬ শে জানুয়ারী । সারা ভারতে এই দিন স্বাধী- 
নতা৷ দিবস উদ্যাপিত হয় । সংগ্রামের শপথ গৃহীত হয়। এই 
স্বাধীনতা দিবস পালন ও শপথ গ্রহণ সারা ভারতবর্ষে সংগ্রামের 
আইন জ্বালায়! দিল, দীর্ঘকালের জন্য এক বিরাট জন-সংগ্রামের ঝড় 
উঠিল । নালিতাবাড়ী, হালুয়াঘাট, হূর্গাপুরে 'ঘরে ঘরে জাতীয় পতাকা : 
উড়িল, অগণিত জনসভায় স্বাধীনতার শপথ গ্রহণ কর হইল। 
ময়মনসিংহ জেলায় সর্বপ্রথম সেরপুর হইতে যে ১৭ জন আইন অমান্য 

আন্দোলনে কারাবরণ করিলেন, তাদের মধ্যে একজন স্বেচ্ছাসেবক 
ছিলেন হৈহয় ক্ষত্রিয় । ইহার পর চন্দ্রকোনার স্থুধেন্দু দামের নেতৃত্বে 
নালিতাবাড়ী হইতে আইন অমান্য করিয়া জেলে যান। হাজং কৃষক- 
গণও এই আন্দোলনে যোগ দেন । হরিণকুরার রনবীর, গোবিন্দপুরের 
সুরেন্দ্র, ভরতপুরের রজনী, কালিকাপুরের স্থরেন ও বসন্ত এই আইন 
অমান্ত করিয়া কারাবরণ করেন । ময়মনসিংহের কুখ্যাত জিলা ম্যাজি- 
স্ট্রেট গ্রাহাম্সাহেব লেঙ্গুরার কংগ্রেস ভবনটিকে আগুন দিয়া পোড়াইয়া 
দেয়। এই সময় চট্টগ্রাম অস্ত্রাগার লুণ্ঠন প্রভৃতি বিপ্লবী অভ্যুথান- 
গুলির কথাও আদিবাসীদের মধ্যে উৎসাহ ও উদ্দীপনা স্বষ্টি করিয়াছিল । 

তারপর ১৯৩৫ সালে “ভারত শাসন আইন» বিধিবদ্ধ হইলে 
১৯৩৭ সালের নির্বাচনে জয়লাভ করিয়া মৌঃ এ. কে. ফজলুল্‌ হক্‌ বাংলা 
দেশে মন্ত্রীমপগ্ডলী গঠন করিলেন । এই সময় স্থুসং ছুর্গাপুরের রাঁজবন্দী 
মণি সিং স্বগৃহে অন্তরীণ ছিলেন । তিনি পুলিসের চোখে ধুলা দিয়া 
গোপনে দশাল গ্রামের মুসলমান চাষী ও লেঙ্গুরা, ভরতপুর, জিগাতলা . 
প্রভৃতি গ্রামের হাজং চাষীদের মধ্যে কৃষক সংগঠন গাড়িয়া৷ তোলেন 
ও তাহাদের মধ্যে শ্রেণীচেতনা জাগ্রত করার প্রাথমিক ভিত্তি রচনা 
করেন। এই অপরাধে ও অন্তরীণাদেশ অমান্যের অভিযোগে তাহাকে 
সশ্রম কারাদণ্ড ভোগ করিতে হয়। এই সময় স্ত্রসং-এর ৩৫ মাইল 
পশ্চিমে নলিতাবাড়ি থানায় অন্তরীণ ছিলেন রাজবন্দী কুঙ্জ দাশগুপ্ত, 
বরিশাল ও স্ুরেন দাশ । তাহারা ও বন্দরের শচী রায় (শহীদ) প্রমুখ 
৫1৭ জন যুবককে কৃষক-শ্রমিক আন্দোলনে অংশ গ্রহণ করার জন্য 
উদ্বদ্ধ ও উৎসাহিত করেন। ইতিমধ্যে জলধর পাল, প্রমথ গুপ্ত, 
রবি নিয়োগী প্রমুখ গণ-আন্দোলনের নৃতন দৃষ্টিভঙ্গি লইয়া কিছুসংখ্যক 
রাজনৈতিক কর্ম বিভিন্ন কারাগার অন্তরীণাবাস হইতে মুক্তিলাভ করিয়। 
এই অঞ্চলে ফিরিয়া আসিলেন এবং কমিউনিষ্ট পার্টির নেতৃত্বে প্রচার 
আন্দোলন শুরু করেন। ফলে শ্ুসং ও সেরপুর পরগণার এই আদি- 
বাসী অঞ্চলে টংক, নানকার ও ভাওয়ালী প্রথার বিরুদ্ধে নিয়মতাস্ত্রি 
আন্দোলনের সুচনা হইল, নির্বাচিত হুক মন্ত্রিমগুলীর নিকট দাবী- 


৬২ মুক্তিযুদ্ধে আদিবাসী 


দাওয়া সহ ডেপুটেশন পাঠান হইল। জনাব হকৃসাহেব দমন-মূলক 
আইন প্রত্যাহার, রাজনৈতিক বন্দীদের মুক্তি, প্রজন্বত্ব 'আইনের 
সংশোধন ও খণভার লাঘবের প্রতিশ্রগতি দিলেন । উত্তর ময়মনসিংহের 
আদিবাসী অধ্যুষিত এই পীচটি থানা এলাকা নৃতন করিয়া জরিপ 
করিয়! টহ্ক জমির খাজনার নিরিখ ও স্বত্ব বিবেচনা করার ঘোষণাও 
তিনি করিলেন । 


ল।লকাত আল্েললন 


সেরপুর পরগণার নানকার প্রজাদের (হদিক্ষত্রিয়) আন্দোলন বেশী 
দিন অস্পৃশ্ঠতা বর্জন, জমিদার বাড়িতে 'দহিক শ্রমের মাত্রা হাস বা 
জমিতে স্বত্ব প্রতিষ্ঠার দাবীতে সীমাবদ্ধ থাকিল না | কতিপয় রাজনৈতিক 
কর্মীর নেতৃত্বে হদি ক্ষত্রিয়গণ নানকার প্রথারই অবসান দাবী করিলেন । 
চান্দের নগর, নাকসী, পাঞ্জরভাঙ্গা, নখলা', বালিয়া, শালিয়া, মোবারক- 
পুর, কালীনগর, কলসপার, কদমতলী প্রভৃতি প্রায় ত্রিশটি গ্রামের পাঁচ 
শত সক্রিয় প্রতিনিধি তারাগড় গ্রামে নানকার প্রথ। উচ্ছেদের দাবীতে 
সন্মেলন করিলেন। প্রথমত নানকারী প্রজারা জমিদারদের নিকট 
লিখিতভাবে তাহাদের দাবী-দাওয়া পেশ করিলেন । বিভিন্ন সরকারী 
ও বেসরকারী প্রতিষ্ঠানের নিকটও তাহারা উক্ত দাবিপত্রের অনুলিপি 
প্ঠাইলেন ৷ নানকারী প্রজাদের দাবী ছিল £- 

১। নানকারী প্রথার অবসান । 

২। নানকারী জমির উপর মৌজ। ভিত্তিতে পার্শ্বক্তাঁ অঞ্চলের 
নিরিখের অনুরূপ খাজনা ধার্ধ। 


মুক্তিযুদ্ধে আদিবাসী ৬৩ 


৩। অনুমোদিত দাখিল! দিয়! নানকারী প্রজা ও রায়তদের 
নিকট হইতে খাজনা আদায় | 

৪। মালিক-বাড়িতে বিশেষ ক্ষেত্রে ও সময়ে নিয়শর্তে শ্রম দান 
করা যাইতে পারে £-- 

(ক) মন্দিরে প্রবেশ ও অঞ্জলী প্রদানের অধিকার স্বীকার । 

(খ) কেবল পল্পফুল, বেলপাতা, দেবদারুপাতা সংগ্রহ নয়, 
সব রকম ফুল তোলার অধিকার প্রদান । 

(গ) মন্দিরে প্রবেশাধিকার না দিলে পৃজা-পার্বন সম্পকিত 
কোন কঠিন ও শ্রমসাধ্য কাজ এমনকি বিসর্জনের জন্য প্রতিমা বহন 
করা হইবে না। 

১৯৩৮ সালের জুন, জুলাই ও আগষ্ট এই তিন মাস ব্যাপকভাবে 
সভা, বৈঠক, শোভাযাত্রা ও জমিদারদের সঙ্গে আলাপ আলোচনা 
চলিল। কিন্তু কোনই ফল হইল না। বরং জমিদারগণ সরিয়াবাড়ি, 
বাহাছ্রাবাদ প্রভৃতি দুরবর্তাঁ স্থান হইতে কয়েকশত বিহারী কুলি ও 
দাঙ্গাবাজ হিন্দু-মুসলমান লাঠিয়ল আমদানী করিল। তাহারা গোপনে 
জেলা ম্যাজিস্ট্রেট ও পুলিস হ্থুপারিনটেণ্ডেটের নিকট শাস্তিভঙ্গের 
আশঙ্কার কথ! জানাইয়া৷ জরুরী তারযোগে সশশ্ত্র পুলিস বাহিনী 
প্রেরণের প্রার্থনা করিল। অন্যদিকে আবার প্রচুর পরিমাণে বন্দুকের 
কাতুজ, বুলেট মজুত করিল এবং অতীত যুগের ঢাল, তলোয়ার, বর্শা, 
বল্পম, খড়গ, রামদ। প্রভৃতি রঙীন কাপড়ে ঢাকিয়! সেইগুলি ভাড়। 
করা কিছু লোকজন লইয়া শোভাযাত্রা বাহির করিল। নানকারীদের 
গ্রামে গ্রামে প্রচার করা হইল যে জমিদারদের তরফ হইতে প্রয়োজন 
হইলে বন্দুক চালান হইবে এবং এই ব্যাপারে সরকারের অনুমতি 
পাওয়৷ গিয়াছে । এইভাবে প্ররোচনা ও উত্তেজনা চরমে উঠিল । 
নানকারী প্রজার! বলিষ্ঠ নেতৃত্বে ও সম্পূর্ণ এক্যবদ্ধভারবে তাহাদের 
নিজেদের তৈরী সব রকমের মারাত্মক অস্ত্র লইয়! হাজারে হাজারে জাঠ। 
মার্চ করিল। জমিদারগণ প্রমাদ গণিলেন, তাহাদের অস্তরাত্মা কাপিয়া 
উঠিল। শতাধিক বংসর আগেকার সেই পাগল বিজ্রোহ ও হুদি জ্ত্রিয় 

নেতা জানকু পাথর ও ছুররাজ পাথরের নেতৃত্বে কৃষক সংগ্রামের কথা 
হয়ত মনে পড়িল। জমিদারগণ তখন সরাসরি আক্রমণের পথ 
ছাড়িয়া হীন চক্রান্ত ও সাম্প্রদায়িকতার স্থ্টির ক্রুর পথের আশ্রয় 
লইল । ১৯৩৮ সালের শরংকালীন উৎসব চরম উত্তেজনার মধ্য দিয়া 
অতিবাহিত হইল । সক্রিয় প্রজার! সংঘবদ্ধভাবে আইনত না হইলেও 
কার্ধত নানকারী প্রথার উচ্ছেদ করিল । কেহই জমিদারবাড়িতে বেগার 
খাটিতে গেল না । 

এই ভাবে ১৯৩৯ হইতে ১৯৪২ সাল পর্যন্ত নানকার আন্দোলন 
একটান| ভাবে চলে । আশ্রিত প্রজার! কেহই “জমিদারবাড়ি দৈহিক 
শ্রম দিতে গেল না। জমিদারগণও নানকার জমির জন্য নগদ টাকায় 
খাজন! নিল না ; জমি সম্পূর্ণভাবে চাষীদের দখলেই রহিল । জমি- 
দারগণ তখন দাঙ্গাবাজ গুণ্ডাশ্রেণীর মুসলমান চাষীদের সঙ্গে চত্রান্ত 
করিয়া নানকার জমি তাহাদের কাছে পত্তন দেবার চেষ্টা করিল । 
তাহাদের জমি দখল করিবার জন্য উৎসাহিত করিল । কিন্তু জমিদারের 
পাইক-বরকন্দাজ-লাঠিয়ালদের সাহায্যে উক্ত জমি দখল করার জন্য পর 
পর চেষ্টা করিয়াও ইহারা ব্যর্থ হইল। সেরপুর পরগণার জমিদারদের 
জমি দখলের কলঙ্কিত ইতিহাসে যে হদি ক্ষত্রিয়রা ছিল লাঠিয়াল হিসাবে 
জমিদারদের সের! হাতিয়ার ও সবচেয়ে বড় সহায়-_যুগ্ পরিবর্তনে 
তারাই আজ এক্যবদ্ধ ভাবে রুখিয়া টাড়াইল নিজেদের জমি, বাড়ি 
দখলে রাখিবার জমিদার-বিরোধী সংগ্রামে । সত্যই ইতিহাসের ইহা 
এক নির্মম পরিহাস। শ্রেণীচেতন! উন্মেষের ফলে যুগে যুগে এমনিভাবেই 
দাসশ্রেণীর অস্ত্রের গতি পরিবন্তিত হয় প্রভুদের বিরুদ্ধে । এখানেও 
ঘটিল তাহাই । ১৯৪৭ সনের ১৫ই আগস্ট স্বাধীনতা দিবস পর্যস্ত 
ক্ষত্রিয় চাষীদের এই সংগ্রামী সংস্কল্প ও একতা একদিনের জন্য শিথিল 
হয় নাই । জমির মালিকানা হইতে জমিদারদের উচ্ছেদ করিয়া 
কার্যত তাহারা নানকার প্রথার অবসান করিয়াছে ।” 


ভাওয়।লী আ।ক্কোলন 


১৯৩৭-৩৮ সালে এই অঞ্চলে নৃতন করিয়া জরিপের কাজ চলার 
সঙ্গে সঙ্গে ধানশাইল, কান্দুলী, ভটপুর প্রভৃতি গ্রামের রাজবংশী 
কৃষকগণ বলাই সরকার, রামু নাগ ও কৈলাস সরকারের নেতৃহে 
ভাওয়ালী প্রথা উচ্ছেদের দাবিতে আন্দোলন শুরু করিল। তাহারা 
একাবদ্ধভাবে সভা-মিছিল, ডেপুটেশন ও গণদরখাস্ত প্রভৃতি মারফৎ 
মির মালিক সেরপুরের তালুকদারদের জানাইয়া দিল যে ভাওয়ালী 
জমির জন্য কবুলিয়তে উল্লিখিত টাকা ছাড়া তাহার! অতিরিক্ত কোন 
দ্রেবা খাজন। বাবদ দিবে না । ছুই বংসর জোর আন্দোলন চলার পর 
১৯৩৯ সালে ভাওয়ালী প্রথার অবসান হয় । ইহা! প্রধানত রাজবংশী 
কৃষক সম্প্রদায়ের আন্দোলন হইলেও এই অঞ্চলের অন্যতম 
উল্লেখযোগ্য কৃষক সংগ্রাম । 

সেরপুর পরগণার নানকার ও ভাওয়ালী প্রথার বিরুদ্ধে আন্দোলন 
চলার সঙ্গে সঙ্গে স্থুসং পরগণায় চলিতেছিল টহ্ক প্রথা উচ্ছেদের 
দাবিকে ভিত্তি করিয়া জমিদারদের রিজার্ভ বনে জ্বালানী কাঠ কাটা 
ও জলায় মাছ ধরার আন্দোলন । কাঠ কাটার অপরাধে ভরতপুর, 
লেঙ্গুরা অঞ্চলের কৃষকরা গ্রেপ্তার হইল । পাঁচগাও অঞ্চলে হাওড়ে 
মাছ ধরার সময়ে জমিদাররা গুলি চালাইল এবং পুলিসের সাহায্যে 
চাষীদের গ্রেপ্তার করা হইল । এই অঞ্চলের বিভিন্ন হাটে জমিদারদের 
জুলুম, অত্যাচারের প্রতিবাদে জনতা জমিদারদের হাট বয়কট করিল । 
হাতীপাগার প্রভৃতি গ্রামে তাহারা নিজেরা পাল্টা হাট বসাইল। 
এই ভাবে কৃষকদের বিভিন্ন দাবি-দাওয়1 লইয়া আন্দোলন চলার জঙ্গে 
সঙ্গে গ্রামে গ্রামে সারা ভারত কৃষকসভার সংগঠন গড়িয়া! উঠিল । 
১৯৩৮ সালে ২৪শে ফেব্রুয়ারি বিখ্যাত কৃষকনেতা৷ মুজফ.ফর আহমদ 
সাহেবের সভাপতিত্বে ময়মনসিংহ শহরের উপকণ্ঠে কেওয়াটখালী 

আঃ বা১_৫ 

ময়দানে জেল! কৃষকসমিতির প্রথম সম্মেলন অনুষ্ঠিত হইল । এই 
একই মঞ্চে ২৬শে ফেব্রুয়ারি বঙ্কিম মুখাজীর সভাপতিত্বে অন্ধুষ্ঠিত হইল 


জেলার প্রথম যুব সম্মেলন । এই ভাবে ভার্ত"বিখ্যাত ছুই জন 
কৃষক-শ্রমিক নেতার মাধ্যমে ময়মনসিংহ পাহাড় সীমান্ত অঞ্চলের 
সংগঠন ও আন্দোলন সারা ভারত কৃষক-আন্দোলনের সঙ্গে যুক্ত 
হইল । 


স্বাতীনত। সওজ 


১৯৩৯ সালে দ্বিতীয় মহাযুদ্ধ শুরু হইল। সঙ্গে সঙ্গেই ভারতের 
শ্বেতাঙ্গ ভাইসরয় ( বড়লাট ) ব্রিটিশ সাত্রাঙ্ষ্যবাদের স্বার্থে এক 
ঘোষণাদ্বারা৷ ভারতবর্ষকে যুদ্ধে জড়াইয়৷ দিলেন। ভারতবর্ষের জন- 
সাধারণ ছিল এই সাম্রাজ্যবাদীযুদ্ধের বিরোধী | তাই বোম্বাই শহরের 
লক্ষ লক্ষ শ্রমিক এই যুদ্ধ ঘোবণার বিরুদ্ধে ধর্মঘট ও মিছিল করিয়। 
ভারতীয় শ্রমজীবী জনতার অভিমত ব্যক্ত করিল। স্পষ্টভাবে 
সাম্রাজ্যবাদী যুদ্ধের বিরুদ্ধে সংগঠিত গ্রামাঞ্চলের কৃষক সাধারণও 
তাহাদের মত ব্যক্ত করিল। স্তুসং ও নালিতাবাড়ির কৃষকর। প্রকাশ্য 
সভা, শোভাযাত্রা! করিয়। যুদ্ধের বিরুদ্ধে আওয়াজ তুলিল,__“সাআাজ্য- 
বাদী যুদ্ধ নিপাত যাউক” ৷ শহরে শহরে পত্র-পত্রিকা.ও পোস্টার 
মারফৎ ভারতীয় নাগরিকদের অভিমত জানানো! হইল । কিন্তু ভারত 
সরকার তাহার যুদ্ধ ব্যবস্থা চালু রাখার জন্য ভারতরক্ষা আইনের 
নাগপাশে প্রগতিশীল কর্মীদের গ্রেপ্তার ও অন্তরীণাবদ্ধ করিতে লাগিল। 
বিপ্লবী রাজনৈতিক নেতারা তখন আত্মগোপন করিয়া জনসাধারণের 
আশ! আকাজ্ষাকে বাস্তবে রূপায়িত ও জয়যুক্ত করার জন্য সচেষ্ট 

হইলেন । এই সময় স্থুসং এলাকায় ললিত সরকার, বিপিন গুণ, 
পরেশ ও পল্মলোচন প্রমুখ ১৫ জন এবং নালিতাবাড়ি এলাকার 
জামেশ্বর, জার্মান ভালু, বিরাট সরকার প্রমুখ ৭ জন আদিবাসী নেতা 
আত্মগোপন করিয়া! যুদ্ধ ব্যবস্থা বনচাল করার জন্য সক্রিয়ভাবে 
আত্মনিয়োগ করিলেন ৷ তাহাদের প্রচার আন্দোলনের ফলে ভারত 
সরকার আপ্রাণ চেষ্টা করিয়াও এই অঞ্চলের জনসমর্থন লাভ করিতে 
পারিল না। ১৯৩৯-৪১ সাল পর্যন্ত পল্টনে ভতি করার জন্য বহু 
চেষ্টা করিয়াও কোন রিক্রুট সংগ্রহে সমর্থ হইল না । এমন কি 
পার্রি মিশনারীদের অনুরোধ পর্যন্ত আদিবাসীগণ উপেক্ষা করিল । 
দ্বিতীয়তঃ এই সময় যুদ্ধ ভাগ্ারে অর্থ সংগ্রহের চেষ্টাও তাহাদের 
প্রচার আন্দোলন ও সংগঠমের জোরে বানচাল হইল। যুদ্ধ- 
ভাগ্ডারে টীদা না দ্রিলে চৌকিদারি ট্যাক্স লওয়া হইত না। 
ইহার ফলে পাঁচগাও, লেম্গুরা, জিগাতলা, ঘোষগীও, গাজির ভিটা, 
ভুবনকুড়া, কাকড়কান্দি, মগ্ডলীয়া পাড়া, মানপাড়া, পোড়াাও, 
ঝিনাইগাতী, কাংসা প্রভৃতি ইউনিয়নের চৌকিদারি ট্যাক্স বন্ধ 
হইয়া গেল লক্ষ্য করিয়া ভারপ্রাপ্ত সার্কেল অফিসারগণ ইউনিয়ন 
বোর্গুলিকে গোপন নির্দেশ দিতে বাধ্য হইলেন যে আদিবাসীদের 
ক্ষেত্রে যুদ্ধের চাঁদা না দিলেও যেন চৌকিদারি ট্যাক্স লওয়৷ হয় । 

এই সব কাজকর্ম ছাড়াও, যেন যে কোন মুহুর্তে যাহাতে সশস্ত্র 
বৈপ্লবিক অভ্যা্থান ঘটানো যায় সেইঙ্তন্য গোপন সংগঠন গড়িয়া 
তোলার কাজ করা হইত। রাজনৈতিকভাবে বিশ্বস্ত ও দুর্ধর্ষ কৃষকদের 
সম্ভবমতো সকল রকমের আগ্োয়ান্ত্র ব্যবহার এবং হাত বোমা প্রভৃতি 
প্রস্তুত প্রণালী শিক্ষা দেওয়া হইত । গেরিলা যুদ্ধের তত্ব ও বাস্তব 
ক্ষেত্রে তাহার অনুশীলনের, ব্যবস্থাও করা হইত। প্রায় ১০** হাজং, 
ডালুং কোচ, গারো হদি প্রভৃতি কৃষককে গেরিলা যুদ্ধের শিক্ষা দেওয়া 
হইয়াছিল । তাহা! ছাড়া সাধারণভাবে সংগঠনের প্রায় সমস্ত বিশ্বস্ত 
কর্মীদের অস্ত্র ব্যবহারের প্রাথমিক শিক্ষা দেওয়া হইয়াছিল । এমন 
কি মেয়েরাও অনেকে বন্দুক ও রাইফেল চালনা শিখিয়াছিল । 


৬৮ মুক্তিযুদ্ধে আদিবাসী 


এই অঞ্চলে বিপ্লবী সংগঠনকে ' মোটামুটি নিয়োক্তরূপে গঠন করা 
হইয়াছিল £_ 

সমগ্র অঞ্চলের জন্য সর্ব বিষয়ে যোগ্যতম ৭ জন সদস্যবিশিষ্ট একটি 
উচ্চতম কমিটি | 

তাহার অধীনে পূর্ব (স্তসং), পশ্চিম (নালিতাবাড়ী) ও মধ্য 
(হালুয়াঘাট) এই তিনটি আঞ্চলিক কমিটি । 

১। পূর্ব আঞ্চলিক কমিটি ঃ_ম্ুসংএর অধীনে ছিল তিনটি এলাকা 
কমিটি । 

(ক) মোহনপুর (শ্রীহট জেলার বিশরপাশা থানা ) হইতে 
পশ্চিমে খাড়নৈ নদী পর্যন্ত পাঁচগাও এলাক। কমিটি । 

(খ) খাড়নৈ নদীর পশ্চিম তীর হইতে সোমেশ্বরীর তীর পর্বস্ত 
লেঙ্ুর। এলাকা কমিটি । 

(গ) সোমেশ্বরীর পশ্চিম তীর হইতে নিতাই নদী পর্যন্ত চারুয়। 
পাঁড়। এলাকা কমিটি । 

২। পশ্চিম আঞ্চলিক কমিটি £__ নালিতাবাড়ি কমিটির অধীনে 
ছিল চারটি এলাকা কমিটি । 

(ক) পূর্বে হালুয়াঘাট থানার সীমা হইতে এভোগাই নদী পর্যন্ত 
তন্তর এলাকা কমিটি । 

(খ) ভোগাই নদীর পশ্চিম তীর হইতে ননী পযন্ত বোনারপাড়। 
এলাকা কমিটি । 

(গ) নন্নী হইতে ঝিনাইগ।তী পর্যন্ত ছিল বনকুড়। এলাকা কমিটি । 

(ঘ) ঝিন[ইগাতি ইউনিয়নের সীমা হইতে এই জেলার শেষ প্রান্ত 
পর্যন্ত কাংস1 এলাকা কমিটি | 

৩। মধ্য (হালুয়াঘাট) আঞ্চলিক কমিটির অধীনে ছিল ছুইটি 
এলাকা সংগঠন । 

(ক) নিতাই নদীর পশ্চিম পাঁড় হইতে দাহাপাড়া ফুলবাড়ী পযস্ত 
ঘোবগাঁও এলাকা কমিটি । 

(খ) ঘোষগাও এলাকার সীম! হইতে পশ্চিমে নালিতাবাড়ী থানার 


মুক্তিযৃদ্ধে আদিবাসী ৬৯ 


সীমা পর্যস্ত কুমারগাতী এলাকা কমিটি । 

এইসব আঞ্চলিক কমিটি ও এলাকা কমিটিগুলির দক্ষিণে কোন নির্দিষ্ট 
সীমারেখা ছিল না। যে কমিটি দক্ষিণে যতদুর তাহার সংগঠন বিস্তৃত 
করিতে পারিত তাহাই হইত উহার এলাকা | জেলা শহারে মূল কোন্দে 
পৌছানো, দক্ষিণের সংগঠন ও আন্দোলনের সঙ্গে নিবিড়ভাবে সংযুক্ত 
হওয়াই ছিল উহার লক্ষ্য । উপর হইতে নীচ পর্যন্ত এই সংগঠনে 
কাজ ছিল প্রধানত ছুই ধরণের সামরিক ও বে-সামরিক। 

সামরিক £_-প্রত্যেকটি এলাকা কমিটিতে ১০০ হইতে ১২৫ জন 
পর্যন্ত সাধারণ রাজনৈতিক চেতনা সম্পন্ন ও সন রকমের অস্ত্র চালনায় 
শিক্ষিত গেরিলা থাকিত। ১০1১৫ বা উধর্বে ১০ জন গেরিলা লইয়া এক 
একটি গ্রপ বা দল থাকিত। 'প্রয়োজনমতো এই সংখ্যা কম-বেশী কর| 
হইত । এলাক৷ কমিটির এই গেরিলাদল ছাড়াও ১৯৪৫-৪৬ সালে এবং 
১৯৪৯-৫০ সালে উচ্চ কমিটির পরিচালনায় আরও ৯টি সামরিক শিবির 
স্থাপন করা হইয়াছিল । অস্ত্র সংগ্রহ ও বোমা প্রস্তুতের কাজ ছিল 
এই উচ্চ কমিটির হাতে । প্রধানত এই বিভাগের কাজ ছিল £-_ 

১। সময় ও স্থযোগ হইলে যে মুহুর্তে থানা, ইউনিয়ন বো, 
পৌস্ট অফিস, সরকারী কোর্ট, আদালত, জমিদারদের কাছারী, 
মহাজনদের গদী ও গোল! দখল করা ৷ ইংরাজ সরকারের বশংবদাদের 
দালালদের বন্দী করা এবং গণ-আদালতের সামনে বিচার করা । 

২। সর্বদা গ্রাম পাহারা দেওয়া, আক্রমণ হইলে শত্রুকে প্রতি- 
রোধ করা, শক্রর সংখ্যা বেশী হইলে সাঙ্কেতিক ভাবে 'অন্য গেরিলাদের 
আহ্বান করা এবং সমস্ত গ্রামবাসীদের শক্রর আক্রমণ সম্পর্কে 
হুশিয়ার করা । 

৩। শক্রর ঘণটি ভাঙিয়া দেওয়া, একান্ত প্রয়োজন হইলে 
জ্বালাইয়। দেওয়া, সম্পত্তি দখল করা এবং অর্থ সংগ্রহ করা । 

৪ । পাহাড়ে, জঙ্গলে, প্রান্তরে, হাওড়ে গোপন আশ্রয়স্থল 
প্রস্তুত করা ।' মটর, জীপ, ট্রাক চলার রাস্তা, সেতু প্রভৃতি নষ্ট 
করিয়া দেওয়া । 

৫€। সব রকম গোপন সংবাদ ও তথ্য সংগ্রহ করা । শক্ুপক্ষের 
গতিবিধি লক্ষ্য করা ও সংবাদ সংগ্রহ করা । 

বে-সামরিক £-_এই বে-সামরিক বিভাগের কাজ ছিল ব্যাপক ও 
বিস্তুত। রাজনৈতিক প্রচার আন্দোলন ও গ্রামে সংগঠন গড়িয়া 
তোল! এই বিভাগের প্রধান কাজ । এই জন্ত গ্রাম্য বৈঠক, সভা, 
মিছিল, পোস্টার, ইস্তাহার বিলি করা, পুস্তক-পুস্তিকা বিক্রয় করা 
হঈত। গোপন ছাপাখানা (11715 78555) ও সাইক্লোস্টাইল 
মারফৎ ছাপার কাজ চলিত । প্রতি পনের দিন অন্তর একটি করিয়৷ 
“বুলেটিন” বাহির হইত | | 

এই বিরাট অঞ্চলের রাজনৈতিক সাংগঠনিক কাঁজের জন্য নিয়মিত 
অর্থ সংগ্রহ করা হইত। লেম্ুরার ললিত সরকার, কুমারগাতীর 
নারায়ণ মণ্ডল প্রভৃতি নেতৃবৃন্দ কেহ বা নিজেদের সমস্ত সম্পত্তি কেহ 
বা আংশিক সম্পত্তি সংগঠনের জন্য দান করেন । এই সব স্থাবর ও 
অস্থাবর সম্পত্তি রক্ষণাবেক্ষণ করা ছিল সংগঠনের অন্ততম কাজ ' 

গ্রামে গ্রামে ঠিক সময়মতো জমি চাষাবাদ করানো, যাহাদের 
হাল বলদ নাই তাহাদের “গাতা” প্রথায় (591-1)616) জমি চাষ করিয়া 
দেওয়া, "মাগন কামলা” সরবরাহ করা, এবং অধিক শশ্ত উৎপাদনের 
জন্য খাল কাটা, বাঁধ বাঁধা, উৎকৃষ্ট বীজ সরবরাহ করা, ছুভিক্ষের 
দিনের জন্য ধর্মগোলা স্থাপন করা প্রভৃতি ছিল বে-সামরিক সংগঠনের 
বিশেষ উল্লেখযোগ্য কাজ । 

তাহ! ছাড়। কাজ ছিল, সারা অঞ্চলের জনন্বাস্থ্য বর সংক্রামক 
রোগের প্রতিষেধক ব্যবস্থা অবলম্বন, ওঁষধ ব্যবহারের প্রচলন এবং 
গ্রামের কর্মীদের প্রাথমিক চিকিৎসা, সেবা করা ও শিক্ষা দেওয়া । 

সাধারণ অবস্থায় ও সংগ্রামের সময় অঞ্চলের সর্বত্র ও বাহিরের 
সঙ্গে সংযোগ রক্ষা করা এবং সেইজন্য যানবাহন, ঘোড়া, সাইকেল 
ও নৌকার ব্যবস্থা কর! ছিল অন্যতম গুরুত্বপূর্ণ কাজ । নৌকাই ছিল 
প্রধান ও নিরাপদ যান। এই সংগঠনের ছোট নৌকা ছিল বারোটি 
এবং বড় নৌকা ছিল চারটি। প্রয়োজনমতো খাস্ভ ও রসদ লইয়া 

বিপ্লকী কর্মীরা মাসের পর মাস নৌকায় থাকিতেন। দিগন্ত প্রসারিত 
ভাটি অঞ্চল ছিল ইহাদের আত্মরক্ষার একটি প্রধান ঘণাটি। 

সারা অঞ্চলে বিচার বিভাগ ছিল বিশেষ উল্লেখযোগ্য ও আদর্শ- 
স্থানীয় । গ্রাম্য মামলা মোকদ্দম! প্রায় সমস্তই এই বিচারালয়ে 
নিষ্পত্তি করা হইত। এমনকি ঘ্বুষ লওয়া, মিথ্য! দাখিলা, ট্যাক্সের 
রসিদ দেওয়ার দরুণ সরকারী কর্মচারী, জমিদার কর্মচারীদের, চোরা- 
কারবারী মহ।জনদেরও এই জনবিচারালয়ে বিচার করা হইত । পাঁচ 
হইতে সাত জন নির্বাচিত বিচারক উপস্থিত থাকিতেন। সপ্তাহে 
ছুই দ্রিন কোর্ট বসিত। বাদী-বিবাদী উভয় পক্ষের প্রতি নোটিশ 
জারি হইত এবং নির্দিষ্ট দিনে উভয় পক্ষের বক্তব্য শুনিয়৷ এবং সাক্ষী- 
সাবৃদ লইয়া অধিকাংশ বিচারকের সিদ্ধান্তমতো৷ রায় দেওয়া হইত। 
লেঙ্গুরা, কুমারগাতী ও মধ্যমকুড়ার বিচারালয় ছিল বিশেষ উল্লেখ- 
যোগ্য । বৈকুণ্ঠ গুণ, রাজকুমার সরকার ও দীগেন্্র সরকার ছিলেন 
জনপ্রিয় বিচারক । এই বে-সামরিক বিভাগের আর একটি প্রধান 
কাজ ছিল সমস্ত রকম বিষয়ে অঞ্চলের প্রতিনিধিত্ব করা ; সরকারী 
আদালত ও জমিদারের কাছারীতে কৃষকদের স্বার্থে তদ্ধির তদারক 
করা। গারো! প্রগতিশীল যুবকদের “আচিক সংঘ” এই সময় নির্বাচিত 
কমিটিগুলির সঙ্গে একযোগে কাজ করিয়াছে । 

১৯৩৬ সনে কৃষক আন্দোলন ও সংগঠনের সুচনা হইতে ১৯৫, 
সন পধন্ত এই বিরাট অঞ্চলে যে গণ-আন্দোলন ও গণ-সংগঠন গড়িয়া 
উঠিয়াছিল তাহার সমস্ত দিকের পরিচয় জানা এবং সম্যক রূপে প্রকাশ 
কর সম্ভবপর নয় । বিংশ শতাব্দীর ভারতীয় স্বাধীনতা সংগ্রামে 
ইহা ছিল এক অভূতপূর্ব ও অত্যাম্চর্য গণ-সংগ্রাম ও গণ-সংগঠন | 

১৯৪১ সনের জুন মাসে হিটলারের নাৎসী বাহিনী সোভিয়েত 
দেশ আক্রমণ করিল। ফলে এই ফ্যাসিস্ট আক্রমণের বিরুদ্ধে 
সোভিয়েত ইউনিয়ন, গ্রেট-ব্রিটেন, মাফিন যুক্তরাষ্ট্র ও চীনের মধ্যে 
মৈত্রী প্রতিষ্ঠিত হইল। এই মৈত্রীর মধ্য দিয়া ফ্যাসিস্ট পদানত ও 
আক্রমণাশ্কায় সন্ত্রস্ত পৃথিবীর জনগণের এক ফ্যাসিস্ট বিরোধী মৈত্রী 

গড়িয়া উঠিল। যুদ্ধের মুল চরিত্রই পরিবত্িত হইয়া, গেল। 
সামাজ্যবাদী যুদ্ধ রূপান্তরিত হইল বিশ্বের স্বাধীনতা যুদ্ধে । অপরদিকে 
ব্রিটিশ সামাজ্যবাদের দুর্বলতা সারা বিশ্বে প্রকট হইয়া পড়িল, 
ভারতবর্ষের রাষ্ট্রক্ষমতা তাহার ছূর্বল হাত হইতে খঁসিয়া পড়িতে 
লাগিল । 
১৯৪২ সনে এই অঞ্চলের সংগ্রামী জনতা এই আংশিক শাসন- 
স্কার বহিভতি এলাকাকে মুক্ত এলাকা বলিয়া ঘোষণা করার সিদ্ধান্ত 
গ্রহণ করিলেন এবং সেই অনুযায়ী সমস্ত সংগঠনকে প্রস্তুত থাকার 
জন্য নির্দেশ দিলেন। এই সিদ্ধান্তের অনুকূলে দক্ষিণের সমস্ত 
প্রগতিশীল ও বিপ্লবী সংগঠনের সক্রিয় সাহায্য ও সহানুভূতি লাভের 
টদ্দেশ্টে আত্মগোপনকারী কমরেড মণিসিং ও কমরেড প্রমথ গুপ্ত শহর 
অভিমুখে রওনা হইলেন। কিন্ত পথে জামালপুরের উপকণ্ঠে 
বজ্ঞাপুরে জনৈক গোপন আশ্রয় দাতার বিশ্বাঘাতকতায় তাহার। 
উভয়ে পলিশের হাতে ধরা পড়িয়া জেলে আবদ্ধ হইলেন । 
ইতিপূর্বে বল্পভী বকৃসীও গ্রেপ্তার হইয়াছিলেন। উচ্চ কমিটির 
এই তিনজন বিশিঈ নায়ক হঠাৎ ধরা পড়িয়া যাঁওয়ায় পৃৰ 
সিদ্ধান্ত অনুযায়ী এই অঞ্চলকে প্রকাশ্যে মুক্ত এলাকা বলিয়া 
ঘোষণা কর! হইল না। সারা অঞ্চলের জনসাধারণের মধ্যে বৈঠক 
সভ। করিয়া, গোপন ইস্তাহার বিলি করিয়! কার্যত মুক্ত এলাকা গঠনের 
সিদ্ধান্ত জানাইয়! দেওয়া হইল । বাস্তব ক্ষেত্রে বিপ্লবী কর্মনূচী ও বলি? 
সংগঠনশক্তির জোরে এই অঞ্চলকে ব্রিটিশ আমলাতন্ত্র ও জমিদার মহা- 
জনদের শোষণ মুক্ত এক স্বাধীন স্বতত্র মুক্ত এলাকারপে প্রতিষ্ঠা করা 
হইল । সংগঠনের প্রত্যেকটি কাজের পিছনে জনসাধারণকে অন্ুগ হ 
৪ বিশ্বস্ত থাকিবার জন্য আহ্বান করা হইল । এই অঞ্চলের প্রশাসনিক 
ব্যবস্থা ও জনগণের সমস্ত রকম কাজকর্মে বিপ্লবী কমিটিগুলি কত 
করিতে লাগিল। সরকারের থানা পুলিশ সাক্ষী-গোঁপালের মতো 
দাড়াইয়া রহিল। অনেক ক্ষেত্রে জনগণের নির্বাচিত কমিটিখলির নিকট 
আত্মসমর্পন করিল এবং তাহাদের নির্দেশ মানিয়! চলিতে বাধ্য হইল । 

বাস্তবক্ষেত্রে ব্রিটিশ সাম্রাজ্যবাদের হূর্বলতা অনগ্রসর জনতার মধ্যেও 
প্রকাশ পাইল। এই অঘোষিত মুক্ত এলাকার মধ্যে আত্মগোপনকারী 
কর্মীরাও প্রকাশ্যভাবে বিচরণ করিতে লাগিল । এই অঞ্চল হইতে 
অত্যাচারী জমিদার কর্মচারী, মহাজন, দালালশ্রেণীর হুষ্ট লোকেরা ভয়ে 
শহরে পলা ইয়! গেল। স্ুসং ও সেরপুরের জমিরদারগণ এই অঞ্চল হইতে 
কার্ধত প্রায় উচ্ছেদ হইয়া গেল । এই অঞ্চলের প্রজাদের নিকট হুইতে 
টংক ধান ও খাজনা! আদায় করিতে ন! পারায় তাহার! কোর্ট-অব- 
ওয়ার্ডের নিরাপদ আশ্রয় লইল। জাংশিক শাসন-সংস্কার বহির্ভূত 
এলাকায় সমস্ত রকম প্রশাসনিক দায়িত্ব আদিবাসীদের বিপ্লবী কমিটি 
তথা জনসাধারণই গ্রহণ করিল । উত্তুর-ময়মনসিংহের পাঁচটি খানার 
উত্তরাংশে জনগণের পরিচালিত অঘোবিত মুক্ত এলাকায় একটি প্রায় 
স্বাধীন ও স্বতন্ত্র সরকার অপর দিকে সমগ্র দক্ষিণ অঞ্চলে ব্রিটিশ 
সরকার, পাশাপাশি চলিতে লাগিল । 

১৯৪২ সনের মার্চ হইতে ১৯৪৫ সনের জানুয়ারী পর্ধস্ত হাজ: 
ডালু; গারোদের পুরোভাগে রাখিয়া জনগণের সরকার এ অঞ্চলের 
সমস্ত রকম শাসনব্যবস্থা পরিচালনা করিল । দ্বিতীয় বিশ্বযুদ্ধের যুগ 
ময়মনসিংহ জেলার জনসাধারণ এমনকি ইংরাজ সরকারের একান্ত 

বদর! পর্যন্ত স।গ্রহে ও সবিম্ময়ে লক্ষ করিল যে যখন সমস্ত বাংলা- 
দেশে ভীষণ ছুভিক্ষ, ঘুষখোরী, ছুর্নীতিপরায়ণতা, অত্যাচার, উৎপীড়ন 
ও ভীষণ মহামারী চলিতেছে, তখন এই মুক্ত আদিবাসী এলাকায় 
সধারণ কৃষক সন্তানরা শান্তিপূর্ণ উপায়ে স্বচ্ছন্দে প্রশাসনিক ব্যবস্থা 
চালাইতেছে । এখানে সাধাণের নিত্যপ্রয়োজনীয় খাগ্য, বস্ত্র, ওষধ 
প্রভৃতি লইয়! চোরাকারবারী ও মজুতদারী চলে নাই । ঘুদ্ধজনিত এই 
দুভিক্ষ মহামারীর যুগে এখানে একটি প্রাণও অনাহারে নষ্ট হয় নাই, 
হাজার হাজার মণ ধান ধর্মগোলায় সংগৃহীত হইয়৷ অভাবীদের মধ্যে 
বিতরিত হইয়াছে এবং অঞ্চলের প্রয়োজন মিটাইয়া উদ্ধস্ত খা বাহিরে 
পাঠানোর অনুমতি দেওয়৷ হইয়াছে । স্তসং, হালুয়াঘাট, নালিতাবাড়ী 
হইতে জনগণের নির্বাচিত প্রতিনিধিগণ সংলগ্ন দক্ষিণ অঞ্চলের বৃতুক্ষুদের 

মধ্যে ধান, চাউল, লবণ, কেরোসিন প্রভৃতি স্যাষ্য দরে বিক্রয় বা বিনা- 
মূল্যে বিতরণের ব্যবস্থা করিয়াছেন । দক্ষিণে কংস ও ব্রহ্মপুত্র নদ পর্যন্ত 
বিস্তৃত বিরাট অঞ্চলে এমনই এক অভিনব রাজত্ব সকলেই বাস্তবে 
প্রত্যক্ষ করিল। গারামপাড়া, চৈতন্যনগর ঘোষগীও, 'নাগেরপাড়া, 
মধ্যমকুড়া, তত্তর বোনারপাড়া, পোড়াগীও, নলকুড়া, কান্দুলী, 
কাংসা প্রভৃতি ছিল এই অঞ্চলের এক-একটি বিশিষ্ট কর্মকেন্দ্র। 
কুমারগাতীর গণ-আদালত ও ধর্মগোলা, লেঙ্গুরার সামরিক সংগঠন 
এবং নালিতাবাড়ীর খাগ্ঠ সরবরাহ বিভাগ ছিল সমস্ত শ্রেণীর জন 
সাধারণের অত্যন্থ গর্বের বিষয় । এই অঞ্চলের জনগণই খনন করিয়াছে 
কলল উৎপাদনের জন্য চণ্ডীগড়ের খাল, ভূবনকুড়ার দীঘি এবং রচনা 
করিয়াছেন হরিনাকুড়ি ও নয়াবিলের বাধ | কৃষক সমিতির কর্তৃত্ব 
পাঁচগাও, ভরতপুর, মধ্যমকুড়ায় ও কাংসায় দাতব্য চিকিৎসালয় স্থাপিত 
হয়। কৃষক জনগণের পরিচালিত ভটপুরের হাইস্কুল আজও সারা 
এলাকার গর্বের বিষয় । জেল! বোর্ডের ডাক্তার, স্তানিটারী ইন্সপেক্টীর 
ও গ্রাম উন্নয়ন বিভাগের কর্মচারীগণ জনগণের নির্বাচিত কমিটির 
নির্দেশে সহজে ও সানন্দে কাক্ত সম্পন্ন করিত । 

ব্রিটিশ শাসনমুক্ত অঞ্চল রূপে দীড়াইলেও এই এলাকা নিখিল 
ভারত ও বহির্জগতের সঙ্গে বিচ্ছিন্ন তো হয়ই নাই বরং গভীর সংযোগ 
রক্ষা করিয়াছে । তাই এই সময় জাতীয় নেতাদের মুক্তি ও স্বাধীন 
জাতীয় সরকারের দাবি করিয়া নালিতাবাড়ীতে বিখ্যাত শ্রমিক নেতা 
শামন্ুল হুদার সভাপতিত্বে ফ্যাসিস্ট বিরোধী সম্মেলন অনুষ্ঠিত হয়। 
এ সম্মেলন হইতেই এই অঞ্চলের কৃষক জনসাধারণ ফ্যাসিবাদ 
সঙগন্ধে জ্ঞান লাভ করেন এবং ফ্যাসিবাদ বিরোধী প্রচার আন্দোলন 
সরু করেন। প্রয়োজন হইলে ফ্যাসিবাদ বিরোধী প্রতিরোধ সংগঠন 
গড়িয়া তোলার প্রস্তুতি গ্রহণ করেন । 


প্রথছেোশিক ক্ুষক সম্মেলন 
ষষ্ঠ অধিবেশন 


ময়মনসিংহ জেলা কৃষক সমিতির ৫ম অধিবেশন অনুচিত হয় 
স্ুসং ছূর্গাপুরে । এই সম্মেলনে সভাপতি ছিলেন রংপুরের বিশিষ্ট 
নেতা মণিকৃষ্ণ সেন এবং প্রধান অতিথি ছিলেন ভবানী সেন । 

এই সময় বিশ্বব্যাপী ফ্যাসিবিরোধী যুদ্ধ চলিয়াছে জোরকদমে । 
বাংলা ও আসামে শক্তিশালী যুদ্ধঘাটি বসিয়াছে। এই জেলার মধ্য 
দিয়া চলিয়াছে হাজার হাজার বিদেশী সৈন্য, বিপুল পরিমাণ অস্ত্রশস্ত্র 
যুদ্ধের সাজ-সরঞ্জাম, রসদবাহী ট্রেন ও অটোৌমোবাইলস্‌। জেলার 
বুকে শস্তুগঞ্জ, ছত্রপুর ও ভৈরবে ছিল সৈন্যবাহিনীর ঘাটি । ফলে 
আধিক ও সামাজিক দিক দিয়া কৃষক জনসাধারণের বহু বিপদ ও 
ঝকি পোহাইতে হয় । তখনও সাআ্রাজাবাদী ব্রিটিশ সরকারের দমণ- 
নীতি সম্পূর্ণ শিথিল হয় নাই। একদিকে চলিয়াছে সাম্রাজ্যবাদী 
শাসন-শোষণ-উৎপীড়ন, ফ্যাসিস্ট জাপানের আক্রমণাশঙ্কা ; অপর 
দিকে দেশের অভ্যন্তরে চলিয়াছে সামন্ততন্ত্র কায়েমী ন্যার্থবাদীদের 
গোপন ফ্যাসিবাদী চিন্তা ও কর্মের উদ্ভোগ। কৃষক ও কম্যুনিষ্ট 
কর্মীদের বিরুদ্ধে শুধু কুৎসাপূর্ণ প্রচার নয়, ব্যক্তিগত মানালি 
আক্রমণ পর্য্যন্ত স্থুরু হইয়াছে । 

এই পটভূমিতে ১৯৪৩ সনে ১০ই, ১১ই ও ১২ই মে নালিতাবাড়ীতে 
অনুষ্ঠিত হয় বঙ্গীয় প্রাদেশিক কৃষক সন্মেলন। ইহা ছিল প্রদেশের ৬ষ্ঠ 
অধিবেশন । সম্মেলনের সভাপতিমগ্লীতে ছিলেন কমঃ মজাফ ফর 
আহ মেদ, বঙ্কিম মুখাজী, সৈয়দ নৌশের আলী, প্রমথ ভৌমিক ও 
হাজী মহম্মদ দানেশ । 

নালিতাবাড়ী সিংজানী রেল স্টেশন হইতে প্রায় ২৫ মাইল 
উত্তরে । খুবই কষ্টকর ও ছূর্গম ছিল রাস্তাঘাট, যানবাহনের অবস্থা! । 

রেল স্টেশন হইতে সেরপুর ১১ মাইল, মাঝখানে ৩-_৪ মাইল পথ 
ছিল ব্রহ্মপুত্রের চর ও বেলাভূমি । সেরপুর টাউন হইতে সম্মেলন 
স্থানটি ছিল ১৪ মাইল দূরে । আর এই চৌদ্দ মাইল রাস্তা ছিল 
ভাঙ্গাচোরা, পাহাড়ী নদীর খাল-বিল ও ডোবায় তরা। কিন্তু 
সম্মুখে ছিল ঘননীল গারো পাহাড়ের স্থুপ্নিগ্ধ মনোরম দৃশ্য । 
পথিক পথ চলার ক্লান্তি ভুলিয়া যাইত সেই প্রাকৃতিক সৌন্দর্যের 
আকর্ষণে । বন্দরের মধ্য দিয়া প্রবাহিত দুরন্ত পাহাড়ী নদী 
ভোগাই । পুব পাড়ে নালিতাবাড়ী, পশ্চিমে তারাগঞ্জ । উভয় গঞ্জের 
ব্যবসায়ীদের মধো চিরন্তন প্রতিযোগিতা । এই সন্মেলনে গঞ্জের 
প্রগতিশীল শক্তি প্রতিযোগিতা করিয়া সাহায্য করিয়ছেন | 
নালিতাবাড়ীর উত্তরে আদিবাসী কৃষকদের গ্রাম । শ্যামল উর্বর 
কৃষিভূমি, মাঝে মাঝে পাহাড়ী টিলা ও বনভূমি । দক্ষিণে আদ্দ- 
উপজাতী, ঝাল, মাল, টিওর, কৈবর্ত ও সাধারণ মুসলমান কৃষকাদের 
আবাস । 

সম্মেলন মণ্ডপের নাম রাখা হয় “কায়ুর নগর । মালাবারের 
কায়ুর গ্রামের কৃষক সম্ভান মাদাতিল আগ্লী,, কুঞ্জামবুং আবুষকর ও 
চিরুকুন্দন__এই বীর শহীদদের স্থতির উদ্দেশ্যে এই নগরের 
নামাকরণ হইয়াছিল । কমরেড বিনয় রায়ের উদাত্ত ক্টের সঙ্গীত 
“দে দে ফিরাইয়া দে, মোদের কায়ুর কমরেড দেরে-******** '*দীর্ঘদিন 
অন্ুরণিত হইয়াছিল কৃষকদের কে, প্রতিধবনিত হইত গারো 
পাহাড়ের গায়ে । প্রধান দুইটি তোরণের নাম পাঁচগীও ইউনিয়ন 
কৃষক সমিতির প্রতিষ্ঠাতা শহীদ ব্রিলোচনের নামে “ত্রিলোচন তোরণ” 
এবং শহীদ নীলমণি বক্‌্পীর নামে “নীলমণি তোরণ” । ঢাকার 
তরুণ সাহিত্যিক শহীদ সোমেন চন্দের স্মৃতির উদ্দেশ্যে প্রদর্শনীর 
নামাকরণ হয় “সোমেন চন্দ প্রদর্শনী” । কমরেড সোমেন চন্দ 
ফ্যাসিবাদী আততায়ীর হাতে নিহত হন। এই প্রদর্শনী উদ্বোধন 
করেন অধ্যাপক গোপাল হালদার । প্রদর্শনীর রূপকার ছিলেন শিল্পী 
মণি রায় ও জিতেন সেন। সঙ্গীত প্রচার ও পরিবেশনে ছিলেন 

বিনয় রায় ও তাহার কৃষ্টি বাহিনী । বিরাট ভলান্টিয়ার বাহিনীর কুচ- 
বাওয়াজ ও অভিবাদন গ্রহণ করেন স্ভাপতিমণ্ডলী ও পতাক৷ 
উত্তোলনে সমবেত প্রতিনিধিবৃন্দ। এই সম্মেলনে উপস্থিত প্রতিনিধি 
ও দুরের দর্শক ও ভলান্টিয়ার বাহিনীর খাগ্চ সরবরাহ করেন কৃষকর!। 
চাল, লাঁকড়ী ইত্যাদি সরবরাহ করেন আদিবাসী কৃষকগণ । তরিতর- 
কারী, লঙ্কা ইত্যাদি সরবরাহ করেন রাজবংশী ও মুসলমান কৃষকরা । 
আর ডাল, তেল, নুন, মসলা সাহায্য দিয়াছিলেন বন্দরের দোকানী ও 
ব্যবসায়ীবৃন্দ । শচী রায়, রাজেন্দ্র নাথ, শিবাজী মুখাজীঁ, বৃন্বাবন 
কমকার প্রমূখ ত্বল্প মূল্যে চা, জলখাবার সরবরাহ করেন । মহিলা 
প্রতিনিধি ও দর্শকদের সাহয্যে নিযুক্ত ছিলেন জ্যোৎনা নিয়োশী, 
তুলসী বকৃসী, বেলা পাল ও মজিরা খাতুন । প্রতিনিধি সম্মেলনের 
না নির্দিষ্ট ছিল চারিদিক হইতে স্থরক্ষিত বিরাট আটচাল! ঘর । 
প্রতিনিধিদের জন্য ছিল পৃথক পুথক বাসগৃহ । এই বিরাট সম্মেলন 
অনুষ্ঠানের চারিদিকে ছিল ভলান্টিয়ার বাহিনীর তাবু । প্রতিনিধিদের 
জনা রন্ধনশালা ও খাওয়ার চত্বর এবং কয়েকটি শয্যামহ একটি 
হাসপাতাল ছিল । 

বাংল! দেশের ২৫টি জেলার ১৬৯ জন নিব্ধাচিত প্রতিনিধি ও 
শতাধিক ভ্রাতৃত্মূলক প্রতিনিধি ও দর্শক সম্মেলনে যোগদান করেন । 
বঙ্গীয় প্রাদেশিক কৃষক সভার ইতিহাসে ইতিপূর্বে কোন সম্মেলনেই 
এত বেশী সংখ্যক প্রতিনিধি যোগদান করেন নাই । শুধু তাহাই 
নয়, এই সম্মেলনে কষক ও নিম্নমধ্যবিত্ত ঘরের মেয়েদের এক্যবদ্ধ 
সমাবেশ অতীতে এমন আর দেখা যায় নাই। এই সম্মেলনের 
প্রস্তাবগুলির মধ্যে মৃখ্য স্থান লাভ করে 'খাগ্ সমস্যা ও সংগঠন” ক্ষেত 
মজুরদের ন্যায্য মজুরী, পাট চাষ ও পাটের দর ইত্যাদি । খান শব্য 
উৎপাদন বৃদ্ধির জন্য এবং পেই সাথে পাঁট চাষ পরিমিত ও নিয়ন্ত্রন 
করার জন্য কৃষকদের কাছে আবেদন করা হয়। সেচ ব্যবস্থা, জল 
নিকাশ, খাল কাটা বীধ বাধা, বীজ সংগ্রহ করা» পতিত জমি আবাদ 
করা, যে জমিতে সম্ভব একাধিক ফসল উৎপাদন করা, মামলা! 


৭৮ মুক্তিযুদ্ধে আদিবাসী 


মোকদ্ধমা নিম্পত্তি করার জন্ঠ সালিশী ব্যবস্থা গ্রহণ করার নির্দেশ 
দেওয়] হয় । 

এই প্রাদেশিক সম্মেলনে বর্গা প্রথা ও “তেভাগ।” সম্পর্কে বিস্তারিত 
আলোচনা হয় এবং তেভাগা সংগ্রাম সম্মুখে রাখিয়া সংগঠনকে প্রস্তুত 
করার নির্দেশ দেওয়া হয় । 

১১ই মে বৈকাল ৪ টায় ছিল প্রকাশ্য সম্মেলন ও সাধারণ কৃষক 
সমাবেশের নির্ধারিত দ্রিন। কিন্তু পাহাড়তলীতে শেষ রাত্রি হইতে 
প্রবল বর্ষণ সুরু হয় এবং ছুপুর পর্য্যন্ত মুষলধারে বৃষ্টি হয় । ফলে 
ভোগাই, নিতাই, দর্শা, মেলেং মালবী প্রভৃতি সমস্ত "পাহাড়ী নদী- 
গুলিতে তুর্দীস্ত ঢল নামিয়া আসে । নদীগুলির সাঁকো, যোগাযোগ 
ব্যবস্থা পারাপার বিচ্ছিন্ন হইয়া পড়ে । €৫-_৭ মাইল দূরের কৃষকদের 
পক্ষেও প্রকাশ্য সন্মেলনে যোগদান করা সম্ভবপর হয় না। হ্থসং- 
দুর্গাপুর এবং লাউচাপরা, ধানশাইল, কাংসা অঞ্চলের সংগঠিত জাঠা৷ 
গুলিও অর্ধপথে আটক পড়িয়। যায়। প্রকৃতির এই প্রতিবন্ধকতা 
সত্বেও ১৫ হাজারের অধিক কৃষক সমাবেশ হইয়াছিল । সবচেয়ে 
বেশী উৎসাহ ও উদ্দীপনা স্ষ্টি করে ৪৫০০ লাল টুপিপরা লাঠিধারী 
“কুষক বাহিনীর সমাবেশ । উপজাতী মেয়রাও এই সমাবেশে 
সামিল হন। নালিতাবাড়ী প্রাদেশিক সম্মেলনে সর্ব প্রথম লাল 
টুপী ও লাঠিধারী স্তুসংগঠিত কৃষক বাহিনী তাহাদের শ্রোণীন্বার্থে জঙ্গী 
সমাবেশ করেন। এই সম্মেলনের প্রচার আন্দোলনও সংগঠনের 
মধ্য দিয়া জামেশ্বর, যতীন, বিরাট, দীগেন্দ্র কুমার, পরেশ, অনিল 
প্রমুখ হাজং, ভালু সন্তানগণ সর্ববক্ষণের জন্য কৃষক সমিতির কাজে 
আত্মনিয়োগ করেন । কুষক কর্মী জলধর পাল, জমিয়ং আলী, 
কাঙ্গাল দাম প্রমূখ জননেতা বলিয়া সমস্ত শ্রেণীর নিকট প্রতিষ্ঠা লাভ 
করন । নালিতাবাড়ী কৃষক সম্মেলন সম্পর্কে মহাম্মদ আবহুল্লাহ 
রম্থল লিখিয়াছেন ;--"এ পর্ধ্যস্ত যতগুলি প্রাদেশিক সন্মেলন' হয়েছিল 
তার মধ্যে নালিতাবাড়ী সম্মেলন ছিল সবচেয়ে সংগঠিত ও 
বিভিন্ন দিক থেকে কমীদের জন্য সব চেয়ে উৎসাহজনক । জায়গাটা 

ছিল বাইরের জগৎ থেকে বেশ দূরে। কাছাকাছি পাহাড় এলাকা 
ও আদিবাসী কৃষকদের বসতি | 

কৃষক সভার জীবনে আন্দোলন ও সংগঠন সম্বন্ধে নালিতাবাড়ী 
সন্মেলন এক নতুন পরিস্থিতির স্থচনা করে, নতুন নতুন কাজের 
ইঙ্গিত দেয়। কর্মী ও ভলান্টিয়ারদের মধ্যে নতুন উৎসাহ স্থটি করে। 
পরবত্বীকালের আন্দোলন ও সংগঠনের তার হ্ুম্পষ্ট ছাপ থেকে 
যায়|” 

এই সময় “মহিলা! আত্মরক্ষা সমিতি'র প্রচার আন্দোলন ও 
সংগঠন উপজাতীয় মহিলাদের মধ্যে ব্যাপক ভাবে গড়িয়া উঠে। 

“১৯৪৩ সনের ২৫শে অক্টোবর মধ্য-ময়মনসিংহ জেলায় মহিল। 
সমিতির ১৯টি শাখা কেন্দ্র গঠিত হয়। জেলার প্রায় সকল 
মহকুমাতেই এই শাখাগুলি গড়িয়া উঠিয়াছিল । মহিলা কর্মীরা দলে 
দলে গ্রামে যাইতেন এবং মেয়েদের লইয়া বৈঠক করিতেন | দৃষ্টান্ত 
স্বরূপ নালিতাবাড়ীতে মহিল! সমিতির কর্মীরা প্রতি সপ্তাহে নিয়মিত 
ছুইদিন করিয়া এই বৈঠক-সভা করিতেন । এই সব বৈঠকে নারী- 
অধিকার, বিবাহ বিষয়ে হিন্দ্ুকোডবিল প্রভৃতি বিভিন্ন প্রশ্ন ও সমস্তা। 
লইয়া আলোচনা করা হইত | রাও কমিটির” সমর্থনে গণস্বাক্ষর 
গ্রহণ অভিযান চালানো হইত | ' এই ভাবেই মহল! সমিতি এই 
অঞ্চলে মেয়েদের মধ্যে জনপ্রিয়তা লাভ করে । বিবাহ ও সম্পত্তির 
উত্তরাধিকার বিষয়ে আইন পরিবর্তনের সংগ্রামও প্রসারিত করেন । 
এই সব গ্রামাঞ্চল ছিল সমান্ততন্ত্রের শক্তিশালী ঘাঁটি 1”% 

শুধু তাহাই নহে ১৯৪৫ সনে নেত্রকোনায় যে সারাভারত কৃষক 
সভার নবম অধিবেশন অনুষিত হয় তাহাতে এই পাহাড় সীমান্ত 
অঞ্চলের আদিবাসী কৃষকদের অবদান ছিল অপরিসীম ও আদর্শ 
স্থানীয় । 

ফ্যাঁসিস্ট বাহিনীর পরাজয় ও সোভিয়েত রাশিয়ার নেতৃত্বে বিশ্ব 
জনগণের বিজয়ের মধ্য দিয়া দ্বিতীয় বিশ্বযুদ্ধের অবসান ঘটিল। 
ধবংসোন্ুখ ব্রিটিশ সাআজ্যবাদের ছুর্বলতা৷ এই যুদ্ধে নগ্রভাবে প্রকটিত 
হইল । সারা বিশ্বে তাহার! তৃতীয় শ্রেণীর শক্তিতে পরিণত হইলেও 
ভারতবর্ষের উপর শেষবারের মতো সন্ত্রস নীতি চালাইতে চেষ্টা করিল । 
ব্যান্টিন সাহেবকে পাঠানো হইল ময়মনসিংহের জেলা ম্যাজিস্ট্রেট 
রূপে । মিঃ ব্যান্টিন যুদ্ধ ফেরত সাজ-সরপ্রাম ও অলস সামরিক 
বাহিনীর সাহায্যে উত্তর অঞ্চলের ব্রিটিশ শাসন মুক্ত অঞ্চলকে পুনরায় 
করায়ত্ত করার জন্য তৎপর হইল । প্রথমে ভৈরব ছত্রপুর ও উত্তৃগঞ্জের 
মিলিটারী ক্যাম্প হইতে তিনটি দলে সৈম্তদের গারো পাহাড়ের জঙ্গলে 
শিকার করা এবং শ্রীষ্টিয় মিশনগুলি দেখার অজুহাতে পাঠানো 
হইল । এই সৈম্তগণ রানীকং, বিরুইডাকিনী, বাওয়াই বাদ! প্রভৃতি 
রোমান ক্যাথলিক মিশন গুলিকে কেন্দ্র করিয়া এই অঞ্চলে ভৌগোলিক 
অবস্থা! (00008190179) সংক্রান্ত যাবতীয় খবরা-খবর সংগ্রহ করিল । 
বিশেষ বিশেষ গ্রামগুলির অবস্থান লক্ষ্য করিল। ইহার সপ্তাহকাল 
মধোই থ|নাগুলিতে সিপাহী সংখ্যা প্রচুর পরিমাণে বৃদ্ধি করা হইল 
এবং ইউনিয়ন বোর্ডের ট্যাকা -শিচ্ারের টহ্ক ধান ও মহাজনদের 
বাকি বকের! সাকুল্য টাকা আদায় করার জন্য নোটিশ ও সার্টিফিকেট 
জারী করা হইল। অঞ্চলের বিশিষ্ট: কমীদের নামে নৃতন করিয়া 
গ্রেপ্তারী পরোয়ানা জারী কর! হইল । 

এলাকার সমস্ত কৃষকগণ ইহার উত্তরে জানাইয়া দিলেন যে চারি 
নসর পূর্বে কৃষকরা যে টঙ্ক প্রথা রদ করিয়াছেন, মহাজনদের খণ 
পরিশোধ বন্ধ করিয়াছেন তাহ! আর দেওয়া হইবে না”। বিগত পাঁচ 
বংসর এই অঞ্চল যে ভাবে চলিয়াছে সেই ভাবেই চলিবে । 

১৯৪৬ সন, ১৬ই ফ্রেব্রুয়ারী 'রশিদ আলী দিবস' | চারিদিকের 
গ্রাম হইতে ছেটি বড় দলে ভাগ হইয়! জনতা! নালিতাবাড়ী বন্দরে 
আসিতে লাগিল সেই দিবস পালনের উদ্দেশ্যে । গ্রামের পথে পথে 
ব্য।স্টিনের স্ন্যদদ এই সব জনতাকে বিচ্ছিন্ন করিয়া গ্রামে ফিরিয়া 
যাওয়ার জন্য স্থষ্টি করিল নান! ধরনের বাধা । বন্দুক ও বেয়নেটের 
ভয় দেখাইল। উপর হইতে এরোপ্লেনে ছে মারিয়া সমিতির বাড়ির 
উপর উড়ানো বঝাণ্ডা ভাডিয়া দিল। মিছিলের উপর বার বার 
মারিল। তবুও জনতার অভিযান রোধ কর! গেল না। প্রায় দশ 
বারো হাজার জনতা নাঙগিতাবাড়ি পৌছিয়া রশিদ আলীর মুক্তির 
প্রস্তাব গ্রহণ করিল । 

পরের সপ্তাহেই আসিল এঁতিহাসিক নৌ-বিদ্রোহের সংবাদ। এ 
সংবাদকে ভিত্তি করিয়! ময়মনসিংহ শহরের কয়েকটি সরকারী অফিস 
গৃহ বিক্ষু্ষ জনতা আগুনে পুড়াইয়া দিল। সদরে জনতার গণ- 
অভ্যুতখান শুরু হইয়াছে, কোর্টে পুলিশের গুলি চলিতেছে-_এই সংবাদ 
এই অঞ্চলে পৌছাবার সঙ্গে সঙ্গে কষক আন্দোলনের অন্যতম নায়ক 
ভূপেন ভট্টাচার্য তিন হাজার জনতার এক শোভাযাত্রা লইয়! হালুস্সাঘাট 
অভিমুখে রওন! হইলেন । মিশনারী পাত্রীরা ভীত হইয়া কিছু সংখ্যক 
অন্ধ সমর্থকদের দা, কুড়াল, চেওয়ার ও বন্দুক দিয়! চার্চ রক্ষা করার 
জন্য দীড় করাইলেন। কিন্তু প্রতিবেশী হাজং ডালুদের প্রতিশ্রুতি 
ও বন্ধুত্বপূর্ণ কথ! শুনিয়া দেশপ্রেমিক শ্রীষ্টানগণ সান্প্রদারিক দাঙ্গার 
সর্বনাশা পথ হইতে ফিরিয়া দীড়াইলেন। দীর্ঘ শোভাঘাত্রা নৌ- 
বিদ্রোহীদের উদ্দেশ্যে জয়ধ্বনি তুলিয়া স্বাধীন ভারত ও মুক্ত এলাকার 
আওয়াজ দিয়া সন্ধ্যায় এক বিরাট সভা করিল । ফেরার পথে জনতা 
বিজয়োল্লাসে থানা, জমিদার কাছারী ও মহাজনদের গদির উপর 
উঠিল। 
মুক্তি ঝাণ্ড উড়াইয়া' দিল। ভারতের মুক্তিযুদ্ধ ছ্রর্বার হইয়া 

এই সময় হঠাৎ সমগ্র দক্ষিণ দিকে “ইস্টার্ন ক্রিয়ার রাইফেল 
বাহিনীকে” সমাবেশ করা হইল এবং বুগণৎ উত্তরে গারো পাহাড়ে 

আঃ"বাঃ--৬ 

সমাবেশ করা হইল “আসাম রাইফেল বাহিনীকে” ৷ মহেন্দ্রগঞ্জ 
পোড়াকাশিয়া, বারেঙ্গাপাড়া, শিববাড়ী, বাঘমারা জগন্নাথপুর *ও মহিষ 
খোলাতে আসাম রাইফেল বাহিনীর ক্যাম্প বসিল। জনতার মুক্ত 
এলাকা! এইভাবে যুগপৎ উত্তর ও দক্ষিণ দিক হইতে পরিবেষ্টিত হইল । 
এই সংকটপূর্ণ পরিস্থিতিতে বিপ্লবী কমিটি যেখানে যেখানে সম্ভব ছোট 
ছোট দলে ভাগ হইয়া সশস্ত্র প্রতিরোধের সিদ্ধান্ত গ্রহণ করিল এবং 
জনসাধারণকে নিভিক ও শাস্তভাবে গ্রামে থাকিতে নির্দেশ দিল। 
ভারতের স্বাধীনতা আন্দোলনের গোপন শক্র রোমান ক্যাথলিক 
মিশনারীরা তখন খ্রীষ্টান কৃষকদের ইংরাজ সরকারের প্রতি আনুগত্য 
প্রকাশ করিতে নির্দেশ দিল এবং আদিবাসীদের মধ্যে বিভেদ স্থষ্টির 
প্রচেষ্টা শুরু করিল। যুদ্ধ ফেরত ঘোড়া ও জীপে চড়িয়া গ্রামে 
গ্রামে এই মিশনারীরা ব্যান্িনের পক্ষে দালালী শুরু করিল। ফলে 
এই অঞ্চলের কিছু কিছু গ্রাম ব্যা্টিনের দখলে চলিয়া গেল এবং 
এই ছুর্বলতার ম্থযোগ গ্রহণ করিল সশস্ত্র সৈম্তবাহিনী । তাহারা 
সংগঠিত গ্রামগুলিকে লক্ষ্য করিয়া আক্রমণ চালাইল এবং প্রায় 
১০০টি সংগঠিত গ্রাম ভাড়িয়া তচনচ করিল অথবা আগুন জ্বালাইয়া 
পোড়াইয়া দিল। ব্যান্তিনের হুকুমে সৈম্যবাহিনী ধর্মগোলার হাজার 
হাজার মণ ধান, চাষীদের ব্যক্তিগত ধান, চাল, গরু, মহিষ, থালা, 
'ঘটি, বাটা, নগদ টাকা পয়সা গহন! পত্র যাহা পাইল তাহাই লুঠ 
করিল। শুধু তাহাই নহে, তাহারা নষ্ট করিল কৃষক মা বোনদের 
ইজ্জত, প্রকাশ্ দিবালোকে আগুনে পোড়াইয়া দিল কৃষকদের পুজার 
শ্বর, সমিতির ঘর, পাঠশাল৷ ও চিকিৎসালয় । 

এই ভয়াবহ ধ্বংসলীল! ও অত্যাচারের তাগুবের মধ্যেও কিন্তু 
বিপ্লবী চেতনাসম্পন্ন চাষীরা গ্রাম ত্যাগ করিল না। স্থযোগ ও হৃবিধা 
। মতো! তীর, ধনুক, চেওয়ার, বল্পম ও দা লইয় ইংরাজ শক্তিকে প্রতিরোধ 
করিতে লাগিল । এই সময় হুসং পশ্চিম এলাকা কমিটির পুরোভাগে 
আসিয়া দড়াইলেন বর্ধিয়সী হাজং মাতা রাসমণি ও মাইজপাড়ার 
সুরেন্দ্র । রাসমপি একটি সশস্ত্র বাহিনী গড়িয়া গ্রামে গ্রামে মেয়েদের 

প্রতিরোধ সংগ্রামে উদ্বদদ্ধ করিতে লাগিলেন.। সৈন্যদের রাইফেল, 
স্টেনগান, ব্রেনগান ও মেশিনগানের বিরুদ্ধে গেরিলা যুদ্ধের কৌশল 
শিখাইতে লাগিলেন । হঠাৎ কোন গ্রাম আক্রান্ত হইলে তিনি তাহার 
বাহিনীসহ গ্রামবাসীদের প্রতিরোধে সাহায্য করিতেন । 

১৯৪৭ সনের ৩১শে জানুয়ারী একদল সৈন্য সোমেশ্বরী তীরে 
বহেরাতলী গ্রামে প্রবেশ করিল। গ্রামের পুরুষেরা তখন সবাই 
অনুপস্থিত । এই স্থযোগে বর্বর সৈন্যের দুইটি হাজং মেয়ের ইজ্জৎ 
নষ্ট করিল। ছুইজন সৈন্য কৃষকবধু সরস্বতী ও কুমুদিনীকে টানিয়া 
পশ্চিমের জঙ্গলের দিকে লইয়া চলিল। কুমুদিনী আর্তনাদ করিয়। 
সকলের সাহায্য প্রার্থনা করিল। বহেরাতলী গ্রামে সৈন্যের! প্রবেশ 
করিয়াছে এই সংবাদ ইতিমধ্যে বিপ্লবীদের গোপন কেন্দ্রে একদল জঙ্গী 
পৌছাইয়া দিয়াছে । পাঁশে ছনগড়া গ্রামে জঙ্গীর! তখন আহারের 
অপেক্ষায় বিশ্রাম করিতেছিল। রাসমণির নেতৃত্বে পাঁচ-ছয় জন 
মহিলা আত্মরক্ষা সমিতির করীও সেই সঙ্গে ছিল। মুহুর্ত মধ্যে 
লাঞ্ছিত কুমুদিনীর কাতর আর্তনাদ ও বহ্রোতলী গ্রামবাসীদের 
আহ্বান রাসমণির কানে আসিয়া! পৌঁছিলে তাহাকে চঞ্চল করিয়া 
তুলিল। অত্যাচারিতা কুমুদিনীর করুণ আর্তনাদ জঙ্গী বাহিনীর সমস্ত 
কান্তি ও ক্ষুধা তৃষ্ণর জ্বাল! ভুলাইয়! দিল । ক্ষিপ্ত হইয়া তাহাদের মনে 
প্রতিহিংসার আগুন জ্বলিয়া উঠিল । বিশিষ্ট-গেরিলা নেতারা তখন 
পরামর্শ করিতেছেন প্রকাস্তভাবে আক্রমণ করা ঠিক হইবে কিনা। 
রাসমণি ও তাহার মেয়ে জঙ্গীর! কিন্তু এ সৰ চুলচের! বিচারের অপেক্ষা 
করিলেন না। তাহারা নিঃশব্দে তুলিয়া লইল-_দা, চেওয়ার, 
রক্তপতাকা | 

জঙ্গী সাথীদের আহ্বান করিয়া সে বলিল “ময় তিমাৎ, তিমাতের 
ইজ্জৎ রক্ষা করিব, নাতে মরিব, তর! নীতি লইয়া বইয়া থাক্‌” ; এই 
কথা বলিয়া রাসমণি বহেরাতলীর দিকে ছুটিয়া চলিলেন। তাহার 
সঙ্গে গেলেন আরো দশ বারোজন । বিশিষ্ট জঙ্গী নেত৷ সুরেন্দ্র তখন 
'ঁচিশ জন জঙ্গীর একটি বাহিনী লইয়া দক্ষিণ দিক হইতে 'রাসমণির 

সাহায্যে অগ্রসর হইলেন। রাসমণি তাহার জঙ্গীদের লইয়া উত্তরে' 
বিজয়পুরের দিক হইতে সশস্ত্র সৈহ্যদের দিকে অগ্রসর" হইলেন । 
সোমেশ্বরীর শুষ্ক বালুকাময় পশ্চিম তীরে সৈন্যের! এই ভাবে ছুই দিক 
হইতে অবরুদ্ধ হইল। পূর্বে সোমেশ্বরীর তর আোত সহজে 
পার হওয়া তাহাদের পক্ষে স্ত্রকঠিন । ভীত সৈন্যের তখন 
কুমুদিনীকে ছাড়িয়া! পলাইয়! যাইতে চেষ্টা করিল । কিন্তু বাধা পাইল 
সোমেশ্বরীর বালুচরে ৷ ইতিমধ্যে রাসমণি' ও স্থুরেন্দ্র সৈম্তদের লক্ষ্য 
করিয়া তীর, বশ ও পাথর ছুড়িতে লাগিল। বিপর্ধস্ত সৈহ্যদল 
দিক্বিদিক্‌ জ্ঞানশূন্য হইয়া এলোপাথারি গুলি ছুড়তে লাগিল। কিন্ত 
গুলি উপেক্ষা করিয়া রাসমণির বাহিনী সৈম্যদের উপর ঝীপাইয়া 
পড়িল এবং দা, চেওয়ার দিয়া আঘাতের পর আঘাত করিতে. 
লাগিল । সৈম্তদের গুলিতে কয়েকজন চাষী আহত হইল । তাহাদের 
পুরোভাগে দীড়াইয়৷ রণরঙ্গিনী মৃত্তিতে দা চালাইতে লাগিলেন 
বীরাঙ্গনা রাসমণি আর তাহারই পাশে দীড়াইয়া দক্ষ হাতে বর্শা 
চালাইতে লাগিলেন স্তুরেন্দ্র। যে সৈশ্যটি কুমুদিনী উপর পাশবিক. 
অত্যাচার করিয়াছিল রাসমণি তাহাকে লক্ষ্য করিয়া দায়ের এক. 
কোপ বসাইয়া দিলেন। দায়ের এক আঘাতেই সৈন্যের মু 
দেহ হইতে বিচ্ছিন্ন হইল । পাশের সৈশ্যটি রাসমণিকে লক্ষ্য করিয়া 
গুলি করিলেন। রাসমণির দেহ ক্ষতবিক্ষত হইয়া ধুলায় লুটাইয়া 
পড়িল। কিন্ত যূহুর্তমধ্যে স্তুরেন্্র তাহার বর্শাদ্বারা এই নারীহত্যাকারী 
সৈম্যাটির বক্ষ বিদীর্ণ করিলেন । পরমুহুর্তেই একটি বুলেট স্থরেন্দ্রকে 
শহীদের মৃত্যুদান করিল । স্ুরেন্দ্রের প্রাণহীন দেহ মাতা রাসমণির 
কোলেই লুটাইয়া পড়িল। এই ভাবে প্রায় তিন ঘণ্টাকাল লড়াই' 
চলিল। 

বিদ্রোহী চাষীদের রক্তে রঞ্জিত হইল সোমেশ্বরীর নীল জল ; 
আর নারীঘাতী ব্যান্িনের সৈন্যদের কলুষিত রক্তধারায় তৃপ্ত হইল 
সোমেশ্বরীর শুফফ তৃষিত বালুকারাশি । সৈম্তদের মধ্যেই জন নিহত. 
ও কমবেণী দশ জন আহত হুইল । অপরদিকে বিদ্রোহীরা হারাইল 

বীরমাতা রাসমণি ও স্থরেক্্রকে । এই ছুই বিপ্লবীর মৃত্যুর বিনিময়ে 
এই অঞ্চলের সংগ্রামী চাষীরা! অর্জন করিল সশস্ত্র যুদ্ধের অভিজ্ঞতা 
আর লাভ করিল ১টি রাইফেল ও ১টি স্টেনগান। বাংলা তথা 
ভারতের মুক্তি আন্দোলনে হাজং রমণী রাসমণির এই সশস্ত্র সংগ্রাম 
যেমন অতুলনীয় ও অনন্যসাধারণ তেমনই গৌরবোজ্জল । ভারতের 
মুক্তিযুদ্ধের ইতিহাসে নারী জাতির ক্ষেত্রে ঝান্সীর রাণী লক্ষ্মীবাঈ-এর 
পর রাসমণির মতো সংগ্রাম ও আত্মোৎসর্গের দৃষ্টান্ত একান্তই বিরল । 
লক্ষ্মীবাঈ দীর্ঘ বিস্বাতির পর আজ তাহার যোগ্য সম্মান পাইয়াছেন । 
কৃষক রমণী রাসমণিকে আমরা জাতীয় মুক্তি সংগ্রামের শহীদ 
বারাঙ্গনারপে শ্রদ্ধাভরে স্মরণ করিৰ আর কতদিন পরে ? এই ছুই 
বিপ্লবীর মৃত্যুর বিনিময়ে এই অঞ্চালের জনতার আন্দোলনে এক গুণগত 
পরিবর্তন স্থচিত হুইল । 

এই সময় জেলার সর্বত্র তথা সারা বাংলায় চলিতেছিল বর্গ! 
চাষীদের তে-ভাগা আন্দোলন । শহীদ রাসমণি ও স্তুরেন্্র আত্মবলি- 
দান এই তে-ভাগ! আন্দোলনে এক অভিনব অনুপ্রেরণ। স্থষ্টি করিল । 
বর্গাচাফীর কায়েমী স্বার্থের অত্যাচারের বিরুদ্ধে প্রয়োজনমতো সশস্ত্র 
প্রতিরোধ সংগ্রাম করার পথনির্দেশ পাইল । ফলে, এই বিরাট তে- 
ভাগা আন্দোলন বাংলার কৃষি-বিদ্রোহে এক অমর ইতিহাস রচনা 
করিল । 

এই আন্দোলন বাংলার প্রায় প্রত্যেকটি জেলায় পরিব্যাপ্ত হুইয়া- 
ছিল। এই ময়মনসিংহ জেল! ছাড়াও উত্তরবঙ্গের জলপাইগুড়ি, রংপুর, 
দিনাজপুর ও মালদহ ছিল এই আন্দোলনের বিরাট ও বিস্তীর্ণ রনাঙ্গন। 
একমাত্র দিনাজপুর জেলাতেই ৪০ জন অধিয়ার শহীদের মৃত্যুবরণ 
করিয়াছেন । আর কারাবরণ করিয়াছিলেন ১২ শত কৃষক সন্তান, 
সংঘর্ষে আহত হইয়াছিল ১ হাজার কষক। ইহাদের অধিকাংশই 
রাজবংশী, পারিয়া, সীওতাল প্রভৃতি আদিবাসী । 

44৯০৭ ধাডুচক্রে ঘুরিয়া ফিরিয়া আদিল ১৯৪৮ 

সনের ২৬শে জানুয়ারী, এঁতিহাসিক পম্বাধীনতা। ' দিবস*।: স্থানীয় 

অবস্থা ও সুযোগ স্থবিধা বিচার করিয়া এই দিবস উদযাপনের 
সিদ্ধান্ত করা হইল চাঁর দিন পিছাইয়া ৩০শে জানুয়ারী । স্থির 
হইল এ দিবস শহীদ রাসমণি ও সুরেন্দ্র দিবস হিসাবে প্রাতি- 
পালিত হইবে । সেই দিন ভোর হইতে না হইতেই” গেরিলাগণ নিজ 
নিজ বশশার মাথায় লাল ঝাণ্ বাঁধিয়া লাঠি হাতে সমবেত হইল 
চারুয়াপাড়ায় স্থরেন্দ্-রাসমণির সমাধিক্ষেত্রে । সেখানে অনুষ্ঠান 
শেষ করিয়! তাহার! বিভিন্ন পথে প্রচারের জন্য রওনা হইল ঘোষগীও 
হাটের দিকে । এই হাটের দেড়মাইল দক্ষিণে ভালুকাপাড়া গির্জার' 
সম্মুখে অকন্মাৎ একদল সিপাহী জঙ্গীদের পথরোধ করিয়া ধাড়াইল 
এবং প্রচার বাহিনীর নেতাদের গ্রেপ্তার করিয়া কলসিন্নুর পুলিশ 
ক্যাম্পে লইয়া যাইবার জন্য জবরদস্তি আরম্ভ করিল। নেতারা 
প্রতিবাদ করিয়া পথ ছাড়িয়া দিতে অনুরোধ জানাইয়া বলিলেন, 
«আমর! আঙ্র বিরোধ করিতে আসি নাই । শান্তিপূর্ণ ভাবে স্বাধীনতা 
দিবসের প্রচার করিতে আসিয়াছি” । জঙ্গীদলকে একেবারে নিরস্ত্র 
ও অসহায় মনে করিয়া সিপাহীরা তাহাদের বন্দুক ও বেয়নেটের ভয় 
দেখাইল এবং বন্দুকে সঙ্গিন পরাইতে শুরু করিল। দক্ষ ও চতুর' 
নেতা নয়ান তখন হাজং ভাষায় সাথীদের ঝাণ্ খুলিয়৷ বর্শা ধরিতে 
বলিল এবং বিছ্যুৎগতিতে একজন সিপাহীর হাত হইতে রাইফেল 
ছিনাইয়া লইয়। তাহারই বুকে বেয়নেট বসাইয়া দিল। মুহূর্ত মধ্যে 
উভয় পক্ষে হাতাহাতি সংগ্রাম শুরু হইল । কিন্তু হুর্র্য ও বলিষ্ঠ 
চাষীদের হঠাৎ আক্রমণে সিপাহীরা দিশাহারা হইয়া ইতস্ততঃ ছুটিতে 
লাগিল। ইতিমধ্যে আর এক জঙ্গীর ব্শার আঘাতে আর একজন 
সিপাহী ধরাশায়ী হইল। স্বাধীনতা দিবসে কৃষকদের এই শাস্তিপূর্ণ 
প্রচার বাহিনী বাধ্য হইয়া এই ভাবে সশস্ত্র পুলিশ বাহিনীর সহিত 
সংঘর্ষে লিপ্ত হইল । এই সংঘর্ষে হই জন সিপাহী নিহত হইল ও. 
ছুইটি রাইফেল জনবাহিনীর হস্তগত হইল। এই সম্পর্কে ভালুকা- 
পাড়ার গির্জার পাদ্রী সাহেবের মন্তব্যটি বিশেষ গুরত্বপূর্ণ । তিনি: 
বলিয়াছিলেন, ”351761812511 989 ৪. 018৬1) 22206, ০৪৮ (015. 

ঠিক এক বংসর আগে বহেরাতলী সংগ্রামে বিপ্লবী কৃষকরা ছুইটি 
প্রাণের বিনিময়ে ছুইটি প্রাণ ও ছুইটি আগ্নেয়ান্ত্র দখল করিয়াছিল । 
এইবার প্রাণ ন৷ দিয়াই ছুইটি সিপাহীকে নিহত করিয়া ছুইটি 
আগ্নেয়াস্ত্র দখল করিল । খণ্ডিত ভারতের স্বাধীনত! লাভের পর ঠিক 
পূর্ব মুহুর্তে এই অঞ্চলের কৃষি-সংগ্রামের ইতিহাসে আর এক ঝলক 
বিদ্যুৎ চমকাইয়া গেল। ভারতের স্বাধীনতা যুদ্ধকে করিল দীপ্ত ও 
গৌরবোজ্জল। 


ভারতের যুক্তি 


তারপর ১৯৪৭ সনের ১৫ই আগস্ট ভারতবর্ষ দ্বিখণ্ডিত হইয়া 
ব্রিটিশ সাম্রাজ্যবাদের হাত হইতে মুক্তি লাভ করিল। ভারত ও 
পাকিস্তান ছুইটি পৃথক স্বাধীন রাষ্ট্র গঠিত হইল । সমগ্র দেশবাসীর 
সঙ্গে এই পাহাড় সীমান্ত অঞ্চলের আদিবাসী জনসাধারণও সেই দিন 
মুক্তি লাভে উৎসাহিত ও আনন্দিত হইয়! গ্রামে গ্রামে পাকিস্তানের 
রাষ্তীয় পতাকা ও লালবাণ্ডা একত্রে উড়াইল। সেইদিন স্থসং 
দুর্গাপুরের বৈকুণ গুনের, হালুয়াঘাটে ধীরেন্দ্র সরকার ও রাজকুমার 
সরকারের, নালিতাবাড়িতে জামেশ্বর সরকারের এবং ভটপুরে রাজবংশী 
নেতা বলাই সরকারের নেতৃত্বে স্বাধীনত৷ দ্রিবসে বিরাট বিরাট জন- 
বাহিনীসহ শোভাযাত্রা ও সভা অনুষ্ঠিত হইল । এই নেতৃবুন্দ অকুণ- 
চিত্তে নবগঠিত পাকিস্তান রাষ্ট্রের প্রতি আনুগত্য প্রকাশ করিয়া 
অভিনন্দন জানাইলেন এবং রাষ্ট্রের কর্ণধারদের নিকট অবিলম্বে সকল 
রাজনৈতিক কমীরের উপর হইতে বাধানিষেধ ও পরোয়ানা 
প্রত্যাহারের এবং বিন! ক্ষতিপূরণে জমিদারী প্রথা উচ্ছেদের আবেদন 
পেশ করিলেন । 

বছর দ্বুরিল, ফিরিয়া আসিল ১৯৪৮ সনের স্বাধীনতা! দিবস, ১৪ই 
আগস্ট । তবুও এই অঞ্চলে তথ! পূর্ব পাকিস্তানে জমিদারী প্রথা 
বিলোপের কোন লক্ষণ দেখা গেল না । রাজনৈতিক কমীদের উপর 
হইতে গ্রেপ্তারী পরোয়ানা উঠিল না। 

পূর্ব পাকিস্তানের মহামান্ত লাট বাহাছুর মিঃ বারোজ এই সময় 
এই অঞ্চল পরিদর্শনে আসিলেন। বিজয়পুর বাংলোয় তিনি সমস্ত 
সম্প্রদায়ের প্রতিনিধিদের সহিত এক সাক্ষাৎকারের ব্যবস্থা করিলেন। 
এই বিজয়পুর গ্রামেই শ্রীন্ববোধ হাজং এর বাড়ীতে এক গোপন 

বৈঠকে কমরেড প্রমথ গুপ্ত ইংরাজীতে টাইপ করা স্মারকলিপি পাঠ 
ও ব্যাখ্যা করিয়া উপস্থিত সভ্যদের বুঝাইয়া দেন। সর্বসম্মতিক্রমে 
উহা! গৃহীত হয় । হাজং ডালু, কোচ, গারো প্রভৃতি আদিবাসীগণও 
নিজ নিজ সম্প্রদায়ের প্রতিনিধি স্বাধীন পাকিস্তানের প্রথম লাট 
বাহাহ্ুরকে অভিনন্দন জানাইলেন। এই সংগ্রামী জনতার পক্ষ 
হইতে জামেশ্বর ও চন্দ্র সরকার লাট বাহাছ্‌রকে শ্রদ্ধা জ্ঞাপন করিলেন 
এবং রাষ্ট্রের প্রতি সম্পূর্ণ আনুগত্য প্রকাশ করিয়া অবিলম্বে বিনা 
ক্ষতিপূরণে জমিদারী প্রথা উচ্ছেদের প্রার্থনা জানাইলেন। আনুষ্ঠানিক 
ভাবে এই জমিদারী প্রথা উচ্ছেদের আইন পাশ করিতে বিলম্ব 
ঘটার সম্ভাবনা থাকিলে এক বিশেষ আইন ( 01010981109 ) জারী 
করিয়া জমিদারী প্রথা অবসানের ঘোষণা করার জন্যও তাহারা 
অনুরোধ করিলেন । কিন্তু এক যুগ আগে একদ] বাংলার হক মন্ত্রি- 
মণ্ডলী কৃষকদের প্রতি ও রাজনৈতিক বন্দীদের প্রতি যে সমবেদনা ও 
উদারতা প্রকাশ করিয়াছিলেন, স্বাধীনতা লাভের পরবর্তীকালে লীগ 
মন্ত্রিপগুলী স্টুকুও করিলেন না । বিপরীত পক্ষে, তাহারা বরং জমি- 
দারের টহ্ক ধান ও বাকি বকেয়া খাজনা আদায়ের জন্য কোর্ট অব 
ওয়ার্ডের সার্টিফিকেট জারী শুরু করিলেন এবং জবরদস্তিমূলক “লেভী” 
ধান (10091009176 16198160791) ) আদায় আরম্ভ করিলেন । 
তাই ১৯৪৮ সালের নভেম্বর-ডিসেম্বর মাসে কৃষকগণ আবার হাটে 
বাজারে প্রকাশ্টে প্রচার করিতে বাধ্য হইল “টংক প্রথা ধংস হোক, 
জমিদারী প্রথা উচ্ছেদ হোক, জান দিব তবু ধান দিব না, এলাকার 
উদ্ধত্ত ধান ন্াষ্য মূল্যে ক্রয় করা” প্রস্ৃৃতি। লীগ সরকার জনতার 
আশা-আকাজ্ষা তো পূর্ণ করিলই না৷ বরং এক্যবন্ধ কৃষকদের দাবি উপেক্ষা 
করিয়া বলপূর্বক পুলিশের সাহায্যে টক্ক ধান ও লেভী আদায় করার নির্দেশ 
দিল। শুধু তাহাই নহে, লীগ সরকার সমস্ত কুখ্যাত গুগ্ডাদের স্থাশনাল 
গার্ড ও আনসার বাহিনীতে ভর্তি করিয়। এই সশস্ত্র বাহিনীকে আদিবাসী- 
দের গ্রামে গ্রামে জত্যাচারের সনদ দিয়! ছাড়িয়া দিল । এইবার দই 
জাদিবাসীদের সংগ্রামী গ্রাসগুলিতে শুরু হইল আনসার ও ভ্াশনাল গার্ড 

নামে কথিত দস্থ্যদের সীমাহীন অত্যাচার, উৎগীড়ন এবং পাশবিকতার 
তাগব। নির্ধিচারে প্রহার, অপমান, বেপরোয়া লুণ্ঠন, এমনকি 
নারীধৰণ হইয়া দাড়াইল এইসব গ্রামের দৈনন্দিন ব্যাপার । জনতার 
বুকে তাই ধুমায়িত হইল প্রচণ্ড বিক্ষোভের আগুন । 

লীগ সরকারের এই হৃদয়হীন ও জনবিরোধী শাসননীতি শান্ত 
পাহাড় অঞ্চলকে ও তার শান্তিপ্রিয় আদিবাসীদের আবার করিয়া 
তুলিল অশান্ত ও উদ্বেলিত । স্বাধীন মাতৃভূমিতে সৎ নাগরিক হিসাবে 
স্থখে শান্তিতে বসবাস করার এবং দেশ ও জাতিকে মনের মতো করিয়া 
গঠন করার দীর্ঘ দিনের স্বপ্ন ও আশা-আকাজ্ষা তাহাদের ধীরে ধীরে 
বিলীন হইয়া! গেল। দীর্ঘ দিনের নির্যাতিত শোষিত চাষীদের আবার 
কঠিন সংগ্রামের ছুর্গম পথে নামিতে বাধ্য করা হইল । 

১৯৪৯ সনের ৮ই জানুয়ারী । কলমাকান্দা থানার চৈতন্যনগরের 
নিলষাদ হাজং এর ২০ মণ টহ্ক ধান লইয়। যাওয়ার সময় গ্রামবাসীরা 
বাধা দিল এবং এই ধান কাড়িয়া আবার নিলটাদের গোলায় তুলিয়া 
দিল। জমিদারের লোকজন ব্যর্থ হইয়া ফিরিয়া গেল। ধান 
রক্ষার এই সাফল্যের সংবাদ গ্রীম হইতে গ্রামাস্তরে জনতার মুখে 
মুখে ছড়াইয়া পড়িল এবং ইহা কেন্দ্র করিয়া সমগ্র অঞ্চলে প্রায় 
এক শত প্রচার বাহিনী বাহির হইল । হাটে বাজারে, গ্রামের 
পথে পথে আওয়াজ উঠিল, *্টঙ্ক নাই, “আধি নাই,” “গরিব 
চাষীর উপর লেভি নাই,* “ফসলের উপর চাষীর অধিকার,” “ফসল 
কেটে ঘরে তোল দখল রেখে চাষ কর,” “জান দিব তবু ধান দিব 
না” ইত্যাদি । বনের আগুনের মতো সর্বত্র এইসব আওয়াজ 
ছড়াইয়৷ পড়িল । ' হিন্দু, মুসলমান, খ্রীষ্টান জনসাধারণ অকুণ্টভাবে 
প্রচার বাহিনীকে আভিনন্দন জানাইল। যুদ্ধোতুর যুগের বিপ্লবী 
সংগ্রামের স্থতি আবার জাগিয়া উঠিল । ্‌ 

১৫ই জানুয়ারী বটতলা গ্রামের টঙ্ক ধান আটক পড়িল। সংবাদ 
পাইয়া পরদিন কলমাকান্দা থানার দারোগা, ছয় জন সশস্ত্র পুলিস, 
সাত জন চৌকিদার ও উনিশ জন আমসার সহ বটতলা "হামলা 

করিল । পাঁচ জন চাষীকে গ্রেপ্তার করিয়া! নির্মম প্রহার বরায়' 
জনৈক দুর্বল চাষী উক্ত ধানের সন্ধান বলিয়া! দিল। দারোগ। তখন সেই 
২৫ মণ টহ্ক ধান দুইটি গরুর গাড়িতে বোঝাই করিয়! রওয়ানা হইতেই' 
চাষীরা সম্মিলিতভাবে আপত্তি জানাইল ও গাড়ির পথরোধ করিয়। 
দাড়াইল। আনসাররা হঠাৎ লাঠি চালাইয়া কয়েকজন চাষীকে 
আহত করিল । গ্রামবাসীরা ইহাতে ক্ষিপ্ত হুইয়া আনসারদের 
হাত হইতে লাঠি ছিনাইয়া লইল ৷ 

মূহুর্ত মধ্যে পুলিশ গুলি চালাইতেই কৃষকেরা মাটিতে শুইয়া 
পড়িয়া আত্মরক্ষা করিল, ধানের গাড়ি আগাইয়া৷ চলিতেই চাষীরা 
আবার উঠিয়া গাড়ির গতিরোধ করিল ; __-আওয়াজ তুলিল, 
“জান দিব তবু ধান দিব -না,” পুলিশ গুলি করিয়া ছুই চাষীকে 
মাটিতে ফেলিয়া দিল। ইহার পরও মৃত্যুভয়হীন টহ্ক চাষীরা 
ধানের গাড়ি আটকাইয়া রাখিল। দারোগা হুকুম দিলেন, “আজ 
সন্ধ্যা হইয়া গেল, আমরা চলিয়া যাই।” গাড়োয়ান ধানের গাড়ি 
মাঠেই ফেলিয়৷ রাখিয়া গরু লইয়া চলিয়া গেল। রাত্রির অন্ধকারে 
পুলিশ আনসার দলও মিলাইয়া গেল। সংশ্রামী জনতা৷ থমকিয়া 
দেখিল তাহারা সবাই অনেক দূরে-_ গ্রামের বাহিরে প্রান্তরে আসিয়া 
পড়িয়াছে, গুলিবিদ্ধ ছুই জন চাষী কাতর আর্তনাদ করিতেছে । 
শ্রান্ত, ক্লান্ত চাষীরা তখন আহত সাথী ছুই জনকে পিঠে বহন করিয়া 
গ্রামের দিকে ফিরিল । 

১৯৪৯ সালে এই প্রথম আবার আগ্নেয়াস্ত্রের বিকট গর্জন 
পাহাড়ের গায়ে প্রতিধ্বনিত হইল । বটতলার এই গুলিবর্ষণের 
সংবাদ সর্বত্র দাবাগ্সির মতো! ছড়াইয়া পড়িল। টঙ্ক চাষীর পুর্জীভূত 
স্বণা ও ব্যথা বেদনার শ্রোত উত্তাল হইয়া উঠিল। পরদিন লেঙ্গুরার 
কৃষক সমিতির পক্ষ হইতে চল্লিশ জন জঙ্গী কৃষকের একটি দল 
সমস্ত রকম হাতিয়ার ও প্রাথমিক চিকিৎসার ওধধপত্র সহ বটতলা 
আসিয়া পৌছিল। প্রথমেই তাহার! সেই প্রান্তরে পড়িরা থাকা 
ধানের গাড়িস্থইটি দখল করিল এবং আহত কৃষক ছুইজনকে 'মিরাপদ 

আশ্রয়ে পাঠাইয়া দিল। ছোট্ট একটি জনসভায় উদ্দীপনাময়ী 
বক্তৃতা দিয়া তাহারা শক্রর প্রতি জেহাদ ঘোষণা করিল । 

এই ঘটনার পরেই ২৩শে জানুয়ারী লেম্গুরা মৌজার কৃষকরা 
নৃতন করিয়া বসানো স্থসং জমিদারদের কোর্ট অব ওয়ার্ডের চৈতন্তা- 
গড়ের কাছারীবাড়ি দখল করিল। পরদিন ভোর ৭ টায় কাছারী 
প্রাঙ্গনে কৃষকদের এক সমাবেশ হইল এবং গণ-আদালতের সামনে 
একজন তহশীলদার ও পীচ জন বন্দী পেয়াদা ও পিয়নের বিচার 
হইল । কাছারীর আসবাবপত্র সব কিছু আটক করা হইল, কাগজপত্র, 
দলিল-দস্তাবেজে সব আগুনে পোড়ানো হইল । জনতার এই গণ- 
আদালত ঘোষণা করিল যে এই মৌজায় জমিদারের সব 'রকম 
বাকি-বকেয়া টংক ধান ও খাজনা রহিত করা হইল, কোন কৃষকই 
যেন আর টন্ক ধান না দেয়। পরে কোর্ট সব ওয়ার্ডের ম্যানেজার 
ও পুলিসবাহিনী হাতী জিপ লইয়া বার বার হামলা করিয়াও জনতার 
বাহ ভেদ করিতে পারিল না। কাছারী বিদ্রোহীদের দখলেই রহিয়া 
গেল। এই ভাবে কলমাকান্দা থানার ছয় নং লেঙ্কুরা ইউনিয়ন 
সর্বপ্রথম বিদ্রোহী চাষীদের দখলে চলিয়া গেল। শুধু জমিদারদের 
কাছারীবাড়ি দখল করিয়া ও খাজনা টঙ্ক ধান বন্ধের ঘোষণা করিয়াই 
কাজ শেষ কর! হইল না। ছুই দিন বাদেই কালিকাপুরের ছুই গাড়ি 
ধান আটক করা হইল । হাজং রমণী মাণিক, কলাবতী কুড়ি জন 
মেয়ে লইয়া ধানের গাড়ির সম্মুখে যাইয়া বাঁধা দিতেই বিহারী 
গাড়োয়ান ছিরুক্তি না৷ করিয়৷ মেয়েদের নির্দেশিত স্থানে ধান তুলিয়া 
দিয়া গেল। ইহাতে স্পষ্ট বোঝ! গেল কৃষকদের ন্যায্য দাবির এই 
আন্দোলন গরিব জনতার মধ্যে কত ব্যাপক ও গভীর সমর্থন লাভ 
করিয়াছে । 

ইতিমধ্যে লেন্গুর৷ এলাকার সংগ্রামের কথা পশ্চিম এলাকাগুলিতে 
পৌছিল। হ্ুসং ছ্র্গীপুর থানার মাইজপাড়া ইউনিয়নে আন্দোলন 
বিস্তৃতি লাভ করিল । সরকারী কর্মচারীরা চারুয়৷ পাড়ার বিশ্বেশ্বর 
সরকারের একশত মণ লেভী ধান জোর করিয়া লইম্া চলিল। 

বিশ্বেশ্বরের ছুই স্ত্রী ও পুত্র-কন্তাদের আপত্তি ও আবেদন সম্পূর্ণ নিষ্ষল 
হইল । এমন সময়ে সংবাদ পাইয়া! পরেশ সরকারের নেতৃত্বে জঙ্গী 
দল আসিয়া ধানের গাড়িগুলি অবরোধ করিল । অবস্থার গতি 
মন্দের দিকে যাইতেছে লক্ষ্য করিয়৷ বিশ্বেশ্বর বলিলেন, “আমার এই 
লেভী ধান ছুস্থদের মধ্যে বিতরণ করা হোক, আমি সরকারের নিকট 
মূল্য বাবদ কিছুই চাহি না।” সরকারী কর্মচারীরা বিশ্বেশ্বরের এই 
উদার আবেদনও গ্রাহা করিলেন না। কিন্তু জঙ্গী দল হিন্দু মুসলমান 
জনতার মধ্যে জোর করিয়া উক্ত ধান বিতরণ করিয়া দিল । ফলে 
জনসাধারণের মনে বিপুল উৎসাহ ও প্রেরণা দেখা দিল । জ্ানুয়ারীর 
তৃতীয় সপ্তাহে প্রতিদিনই ' গোড়াগাও, গৌরীপুর, কালিকাপুর, 
গোপালপুর, ছনগড়া, ভেদীকুড়া, বগাঝোরা, জাঙ্গালীয়া, কমলপুর,. 
বাগপাড়া, কাশীপুর, কালিকাবাড়ী প্রভৃতি গ্রামে মহাজনদের ধান, 
টস্ক ধান, সরকারী লেভী ধান আটক পড়িতে লাগিল । স্ত্সং পরগণার 
ফসল রক্ষার গণ-আন্দোলনের ঢেউ সেরপুর পরগণার শোধিত চাষীদের 
মনেও আঘাত দিতে লাগিল । “জান দিব তবু ধান দিব না, জমিদারী 
প্রথার উচ্ছেদ চাই” প্রভৃতি আওয়াজ সমস্ত শ্রেণীর কৃষকদের মধ্যে 
এক বিপ্লবী অনুপ্রেরণার স্ষ্টি করিল। স্বতস্ফুর্তভাবে সমস্ত রকম 
ধান আদায় বন্ধ হইয়া গেল। ' সরকারী কর্মচারীরা ধান আদায়ের 
নৈতিক বল হারাইয়! ফেলিল । ধান আদায়ের জন্য গ্রামে প্রবেশের 
নামেই ভ্রাসের সর হইল । 

২৮শে জারুক্সারী লেহুরা পুলিশ ক্যাম্পের সম্খের ময়দানে ৫ 
হাজার কৃষক জনতার এক বিরাট জনফভা৷ হইল | বেলা ২টা হইতে 
এলাকার দূর দুর গ্রাম হইতে চাষীরা দলে দলে আসিয়া সভায় যোগ 
দিল। এই জনসভায় কৃষক-নেতারা শেষ বারের মতো বন্তৃত 
দিয়া আকুলভাবে আবেদন জানাইলেন যে, বিনা ক্ষতিপূরণে জমিদারী 
প্রথা উচ্ছেদ ও টক্ক প্রথা রদের ঘোষণা করা হোক, সরকারের রাজন্য 
ও ট্যাক্স আদায় এবং খাদ্য সংগ্রহের কাজে স্থানীয় কমিটিগুলির 
সহযোগিতা লওয়া হোক এবং এই আংশিক. শাসন সংস্কার বহি্ভত 

অঞ্চলের শাসনব্যবস্থা আদিবাসীদের স্বার্থের প্রতি দৃষ্টি রাখিয়া করা 
হোক। এই সভার গৃহীত প্রস্তাবাদিও লিখিতভাবে কর্তৃপক্ষকে 
জানানো হইল | স্থুসং অঞ্চলের এই জনসভা হইতে স্পষ্টই বোঝা 
গেল যে জমিদারী প্রথা ও টহ্ক প্রথা উচ্ছেদ না, হওয়া! পর্যস্ত 
কৃষকদের গণ-আন্দোলন কিছুতেই থামিবে না। এই অঞ্চলের 
জাগ্রত কৃষকর! ভূমি-ব্যবস্থার পরিবর্তন না হইলে নেতাদের কাছে 
শুধু রাজনৈতিক ক্ষমতা আসিয়াছে বলিয়াই স্বাধীনতা সংগ্রামের 
যবনিকা! এখনই টানিতে রাজী নয়। জমিদারী প্রথা উচ্ছেদের 
এই আন্দোলনের সমর্থনে সারা জেলার হিন্দু-মুসলমান চাষীরা 
যশোদলে এক সম্মেলন করিলেন এবং রাষ্ট্র নেতাদের জনন্বার্থ-বিরোধী 
'নীতির পরিবর্তন দাবি করিলেন। শুধু তাহাই নয়, করিমগঞ্জ, 
তারাইল, যশোদল, নিয়ামতপুর, ঝাউগড়া, বালী, বাংলা প্রভৃতি 
স্থানের কৃষকরা সংগ্রাম ঘোষণারও প্রস্তাব লইলেন। 

১৯৪৯ সনের ৩০শে জানুয়ারী । আবার সেই ন্মরণীয় শহীদ 
দিবস ফিরিয়া আসিল । ৩ বৎসর আগে এই দিনে বীর মাতা রাসমণি 
ও তাহার সাথী সুরেন্দ্র সশস্ত্র ব্রিটিশ শক্তির বিরুদ্ধে সংগ্রাম করিয়া 
শহীদ হইয়াছিলেন। জীবনের মূল্যে তাহারা প্রমাণ করিয়া গিয়াছেন 
যে, এঁক্যবদ্ধ জনতার শক্তি দুর্বার ও অপরাজেয় । প্রমাণ করিয়াছেন, 
শত্রুর প্রতি সুতীব্র ঘ্বণা ও গভীর শ্রেণীচেতন৷ লইয়া সংগ্রাম করিলে 
নিরস্ত্র জনতাও শক্রর আগ্নেয়াস্্রকে পরাভূত করিতে পারে । স্থরেন্দ্- 
রাসমণির নিকট হইতে এই অঞ্চলের কৃষকর1 হাতেনাতে সেই বিপ্লবী 
শিক্ষা ও অভিজ্ঞতাই লাভ করিয়াছে । ইতিমধ্যে বটতল! গ্রামে 
কায়েমী-ম্থার্থবাদীর। রাইফেলের গুলিতে টস্ক চাষীর তপ্ত রক্ত ঝরাইতে 
শুরু করিয়াছে । স্বাধীনতা। লাভের পরেও আবার শহীদদের রক্ত-রাঙ৷ 
পথে চাষীদের সংগ্রামে টানিয়া নামানো হইয়াছে । জানুয়ারী মাসের 
চতুর্থ সপ্তাহে এই বিস্তীর্ণ অঞ্চলের প্রতিটি হাটে-বাজারে, গ্রামে গ্রামে 
বিক্ষুন্ধ চাষীরা প্রচার অভিযান চালাইল । আন্দোলনের ঢেউ সারা 
অঞ্চল প্লাবিত করিল। কলমাকান্দা, হ্র্গাপুর, হালুয়াঘাট, নালিতাবাড়ী 

থানার উত্তরে শত শত গ্রাম হূর্ভেদ্য ছুর্গে পরিণত হইল । এ 
অঞ্চলের কোথাও পুলিশ সিপাহী প্রকান্ড জাগ্রত জনশক্তির সম্মুখে 
দাড়াইতে সাহস করিল না । পাহাড় অঞ্চল আবার জনতার দখলে 
চলিয়া! গেল । 

১লা ফেব্রুয়ারী জনতার এক বাহিনী দক্ষিণের কলসিন্দুর পুলিশ 
ক্যাম্পের পাশ দিয়! নিতাই নদীর পাড়ে প্রচার করিয়। চলিয়াছে। 
এমন সময় ৩০ জন সিপাহী ৫* জন আনসার লইয়। ছুইদিক হইতে 
প্রগারবাহিনীকে নদীর বাঁকে অবরোধ করার জন্য অগ্রসর হইল । 
সংগ্রামের অভিজ্ঞতায় শিক্ষিত কৃষকরা মুহ্তে ঝোপে, ঝাড়ে, নদীর 
বাকে, উই টিপি ও আলের আড়ালে আত্মরক্ষা ও আক্রমণের জন্য 
আশ্রয় লইল। আর কয়েক কদম আদিলেই শক্রর নিস্তার নাই, 
একসাথে সবাই ঝশাপাইয়া পড়িবে । কিন্তু সশস্ত্র সিপাহীর দল. আর 
অগ্রসর হইতে সাহস পাইল না। দূর হইতে গুলি ছু'ড়িতে লাগিল । 
জাঙ্গালীয়াপাড়ার বৃদ্ধ রামদয়াল ও রামচরণ কলসিন্দুর হাট হুইতে 
ফেরার পথে সিপাহীদের এই এলোপাথারি গুলিতে মৃত্যুবরণ করিল। 
এই হত্যাকাণ্ড বিদ্রোহী কৃষকের ক্রোধাগ্নিতে ইন্ধন জোগাইল। 


নেত্রকোনায় গ্রামবাসী ও পুলিসের মধ্যে গুরুতর সংঘর্ষ। 
ধান্য সংগ্রহে সরকারী কর্মচারীদের বাধাদান 3 সীমান্ত 
রক্ষীদলের একজন নিহত- আদিবাসীদের 
আদিস্তান দাবী । 


নেত্রকোনা ৯ই ফেব্রুয়ারী, _হুর্গীপুর থানার এলাকাধীন লেঙ্গুরায় 
গ্রামবাসী ও পুলিশের মধ্যে গুরুতব সংঘষের সংবাদ পাওয়া গিয়াছে । 
গ্রামবাসীর! কম্যুনিষ্টদের ধ্বনিসহ ধান্ত সংগ্রহে সরকারী কর্মচারীদের 
বাধা দেয়। জেলা ম্যাজিষ্রট অন্যান্য কর্মচারী অকুস্থল অভিমুখে 
যাত্রা করিয়াছেন। পূর্বোক্ত থানার এলাকাধীন ঘোষগীও এ সীমান্ত ' 
রক্ষীদলের একজন নিহত হইয়াছে বলিয়া জান। গিয়াছে । ইউ. পি 

(ফেব্রুয়ারী ১১--১৯৪৯, ১৯শে মাঘ--১৩৫৫ ২৭ বর্ধ--৩২০ সঃ 


আনন্দবাজার ' পত্রিকা ) 

৪ঠা ফেব্রুয়ারী শুক্রবার বিখ্যাত লেঙুরা হাট । এই হাটের 
পাশেই পরিখা ব্যারিকেড প্রস্তুত করিয়া প্রায় সব রকম 
আগ্নেয়াস্ত্র সজ্জিত ৩* জন সিপাহীর একটি ক্যাম্প রহিয়াছে । 
সপ্তাহকাল আগেই এই ক্যাম্পের সম্মুখস্থ মাঠে ৫ হাজার কৃষক- 
জনতার এক জনসভা! হইয়াছে । সিপাহীরা সব কিছু শুনিয়াছে 
ও দেখিয়াছে। কিন্তু আজ সূর্যোদয়ের আগেই ছুই জন কুখ্যাত 
দালাল স্ুবেদারকে মিথ্যা সংবাদ পৌছাইল যে, গত্ব রাত্রে এই এলাকার 
বিদ্রোহী টস্ক চাষীরা সিদ্ধান্ত করিয়াছে আজ হাট বসিলে যে কোন 
স্ববিধামতো সময়ে তাহারা ক্যাম্প আক্রমণ করিবে ও সমস্ত অস্ত্রশস্ত্র 
লুট করিবে । এই মিথ্যা সংবাদ পাইয়া সিপাহীরা আত্কগ্রস্ত হইল । 
কেহ কেহ ক্যাম্প ছাড়িয়া স্থুসং চলিয়া যাইতে পরামর্শ দিল , কিন্তু 
পাঞ্জাবী সুবেদার ভীরুর মতো পলাইয়া যাইতে চাইল না । সে পনের 
জন পাঞ্জাবী সিপাহীর উপর নির্ভর করিল এবং সব কয়টি আগ্নেয়াস্ত্র 
গুলি ভরিয়। উন্মস্তের মতো৷ টহল দিতে লাগিল । বেল! ১১টায় 
প্রতিদিনকার মতো হাট জমিয়া উঠিল । এমন সময় উত্তরের পথ 
ধয়িয়া পচিশ জন জঙ্গী টহ্ক চাধীর একটি প্রচার বাহিনী হাটের দিকে 
নামিয়। আসিতে লাগিল। তাদের পিঠে বর্শা, কোমরে ভোজালী 
লালবাণ্ডা, পোস্টার, ড্রাম ও বিউগল। প্রচারবাহিনী হাটের উত্তর 
সীমানায় আসিয়া আওয়াজ তুলিল-_জমিদারী প্রথী উচ্ছেদ কর, 
ধান সিজ বন্ধ কর, জান দিব তবু ধান দিব না, ইনকিলাব জিন্দাবাদ 
ইত্যাদি। হাটের জনসাধারণ আনন্দে অনুপ্রাণিত হইয়। একসাথে 
গগন বিদীর্ণ করিয়া মুহুমু্ছ সেই আওয়াজে কণ্ঠ মিলাইল। প্রচার- 
বাহিনী আরও অগ্রসর হইল । হাটের প্রান্তে দীড়াইয়া৷ নায়ক, 
মঙ্গলচান বলিলেন; “ভাইসব ! স্বাধীনতা! লাভের পরেও আমরা! 
অতীতের দুইশত বৎসরের মতোই পরাধীনতার জালা যন্ত্রণা, অত্যাচার 
অবিচার ভোগ করিতেছি, আজও জমিদারী প্রথার উচ্ছেদ হইল না । 

শুধু তাহাই নয় সাত বংসর আগে আমরা যে জমিদারী জুলুম গ্রাম 
হইতে দূর করিয়াছিলাম আজ তাহাই আবার দেখা দিয়াছে । আবার 
নূতন করিয়৷ পুলিস ক্যাম্প বসানো হইয়াছে । জুলুম করিয়া লেভী 
ধান আদায় করা হইতেছে । তাই আম্থন আমরা আওয়াজ তুলি-_ 
জমিদারী প্রথার অবসান হউক, গরীব চাষীর ধানে লেভী নাই, 
এলাকার উদ্ধত খাদ্য নগদ মূল্যে ক্রয় কর ইত্যাদি ।” বক্তৃতা শেষ 
করিয়া মঙ্গলচান তাহার বাহিনী লইয়া হাটের অপর দিকে রওন। 
হইতেই ক্যাম্পের সিপাহীরা প্রাণের ভয়ে শিহরিয়া উঠিল । স্থবেদারের 
আদেশে তাহারা! পরিখার মধ্যে আশ্রয় লইল | রাইফেল লইয়! 
স্ববেদার নিজে বালুর বস্তার পিছনে আড়াল লইল,__সিপাহীদের 
আগ্নেয়াস্ত্র অগ্নি উদগীরনের জন্য একদম প্রস্তুত হইল । ক্যাম্পের 
অনুমাণ ২০।২২ গজ পাশ দিয়া প্রচারবাহিনী অগ্রসর হইতেই সহসা 
সিপাহীদের রাইফেল গিয়া! উঠিল, এক বাক গুলি বধিত হইল । 
চোখের নিমেষে শিক্ষিত ও অভিজ্ঞ চাষীরা মাটিতে শুইয়া পড়িল । 
কিন্তু আত্মরক্ষার কোন ভাল আড়াল সেখানে ছিল নাঃ মাথা তুলিয়। 
ঈাড়ানে। বিপ্দজ্জনক, ফিরিবার পথ নাই । এদিকে হাটের জনতা 
প্রথমে হতচকিত, পরে শঙ্কিত হইয়া যে যেদিক পারিল ছুটিতে 
লাগিল । জীবন-মরণের এই সন্ধিক্ষণে বীর নায়ক মঙ্গলচান সঙ্গীদের 
আহ্বান করিয়া বলিলেন -- “ভাইসব, আজ আমাদের বিপ্লবী 
জীবনের কঠিন পরীক্ষা, নিশ্চিত মৃত্যুর হাত হইতে রক্ষার একমাত্র 
উপায় শত্রুকে প্রতিআক্রমণ করা | স্ত্রতরাং, চল আমরা বুকে হাটিয়া 
অগ্রসর হই।” সকলের আগে মঙ্গলচান কখনও বুকে হাটিয়া, 
কখনও হামাগুড়ি দরিয়া অগ্রসর হইয়া চলিলেন। এই ভাবে প্রায় 
ক্যাম্পের ছয়ারে পৌছিতেই এক ঝাক গুলি তাহার চোখ, মুখ, বক্ষ 
বিদীর্ণ করিল। শুধু একবার মাত্র শোনা গেল-_ “অগ্রসর হও ।” 
ততক্ষণাৎ বীর অগেন্দ্র চিৎকার করিয়া বলিল-_ “মঙ্গলদার রক্তের 
প্রতিশোধ লইতে অগ্রসর হও ।” বুকে হীটিয়াই জঙ্গীর! শত্রুর 
অনেক কাছে পৌছিয়াছে। হাটের হতাহত জনতা চিতকার করিতেছে ।. 


আহবা8-৭ . : 

উধের্ব রাইফেলের মৃহূমূন্ছ গর্জন। কিছুক্ষণের মধ্যেই অগেক্্রও 
গুলিবিদ্ধ হইয়! ধুলায় লুটাইয়া পড়িল এবং আর্তক্ু্খ বলিল-_ 
“আমাদের মৃত্যুর প্রতিশোধ নিও-_ লালবাণ্ডা তুলিয়া ধর।” 
জঙ্গীরা দীর্ঘদিনের বহু আন্দোলনের সাথী মঙ্গলচান ও অগেন্দ্রর 
রক্তাপ্নত দেহের দিকে ফিরিয়। তাকাইল । কিন্তু” মাটি হইতে মাথা 
তুলিতে পারে না, __- তুলিলেই শক্রর গুলিবিদ্ধ হইতে হয়। 
জীবনের ইহা এক কঠিন মুহূর্ত। পর পর ছুইজন প্রথম শ্রেণীর বিদ্রোহী 
নায়ক মাত্র এক ঘণ্টার মধ্যে শত্রর গুলিতে নিহত হইল। এই অঞ্চলের 
সর্ববৃহৎ এক হাটের সমগ্র জনসাধারণের সম্মুখে দীড়াইয়৷ কৃষকদের 
স্বার্থে সংগ্রাম করিয়া তাহারা শেষ বিদায় লইল। বিদ্রোহী 
কৃষকদের রক্ত আর জনসাধারণের রক্ত একসাথে প্রবাহিত হইল 
এবং পূর্ব-পাঁকিস্তানের ইতিহাসে এক বিরাট গণ-বিদ্রোহের স্থষ্টি 
করিল । 

লেঙ্গুরা হাটে গুলি চলিতেছে, মঙ্গলচান, অগেন্দ্র মারা গিয়াছে-_ 
বনু লোক হতাহত হইয়াছে, এখনও যুদ্ধ চলিতেছে । এই ধরনের 
নানা সংবাদ জনতার মুখে মুখে বিছ্যৎংবেগে চারিদিকে ছড়াইয়া পড়িল 
এবং চারদিক হইতে উত্তেজিত হিন্দু-মুসলমান মেয়ে-পুরুষ, কিশোর- 
বৃদ্ধ কৃষকেরা লাঠি, জাঠি, বর্শা, ফালা, রামদা যে যাহা পাইল তাহা 
লইয়াই উন্মস্তের মতো ন্বতংস্কুর্তভাবে লেঙ্গুরা হাটের দিকে ছুটিয়া 
চলিল। তাহাদের মুখে শুধু এক কথা “হত্যার প্রতিশোধ চাই””। 
বেলা ৩টার মধ্যে লেঙ্ুরার পুলিস ক্যাম্প চারিদিক হইতে বিক্ষুব্ধ 
বিদ্রোহী জনসাধারণ কর্তৃক অবরুদ্ধ হইল। মৃত্যু ভয়ে ভীত 
সিপাহীরা ক্যাম্প হইতে পলায়নের জন্য ছুই তিন বার পথ খুষ্জিল। 
কিন্ত কোথায় পথ? চতুর্দিকে গ্রামের সম্মুখে মাঠে সশস্ত্র জনতা 
পল্লায়নের সমস্ত পথ রুদ্ধ করিয়াছে । ইতিমধ্যে ৩০1৪ জনের 
একদল জঙ্গী আত্মরক্ষার কোন কৌশল অবলম্বন ন। করিয়াই বিহ্যুৎ- 
বেগে ক্যাম্পের উপর ঝাপাইয়৷ পড়িগ। সিপাহীরা নিশ্চিত মৃত্যুর 
হাত হইতে রক্ষা! পাওয়ার জন্য অবিরাম গুলি বর্ষণ করিয়৷ চলিল। 

একদিকে সাধারণ কৃষকের হাতিয়ার, আর অন্যদ্ধিকে ত্রিশটি 
আগ্নেয়ান্ত্র। অভূতপূর্ব, অতুলনীয় বীরত্ব প্রদর্শন করিয়া কৃষকরা 
একে একে মৃত্যুবরণ করিল। তবুও কেহ পশ্চাদপসরণ জানে না । 
হাজং বধু শঙ্খমণী আহত হইল, পাশেই তাহার স্বামী তাহাকে সাহায্যের 
জন্য হাত বাড়াইতেই বীর কন্া বলিয়য়। উঠিল, _“মকে না চা, শত্রুকে 
মার, ওলা রক্ত লা” ।” (১) একটু দ্বরেই কুমারী কন্যা রেবতী 
লুটাইয়৷ পড়িল গণেশ্বরীর শুষ্ক বালুচরে ৷ শঙ্খমণী, রেবতী, সারথী, 
যোগেন, ব্দক, স্বরাজ একে একে এমনই ১৫ জন বিপ্লবী চাষী প্রায় 
৩ ঘণ্টা সংগ্রাম করিয়া শহীদের মৃত্যু বরণ করিল । কিন্তু সিপাহীরা 
তখনও চতুদ্দিক হইতে অবরুদ্ধ । স্থর্ধ অস্ত গেল, ক্রমে সন্ধ্যার 
অন্ধকার রণাঙ্গণ ঢাকিয়া ফেলিল ও সংগ্রাম থামিল। পাহাড়ীয়া 
নদী গণেশ্বরীর ক্ষীণ শ্রোত বিদ্রোহীদের রক্তধারা দক্ষিণে প্রবাহিত 
করিয়া লইয়৷ চলিল। আর তাহারাই ধুসর বুকে রচিত হইল 
পনেরোটি বীর কৃষক সন্তানের বালুকাময় সমাধি | 


নেজ্রকোনায় পুলিশ ও সৈন্যদের গুলিতে শতাধিক হাজং নিহত 
ধান্য সংগ্রহ লইয়া! সরকারী কর্মচারী ও কৃবকদের 
মধ্যে বিরোধের জের । 


নেত্রকোনা (ময়মনসিংহ) ১০ই ফেব্রুয়ারী,--ছুর্গাপুর থানার এলাকা- 
ধীন লেঙ্গুর৷ ইউনিয়নের কয়েকটি গ্রামে গতর্ণমেন্ট কর্তৃক ধান্য 
সংগ্রহ লইয়া কৃষক ও সরকারী কর্মচারীদের মধ্যে যে সংঘর্ষ হয়-- 
সেই সম্পর্কে লেন্ছুরা হইতে আগত যে সমস্ত সংবাদ পাওয়া গিয়াছে 
তাহ! হইতে জানা যায় পুলিস ও কৃষকদের মধ্যে সংঘর্ষের ফলে এক- 
শতাধিক কৃষক নিহত হইয়াছে । কৃষকদের অধিকাংশই হাজং । 
সরকার হইতে তাহাদের উপর যে ধান দেওয়ার নির্দেশ ছিল তাহারা 
উহা! দিতে অস্বীকার করে এবং অস্ত্রশস্ত্র লইয়! বাধা দেয়। প্রকাশ, 


১। “আমার দিকে তাকাইও না--শজ্কে মার--তাহার রক্ত লও |” 

কৃষকরা নাকি কমিউনিষ্টদের দ্বারা পরিচালিত । ময়মনসিংহের জেলা 
ম্যাজিস্ট্রেট, পুলিস স্পার, মহকুমা হাকিম ও অন্যান্য সরকারী কম- 
চারীগণ ঘটনা স্থলে গিয়াছেন । গত রবিবার কৃষকরা পুলিশ ফৌজকে 
আক্রমণ করিলে সৈন্য ও পুলিস বাহিনীকে গুলি চাল্পইতে হয়, পরে 
চারিদিকের পাহাড়গুলি তন্ন তন্ন করিয়৷ তল্লাস করা হয় এবং গুলির 
আঘাতে আহত-_মন্থমান ৫০ জন হাজংকে গ্রেপ্তার কর! হয় । ইউ. 
পি. আর । 

(সোমবার--১৪ই ফেব্রুয়ারী ১৯৪৯, ২রা ফাল্গুন ১৩৫৫, ২৭ বর্ষ, 
৩২৩শ সংখ্যা, আনন্দবাজার পত্রিকা |) 

রাত্রির ঘন অন্ধকার নামিয়া আসিতেই মাত্র বারে! জন তুর্ধর্ষ 
গেরিল! ছুইদলে ভাগ হইয়৷ সিপাহীদের পলায়নের পথে ওত পাতিয়া 
রহিল। সিপাহীরা নিজ নিজ অস্ত্র পিঠে ফেলিয়া রাত্রির অন্ধকারে 
স্ুসং ছূর্গাপুরের পথে রওনা হইল । জিলাতলার মাঠ পার হইয়া 
কালিকাপুর মাঠে পৌছিতেই গেরিলাদের হাতবোমা নিক্ষিপ্ত হইল। 
বিস্ফোরণে ছুই জন সিপাহী আহত হইল । একজন দশ বারো গজ 
অগ্রসর হইতেই বিদ্রোহীদের হাতে নিহত হইল। মুহুর্ত মধ্যে 
আর একটি হাত বোমা নিক্ষেপ করিয়া আরও চার জন সিপাহীকে 
জখম করা হইল। সিপাহীর৷ অন্ধকারে দক্ষিণদিকে ছুটিয়া পালাইল। 
৫০৬০ জন কৃষকের প্রাণের বিনিময়ে মাত্র একটি সিপাহীকে হত্যা 
করা সম্ভব হইল ; জখম হইল বেশ কয়েকজন | পরদিন সারা স্তরসং 
পরগণায় শতাধিক সিপাহীর সমাবেশ করা হইল | এই ভাবে গ্রামে 
গ্রামে ও হাটে বাজারে নিধিচারে গুলি বর্ণ ও নিরীহ কৃষক 
জনসাধারণকে হত্যা করিয়া পূর্ব পাকিস্তান সরকার নাগরিকদের 
বিভ্রান্ত ও বোক। বানানোর উদ্দেশ্টে এক কমিউনিকই প্রচার করেন। 

হাজং জনভার উপর গুলিবর্ষণ 
পুর্র্ধব্গ সরকারের ইস্তাহার 

টাকা ১৫ই ফেব্রুয়ারী, পূর্ববঙ্গ সরকার কর্তৃক প্রচারিত এক 

ইস্তাহারে বল। হইয়াছে যে, গত ২০শে জানুয়ারী, ময়মনসিংহ জেলার 

আংশিক শাসন বহির্ভীত অঞ্চলের হাজং চাষীদল সীমান্ত রক্ষীদলের 
একজন নায়ককে হত্যা এবং একজন পুলিস কনেষ্টবলকে প্রহার করে । 
গত 8ঠ1 ফেব্রুয়ারী, কম্যুনিষ্ট দলভুক্ত হাজংদের এক বিরাট জনত! 
বর্শা ও দা লইয়! লেন্কুরার পুলিস ক্যাম্প ঘেরাও করে। জনতা 
চলিয়া যাইতে অস্বীকার করাতে পুলিশ গুলি চালাইতে বাধ্য হয় । 
ছুই ঘণ্টা পরে আরও বহুসংখ্যক লোক আসিয়! তথায় সমবেত হয় 
এবং তাহাদের ছত্রভঙ্গ করার জন্য পুলিস পুনরায় গুলি চালাইতে 
বাধ্য হয়। গত ৯ই ফেব্রুয়ারী হুর্গাপুর ও হালুয়াঘাট থান! অঞ্চলের 
তুই ক্ষেত্রে পুলিস অনুরূপ অবস্থায় গুলি চালাইতে বাধ্য হয় । উল্লিখিত 
প্রত্যেক ক্ষেত্রে জনতাকে চলিয়া যাইবার জন্য যথেষ্ট সময় দেওয়া 
হইয়াছিল এবং জনতা৷ অত্যধিক উত্তেজিত হইয়া আক্রমণ চালাইবার 
উদ্যোগ করাতে পুলিস গুলিবর্ধণে বাধ্য হয় । গুলি বর্ষণের ফলে 
মোট ১৩ জন নিহত হয়। অবস্থা এক্ষনে সম্পূর্ণ আয়ত্তে । ইউ. পি. 

(বুধবার-_১৬ই ফেব্রুয়ারী ১৯৪৯, ৪ঠা ফাল্গুন ১৩৫৫, ২৭ বর্ষ, 
৩২৫শ সংখ্যা । আনন্দবাজার পত্রিকা) 

লে্ুরা হাটের এই সশস্ত্র সংগ্রামের সংবাদ নানাভাবে পল্লবিত 
হইয়া সমগ্র পাহাড় অঞ্চল ছড়াইয়৷ পড়িল। বিদ্রোহী কৃষকরা 
এইবার রাসমণি, হৃরেজ্্র ও নয়ানের সংগ্রামের সময় সংগৃহীত 
আগ্নেয়াস্ত্র ব্যবহারের জন্য প্রস্তুত হইল। বটতলা জাঙ্গালিয়া পাড়া 
ও লেঙ্কুরার সংগ্রামের অভিজ্ঞতা হইতে তাহার! বুঝিল-_জমিদারী 
প্রথার উচ্ছেদ শুধু কৃষকদের রক্ত দানেই সফল হইবে না। শীসক 
শ্রেণীর রক্তেরও প্রয়োজন রহিয়াছে, ইংরাজ চলিয়। গেলেও তাহার 
প্রেতাত্মা এই রক্ত চাহিতেছে। 

স্ুসং পরগণার সশস্ত্র সংগ্রামের কথ! শেরপুর পরগণার কৃষকদের 
উত্তেজিত ও চঞ্চল করিয়৷ তুলিল। শেরপুরের জনৈক তালুকদার 
এই সময় প্রচুর অর্থব্যয়ে পাঁচ জন সশস্ত্র সিপাহী ও পঁচিশ জন 
আনসারকে তাহার মধ্যমকুড়া কীছারি বাড়িতে বসাইয়া টক্ক ধান ও 
খাজনা আদায় করিতেছে । ছুই দিন আগেই আলী হুসেন ও হুসেন 

আলীর সমস্ত ধান জোর করিয়া আদায় করিয়াছে, গ্রামের হিন্দু- 
মুসলমান কৃষকগণ এক্যবদ্ধভাবে প্রতিবাদ করিলেও আগ্রেয়াস্ত্রের 
বিরুদ্ধে ঠাড়াইয়া, প্রতিরোধ করিতে পারে নাই । কিন্তু গত সাত 
দিনের মধ্যেই কৃষকদের ধান রক্ষার আন্দোলন একাধিক জায়গায় 
সশস্ত্র সংগ্রামের উচ্চতর পর্যায়ে পৌছিয়া যাওয়ায় এই অঞ্চলেও 
তাহার প্রভাব পড়িল । ৯ই ফেব্রুয়ারী একদল জঙ্গী কাকড়কান্দি, 
বিশ্লিবাড়ী, কাউলার৷ প্রভৃতি গ্রামে প্রচার করিয়া শালমারা পৌছিতেই 
হঠাৎ সিপাহীদের মুখোমুখি আসিয়া! পড়িল। বিনা প্ররোচনায় 
অকন্মাৎ সিপাহীর। গুলি ছু'ড়িতেই জঙ্গী কৃষকরা গেরিল৷ কায়দায় 
বিরাট বিরাট শালগাছের আড়াল হইতে তীর, বর্ণা ফালা নিক্ষেপ 
করিতে লাগিল । উভয় পক্ষেই কঠিন সংগ্রাম চলিতেছে এমন সময় 
তিন মাইল দুরবতাঁ নালিতাবাড়ী হইতে পনের জন সিপাহী ও বনু 
আনসার প্রচুর পরিমাণে কাতুজি সহ আসিয়া সিপাহীদের শক্তি বৃদ্ধি 
করিল। জঙ্গীদল চারিদিক হইতে পরিবেষ্টিত হইয়া পড়িতে পারে 
এই আশঙ্কায় পিছনে হঠিয়া গেল । এই সংগ্রামের নায়ক সতীক্দর 
ডালু শহীদের মৃত্যু বরণ করিল এবং শচীন্দ্র ঘোষ গুলিতে অন্ধ হইয়। 
বন্দী হইল। ূ 

এই কয়টি সশস্ত্র সংগ্রামের পর সস হালুয়াঘাট ও নালিতাবাড়ী 
থানার পঁচিশটি পুলিশ ক্যাম্পে সশস্ত্র সিপাহীর সংখ্যা বৃদ্ধি কর! হইল 
এবং অসংখ্য আনসার সমাবেশ করা হইল। সারা অঞ্চল জুড়িয়া 
অত্যাচারের তাগুব শুরু হইল। ৫ই ফেব্রুয়ারী রাত্রি ১টায় জনৈক উচ্চ 
পুলিশ-কর্মচারী প্রচুর সিপাহী ও আনসার লইয়া! নালিতাবাড়ী এলাকার 
বিপ্লবীদের প্রধান কেন্দ্র হলদিগ্রাম চতুর্দিক হইতে ঘিরিয়া ফেলিলেন। 
তাহারা সকালের আলোতে আক্রমণ করার জন্ঠ প্রতিক্ষায় রহিলেন। 
বিপ্লবীদের গোপন সংবাদবাহী এই সংবাদ রাত্রেই কেন্দ্রে পৌছাইল । 
সেখানে যে নেতারা ছিলেন তাহারা ততক্ষণাৎ স্থির করিলেন যে, এই 
রাত্রির অন্ধকারেই সমস্ত গোপন মালপত্র লইয়া স্বিপাহী ঝেষ্টনীর 
বাহিরে চলিয়া যাইতে হইবে ; অন্যথায় দিনের আলোতে আক্রমণ 

করিলে সীমাহীন ক্ষয়ক্ষতির আশঙ্কা । ম্থতরাং সেইভাবে ছর্গম 
পাহাড়িয়া পথে চলিতে দক্ষ ও অভিজ্ঞ জঙ্গীদের পুরোভাগে রাখিয়া 
নেতার দুই দলে শক্র-বেষ্টনীর অপেক্ষাকৃত দুর্বল স্থান লক্ষ্য করিয়। 
অগ্রসর হইলেন। মেয়ে কর্মীরাও পুরুষ জঙ্গীর ছল্সপবেশে শত্রর ব্যৃহ 
ভেদ করার জন্য উভয় দলেই রহিল । স্থানীয় জনৈক চৌকিদার 
বিদ্রোহীদের গতি অনুমান করিয়া বজিতেই সিপাহীরা টের আলো 
ফেলিয়া গুলি ছু'ড়িল। জঙ্গীরাও পাপ্টা জবাব দিল। পাহাড়ী পথঘাট 
সম্পর্কে অভিজ্ঞ বিদ্রোহী চাষীরা জিতেন মৈত্র ও কন! পালকে পুরো- 
ভাগে রাখিয়া পাহাড়ের আড়ালে ও ঝরনার জলে গ৷ ঢাকিয়। নিরাপদ 
স্থানে চলিয়া! গেল। কিন্ত অপর এক দল সিপাহীদের ব্যহ ভেদ করিতে 
পাঁরিল না। ভীষণভাবে আহত হইয়! তুই জন নায়ক কমঃ রবি নিয়োগী 
ও জলধর পাল ভোরের দিকে বন্দী হইলেন। উভয় পক্ষেই বু 
আহত হইল। পরদিন সকালে পুলিস আগুন জ্বালাইয়া গ্রামটি 
পুড়াইয়। দিয়া দ্রুত সরিয়া পড়িল । এই অঞ্চলের প্রধান নায়কদের 
এইভাবে গ্রেপ্তারের সংবাদ পাইয়া জনসাধারণের বিক্ষোভ চরমে 
উঠিল । বেল! ৮টায় এক বিরাট জনতা নন্নী, বারোয়ামারী, নালিতা- 
বাড়ী সিপাহী ক্যাম্পের দিকে ব্বতঃম্ফুর্তভাবে অভিযান করিলে পুলিস 
গুলিবর্ধণ করিয়! উত্তেজিত জনতাকে ছত্রভঙ্গ করিল । ক্রোধে উন্মত্ত 
কৃষক জনতা তখন পথের সেতু ভাঙ্গিয়া ফেলিল, কারণ, এই পথেই 
শক্রর জীপ, ট্রাক সহজে আসিয়া গ্রাম তছনচ করিয়াছে । এক 
সপ্তাহের মধ্যেই পূর্ব-পাকিস্তানী রাইফেল বাহিনী ও আনসার বাহিনী 
এই এলাকায় বীভৎস অত্যাচার শুরু করিল । শতাধিক চাষীকে 
গ্রেপ্তার ও নির্ধাতন করিয়৷ পঁচিশ জনকে জেলে পাঠান হইল । 
নালিতাঁবাড়ীর হুলদীগ্রাম এই অঞ্চলের “হলদীঘাট নামে পরিচিত 
হইল । ৃ 

লেঙ্গুরাহাটে সশস্ত্র সংগ্রামের পর হইতেই সারা পাহাড় সীমান্তে 
একটা বর্বর অত্যাচারের প্রবল বন্যা বহিয়া চলে । আধুনিক অস্ত্র 
সজ্জিত পাঞ্জাবী ও পাঠানী ফৌজ সশস্ত্র পুলিস ও আনসার মোট 


১০৪ মুক্তিযুদ্ধে আদিবাসী 


এক হাজার সশস্ত্র বাহিনীর দ্বারা এই অঞ্চল ঘিরিয়া রাখা হয়। 
এই ফৌজের দল অবিরত গুলি করিয়া মানুষ হত্যা করিয়াছে, শত 
শত কৃষকের বাড়িঘর লুঠ করিয়৷ ধ্বংস করিয়াছে । ইহারা মেয়েদের 
উপর পাশবিক অত্যাচার করিতেও কুষ্টিত হয় নাইগ ক্যাম্পগুলি 
হইয়াছে হিং পশুর আস্তানা । সেখানে প্রতিদিন বহু হাজং 
গারো ও মুসলমান চাষীকে ধরিয়া নিয়া বিদ্রোহীদের খোঁজ দেওয়ার 
জন্য অমানুষিক অত্যাচার করা হইয়াছে । 

স্বীকারোক্তি আদায় করার জন্য চাষীদের নখের নীচে স্ুচ 
ফুটাইয়া দেওয়া হইয়াছে । টহ্ক চাষীদের ধান-টাউল, গরু, মহিষ 
প্রভৃতি লুঠতরাজ করিয়া লওয়া, ঘর-ছুয়ার ভাডিয়া ফেলা, কোথাও 
আগুনে পোড়াইয়া ফেলা হইয়াছে । পিটুনী ট্যাক্স বা পাইকারী 
জরিমান! আদায়ের অত্যাচার সীম৷ ছাড়াইয়৷ গিয়াছে । এক-একটি 
ইউনিয়নে ৫।৭ হাজার টাকা ট্যাক্স আদায়ের জন্য ৫০1৬০ হাজার 
টাকার সম্পত্তি ক্রোক করা হইয়াছে । হালুয়াঘাট থানার একমাত্র 
ভূবনকুড়া ইউনিয়ন হইতেই ৫1৭ লক্ষ টাকার স্থাবর অস্থাবর 
| সম্পত্তি আটক কর! ইহয়াছে । 

মার্চ মাসের এক ভোরে লক্ষমীকুড়া তে-রাস্তার মোড়ে তিনখানা 
ট্রাক ও জীপ গাড়ী হইতে সিপাহীর! দ্রুত নামিয়। পড়িল। পিছনে 
হ্ুরক্ষিত জীপ হইতে নামিলেন পুলিস সাহেব নিজে । গ্রামের 
মধ্যে ঢুকিয়াই স্থানীয় চৌকিদার দফাদারের সাহায্যে সিপাহীরা 
চক্র সরকারের বাড়ি চতুর্দিক হইতে ঘিরিয়া৷ ফেলিল। পুলিস 
সাহেব গর্জন করিয়া জিজ্ঞাসা করিলেন,-- চন্দ্র কোথায় ?” কেহ 
কোন উত্তর না করিতেই সিপাহীর! বাড়ির ছনের ঘর, মাটির দেওয়াল 
হাতীর সাহায্যে ভাঙিয়৷ চুরমার করিয়া দিল । ঘরের বাসন-কোসন, 
শিশি-বোতল, বিছনা-বালিশ সব ভাঙিয়া ছি'ড়িয়৷ চুরমার করিয়া 
উঠানে ছড়াইয়া ফেলিল। গ্রামের মেয়েদের চুলের মুঠি ধরিয়া 
ধানের ক্ষেতের মধ্য দিয়া হেঁচড়াইয়! নিয়া চলিল। একালের শিশুরা 
লাঞ্চিতা মায়েদের .করুণ অবস্থা দেখিয়া কাদিয়া মায়েদের নিকট 

যাইতে চেষ্টা করিতেই সিপাহীরা বুটের লাথি মারিয়া কচি শিশুদের 
দূরে ছুঁড়িয়া ফেলিল। তবুও কৃষক মেয়ের “চন্দ্র কোথায়” 
কলিল না । 

দল-মত, স্্রী-পুরুষ নিধিশেষে সমস্ত কৃষকদের উপর এইভাবে 
অত্যাচার করার ফলে সংগঠিত বিদ্রোহী চাষীগণ তখন সাধারণ 
গ্রামবাসীদের নিকট হইতে খানিকটা দূরে থাকিয়া প্রতিরোধ সংগ্রাম 
পরিচালনা করার কৌশল গ্রহণ করিল। এই অঞ্চলের ছূর্ভেষ্ঠ 
পাহাড়ের ফাকে ফাকে সশস্ত্র প্রতিরোধের পক্ষে স্ুবিধজনক স্থানে 
পরিখা খনন করিয়া ও শালের খু'টির বেষ্টনী রচন1 করিয়া অন্থুলোকা, 
দান্থুক, চেড়াখালি, মেলেং, পানিহাটা, ছিয়াপানী, রাংটিয়া, চান্দুভূই, 
হালচাটি, পোড়াকাশিয়া প্রভৃতি নামক স্থানে ১২টি গেরিলা ক্যাম্প 
স্থাপন করিল । এই জঙ্গে আগ্নেয়াস্ত্র নির্মাণের জন্য সুরক্ষিত স্থানে 
তিনটি কারখানা স্থাপিত হইল । এই কারখানায় গাদ বন্দুক, 
দেশী পিস্তল; ৬১৮৩ মাপের বড় বড় গাদা কামান এবং বিভিন্ন 
ধরনের হাত বোমা তৈরী করা হইত। এই সব ক্যাম্পে প্রাথমিক 
চিকিৎসার সাজ-সরঞ্জাম, ওষধ-পত্র এবং অভিজ্ঞ ডাক্তারেরও ব্যবস্থা 
করা হইল । সারা বৎসরের প্রয়েজনীর খান সংগ্রহ করিয়া রাখা 
হইল । এক কথায় এই ক্যাম্পগুলিকে স্বয়ংসম্পূর্ণ ও সর্বতোভাবে 
সংগ্রামের জন্য প্রস্তুত করা হইল এবং সংগ্রামের পদ্ধতিও খাঁটি 
গেরিলা কৌশল ও নীতি অনুযায়ী চলিল । 


পাকিস্তানী সৈন্যদের আসামের গারো পাহাড় জেলায় 
অবৈধ প্রবেশ 2 পলাতক বলিয়া! কথিত হাজং 
কম্্যুনিস্টদের সন্ধান । 
(নিজন্ব সংবাদদাতা প্রেরিত ) 


গৌহাটী__২২শে মার্চ,-জান! গিয়াছে যে, বিগত কিছুকাঙ্প যাবৎ 
সশন্ত্র পাকিস্তানী সৈশ্চগণ পলাতক কম্যুনিষ্টদের সন্ধানে পূর্ববঙ্গ 

সীমান্তস্থিত আসামের গারো পাহাড় জেলার গ্রাম সমূহে অবৈধভাবে 
প্রবেশ করিতেছে । প্রকাশ, বর্তমান মাসের প্রথম ভাগে ১২৫'জন 
পাকিস্তানী সৈন্য পূর্ববঙ্গ হইতে পলাতক বলিয়া কথিত হাজং 
কম্যুনিষ্টদের খেশজে নলুয়াগিরি ও দশনগিরি গ্রামে প্রদ্নেশ করে। 
তাহাদের নিধিবচারে গুলি বর্ষণের ফলে ছুই জন হাজং গুরুতর 
আহত হয় । 
অপর একটি ক্ষেত্রে ৭ জন পাকিস্তানী সৈন্য বাঘমারার ১০ মাইল 
পূর্ব দিকস্থ দান্ুক নামক গ্রামে যায়__ সেখানে তাহারা গগল সাংম। 
নামক জনৈক গারো গ্রামবানীকে অক্রমণ করে। পলাতিক কম্যুনিষ্ট- 
দের বাসস্থান সম্পর্কে জিজ্ঞাসিত হইয়া সে কোন উত্তর দিতে পারেনা । 
ইহাতে তাহাকে প্রহার কর! হয়, সে পলাইয়৷ জনৈক প্রতিবেশীর ঘরে 
ঢুকিয়া পড়ে। তিনজন পাকিস্তানী সৈন্য তাহাকে আক্রমণ 
করিয়া এ স্থানে পায় । ইহার পর তাহাদের মধ্যে ধস্তাধস্তি আরম্ত 
হয় ; চতুর্থ পাকিস্তানী সৈন্যটি ২ টি গুলি বর্ষণ করে ; ইহাতে তাহাদের 
জনৈক সহকর্মী আহত হয়। একটি গুলি গগলের পাঁজরায় বিদ্ধ 
হয়। আহত অবস্থায় সে জঙ্গলে পলাইয়! যাইবার চেষ্টা করে, কিন্তু 
পূর্বোক্ত গৃহ হইতে একশত গজ দূরে গেলেই তাহার মৃত্যু হয় । 
পাকিস্তানী সৈন্যরা আহত ও মৃত ব্যক্তিকে লইয়া চলির! যায় । 
(২২শে মার্চ-- ১৯৪৯ আনন্দবাজার পত্রিকা )। 
' বিপ্লবী চাষীদের সুরক্ষিত এই সামরিক ক্যাম্প-জীবন লক্ষ্য করিয়া 
ছোট ছোট গ্রামের সাধারণ কৃষকগণও নিজেদের নিরাপত্তার খাতিরে 
একত্রে বাস করিবার জন্য তিন-চারিটি জন-ক্যাম্প গঠন করিল । এই 
সব জায়গায় দিনের বেলায় কষকরা নিজ নিজ গ্রামে ক্ষেতে চাষের 
ঝ্নজ করিত। সিপাহীদের আগমন ও আক্রমণ আশঙ্কা করিলেই 
কাশি, ঘণ্টা, শঙ্খ বা সিঙ্গা বাজাইয়। বিপদের সঙ্কেত জানাইত। 
রাত্রি বেলায় আবার আগুন জ্বালাইয়া বা আকাশ প্রদীপ তুলিয়া 
গোপন সঙ্কেত জানাইত। এই সন্কেত-ধ্বনি বা ইঙ্গিত পাইলেই 
গ্রামে গ্রামে চাষীরা হু*শিয়ার হুইয়া যাইত। এমনকি গ্রামের 

মাঠে মাঠে রাখাল ছেলেরাও যে কোন আক্রমণ আশঙ্কা করিলে, 
গাছে উঠিয়া কাপড় উড়াইয়া বা বাঁশী বাজাইয়া শক্রর গতিবিধি 
সম্পর্কে বিপ্লবীদের সতর্ক করিয়া দিত । 

সারা পাহাড় সীমান্তে সংগ্রামের এই কৌশল পরিবর্তনে 
সাধারণ গ্রামবাসীরা কিছুটা অসহায় বোধ করিলেও বিপ্লবী নায়ক ও 
জঙ্গীদের শক্রর হাত হইতে রক্ষা করার দায়িত্ব হইতে অনেকটা 
মুক্ত রহিল। গ্রামগুলিও সিপাহী ও বিদ্রোহীদের প্রত্যক্ষ হাত হইতে 
অনেকটা নিরাপদ রহিল । ১৯৪৯ সনের মে হইতে সেপ্টেম্বর মাস 
পর্যন্ত গেরিলাদের কাজ হইল ভীষণ অত্যাচরী পুলিশ ক্যাম্প ও 
দালালদের ঘণটিগুলি বাছিয়া বাছিয়া অকম্মাৎ আক্রমণ করিয়া পরযুদস্ত 
করা। প্রথমেই তাহারা সানখোলা, খাড়নৈ ও হাতিপাগারের 
ক্যাম্পে তিনটি বোমা, রাইফেল, স্টেনগান ও প্রচুর গাদা বন্দুকের 
সাহায্যে রাত্রির অন্ধকারে আক্রমণ করিয়া হঠাইয়! দিল । সিপাহীরা 
ক্যাম্পের চতুর্দিকে পেট্ট্রোমাক্স লাইটের ব্যবস্থা করিল এবং সেন্টি বক্স 
স্থাপন করিয়া পাহারার ব্যবস্থা করিল । 

আমিররখাকুড়া হইতে ধান লইয়া যাঁওয়ার সময় ছুই জন 
অত্যাচারী আনসার নিহত হইল এবং তাহাদের লাস বস্তা বন্দী 
করিয়া সেই গাড়িতেই ফেরৎ পাঠানো হইল । খাড়নৈ, ঝলবঝলিয়া, 
জামগড়া, সন্ধ্যাকুড়া, কাংসা প্রভৃতি পঁচিশটি মহাজনের খামারের 
ধান দখল করিয়া! হ্ঃস্থ গারো ও মুসলমানদের মধ্যে বিতরণ করা 
হইল । বাগপাড়া খামারটি সম্পূর্ণভাবে আগুনে পোড়াইয়৷ দিল। 
মে মাসে হাল চাষ করার সময় ঘিলাগড়ার মাঠে সংগ্রাম করিয়া 
ভীম, বদক ও রহিম সিপাহীদের হাতে মৃত্যু বরণ করিল। ছুই 
জন সিপাহীও আহত হইল । কালিকাপুর, মাইজপাড়া, ঘিলাবই, 
পয়ত্রিশ জন দালালকে প্রাণদণ্ডে দণ্ডিত করা হইল এবং তাহাদের 
অস্থাবর সম্পত্তি জনসার্ধারণের মধ্যে বিলি করিয়! দেওয়া হইল ও 
বন্ুকগুলি গেরিলার! দখল করিল । এই কয়মাস প্রতাহ এই বিস্তৃত 

এলাকার কোথায়ও না কোথায়ও সশস্ত্র সিপাহীদের অঙ্গে সাধারণ কৃষক 
অথবা জঙ্গী গেরিলাদের সংঘর্ষ চলিতে লাগিল । এমনকি হাল্টের 
মধ্যে সিপাহী আনসারদের জোরজুলুমের বিরুদ্ধে জনসাধারণ স্বতঃ- 
স্কুর্ত ভাবে প্রতিরোধ চালাইতে লাগিল । কুমারগাতি কৃষকূ সমিতির 
সম্মুখের মাঠে ভূবনকুড়া গ্রামে, গোড়াগাওয়ে পরপর কয়েকটি 
সশস্ত্র সংঘর্ষ হইল এবং উভয় পক্ষেই বহু লোক আহত হইল, 
অনেক চাষী গ্রেপ্তার হইয়া জেলে গেল। সারা অঞ্চলের সর্বত্র 
যেন তখন বারুদ ছড়াইয়া রহিয়াছে । প্রতিদিন প্রতি মুহূর্তে 
বিক্ষিগুভাবে জনতার বিক্ষোভ বিদ্রোহে ফাটিয়া পড়িতেছে । ভূবন- 
কুড়া ইউনিয়নের পাইকারী জরিমানার ধান লইয়া যাওয়ার সময় 
গেরিল৷ নায়ক সুদর্শন মাত্র সাত জন সাথী লইয়া কড়ইতল! গ্রামের 
একটি ঝোপ হইতে সশস্ত্র সিপাহীদের উপর তিন-চারিটি হাত বোমা 
নিক্ষেপ করিয়। পীচ-সাত জনকে আহত করিল। আনসার ও গাঁড়ো- 
য়ানরা দৌড়াইয়। পালাইয়া বাঁচিল। কুড়ি জন সশস্ত্র সিপাহী তখন 
ঝোপটি লক্ষ্য করিয়া অজত্র গুলি বর্ষণ করিল । ফলে নায়ক স্থদর্শন 
ও হরি সিং ডালু এ ঝোপের মধ্যেই মৃত্যুবরণ করিল । ছুইটি বীর 
কৃষক সন্তান জান দিল-_তবু ধান লইয়া যাইতে দিল ন1। 


সেরপুরের জনৈক জমিদার এই সময় পাইক বরন্দাজ সহ খাজনা 
আদায় করিতে গেলে বান্দরকীটা অস্থায়ী কাছরী হইতে বিদ্রোহী 
প্রজারা কৌশলে তাহাকে বন্দী করিয়! বিচারের জন্য গেরিলা ক্যাম্পে 
পাঠাইয়া দেয়! জমিদারবাবু গণ-আদালতের বিচারকদের নিকট 
প্রতিজ্ঞা করিলেন যে, তিনি এবং তার বংশের কেহ আর কোনও দিন 
এই জমিদারীর উপসত্ব ভোগ করিতে আসিবেন না। গেরিলা 
ব্মাম্পের বিচক্ষণ বিচারক বন্দী জমিদারবাবুকে মুক্ত করিয়া দেন এবং 
নিরাপদে সংগ্রামী এলাকার বাহিরে পৌছাইয়। দেন। যে সব জমিদার 
মহাজন এই অঞ্চলের সংগ্রামী কৃষকদের দাবি মানিয়। লইয়াছে তাহারা 
সকলেই এইভাবে বিদ্রোহী কৃষকদের নিকট হইতে রেহাই পাইয়াছে। 

ময়মনসিংহ .পাহাড়-সীমান্ত অঞ্চলের সামস্ততন্ত্রবিরোধী এই 

সংগঠন ও সংগ্রাম প্রতিবেশী শ্রীহট জেলার সুনামগঞ্জ মহকুমা পর্যস্ত 
বিস্তৃত ছিল। বিশরপাশ। থানা ও মোহনপুর, বড়ছুরা, বংশীকুণ্ডা, 
লাউড়, রাধানগর প্রভৃতি গ্রামেও “জান দিব তবু ধান দিব না” 
আওয়াজ তুলিয়া কৃষকগণ মরণবিজয়ী সংগ্রাম করিতেছিল । এই 
এলাকার নেতা হ্থনামগঞ্জের রবি দামের পরিচালনায় একদল জঙ্গী 
কৃষক জমিদার, জোতদার, মহাজনদের ধান ও সরকারের লেভী ধান 
ন! দিয়া তাহা গরীব জনসাধারণের মধ্যে বিতরণ করিতেন । জুলাই 
মাসের একরাত্রে মোহনপুর গ্রামে মজুত ধান বিলি করিতে গেলে 
গোপন সুত্রে সংবাদ পাইয়া কুড়ি জন সশস্ত্র পুলিশ ও ৩০।৩৫ জন 
আনসার গ্রামটির চতুর্দিক হইতে অবরোধ করে এবং মেগাজিন ভত্তি 
রাইফেলের বেয়নেট উঠাইয়া অকস্মাৎ জঙ্গীদের আক্রমণ করে। 
ছুরস্ব সাহসী ও মুঠামদেহী রৰি দাম মুহূর্তে বজমুষ্টিতে জনৈক সিপাহীর 
রাইফেল চাপিয়া ধরিয়া তাহাকে মাটিতে ফেলিয়া তাহার বুকে চাপিয়া 
বসে। রাইফেল হইতে গুলি ছুঁটিলেও তাহা ব্যর্থ হইয়! যায়। বীর 
যোদ্ধা রবি নিজের পিঠ হইতে বন্দুক খোলার স্থযোগ না পাইয়া কোমর 
হইতে" ছোরা বাহির করিয়া! শত্রর কণ্ঠনালিতে আমূল বসাইয়া দেয় | 
কিন্ত তৎক্ষণাৎ আর একটি সিপাহী রৰি দামের পিঠে স্টেনগান বসাইয়া 
পর পর আট দশবার গুলি ছুঁড়িল। সশস্ত্র সংগ্রামের দক্ষ নায়ক 
রৰি দামের দেহ ক্ষত বিক্ষত হইয়। মাটিতে লুটাইয়৷ পড়িল। শক্রর 
সাথে এই মুখোমুখি সংগ্রামে আরও একজন কৃষক গুলিতে মৃত্যুবরণ 
করিল। চার জন সিপাহীও বর্শার আঘাতে জখম হইল | মোহন- 
পুরের চাষীর আঙ্গিন! সেই দিন বিপ্লবী বীর ও শাসকশ্রেণীর ভাড়াটিয়া, 
সিপাহীর রক্তে প্লাবিত হইল । ছুই দিন পর শহীদ রৰি দামের 
অসাড় দেহ নৌকা যোগে স্্রনামগঞ্জে পৌছিলে শহরের জনসাধারণ 
ভাঙিয়া পড়িল এবং বীরের প্রতি যোগ্য শ্রদ্ধা নিবেদন করিল। 
বাংলার কৃষি বিদ্রোহের ইতিহাসে মধ্যবিত্ত ৪ আত্মবলিদানের 
ইহা আর একটি জলস্ত দৃষ্টান্ত । 

এই ভাবে দিনের পর দিন মাসের পর মাস .সশস্ত্র সংগ্রাম 

চলিতে লাগিল । প্রত্যহ কোথাও না৷ কোথাও রত্তক্ষয়ী ঘটন! ঘটিতে 
লাগিল। তবুও মরণবিজয়ী কৃষকগণ কিছুতেই পিছু হটিল না, পরাজয় 
স্বীকার করিল না। বিরামহীন এই সংগ্রাম ক্রমশঃ দীর্ঘস্থায়ী 
হইয়া চলিল। অবস্থার গুরুত্ব উপলব্ধি করিয়া লীগ" সরকার 
কেন্দ্রের সাহায্য লইয়া আরও অধিক পরিমাণে পাঞ্জাবী, পাঠানী 
ও বালুচ ফৌজ ও পূর্ব পাঁক রাইফেল বাহিনীর সিপাহী সমাবেশ 
করিল এবং স্থদীর্ঘ নব্বই মাইল (প্রায় ৭৫০ বর্গ মাইল) এলাকা 
জুড়িয়! প্রচণ্ড দমন নীতি চালাইয়া সন্ত্রাসের রাজত্ব কায়েম করিল। 
সিপাহীরাও বার বার বিদ্রোহীদের হাতে মার খাইয়া এক 
একজন আহত পশুর মতে! হিংস্র হইয়া উঠিল। কিন্তু কিছুতেই 
গেরিলাদের গোপন ঘণাটিগুলি সন্ধান করিয়া আক্রমণ করিতে 
না পারায় তাহারা গ্রামে গ্রামে নিরম্ত্র কৃষক জনসাধারণের উপর 
আক্রমণ চালাইয়া পাইকারী হারে নরহত্যা ও লুঠতরাজ শুরু 
করিল । 

কলমাকান্দা থানার জাগীরপাড়া গ্রামটি এক গভীর রাত্রে পাঁচশত 
সিপাহী পুলিশ আনসার হঠাৎ ঘিরিয়৷ ফেলিয়া আক্রমণ করিল এবং 
্ত্রীপুরুষ, শিশু-বৃদ্ধ নিবিশেষে চল্লিশ জন ঘুমন্ত চাধীকে নিবিচারে 
হত্যা করিল। কৃষকর৷ প্রতিরোধ বা পলায়নের স্থযোগ পর্যস্ত পাইল 
না। এমন জঘন্য বীভৎস হত্যাকাণ্ড যে কোন দেশের কৃষি-বিদ্রোহের 
ইতিহাসেই বিরল । 

এই ভাবে সর্বত্র লিন নট নারটিনিন্রির 
ভাঙ্গিয়! দিবার চেষ্টা করা হইল। এমনকি কৃষকদের এই অঞ্চল 
হইতে সমূলে ধ্বংস করিবার উদ্দেশ্য লইয়াই তীন্র দমননীতি চালাইল । 
ইহার বিরুদ্ধে শক্তিশালী প্রতিরোধ গড়িয়াছিল স্থুসং পশ্চিম এলাকার 
কুষকরা ও তাহাদের গেরিলাবাহিনী। পাহাড় ঝরনার সুরক্ষিত বাকে 
ছিল চেরাখালীর জন-ক্যাম্প, আর তাহারই অদূরে পাহাড়ের অভ্যন্তরে 
ছিল গেরিলা ঘণটি। এই হুন্দর সুরক্ষিত ভৌগোলিক পরিবেশে পর 
পর অনেকগুলি খণ্ড সংগ্রামে সশস্ত্র সিপাহীর! গেরিলাদের হাতে ভীবণ- 

ভাবে মার খাইয়া পিছু হটিতে বাধ্য হইয়াছে । তাই চেরাখালী হইতে 
সাধারণ কৃষকদের না সরানো পর্বস্ত বিদ্রোহীদের কাবু কর যাইবে না, 
শত্রু পক্ষ ইহা! বেশ বুঝিয়াছিল। তাই সিপাহীর প্রায় প্রত্যহ 
চেরাখালীর জন-ক্যাম্প আক্রমণ করার জন্য মরিয়৷ হইয়। চেষ্টা করিতে 
লাগিল । ফলে সাধারণ গ্রামবাসীদের দৈনদিন জীবন, চাষ-আবাঁদ, 
প্রায় অচল হইয়া পড়িল। এই অবস্থায় ঘটিল গেরিলাদের ধৈর্যচ্যুতি। 

একদিন সিপাহীরা নলগড়া, কমলপুর, সোহাগীপুর লুঠতরা্জ 
করিয়া মাঠে দীড়াইয়া ছুরবীণের সাহায্যে চেরাখালীর সব কিছু পর্যবেক্ষণ 
করিতেছিল । ইহা লক্ষ্য করিয়। জঙ্গীর! গ্রামের প্রান্তে খোল৷ জায়গায় 
আসিয়া দাড়াইতেই সিপাহীর! দূর হইতেই তাহাদের লক্ষ্য করিয়া গুলি 
করিল । জঙ্গীরাও উত্তেজিত হইয়। পড়িল। গুলির আওয়াজ শুনিয়া 
কুড়ি জন গেরিল! তাহাদের সুরক্ষিত ঘণাটি হইতে ছুটিয়া বাহির হইল 
এবং ছুই দলে ভাগ হইয়া জঙ্গী কৃষকদের সাহায্যের জন্য অগ্রমর হইল । 
সিপাহীরা কিছুটা হুটিয়া রাণীপুরের খোলা মাঠে চলিয়া গেল। জঙ্গী- 
রাও ধীর স্থির ভাবে চিন্তা না করিয়া হঠাৎ এক ভুল আদেশে সেই খোলা 
মাঠে নামিয় পড়িল। গেরিল! দলটিও জঙ্গীদের রক্ষার জন্য নামিয়। 
গেল। অকম্মাৎ সিপাহীরা তিন চার ঝাঁক গুলি চালাইতেই জঙ্গী ও 
গেরিলা মাটিতে আড়াল হইল । সিপাহীরা গুলি না করিয়া আগইয়া 
আসিতেছে লক্ষ্য করিয়। জঙ্গীর! উঠিয়া দাড়াইতেই সিপাহীরা আর এক 
ঝণক গুলি করিল, জঙ্গীরা অড়াল লইল। তারপর বিদ্রোহী কৃষক ও 
ও সিপাহীর৷ রাণীপুরের উন্মুক্ত মাঠে পরস্পরের মুখোমুখি আসিয়া 
সম্মুখ সমরে দীড়াইল। তীর, বর্শা, দা লইয়! জঙ্গীরা মাটি হইতে একটু 
উঠিতেই সিপাহীর! গুলি নিক্ষেপ করে । আবার সিপাহীরা উঠিতেই 
গেরিলার হাত বোম! ও বন্দুক ছুঁড়িতে থাকে । এই ভাবে প্রীয় ১ 
ঘণ্টা কাল গুলি বিনিমচ্মের পর গেরিলাদের টোটা ও হাতবোমার সংখ্যা 
কমিয়া৷ আঙিল ৷ দশ জন গেরিল! (প্রথম দলটি) ও প"চিশ জন দূরধধ্ব 
ফূঙ্গী সিপাহীদের রাইফেল ও স্টেনগানের কয়েক শত গুলি কৌশলে 
ব্যর্থ করিল। উভয়পক্ষে. পাঁচ সাত জন. করিয়া আহত হুইল.। দুর 

পাল্লার সংগ্রাম ক্রমশ সংকীর্ণ হইয়া গেল লক্ষ্য করিয়া গেরিলা 
নায়ক ছুবরাজ ও ক্ষিরোদ হঠাঁৎ সিপাহীদের মধ্যে ঝাপাইয়া "পড়িয়া 
ধারালে৷ অস্ত্রে পর পর চার পণচ জন সিপাহীকে গুরুতর ভাবে আহত 
করিল । রাইফেল বা স্টেনগানের গুলিতে ইহাদের ছুই জনকে বিদ্ধ 
করিবার সুযোগ ন1 পাইয়া স্থবেদার নিজে রিভলবারের গুলি ছু"ড়িল ও 
এক সাথে কয়েকটি বেয়নেটের আঘাতে ছুবরাজ ও ক্ষীরোদকে নিহত 
করিল। ছুবরাজ ও ক্ষীরোদ অপূর্ব বীরত্বের সহিত লড়াই করিবার 
সময় অনস্ত ও চন্দ্র উভয়ে একজন সিপাহীকে আক্রমণ করিয়া নিহত 
করিল। অনন্ত মৃত সিপাহীর রাইফেলটি লইয় ছুটিতেই পিছন হইতে 
গুলিবিদ্ধ হইয়া পড়িয়া গেল। রাজেন্দ্র ও অনু আক্রমণ করিল 
স্ববে্দোরকে । কিন্তু চোখের নিমেষে গুলির আঘাতে রাজেন্দ্র 
মাটিতে লুটাইয়া পড়িল । নীরেন্দ্র, বীরঙ্গ, রমেশ, অতুল বীরত্বের সঙ্গে 
লড়াই করিল, পরে তাহারাও গুলিতে ক্ষত বিক্ষত হইয়া শহীদের 
মৃত্যু বরণ করিল। রাণীপুরের শন্তশ্তামল কৃষিভূমি ১২টি বীর 
কৃষক সন্তানকে কোলে তুলিয়া লইল। সিপাহীর৷ নিহত হইল 
৩জন। উভয় পক্ষে আহত হইল দশ পনের জন? শহীদ চন্দ 
অনুর ৬৫ বৎসরের বয়স্কা বিধবা মা পাকুড়ী নিজ হাতে ছুই ছেলেকে 
একে একে সমাধিস্থ করিয়া ফুল ছড়াইয়। দিলেন। আর কিনাই 
তাহার ন্বামী নরেন্দ্রের সমাধি লাল শালুতে ঢাকিয়া দিয়া চোখের 
জলে ধোয়া ছুইটি গোলাপ সেখানে রাখিল। রাণীপুরের সংগ্রাম এই 
অঞ্চলের কৃষি-বিদ্রোহের ইতিহাসে সবচেয়ে বীরত্বপূর্ণ বলিয়া আজও 
কৃষকরা শ্রদ্ধাসহ স্মরণ করেন । 


পুলিসের গুলিতে ১২ জন নিহত ও ব্ছ আহত 
ময়মনসিংহের পল্লীভে ঘটন।। 
ময়মনসিংহ (পূর্ববঙ্গ) ২৭শে জুলাই,__এখানে এই' মর্মে খবর 


আসিয়াছে যে গত ১৮ই জুলাই তারিখ এই জিলার শ্হর্গাপুর থানার 
রাণীপুর গ্রামে সশস্ত্র এক হাজং (সীমান্ত উপজাতি) জনতার উপর 

পুলিশের গুলি বর্ণের ফলে অনুমান ১২ জন লোক মার! গিয়াছে 
এবং আরও অনেক আহত হইয়াছে । রাণীপুর গ্রামটি আসাম 
পাকিস্তান সীমান্তের নিকট অবস্থিত । 

প্রকাশ যে, স্থানীয় কম্যুনিষ্টগণ পরিচালিত হাজংদের এক জনতা 
রাণীপুরে মোতায়েন পুলিশ দলকে অক্রমণ করে । আক্রমণকারীদের 
সংখ্যাধিক্যে পুলিশদল পর্য্যদস্ত হইয়া উহাদিগকে বিতাড়ণের জন্য 
গুলি চালায় । অনুমান ১২ জন লোক নিহত হইয়াছে বলিয়া মনে 
করা যাইতেছে, তন্মধ্যে ৪টি মৃতদেহ পুলিশ উদ্ধার করিয়াছে । 
অবশিষ্ট মৃতদেহগুলি ও আহতদিগকে হাজংরা বহন করিয়া লইয়া 
গিয়াছে । জেলা ম্যাজিষ্রেট ও উচ্চপদস্ত পুলিশ কর্মচারীরা ঘটনাস্থল 
পরিদর্শন করিয়াছেন ! অবস্থ। বর্তমানে স্বাভ!বিক ! পি. টি. আই. 
আর । 


শুক্রবার ১৩ই শ্রাবন ১৩৫৬, জুলাই-_-২৯১ ১৯৪৯ 
( আনন্দবাজার পত্রিক। ) 


রাণীপুরের বীরত্বপূর্ণ সংগ্রামের পরেই বিরাটসংখ্যক পূর্বপাক রাই- 
ফেল বাহিনী দলবলসহ চেরাখালী জনক্যাম্প ও আশে পাশের গ্রামগুলি 
দখল করিল। সিপাহী, পুলিশ ও আনসার মিলিয়া গ্রামবাসীদের উপর 
অমানুষিক বর্বরোচিত অত্যাচার চালাইল । উন্মত্ত সিপাহীরা কৃষকদের 
আবালবৃদ্ধবনিাকে গ্রেপ্তার করিল এবং নিধিচারে কৃষক রমণীদের 
উপর পাশবিক অত্যাচার চালাইল ৷ গ্রামবাসীদের সম্পদ বলিতে যাহা 
কিছু ছিল সব কিছু তাহারা লুণ্ঠন করিল। এই অঞ্চলের মোট পথণশ 
জন চাষীকে দীর্ঘদিন জেলে আবদ্ধ করিয়া রাখা হইল । তাদের মধ্যে 
সাত জন ময়মনসিংহ জেলখানায় মৃত্যু বরণ করিল । 

১৯৪৯ সন, বনু" বীর কৃষক সন্তানের আত্মবলিদান ও দীর্ঘদিন 
রক্তক্ষয়ী সংগ্রামের মধ্যদিয়া অতিবাহিত হুইল । ১৯৫০ সনের প্রথম 
ধনে এই অঞ্চলে সংগ্রাম ও সংগঠনের কয়েকটি গুরুত্বপূর্ণ দলিল ও সং- 
ধাঁদ সহ গোপন সংবাদবাহিক! 'অশ্বমণি, ভদ্র ও রহেলা সেমেশ্বরী নদী 

পার হওয়ার সময় গ্রেপ্তার হইল । পুলিশ ইহাদের ক্যাম্পে আবদ্ধ 
করিয়া বিদ্রোহীদের সমস্ত গোপন সংবাদ জানার জন্য অকথ্য নির্ধাতন 
করিল এবং শেষ পর্ধস্ত দীর্ঘ দিনের জন্য ময়মনসিংহ ও রাজসাহী জেলে 
আটক রাখিল । 

ঠিক একইভাবে কংশ নদীর পাড়ে গোপন সংবাদ আগ্নেয়ান্ত্রের রসদ 
বাহী রমণী কর এক গভীর রাত্রে টহলদারী সিপাহীদের হাতে হঠাৎ 
ধরা পড়িল। সিপাহীর। রমণীর দেহ তল্লাসী করিয়৷ অন্যসব জিনিসের 
সঙ্গে নগদ পচ হাজার টাকা পাওয়ায় তাহার গ্রেপ্তারের সংবাদ 
ক্যাম্পে ডায়েরী না করিয়া অসহায় রমণীকে. মাঠের মধ্যেই গুলি 
করিয়া হত্যা করিল এবং মৃতদেহটি গোয়াতলার হাওড়ে ফেলিয়া 
রাখিল। এমন বিভৎস ও করুণ ঘটনার মধ্য দির়। বিদ্রেহ আপন 
গতিতে অগ্রসর হইয়া চলিল। 

১৯৫০ সনের ৩০শে জানুয়ারীতে আবার ফিরিয়া আসিল শহীদ 
দিবস । ইতিমধ্যে এই অঞ্চলে শহীদ হইয়াছেন অনেকে । তাই 
এইবার শহীদ দিবস প্রতিপালিশ৩ হইল সার অঞ্চলের সমস্ত গেরিল৷ 
দল ও আগ্নেয়াস্ত্র সমাবেশ করিয়া চান্দুভূ'ই গ্রামের পাহাড় ঘেরা বিরাট 
উন্মুক্ত মাঠে । প্রতিদলে দশ জন করিয়া মোট ব্রিশটি গেরিলা দল 
নিজেদের রাইফেল, স্টেনগান, কাতুজ বন্দুক, গাদা বন্দুক ও হাত 
বোমা লইয়! সভার চতুর্দিকে পাহারা! দিল; আর ১৫ হাজার সাধারণ 
কৃষক নিজ নিজ দেশী অস্ত্র ও নানা ধরনের হাতিয়ার লইয়া সভায় 
যোগদান করিল । সিপাহীরা দূর হইতে অসংখ্য ঝাণ্ড। একত্রে উড়িতে 
দেখিয়া ছুটিয়া আসিতেই গেরিলারা দুর পাল্লার রাইফেল ও বন্দুকের 
গুলি ছুঁড়িল এবং এক সাথে কয়েকটি বোমার আওয়াঞ্জ করিল। 
সিপাহীরা অমনি থমকিয়া দীড়াইয়া গেল, আর অগ্রসর হইল না । 
দীর্ঘ ছুই ঘণ্টাকাল সভা চলিল, শহীদের উদ্দেশ্যে শ্রদ্ধা নিবেদন করিয়া 
করিয়া আবার প্রস্তাব গ্রহণ করা হইল, জমিদারী ও টঙ্ক প্রথার অধসান 
না হওয়া পর্যন্ত কৃষকদের সংগ্রাম চলিতেই থাকিবে । .এই সভার শেষে 
প্রায় সাড়ে তিন শত আগ্নেয়াস্ত্র একসাথে.পর পর তিনবার ফায়ার করা 

হইল এবং বোমা বিক্ফোরণ করা হইল । সমবেত বিদ্রোহী কৃষকেরা 
নৃতন প্রেরণা লইয়া নিজেদের বহু দুর দূর ঘণটিতে ফিরিয়া গেল । 
১৯৫০ সনের জমিদারী ও টন্ক প্রথা উচ্ছেদের প্রস্তাবও কৌশলে বিভিন্ন 
পোস্ট অফিস হইতে সরকারের নিকট পাঠানো হইল | 

১৯৫০ সনের ফেব্রুয়ারী মাসে ফরেস্ট বিভাগের এক গোপন স্থাত্রে 
সংবাদ পাইয়া পূর্বপাকিস্তান রাইফেল বাহিনীর ছুই শত সিপাহী 
ন[লিতাবাড়ীর,পশ্চিম এলাকার রাংটিয়৷ পাহাড় অরণ্য পূর্ব-পশ্চিম ও 
দক্ষিণ দিক হইতে অবরোধ করিল এবং উক্ত পাহাড়ের শিখরে গেরিলা- 
দের একটি ঘণাটি আক্রমণ করিল । মাত্র দশ জন গেরিল৷ বুক্ষণ পর্যস্ত 
বিরাট সশস্ত্র বাহিনীর সঙ্গে সংগ্রাম করে, পরে গেরিলা নায়ক কালিয়। 
গুলিতে ভয়ানকভাবে আহত হইয়া পশ্চাদপসরণ করে এবং কিশোর 
যোগেন্দ্র হাজং সংশ্রামে নিহত হয় । তখন পাক বাহিনী গেরিলাদের 
' ঘাটি দখল করিয়৷ প্রচুর ওষধ পত্র ও খাগ্য সামগ্রী হস্তগত করে। 

এই মাসের স্থসং-এর বগাউড়া পাহাড়ের উপর হইতে গেরিলার 
পঁণচ সাতটি বোমা নিক্ষেপ করিয়া সিপাহীদের একটি চলন্ত মোটর 
ট্রাক বিধ্বস্ত করে এবং আট দশ জন সিপাহী তাহাতে হতাহত হয় । 

স্থুসং শহরের ঠিক উত্তরের ভবানীপুর পাহাড় হইতে অকম্মাৎ 
রাইফেল ও স্টেনগান চ।লাইয়। বিদ্রেহীরা টহলদারী একদল দিপাহীকে 
আক্রমণ করে । এই আক্রমণে তুই জন সিপাহী নিহত হয়। সারা 
জানুয়ারী ও ফেব্রুয়ারী মাস এই ভাবে চোরাগোপ্তা আক্রমণ ও সংঘর্ষ 
চলিতে থাকে । তেভাগা টঙ্ক চাষীদের এই গণ অভ্যরখানে প্রাণ 
বলিদান করেন এক মধ্যবিত্ত যুবক নালিতাবাড়ির শচী রায় । এই 
অঞ্চলের গেরিলা বাহিনীর সে ছিল অন্যতম অস্ত্রশিক্ষক । শচী নিজ 
হাতে দেশী গাদা বন্দুক তৈয়ারী করিত, বন্দুক ও রাইফেল মেরামত 
করিত । সর্বেপরি বিভিন্ন ধরনের হাতবোম! প্রস্তুত করায় সে ছিল 
একজন দক্ষ কারিগর । একদিন হাত-বোম! তৈয়ার করার সময় হঠাৎ 
বিক্ষোরণে সে শহীদের মৃত্যু বরণ করে । আর তাহার সাথী পূর্ণ হাজং 
বিকালাঙ্গ হইয়৷ আজও সেই বিপ্লব প্রচেষ্টার স্মতি বহন করিতেছে । 

ঠিক এই সময় (১৯৫০ সনের ফেব্রুয়ারী মাসে ) পাকিস্তান ও 
ভারতের বিভিন্ন স্থান আবার এক নারকীয় ভ্রাতৃহত্যার "ববংসযজ্ঞে 
নিক্ষিপ্ত হইল । কায়েমী স্বার্থবাদীদের চক্রান্তে বাংলা, বিহার ও আসামে 
পুনরায় সাল্প্রদায়িক দাঙ্গা বাধিল। মার্চ ও এপ্রিল মাসে বিহার ও 
আসাম হইতে দলে দলে মোহাজেরগণ (মুসলমান উদ্বাস্তু) পৃববঙ্গে 
আসিয়া পুনবাসনের জন্য লীগ সরকারের দারস্থ ইইল। এই বারের 
সাম্প্রদায়িক দাঙ্গা লীগ সরকাররে নিকট আসিল “শাপে-বর” হইয়া । 
সে এই স্থযোগে এক টিলে ছুই পাখি মারার হীন চক্রান্ত ফিল । 
পূর্-পাকিস্তান সরকার অবিলম্বে উক্ত মোহাজেরদের এই সংগ্রামী 
অঞ্চলের মানাগুলিতে আনিয়া! সমাবেশ করিলেন । সঙ্গে সঙ্গে স্থপরি- 
কল্পিতভাবে পুলিস সিপাহীদের দিয়! আদিবাসীদের গ্রামগুলিতে একটা 
ভীষণ অত্যাচার ও নির্ধাতনের বন্যা বহাইয়া দিল। মুসলমানদের 
পুনর্বাসনের জন্য জোর জুলুম করিয়া আদিবাসী চাষীদের জমি, বাড়ি 
ও গ্রাম হইতে উচ্ছেদ করিতে লাগিল। প্রথমে স্ুসণ ছূর্গীপুর ও 
কলমাকান্দা থানার গ্রামে গ্রামে তাহারা বিহারী মোহাজেরদের 
বসাইল। পরে মার্চ, এপ্রিল ও মে মাসে আসামের মোহাজেরদের 
আনিয়! হালুয়াঘাট নালিতাবাড়ি ও শ্রীবর্দি থানার গ্রামে গ্রামে 
সংগ্রামী কৃষকদের জমি বাড়িতে জোর করিয়া বসাইয়। দিলেন । 
আদিবাসীদের উচ্ছেদ করার জন্য অসংখ্য আনসার পুলিশ, সিপাহী 
ও ৭।৮টিহাতী ব্যবহার করা হইল। এই সীমান্তের কাংসা, 
ঝিনাইগাতী, বনকুড়া, কাকড়কান্দী, মানপাড়া, জুগলী, ভূবনকুড়া" 
গাজির ভিটা, ঘোষ্গাও, মাইজপাড়া, ভেদীকুড়া, জিগাতলা, লেঙ্গুরা, 
চৈতন্যনগর, খাড়নৈ, পাঁচগাও প্রভৃতি ইউনিয়নের প্রায় ১৫০টি গ্রাম 
হইতে আদিবাসী কৃষকদের সম্পূর্ণরূপে উচ্ছেদ করা হইল । ইহ! 
ছাড়া আংশিকভাবে উচ্ছেদ করা হইল আরো অনেক গ্রাম । এই 
সময় গ্রামের সমস্ত যুবক ও মোড়লদের সম্পূর্ণ অন্যায় ভাবে গ্রেপ্তার 
করিয়া ময়মনসিংহ জেলে বন্দী করা হইল; অসহায় শিশু, নারী 
ও পুরুষদের জোর করিয়া টানিয়! ঘর হইতে বাহির করিয়া পথের 

“ফকির” করা হইল । ময়মনসিংহ জেল হাজতে অকথ্য নির্যাতনের 
ফলে ২৫ জন আদিবাসী কৃষক সন্তান প্রাণত্যাগ করেন এবং প্রায় 
শতাধিক 'বন্নি নানা ধরনের জটিল ও ছুরারোগ্য ব্যাধিতে আক্রান্ত 
হইলেন । 

সাম্প্রদায়িক দাঙ্গার স্বযোগে এই ভাবে সংখ্যালঘু কৃষকদের সমূলে 
উচ্ছেদ করার বিরুদ্ধে সংগ্রামী কূষকগণ তখন ব্যাপক প্রচার আন্দোলন 
শুরু করেন। তাহারা বহিরাগত মোহাজেরদের নিকট এই অঞ্চলের 
জমিদারী প্রথা তথা টঙ্ক প্রথা উচ্ছেদের আন্দোলনের সমস্ত ইতিবৃত্ত 
বিশদ ভাবে ব্যাখ্যা- বিশ্লেষণ করেন গোপনে ও প্রকান্ঠে সভা বৈঠক 
করেন এবং ইশতেহার ও পোস্টার দেন। মোহাজেরদের নিকট 
তাহারা আবেদন করেন, স্থানীয় কৃষকদের জমি বাড়ি দখল না করিয়া 
জমিদার মহাঙজনদের খাস পতিত ও খামার জমিতে বসার জন্য |স্থসং-এ 
বিহারী কৃষক উদ্বাস্তগণ এই প্রচার আন্দোলনে তেমন সাড়া না 
দিলেও আসাম প্রত্যাগত মোহাজেরগণ কিছুটা সাড়া দেয়। 
হালুয়াঘাট, নালিতাবাড়ী থানার কোন কোন জমিদারের জর্মি ও 
খামার জমি তাহারা দখল করিয়া বসিল। লীগ সরকার তখন 
উদ্বান্তরদের এই মনোভাব টের পাইয়! তাহাদের উপরেও অত্যাচার 
উৎপীড়ন চালায়। কিছু সংখ্যক উদ্বান্ত নেতাকে গ্রেপ্তার করা হয়, 
কাহাকেও বা অন্থত্র দূরে সরাইয়া দেওয়া হয়। বাদবাকি উদ্বান্তূদের 
নানাভাবে উত্তেজিত প্রলুব্ধ করিয়া এমনকি লাঠির ভয় দেখাইয়া 
আদিবাসী কৃষকদের জমি, বাড়ি, গ্রাম দখল ও অস্থাবর সম্পত্তি লুষ্টনে 
লাগানো হয়। হিংস্র পূর্বপাক রাইফেল বাহিনীর সিপাহীরা প্রায় 
ছুই বসরকাল জোর-জুলুম-অত্যাচার এমনকি নিবিচারে নর-নারী-শিশু 
হত্যা করিয়াও সংগ্রামী চাষীদের যে গ্রামগুলি দখল করিতে পারে নাই, 
এইবার এই সাম্প্রদায়িক দাঙ্গার হ্বযোগে অচেতন উদ্বান্ত মুসলমান 
কৃষক জনতাকে পুরোভাগে ঠেলিয়। দিয়। সংগ্রামী আদিবাসী কৃষকদের 
উচ্ছেদ করার মতলব লীগ সরকার হাসিল করিল । ম্দীর্ঘকাল স্থানীয় 
মুসলমান কৃষকদের দ্বারা যাহা! করানে৷ সম্ভব হয় নাই, এই দাঙ্গার 

পটভূমিতে বহিরাগত (বিহারী, অসমীয়া ) মুসলমান কৃষকদের 
সাহায্যে তাহাই করা হইল । অসংগঠিত চাষীদের সংগঠিত ফ্ুষকদের 
বিরুদ্ধে শিখণ্ডী হিসাবে দীড় করাইয়া লীগ সরকার কার্ধোদ্ধারে অগ্রসর 
হইল । 

সুদীর্ঘ দিনের বু আন্দৌলনের এঁতিহাবাহী এই অঞ্চলের কৃষকদের 
সংগ্রামের সম্মুখে তখন এক কঠিন সমস্তা দেখা দিল। জমিদার- 
সামস্ততত্ত্রের রক্ষক সিপাহী পুলিশ দল অচেতন উদ্বাস্ত মুসলমানদের 
পিছন হইতে সশস্ত্র ভাবে দমননীতি চালাইয়। বিদ্রোহী চাষীদের কাবু 
করিতে লাগিল । এই সময় মে মাসে কড়ইতল! গ্রাম রক্ষা করিতে 
যাইয়া এক সংঘর্ষে উভয় পক্ষে শুধু কয়েকজন কৃষক সন্তানের প্রাণ 
গেল। শক্রপক্ষ উদ্বান্ত জনতার আড়ালে থাকিয়া সম্পূর্ণ অক্ষতই 
রহিয়৷ গেল। এই নূতন পরিস্থিতিতে বিপ্লবী কৃষক-নেতৃত্বের সম্মুখে 
সংগ্রামের নৃতন কৌশল অবলম্বনের প্রয়োজন জরুরী হইয়! দেখা 
দিল। কারণ, পুরাতন পদ্ধতিতে সংগ্রাম চালানোর অর্থ কৃষকদের 
বিরুদ্ধে কৃষকের লড়াই । 

স্থসং এলাকার দান্বক শিবিরে সংগ্রামী কৃষকদের ৫ দিন ব্যাগ 
এক সম্মেলনে সিদ্ধান্ত হইল যে বর্তমান সাম্প্রদায়িক দাঙ্গার ফলে উদ্ভূত 
পরিস্থিতিতে ছুর্গত মুসলমান উদ্ধান্তরদের বিরুদ্ধে কোন সংগ্রাম চালানো 
সম্ভবপর নয় এবং তাহাদের ডিাইয়া শত্রুর সশস্ত্র বাহিনীকেও আক্রমণ 
করা অসম্ভব । এই অবস্থায় বিদ্রোহী কৃষকদের সংগ্রামের ধারা ও 
কৌশল পরিবর্তন একান্ত অপরিহার্য । এই পটভূমিতে এই অঞ্চলের 
কৃষক নেতৃত্ব সশস্ত্র প্রতিরোধ সংগ্রাম বন্ধ করিলেন এবং নিয়মতান্ত্রিক 
পাথে আন্দোলন পরিচালনার প্রস্তাব গ্রহণ করিলেন। তদনুযায়ী 
পূর্ব বাংলার সমস্ত কৃষক দরদী ও গণতান্ত্রিক নেতা ও দলের নিকট 
জমিদারী প্রথা, টন্ক প্রথা অবসানের জন্য সক্রিয়ভাবে হস্তক্ষেপ করার 
আবেদন জানাইয়। সশস্ত্র সংগ্রাম প্রত্যাহার করিলেন । 

এমনিভাবেই শেষ হইল এক গৌরবোজ্জল সংগ্রামের যুগ । খতু- 
চক্রের আবর্তনে বৎসর ঘ্বুরিয়া চলে । মেঘনা, পদ্মা, ব্রহ্মপুত্র ও শীর্ণা 

বুড়ীগঙ্গার বুকে প্রবাহিত হয় নিত্য নব স্রোতধারা । পূর্ব বাংলার 
জনগণের মনে আসে আবার নুন করিয়া গণতান্ত্রিক আন্দোলনেৰ 
চেতনা | সমস্ত শ্রেণীর জনতার মধো দেখা দেয় গণ-আন্দোলনের 
তর্বার জোয়ার । এই পরিবত্তিত পটভূমিকায় সশস্ত্র কৃষকবিদ্রোহের 
প্রচণ্ড আঘাতেব ফলে ভাভিয়া পড়ে লীগ-শাহীর স্বৈরতন্ত্রেব ভিত, 
উচ্ছেদ হয় ঘ্বণ্য টঙ্ক আর জমিদাবী প্রথা ৷ স্তুদীর্ঘ কালব্যাপী বিভিন্ন 
ধারায় পবিচালিত কুৰক সংগ্রাম এতদিনে লাভ কবে আকাতিক্ষত 
সাফল্য । সার্থক হয় টিপু পাগল, ছুবরাজ, রাসমণি, স্তরেন্দর প্রমুখ 
বীর শহীদের আত্মবলিদান । 

সোমেশ্বরী, ভোগাই, গণেশ্বরীর বুকে আজও বহিয়া যায় অগণিত 
অশান্ত চেউ, আর তাহারই কল্তান প্রতিবনিত হয় বেলাভমিতে ও 
দুরের পাহাড়ে শহীদদের সমাধিক্ষেত্রে । মৃহ্‌ বাতাসের অশরীরী কণ্ে 
শোনা যায় শহীদের জয়গান । এই অঞ্চলের দিগন্তজোড়। বিস্তীর্ণ 
ক্ষেতে ক্ষেতে দোলে সেই গানের সঙ্গে পাকা ধানের শীষগুলি। এই 
ধান রক্ষার জন্যই প্রাণ দিয়েছিল জানা-অজান। অসংখ্য কৃষক সন্তান । 
এই অঞ্চলের অমর জনতা মাও ভোলে নাই সেই রক্তপ্নাউা অসংখ্য 
সংগ্রামের অমর কাহিনী । কিন্তু সত্যাভিমানী এঁতিহাসিকের দৃঠিতে 
আজও সে কাহিনী পবা পড়ে নাই, আজও তাহা স্থান পায় নাই 
জাতীয় মুক্তি-সংগ্রামের ইতিহাসের পাতায় । সেদিন কি আসিবে 
ন| যেদিন টিপুস্থলতানের পাশে লেখা হইবে টিপুপাগলের নাম, ঝান্সীব 
রানী লক্গ্মীবাঈয়ের পাশে স্থান প।ইবে কৃষক মেয়ে রাসমণি, রেবতী, 
শঙ্খমনি, শহীদ কানাইলাল-ক্ষুদিরামের সঙ্গে শ্রদ্ধার আসন পাইবে 
মঙ্গলর্টান, অগেন্দ্, নয়ান আব ররি দাম? আমাদেয় জাতীয় 
আন্দোলনের সেই ইতিহাস লেখা হইবে কান « 


৪ পারিজিভী এ 
ময়মনসিংহ জেলার স্থুসং ও সেরপুর পরগণা আদিবাসীদের প্রধান 
বাসভূমি-_-এই আদিবাসীরা হল £ হাজং, গারো, কোচ, ডাল, বানাই 

প্রভৃতি । এই অঞ্চলেই “টংক” প্রথ! নামে এক অদ্ভুত ধরনের খাজনা 
প্রথা প্রবতিত আছে। এই প্রথা বিলোপের জন্য টংক চাষীরা 
আন্দোলন করে আসছে । 

কুখ্যাত টংক প্রথা ছাড়াও এই অঞ্চলের গারো; হাজং, ডালু: 
হিন্দু-মুসলমান প্রভৃতি বর্গাচাষীর৷ তাদের উৎপন্ন ফসলের তেভাগার 
দাবিতে আন্দোলন চালিয়ে যাচ্ছে । এই দাৰিগুলিব প্রতি জনসাধরণের 
দুর্টি আকর্ষণের উদ্দেশ্ঠে এবং তাদের সমর্থন লাভের জন্য স্থসং ও 
তদসংলগ্ন এলাকার কৃষকেরা বিশাল বিশাল সভা সমাবেশ সংগঠিত 
করছে । জমিদার-জোতদাররা সবসময় এই আন্দোলন দমন করার 
জন্য নানা কৌশল অবলম্বন করছে। সরকাবও তাদের মদত দিয়ে 
চলেছে । 

ইতিমধ্যে ১৯৪৭ সালের ২৮শে জানুয়ারী ইস্টার্ন ফ্রন্টিয়ার রাইফেল- 
সের শক্তিশালী বাহিনীকে স্ত্রসং পাঠানে। হয় । ১৯শে জানুয়ারী সমএ 
হাঁজং এলাকায় তাদের বিমান মহড়া চলে । 

৩১ জানুয়ারী কর্তৃপক্ষ হামলা শুরু করে । এ দিনই পুলিশ কিছু 
ইস্টার্ন রাইফেলস-এর দলবল সহ বাহেরতলী গ্রামে তিনবার হান: 
দেয়। ইতিপূর্বে এই গ্রামে পুলিশ যে বর্বর সন্ত্রাশ ও লুণ্ঠন চালায় 
তাতে কৃষকদের মধ্যে আতংক স্থ্টি হয় এবং গ্রামের প্রায় সমস্ত পুরুষ 
পুলিশ আসার সঙ্গে সঙ্গেই গ্রাম ছেড়ে পালিয়ে যায়। পুলি* 
কাউকে ধরতে না পেরে লঙ্কেশ্বর হান্দং-এর স্ত্রী কুমুদিনীকে গ্রেপ্তার 
করে। পুলিশ কুমুর্দিনীর উপর ববর নির্ধাতন চালায় এবং সার গ্রামে 
পুলিশ কুমুদিনীকে নিয়ে টহল দেয়। সমগ্র এলাকায় এ সংবাদ 
ছড়িয়ে পড়ে এবং স্বভাবতই সরল প্রাণ কৃষকেরা বিক্ষুব্ধ হয়ে উঠে । 
যখন পুলিশ কুমুদিনীকে নিয়ে ক্যাম্পের দিকে যেতে থাকে তখন প্রায় 
৬, জ্নাযাদং নারী-পুরুষ পুলিশের পথ অবরোধ করে এবং কুমুঞ্জী 
মৃ্তিরাাি জী খাবে । "পুলিশ এই"দাহির ' জবাবে. এল 
শুরু করে । গুলিতে রাসমণি এবং অপর এক ব্যক্তি নিহত হন ও বন্ধ 
ব্যক্তি আহত হন । নিজেদের আত্মরক্ষা! ছাড়া কৃষকদের আর কোন 

নিকল্প ছিল না এবং এর ফলে যে সংঘর্ষ শুরু হয় তাতে শুধু ২ জন 
পুলিশই নিহত হয়নি বহু সংখ্যক নারী-পুরুব গ্রামবাসী নিহত হয় । 

এই এলাকার গারো, হাজংদের কাছে জিজ্ঞাসাবার্তা ছাড়াও স্থানীয় 
রামকৃষ্ণ মিশনের প্রধানের কাছ থেকেও জান গেল যে রাসমণি ও 
অন্যান্যদের ন্রশংস ভাবে হতা। করার পরই সাধারণ মানুষ ক্ষিপ্ত হয়ে 
ওঠে এবং উপরোক্ত ঘটনা ঘটে । এই একটি একক ঘটনা ছাড়৷ 
আজ পর্যান্ও কৃষকেরা কোন হিংসাত্বক কাজে লিপ্ত হয়নি | 

১ ফেব্রুয়ারি থেকে জিলা মাজিষ্রেট ব্যাট্টিনের প্রত্যক্গ পরিচালনায় 
পুরাদমে সামরিক ও পুলিশী সন্ত্রাস শুরু হয়। তারা বাহেরাতলী 
গ্রামে প্রবেশ করে এবং নাৎসী কায়দায় সমগ্র গ্রামখানি বিধ্বস্ত করে, 
স্কুলের পড়ার বই, ধর্মগ্রন্থ, দলিলপত্র ইতযাদি টুকারে। টুকারো করে ছিড়ে 
নিঃশ্চিহঃ করে দেয় । তারা ধান চাল লুঠ করে, শবজীবাগান ধবংস 
করে ও কলাগাছ গুলো উৎপাটিত করে, বাসনপত্র ভেঙ্গে ফেলে । এই 
পুলিশ ও মিলিটাপী বাহিনী গ্রাম থেকে ফিরে যাওয়ার পথে বিজয়পুর 
গ্রামের জনৈক স্বোধ মাষ্টারের বাড়ী আগুণ লাগিয়ে দেয়, সংগরা 
গ্রামটি ঘেরাও করে এবং রামজয় নামে ৬০ বছরের জনৈক অন্ব্যক্তিকে 
গ্রেপ্তার করে । 

৩ ফেব্রুয়ারি ব্যান্টিনের নেতৃত্বে স্টেনগান, মেসিনগান গাভৃতি 
আধুনিক যুদ্ধাস্ত্রে সজ্জিত পুলিশ মিলিটারী বাহিনী লেঙ্গুর! গ্রাম 
আক্রমণ করে। তারা নিরস্ত্র কষকদের উপর ঝাপিয়ে পড়ে বাড়ী 
ঘরে আগুন ধরিয়ে দেয় ও লুঠপাট চালিয়ে যায়। তারা ললিত 
হাজং-এর বাড়ী ও কৃষক সমিতির আফিস পুড়িয়ে দেয়। অন্যান 
বাড়ীঘর গুলিও আধুনিক “নাদির শাহের” ন্বশংস অভিযানের সাক্ষ্য 
বহন করছে। একই দিনে তার! জিগাতলা গ্রামে অনুরূপ বর্ধর 
আক্রমণ চালায় এবং রামন্ুন্দর পধগয়েতের কাছ থেকে প্রায় ৩০০. 
টাকা লুট করে নেয়। 

৪ ফেব্রুয়ারি পুলিশবাহিনী দুর্গাপুর থানার অধীন চারুয়াপাড়া 
গ্রাম ঘেরাও করে। লেঙ্গুরা বাজারের ৪০টি দোকান তারা ভক্মীভূত 

করে এবং চারুয়াপাড়ার মাধ্যমিক ইংলিশ স্কুল পুড়িয়ে দিয়ে ফ্যার়িস্ট 
অত্যাচারের এক নজীর স্থাপন করে । ব্রিটিশ সরকার বিগত ১৫০ 
বছর ধরে যে “আদিবাসীদের” পশ্চাদপদ আদিম অবস্থার মধ্যে আবদ্ধ 
রেখেছে “আদিবাসী বিশেষজ্ঞ” মিঃ ব্যান্টিন আদিবাসীদের 'জাগরণকে 
আর সহা করতে পারেননি বিশেষ করে যখন তারা লেখাপড়া শুরু 
করেছে ও নিজেদের অবস্থা সম্পর্কে সচেতন হয়ে উঠছে । এই ব্যাস্তিন 
সাহেবঈ আদিবাসীদের বাড়ীঘর লুঠপাট করার নেতৃত্ব দেন এবং এই 
লুঠপাটের ফলে ১৫০০ টাকা নগদ, বিপুল পরিমাণ. ধান চাল ও 
গহনাপত্র লুণ্ঠিত হয়। লুঠতরাজের পর পুলিশ বিশ্বেশ্বরের স্ত্রী এবং 
জনৈক মহিলার শ্লীলতা হানি করে । তারা মধ্যম পাড়ায় ৬ জনকে 
গ্রেপ্তার করে- এদের মধ্যে ২ জন মহিলা ও ১ জন পুরুষ গুলিবিদ্ধ 
ছিল। ১০ বছর বয়স্ক বালক সহ চারুয়াপাড়া থেকেও পুলিশ ৫ 
জনকে গ্রেপ্তার করে । 

€ই ফেব্রুয়ারী পুলিশ বাহিনী হথসং-এ বঙ্গীয় প্রাদেশিক কিষাণ 
সভার সহকারী সভাপতি শ্রীযুক্ত মণীন্দ্র সিংহের ও শ্রীযুক্ত ফণী 
গোস্বামীর ( একজন সন্ন্যাসী রাজনৈতিক নেতা ) বাড়ী হান! দেয় । 
উভয় স্থলেই পুলিশ সমস্ত ধান, চাল, কাপড় ও যাৰতীয় আসবাবপত্র 
প্রস্তুতি যা কিছু পেয়েছে সবই আটক করছে যদিও এই ধানচাল 
ও আসবাবপত্র শ্রীযুক্ত সিংহ ও শ্রীযুক্ত গোন্বামী একান্নভুক্ত পরিবারের 
যৌথ সম্পত্তি । শ্রীযুক্ত গোস্বামীর মা ও শ্রীযুক্ত সিংহের বৌদির 
পরিহিত বস্ত্রট ছাড়া আর কিছুই ছিল ন1। 

এ ধরনের লুঠতরাজ, গ্রেপ্তার, হত্যা ও জুলুমবাজী চালিয়েও 
পুলিশ শান্ত হয়নি । তাই তারা ৬ই ফেব্রুয়ারী পুনরায় লেঙ্গুরা ও 
জিগ্বাতলা গ্রাম ঘেরাও করে এবং আরও ৭ জনকে গ্রেপ্তার করে। 

এই ফেব্রুয়ারী পুলিশ নানকান্দী, ভরতপুর, মনখোলা, কামালপুর, 
মুন্সীপাড়া, নলগোড়া ও জাঙ্গিলপাড়া৷ গ্রামগুলির বিভিন্ন বাড়িতে 
হানা দিয়ে ধানচাল, আসবাবপত্র প্রভৃতি যাবতীয় মালামাল লুঠ 
করে। 

৮ই ফেব্রুয়ারী হরিণাপুর গ্রামে পুলিশ কিষাণ সমিতির অফিস 
ভাঙ্গচুর করে । 

৯ই ফেব্রুয়ারী ময়মনসিংহ শহরে সমস্ত ছাপাখানা (১৭ টি) 
খানাতল্লাসী করা হয়। পুলিশী দমননীতির প্রতিবাদে সম্পূর্ণ 
বৈধভাবে ইস্তাহার ছাপানোর 'অপরাধে এই খানাতল্লাসী । উল্লেখ- 
যোগ্য ষে, গত জানুয়ারীতে সরকার নিজেরাই উদয়ন প্রেস থেকে 
বে-আইনীভাবে যে ইস্তাহার ছাপায় তাতে প্রেসের নাম ও প্রকাশকের 
নাম দেওয়া হয়নি । এ ইস্তাহারগুলি বিমান থেকে আংশিক বহির্ভূত 
এলাকায় ছড়ানো হয়। এ ভাবে বে-আইনীভাবে ইস্তাহার 
ছাপানোর জন্য কোন ব্যবস্থা গ্রহণ কর! হলবা অথচ বৈধভাবে 
প্রকাশিত ইস্তাহারের জন্য প্নেসগুলির বিরুদ্ধে ব্যবস্থা গ্রহণ করা হয় । 

১০ই ফেব্রুয়ারী বাগাজোড়া গ্রামে পুলিশ হানা দেয় এবং ব্রজমণি 
নামে জনৈক কৃষক রমণীকে বুলেটবিদ্ধ অবস্থায় গ্রেপ্তার করে । 

১১ই ফেব্রুয়ারী 'এক সশস্ত্র পুলিশ বাহিনী কুড়িখাই বাজার 
ঘেরাও করে-_- স্থানীয় কিষাণ সমিতি বিধ্বস্ত করে দেয় এবং 
২ ব্যক্তিকে গ্রেপ্তার করে। জামালপুর মহকুমার ঝাউগড়া গ্রামে 
আহুত মহকুমা! কৃষক সম্মেলনের উপর ১৪৪ ধারা বলে নিষেধাজ্ঞা 
জারী করা হয়। পুলিশ স্থানীয় কিষাণ সমিতির অফিসে হানা 
দেয় ও অফিস ঘরের রেডিও, বইন-পত্রিকা, ফেব্টুন, ইস্তাহার, কাগজ- 
পত্র ইত্যাদি বাজেয়াপ্ত করে । এই সঙ্গে ৩ ব্যক্তিকে গ্রেপ্তার করা 
হয় ও তাদের উপর নৃশংসভাবে মারপিট চালানো হয় । 

১২ই ফেব্রুয়ারী পুলিশ বাহিনী নালিতাবাড়ী গ্রাম ও বাজারকে 
তাদের দমন পীড়ন মূলক অভিযান পরিচালনার কেন্দ্র হিসাবে ব্যথার 
করে অথচ এই এলাকায় কোন ঘটনা ঘটেনি এবং আজ পয্যস্তও 
সেখানের অবস্থা শান্ত রয়েছে । স্থানীয় কমিউনিস্ট পার্টি ও কিষাণ 
সমিতির অফিসে লুঠতরাজ চালানো হয় ও অফিস ছুইটি বিধ্বস্ত 
করে দেয়া হয়। পুলিশ সেই সঙ্গে ছাত্র কংগ্রেসের অফিসও 
ভাঙ্গচুর করে । 

এই এলাকার বাজারটি হল পুলিশ ও ইস্টার্ণ ফ্রন্টিয়ার রাইফেলস্‌ 
বাহিনীর অবাধ লুঠতরাজের স্থল। বাজারের হিন্দ ও মুসলমান বিক্রেতা- 
দের বিনামূল্যে এই পুলিশ ও রাইফেল বাহিনীর লোকদের দেয়া কোটা 
মত জিনিষপত্র দিতে বাধ্য করা হয়। যদি কোন ক্বিক্রেতা ও 
দোকানী তাদের জিনিষপত্র বিনামূলো দিতে অন্বীকার করে তবে 
পুলিশ ও রাইাফেলস্‌ বাহিনীর লোকের৷ এই প্রতিবাদকারী দোকানীকে 
লাথি মেরে রাস্তায় ফেলে দেয়, তারপর তার উপর চলে অকথা 
অত্যাচার-_ অবশেবে রক্তাক্ত অবস্থায় তাঁকে ফেলে রাখা হয়। 
জনৈক প্রবীন মুসলীমলীগপন্থী মীর শেব মহম্মদ এবং অপর একজন 
প্রবীন কংগ্রেপী নগেন্দ্র দাশ এই উভয়ের উপরেই এ ধরনের 
অত্যাচার চালানো হয়েছে । তারা উভয়েই এ বিষয়ে সাক্ষ্য দেবেন । 

১২ইই ফেব্রুয়ারী তন্তর, হাতিপাগার, নলকুড়া, বোনারপাড়া 
প্রভৃতি গ্রামে পুলিশ ও মিলিটারী একযোগে হানা দেয় ও লুঠতরাজ 
চালিয়ে ধানচাল, কাপড়, গহনা, টাকা-পয়সা ইত্যাদি আত্মসাৎ 
করে। এমনকি তারা হাতিপাগার কৃষকদের যৌথ ধানের গোলা 
থেকেও ধান লুঠ করে। বোনার পাড়া ও নলকুড়ায় স্থানীয় 
কৃষাণ সমিতির ও কমিউনিস্ট পার্টির অফিসে পুলিশ আগুন 
লাগিশয় দেয় । এদিন ১২০টি বাড়ীতে পুলিশ মিলিটারী যুগপৎ 
হানা দেয় ও লুঠতরাজ চালায় । 

১৩ই ফেব্রুয়ারী ধানাসি গ্রামে পুলিশ হান৷ দিয়ে ৩ ব্যক্তিকে 
গ্রেপ্তার করে । একই,দিনে ছুর্গীপুর থানার নালুয়া পাড়া, মধ্যমপাড়া 
ও চারুয়াপাড়ায় পুলিশ পুনরায় হান! দেয় এবং নালুয়াপাড়া থেকে 
পুলিশ ৯ ব্যক্তিকে এবং চারুয়াপাড় থেকে ২ জনকে গ্রেপ্তার করে | 

১৪ই ফেব্রুয়ারী ধারাপানি, ধুপকুড়া, মালদিগ্রাম ও মাণিককুড়া 
গ্রামগুলিতে পুলিশ হানা দেয় এবং সমগ্র বাড়ীতেই লুঠতরাজ চালায় । 
এই গ্রামগুলি হালুয়াঘাট থানার অধীনে অবস্থিত। এখানে 
কোন অশান্তি বা গোলযোগের খবর জান। যায়নি । 

পুলিশী নির্ধাতনের প্রতিবাদ জানিয়ে ইস্তাহার প্রকাশের 

অভিযোগে ১৫ই ফেব্রুয়ারী নেত্রকোনায় একটি ছাপাখনায় খানাত্লাসী 
চালানো হয়__ অবশেবে পুলিশ ছাপাখানাটি বাজেয়াপ্ত করে। 
একই দিনে পুলিশ মধ্যমকুড়া ও বিশ্নিবাড়ী গ্রামে হানা দেয়__ ২৭টি 
বাড়ীতে লুঠতরাজ চালায় এবং ৪ জনকে গ্রেপ্তার করে। টাকা পয়সা 
ও গহনাপত্র ছাড়াও পুলিশ মন্ৰিরে ব্যবহৃত জিনিষ পত্র হস্তগত করে । 

১৬ ফেব্রুয়ারি পিপলস্‌ রিলিফ কমিটি ডাঃ বেরার সঙ্গে ৩ জন 
কমী যখন লেঙ্গুরা বাজারের দিকে যাচ্ছিলেন তখন পুলিশ তাদের 
স্পেশাল পাওয়া অডিন্যান্সে গ্রেপ্তার করে | 

১৭ ফেব্রুয়ারি কলমাকান্দ| থানার হরিণকুরি, বাওলা, বাস্তপুর, 
ঝাগড়বি ও শালিখাপাতন গ্রামে পুলিশ পুনরায় হানাদেয় ও স্থানীয় 
থান কংগ্রেসের সম্পাদক ও ২ জন স্কুল শিক্ষককে গ্রেপ্তার করে। 
এখানে লুঠতরাজ চালানো হয় এবং পুলিশ একটি উচ্চ ইংরেজী 
বিষ্ভালয় থেকে চালের টিনও খুলে নেয় । 

১৮ ফেব্রুয়ারি কলমাকান্দার গুজাকুলিয়া গ্রামে পুলিশ যখন 
হানা দেয় তখন তাঁরা জনৈক মহিলার উপর চড়াও হয়। এই 
মহিলাটি “জেলে সম্প্রদায় ভুক্ত” । “তেভাগা” অথবা টংক” আন্দোলনের 
সঙ্গে তাদের কোন সম্পর্ক নেই । উপস্থিত লোকজন যখন মহিলাটিকে 
উদ্ধারের জন্য এগিয়ে আসে তখন পুলিশ গুলি বর্ষণ করে” রাজকুমার 
দাস নামে জনৈক ব্যক্তিকে হত্যা করে এবং তার বৃদ্ধ পিত। মহেন্দ্র 
দাসের উপর অমানুষিক মারপিট চালায় । স্থানীয় চৌকিদার ঈগ্বরদাস 
এ ধরনের হামলার বিরুদ্ধে প্রতিবাদ জানালে পুলিশ তার হাত পুড়িয়ে 
দেয় এবং তার বিরুদ্ধে মামলা দায়ের করার হুমকি দেয়। একই 
দিনে নালিতাবাড়ী থানার নালীতাবাড়ী নিচপাড়ার জলধর পালের 
বাড়ী পুলিশ হানা দেয় এবং তার বাবা ও ভাই-এর সম্পত্তি লুঠ করে 
ও সমস্ত জিনিষ পত্র.তছনছ করে। একই গ্রামে জিতেন মৈত্রের 
বাড়ীতেও পুলিশ অনুরূপ হামল। চালায় । 

সরকার হিন্দু ও মুসলীম কায়েমী স্বার্থবাদীদের সমর্থনে গণ 
অভ্যুত্থান ও গণসন্ত্রাসের ভুয়৷ কাহিনী ছড়াচ্ছে । সম্পূর্ণভাবে নিজেদের 

আত্মরক্ষার জন্য হাজংরা শুধু একটি মাত্র ক্ষেত্রে হিংসাত্মক ঘটনায় 
জড়িত হয়, তাছাড়া এমন কোন ঘটনা ঘটেনি যার ফলে বিপুল 
সেনাবাহিনী ও সশস্ত্র পুলিশ মোতায়েন করার কারণ উপস্থিত 
হয়েছিল । 

স্ুযোগসন্ধানীরা এই মর্মে অপর একটি গুজব ছড়ায় যে ২৬ 
জানুয়ারি স্থসঙ্গে ১০ হাজার হাজং জমায়েত হয় এবং থানা ও 
পোস্টাফিস ধ্বংস করে । কিন্তু এ সম্পর্কে তদন্ত করার জন্য যখন 
স্থানীয় কংগ্রেস নেতারা ও বেসরকারী তদন্ত কমিটির সদন্তগণ সুসঙ্গে 
সরজমিনে উপস্থিত হন তখন তার! প্রত্যক্ষ করেন যে, থানা বা 
পোস্টাফিস কোন কিছুই ধবংস হয়নি এবং সেখানে লুঠতরাজও হয়নি । 
পোস্টাফিসের কর্মীরা বলেন যে, পোস্টাফিসের কাজকর্মও ব্যাহত 
হয়নি । প্রকৃত পক্ষে, যে ঘটনা ঘটে তা হল £ স্বাধীনতা দিবস 
উদযাপন উপলক্ষ্যে হাজংরা জমায়েত হয় এবং সেই সমাবেশে ২২ 
জানুয়ারি ময়মনসিংহে শান্তিপূর্ণ নাগরিকদের উপর পুলিশের যে গুলি- 
বর্ষণ চলে তার প্রতিবাদ জানানো হয়। এই গুলিবর্ষণের ফলে 
১ জন ছাত্র নিহত হয় এবং একজন ছাত্রীসহ ৭জন হিন্দ্-মুসলীম ছাত্র 
আহত হয় | 

প্রসঙ্গত, অপর যে একটি বিষয় বিবেচনা করে দেখতে হবে তা 
হল, এই অঞ্চলে গ্রীষ্টান মিশন ও মিশনারীদের কার্যকলাপ | বিরিসিরি 
ব্যাপ.টিষ্ট মিশনের (হূর্গাপুর থান! ) রেভাঃ হোয়াইট এবং দাওধারা 
মিশনের (নালিতাবাড়ী থানা ) রেভাঃ মার্ক সাধারণ ধর্মাস্তকরনের 
অভিযান পরিচালনা করছেন এবং তারা হুশিয়ারি করে দিয়েছেন যে, 
যদি কৃষকেরা রাজনৈতিক দলগুলির সঙ্গে সম্পর্ক ত্যাগ না করে 
এবং খ্রীষ্ট ধর্ম গ্রহণ না করে এবং ক্রস চিহ্ন সম্বলিত পতাকা 
ত্তোলন না করে তবে পুলিশ তাদের বিরুদ্ধে অত্যাচার ও লুণ্ঠন 
চালিয়ে যাবে । এটা বিনম্ময়ের কথা যে, যার! খ্রিষ্টান পতাকা 
উত্তোলন করছে এবং মিশনের তহবিলে টাকা দিচ্ছে তারাই কর্তৃপক্ষের 
লুঠতরাজ বাহিনীর হাত থেকে রক্ষা পায় । 

উপরোক্ত ঘটনাবলী থেকে এটা স্ুম্পষ্ট ভাবে প্রমাণিত যে “আইন 
শতক্ষলা” প্রবর্তনের নামে এ ধরণের বর্বরতা চালানো যেতে পারে ন1। 
কতৃপক্ষ বে-আইনীভাবে প্রায় ১০০টি বাড়ীঘর ধ্বংস করেছে, প্রায় 
৫০ হাজার টাক| নগদ ও প্রায় শত শত মণ ধান চাল লুণ্ঠন করেছে। 
সেনাবাহিনী ও পুলিশ ৮* জনকে জখম করেছে, কমপক্ষে ২ জন 
মহিলার শ্লীলতা হানি করেছে এবং ৪ জন নারী-পুরুষকে হতা৷ করেছে । 

ম্তরাং, আমরা এ সিদ্ধান্তে পৌছতে বাধ্য হয়েছি যে শাস্তি রক্ষার' 
নামে যে প্রচার চালানো হয়েছে তা উদ্দেন্ঠ প্রনোদিত । 

বিন্দুমাত্রও ন্ায়-নীতি প্রদর্শন না করে এ ধরনের বর্বরতা ও 
অমানুষিক অত্যাচারের উদ্দেশ হল, প্রথমতঃ গরীব কৃববাদরর উন্নয়নের 
জন্য একটি বৈধ আন্দোলন দমন করা । দ্বিতীয়তঃ, এই অভিযানের 
পেছনে গভীর রাজনৈতিক উদ্দেশ্য রয়েছে বলে আমরা সন্দেহ করি । 
এই উত্দেশ্ট হল 3 বাংল। ও আসাম সীমান্তে তথা কথিত অদিবাসী 
সম্প্রদায়ের জন্য পুথক প্রদেশ গঠন করা। এ কারণেই আমরা 
আমরা অনুমান করি যে, বাংলার গভর্ণর ১৯৪৬ সালের নভেম্বরে হ্বসং 
সফর করেন এবং আদিবাসী বিশেষজ্ঞ বলে কথিত মিঃ ব্যাণ্টিনকে 
১৯৪৬ সালের ডিসেম্বরে ময়মনসিংহের জিলা ম্যাজিস্ট্রেট হিসাবে 
নিয়োগ করা হয় । সাধারণ রাজনৈতিক চেতন সম্পন্ন হাজং জনগেণর 
উপর ১৯৪৭ সালের জানুয়ারী থেকে পুলিশ-মিলিটারী অপারেশন 
শুরু হয়। এই রাজনৈতিক উদ্দেশ্ট চরিতার্থের জন্যই হাজংদের মধ্যে 
মিশনারীরা জোর প্রচার চালাচ্ছে যাতে করে তারা সমস্ত রাজনৈতিক 
দল থেকে নিজেদের বিচ্ছিন্ন রাখে এবং মিশনারী ও সরকারী কর্তৃ- 
পক্ষের প্রতি অন্থগত থাকে । [সংখেপিত] 
কলিকাতা, ১ল! মার্চ, ১৯৪৭ 


* ভারতের তদানিস্তন গণ-পরিষদ সদস্য সোমনাথ লাহিড়ী ১৯৪৭ স।লের ৪ঠ1 
মাচ লিখিত এক চিঠির সঙ্গে এই রিপোর্টটি ভারতের অন্তর্বতীকালীন সরকারের 
ভাইস-প্রেসিডেন্ট পণ্ডিত জওহরলাল নেহ্রের কাছে পেশ করেন । 


ময়মনার্সিংত ভিল।র শতীছছের 


(১) 


(২) 


(৩) 


(৪) 


(৫) 
(৬) 


(৭) 


(৬) 


সঃহফিিগী পরিচয় 


ভ্রিলোচন হাজং (৪৫) পাঁচগাও ইউনিয়নের গারাম পাড়া 
গ্রামে জন্ম ৷ মৃত্যু ম্র়মনসিংহ হাসপাতালে ১৯৪২ সালে । 
ইনি পাঁচগাও অঞ্চলের কৃষক সমিতির অন্ততম প্রতিষ্ঠাতা । 
ফণি চক্রবর্তী (২২) ময়মনসিংহ সদরে আততায়ী কর্তৃক 
ছুরিকাহত হইয়া মৃত্যু ১৯৪৩ সালে । 

লালমোহন হাজং (২৪) নালিতাবাড়ি থান।-_মানপাড়া 
গ্রামে জন্ম । ১৯৪২ সালে জামালপুর হাসপাতালে মৃত্যু ৷ 
ইনি নালিতাবাড়ি অঞ্চলের কৃষক আন্দোলনের একজন 
বিশিষ্ট কর্মী ছিলেন । 

মণি চক্রবর্তী (২৫) সেরপুর টাউনের বাগরাশা গ্রামে 
জন্ম । মৃত্যু ১৯৪৩ সালে । ইনি সেরপুর অঞ্চলের হদি 
ক্ষত্রিয় সম্প্রদায়ের মধ্যে নানকার আন্দোলন গড়িয়া 
তোলেন । 

ভান্থু মজুমদার (২৩) ১৯৪৩ সালে ময়মনসিংহে মৃত্যু | 
ভিখা চৌহান (২৫) মৃত্যু ১৯৪৪ সালে । সেরপুর এলাকায় 
দিনমজুর ও নানকার আন্দোলনের অন্যতম কর্মী । 

মহাবীর চৌহান (২৩) সেরপুর শহরে ঢাকলহাটি অঞ্চলে 
বিহারী শ্রমিকের ঘরে জন্ম । নানকার আন্দোলনের 
একজন কম । মৃত্যু ১৯৪৫ সালে । 

রাসমণি (৫০) স্থসং হূর্গাপুর থানার অন্তর্গত ভেদিকুড়া 
ইউনিয়নের বগাঝোরা গ্রামের এক ক্ষেতমজুরের বিধবা 
স্ত্রী। তিনি ১৯৪২ সাল হইতে মহিলা সমিতির আন্দোল- 
নের একজন বিশিষ্ট কর্মী। স্থুসং অঞ্চলের হাজং 


প্রস্থতিদের মধ্যে তিনি ছিলেন একজন দক্ষ দাই বা ধাত্রী। 
শিশু-রোগ, ভেষজশাস্ত্র ও দ্রব্যগুণ সম্বন্ধে যথেষ্ট জ্ঞান ও 
অভিজ্ঞতাসম্পন্না ছিলেন । ১৯৪৬ সালে বহ্রোতলী গ্রামে 
ইস্টার্ন ফ্রন্টিয়ার রাইফেল বাহিনীর মুখোমুখি পাড়াইয়! 
সংগ্রাম করিয়া শহীদের মৃতা বরণ করেন । কৃষক-রমণীর 
মধ্যে রাসমণি প্রথম শহীদ । 

(৯) স্থরেন্্র হাজং (২৭) হ্থসং দুপুর থানার মাইজপাড়া 
গ্রামের এক গরিব চাষীর ঘরে জন্ম । ইনি একজন টক্ক 
চাষী। ১৯৪৬ সালে বীরমাতা৷ রাসমণির সহযোদ্ধা হিসাবে 
ইস্টার্ন ফ্রন্টিয়ার রাইফেল বাহিনীর বিরুদ্ধে লড়াই করিয়া 
শহীদের মৃত্যু বরণ করেন । 

(১০) ভূপেন ভট্টাচার্য (৩৫) জন্ম নেত্রকোনা মহকুমার কাড়ইর 
গ্রামে । ১৯৩০ সালে বিপ্লবী আন্দোলনে যোগদান করায় 
আন্দামানে সেলুলার জেলে প্রেরিত হন। ১৯৩৮ সাল হইতে 
হ্ুসং পরগণায় কৃষক আন্দোলনে যোগদান করেন । ১৯৪৮ 
সালে হালুয়াঘাটে সন্ধ্যাকুড়া গ্রামে মৃত্যু বরণ করেন । 

(১১) মঙ্গল চান (৩০) জন্ম শ্রীবর্দি থানার লাউচাপড়া "গ্রামের 
এক হাজং কৃষক পরিবারে | ১৯৪৯ সালে ফেব্রুয়ারী মাসে 
লেঙ্কুরা হাটে এক সশম্্ সংগ্রামে পুলিসের গুলিতে নিহত 
হন। 

(১২) অগেন্দ্র হাজং (৩১) জন্ম ভরপুর গ্রামে । লেঙ্গুরা হাটে 
পুলিসের গুলিতে মারা যান । 

(১৩) র্নেবতী (হাজং মেয়ে, বরস-১৯) মৃত্যু লেম্কুরা হাটে 
পুলিসের গুলিতে । 

(১৪) শঙ্খমণি (১৭) লেঙ্গুরা হাটে পুলিসের গুলিতে নিহত । 

(১৫) সারথী (২১) কৃষককর্মী কাঙ্গাল দাসের স্ত্রী । লেঙ্গুরা 
হাটে মৃত্যু ।* 


* লেঙ্ুরা হাটের আরও শহীদদের নাম আছে। 


(১৬) 
(১৭) 


(১৮) 
(১৯) 
(২০) 
(২১) 


(২২) 


(২৫) 


(২৬) 


(২৭) 


(২৮) 


৩ 


বদরু (২০) মৃত্যু সানখলার মাঠে । 

রহিম €৩*) সানখলার মাঠে পুলিসের গুলিতে নিহত । 

রামদয়াল সরকার ”] জাঙ্গালিয়া গ্রামের ছুই বৃদ্ধ চাষী । 
কলসিন্তুর হাট হইতে ফেরার 
পথে পুলিসের গুলিতে নিহত । 

স্থদর্শন (২৭) হালুয়াঘাট থানার গবরাকুড়া গ্রামে জন্ম । 

কড়ইতলা গ্রামে সশস্ত্র পুলিসের সঙ্গে লড়াই করিয়া 

মৃত্যুবরণ-করেন । 

হরিসিং ডালু (২৫) হালুয়ায়াট থানার কুমারগাতী গ্রামে 

জন্ম । মৃত্যু কড়াইতলা গ্রামে পুলিসের গুলিতে । 

সতীন্দ্র ডালু (৩০) নালিতাবাড়ি থানার মধ্যমকুড়া গ্রামে 

জন্ম । শালমারা গ্রামে এক সশস্ত্র সংগ্রামে পুলিসের 

গুলিতে নিহত । 

সবেশ্বর ডালু (৪০) নালিতাবাড়ি থানার গেরাপচা গ্রামে 

ধন দখল করিতে যাইয়া মৃত্যু । 

ছবরাজ (৩২) ম্ত্রসং ছুর্গাপুর নয়াপাড়া গ্রামে জন্ম | বিশিষ্ট 

গেরিলা-নায়ক, রাণীপুর ময়দানে পুলিসের সশস্ত্র বাহিনীর 

সঙ্গে প্রকাশ্য সংঘর্ষে মৃত্যু | 

ক্ষীরোদ (৪০) সানখল৷ গ্রামে জন্ম। মৃত্যু রাণীপুর 

ময়দানে সশস্ত্র সংগ্রামে । 

অনন্ত হাজং ৫৫০) স্ুসং ছুর্গাপুর থানার ভেদীকুড়া গ্রামে 

জন্ম । প্রথম জীবনে বৈষ্ণবপন্থী। ৫ম শ্রেণী প্যস্ত 

পড়াশোন! করেন । পরবর্তাঁ কালে বিশিষ্ট কৃষক সংগঠক । 

রাণীপুর ময়দানে সশস্ত্র সংগ্রামে মৃত্যু । 

নরেন্দ্র (৩৪) হালুয়াঘাট থানার ঘোষগাও গ্রামের একজন 

নধ্যচাষী । মৃত্যু- রাণীপুর ময়দান । 

বীরঙ্গ (৩০) ,সাং ঘোষগাও (হালুয়াঘাট) মৃত্যু-_রানীপুর 

ময়দান । 


রামচরণ (৬২) 


(২৯) 
(৩০) 


(৩১) 
(৩২) 


(৩৩) 


(৩৪) 


(৩৫) 


(৩৬) 


(৩৭) 


(৩৮) 


(৩৯) 


(৪০) 


বিনোদ (৪২) মৃত্যু-_রাণীপুর ময়দান । 
চন্দ্র (৩৫) নিক ৷ জন্ম--রাীপুর । মৃত্যু 


অনুরূপ (২৮) | রাণীপুর ময়দান | 

যোগেন্দ্র (১৭) ভটপুর হাইস্কুলের ছাত্র। ধানসাইল 
গ্রামে জন্ম । পুলিসের গুলিতে রাংটিয়৷ পাহাড়ে গেরিলা 
ক্যাম্পে মৃত্যু ১৯৫০ সালে। 

রবি দাম (২৮) ওরফে সাধু । স্নামগঞ্জ শহরে জন্ম । 
মোহনপুর গ্রামে (বিশরপাশ। থানা) সশস্ত্র সংগ্রামে মৃত্যু । 
চন্দ্র সরকার । পিতা গঙ্গীধর (৫২) হালুয়াঘাট থানার 
লক্ষমীকুড়া গ্রামে জন্ম । এই অঞ্চলের অন্যতম প্রধান 
নায়ক । স্বভাব কবি। কবিয়াল বলিয়া সর্বত্র পরিচিত । 
১৯৪৯ সালে গ্রেপ্তার হইলে পুলিস তাহার মাথা হইতে পা 
পর্যস্ত লোহার হাতুড়ি দিয়! পিটায় । অকথ্য দৈহিক নির্ধা 
তনের ফলে ১৯৫০ সালে ময়মনসিংহে মৃত্যু বরণ করেন । 

দ্বিজমোহন হাজং (৩৩) হুসং থানার ভরতপুর গ্রামে জন্ম | 
নিজের বাড়ির আঙ্গিনায় স্টেনগানের গুলির দ্বারা নিহত 
করা হয় । 

বিজয় মণ্ডল (৪৫) হালুয়াঘাট থানার ঘোষগাও গ্রামে 
জন্ম । বিশিষ্ট কৃষককর্মী । ১৯৫০ সালে চেরাখালি জন- 
ক্যম্দে মৃত্যু ৷ 

গোষ্ঠ সিংহ (৬৪) ছুমণীকুড়া গ্রামে জন্ম । গেরিলা ক্যাম্পে 
১৯৫০ সালে মৃত্যু ৷ 

মুণীন্্র কর (৩১) সংবাদবাহী বিশিষ্ট কর্মী । মৃত্যু ১৯৪৯ 
সালে। নেত্রকোনা কাইলাটি গ্রামে জন্ম । 

নয়ন সরকার (৪৫) স্তুসং হূর্গাপুর থানার কালিকাবাড়ি 
গ্রামে জন্ম । ১৯৪৭ সালে ভালুকাপাড়া গ্রামে আন্ত্র দখল 
করেন । ১৯৫০ সালে চেরাখালী ক্যাম্পে স্বৃত্যু বরণ করেন। 
বীরু হাজং (৩২) হ্সং হূর্গাপুর থানার নলপড়া গ্রামে 


(৪১) 


(৪২) 


(৪৩) 
(88) 
(8৫) 
(৪৬) 
(৪৭) 
(৪৮) 
(৪৯) 
(৫০) 
(৫১) 
(৫২) 
(৫৩) 


(৫৪) 


(৫৫) 


(৫৬) 


(৫৭) 


জন্ম । মৃত্যু-_চেরাখালী ৷ 

বলেশ্বর হাজং (২১) হালুয়াঘাট থানার লক্ষমীকুড়া গ্রামে 
জন্ম । মৃত্যু--১৯৪৮ সালে । 

গিরীন্দ্র, যতীন্দ্র, মহেশ্বর, কৃত্তিবাস, যোগেন্দ্র, পরমেশ্বর, 
অনন্ত, বিষ্ভাধর, জার্মনী, পদ্মমণি, নীলমণি প্রমুখ ৪০ জন 
কলমাকান্দা! থানার জাগিরপাড়া গ্রামে এক গভীর রাত্রের 
অন্ধকারে পুলিসের গুলিতে নিহত হন । 

কমল হাজং-_ময়মনসিংহ জেলে মৃত্যু--১৯৪৯ সাল । 
ব্রজ মোহন-_ 5 25 55 5 

স্বরেন্্র ভালু (৩৬) % 5 *১ ১৯৫০ 


রবীন্দ্র ৫ কী 
গোপীনাথ-_ 8 
ঘাওয়া রাম--ময়মনসিংহ জেলে মৃত্যু--১৯৫০ সাল 
গোপাল-_ টি 
গৌরাঙ্গ__ ০ ০ ০8 
কেনারাম-_ রঃ রম ট রর 

শচা রায় (৩৫) নালিতাবাড়ির বিশিষ্ট ব্যবসায়ী সতীশ চন্দ্র 
রায়ের পুত্র । ১৯৩০ সাল হইতে রাজনৈতিক আন্দোলনে 
অংশ গ্রহণ করেন । এই অঞ্চলের সশস্ত্র বিদ্রোহে বোমা 
প্রস্তুত করার সময় এক বিস্ফোরণে মৃত্যু হয় । 

ফণি চক্রবরতাঁ-(৩০) চান্দেরনগর নানকার আন্দোলনের 
সংগঠক, সর্পাঘাতে মৃত্যু । 

স্থখেন্দু ভট্টাচার্য _-(২৫) রাজসাহী জেলে পুলিসের গুলিতে 
নিহত । : 

রজনী . সরকার__ (৩০) ঘোষগাও হালুয়াঘাট অঞ্চলের 
কষকসংগঠক | ১৯৫০ সালে চেড়াখালি পুলিশের গুলিতে 
মৃত্যু বরণ করেন । 


ময়মনসিংহ পাহাড় সীমান্ত অঞ্চলের কয়েকজন বিশিষ্ট 


১ | 


€। 


নেতা ও সংগঠক 2-- 


শ্রীমণি সিংহ_পিতা কালীকুমার ; স্থসং ছূর্গাপুর । ইনি 
এই অঞ্চলের অন্ততম বিশিষ্ট নেতা । ১৯২০-২১ সালে অসহ- 
যোগ আন্দোলনে ও বিপ্লবী দলে যোগদান করেন । এক 
সময় মেটিয়াবুকজ ও কলিকাতার উপকণ্ঠে শ্রমিক সংগঠন 
গড়িয়া তোলেন। ১৯৩০ সালে রাজবন্দী হন, ১৯৩৫ সালে 
হুর্গাপুরে আন্তরীণ থাকাকালে এই অঞ্চলে কৃষক সংগঠনের 
ভিত্তি স্থাপন করেন । 

শ্রীললিত সরকার-__পিতা৷ জর়নাথ, গ্রাম লেম্গুরা, স্থসং । ইনি 
এই অঞ্চলের অন্ততম বিশিষ্ট নেতা । ১৯২০-২২ সালে 
অসহযোগ আন্দোলনে যোগদান করেন । ১৯৩০ সালে নিজ 
গ্রামে প্রাথমিক কংগ্রেস কমিটি স্থাপন করেন ও আইন অমান্য 
আন্দোলনে অংশ গ্রহণ করেন । ১৯৩৬ সাল হইতে গ্রামে 
গ্রামে সারা ভারত কৃষকসভার সংগঠন গড়িয়া তোলেন 
এবং এই কাজে তাহার সম্পত্তি দান করেন । 

শ্রীবিপিন গুন-_-পিতা টিকারাম; লেঙ্গুরা, স্ত্রসং । এই অঞ্চলের 
বিশিষ্ট কৃষকনেতা৷ | 

শ্রীপরেশ সরকার-_বাগপারা শিক্ষিত হাজং যুবক। এই 
অঞ্চলের আদিবাসীদের প্রিয় নেতা । 

শ্রীজলধর পাল--পিতা বলরাম, নালিতাবাড়ি। ইনি 
ছাত্রাবস্থায় বিপ্লবী দলে যোগদান করেন, আস্তঃপ্রাদেশিক 
ষড়যন্ত্র মামলায় অভিযুক্ত হন। জেল হইতে মুক্তি পাইয়া 
নিজের জন্মভূমি ময়মনসিংহ পাহাড় সীমান্ত অঞ্চলে কৃষক 
আন্দোলন ও সংগঠন গড়িয়া! তোলেন | | 

শ্রীজামেস্বর সরকার-_-পিতা গৌরচরণ, নাগেরপাড়া, হালুয়া- 
ঘাট। শিক্ষিত হাজং যুবক । এই অঞ্চলের কৃষক সংগঠন 
গড়িয়া তোলায় প্রচুর অবদান রহিয়াছে । 

শ্রীরপটান সরকার--পিতা৷ দয়ালচন্দ্র, ডাহাপাড়া৷ হালুয়াঘাট । 
এই অঞ্চলের আদিবাসীদের অন্যতম সংগঠক | 

শ্রীধীরেন্দ্র রায়__পিতা ব্রজমোহন, সন্ধ্যাকুড়া, হালুয়াঘাট । 
একজন বিশিষ্ট জনপ্রিয় কৃষকনেতা, প্রথম জীবনে পাঠশালার 
শিক্ষক । এই অঞ্চলের আন্দোলনে অপরিসীম অবদান 
রহিয়াছে । 

শ্রী গজেন্দ্র সরকার-__-পিতা শরনাথ ; ভরতপুর, ম্ুসং । 
অসহযোগ ও আইন অমান্য আন্দোলনে অংশ গ্রহণ করেন । 
পরে সারা ভারত কৃষকসভার বিশিষ্ট সংগঠক । 

শীরাজকুমার সরকার-_পিতা অক্ষয়চন্দ্র-_ কুমারগাতী, 
হালুয়াঘাট । ইনি ডালু সম্প্রদায়ের একজন বিশিষ্ট নেতা । 
দীর্ঘকাল গ্রাম পঞ্চায়েত ছিলেন । জমিদার-বিরোধী ভূমিকায় 
স্বাভাবিক চেতন দেখ! দেয় । পরে নিজের এলাকায় সারা 
ভারত কৃষকসভার সংগঠন গড়িয়া তোলেন । 

শ্রীঅনিল ডালু-_পিতা৷ নস্তীরাম, তত্তর, নালিতাবাড়ী । শিক্ষিত 
ডালু সম্তান। এই অঞ্চলে সংগঠন গড়িয়া তোলায় বিশেষ ' 
ভূমিক৷ রহিয়াছে । 

শ্রীহংসনাথ-_পিতা৷ হরকাস্ত, রামচন্দ্রকুড়া, নালিতাবাড়ী 
উচ্চশিক্ষিত হাজং যুবক | ময়মনসিংহ কলেজে ছাত্রাবস্থায় 
বিশিষ্ট ছাত্রনেতা । পরে এই অঞ্চলের কৃষক আন্দোলনের 
নেতৃত্ব গ্রহণ করেন। দীর্ঘ দিন যাব জেলে রাজবন্দী 
আছেন । 

শ্রীভারত সাংমা _খড়খড়িয়।৷ কান্দা, নালিতাবাড়ী । ইনি 
এই অঞ্চলের কৃষক আন্দোলনের বিশিষ্ট কী । নিজ সম্প্র- 
দায়ের মধ্যে সংগঠন গড়িয়া! তোলেন । 

শ্রীরবি নিয়োগী-_পিতা রমেশচন্দ্র । সেরপুর টাউন । 
ছাত্রজীবনে বিপ্লবী দলে যোগদান করেন । ময়মনসিংহের 
সেরপুর কংগ্রেস কমিটির একজন বিশিষ্ট কর্মী । ১৯৩০ সালে 
আইন অমান্য আন্দোলনে প্রথম কারাবরণ করেন। ১৯৩১ 
সালধ। মামলায় অভিযুক্ত হন এবং দীর্ঘদিন আন্দামান জেলে 
আবদ্ধ থাকেন। ১৯৩৭ সালে মুক্তি লাভ করিয়াই কৃষক 
আন্দোলনে যোগদান করেন । নানকার ও ভাওয়ালী আন্দো- 
লনের বিশিষ্ট নেতা । 

শ্রীবল্পভী বকৃসী-পিতা গৌরকিশোর। সেরপুর টাউন। 
ছাত্রজীবন হইতেই বিপ্লবী দলের সংস্পর্শে আসেন । ১৯৩৭ 
সাল হইতে কৃষক আন্দোলনে যোগদান করেন । শ্ত্রসং পর- 
গণার অন্যতম সংগঠক । 

শ্রীতেজেশ নাগ (রামু) পিতাঁ_-যোগেশ চন্দ্র । সেরপুর 
পরগণার হাজং ও রাজবংশীদের মধ্যে সংগঠন গড়িয়৷ তোলেন । 
শ্রীরাজ কুমার বিশ্বাস__নাকৃসী, নালিতাবাড়ী ৷ হদি ক্ষত্রিয় 
সম্প্রদায়ের বিশিষ্ট নেতা ৷ বেগার প্রথার উচ্ছেদের বিরুদ্ধে 
আন্দোলন পরিচালনার নেতৃত্ব করেন । 

শ্রীভৃপেন নাগ--পিতা দেবেন্দ্র চন্দ্র। নাগপাড়া সেরপুর । 
১৯৩০ সালে আইন অমান্য আন্দোলনে অংশ গ্রহণ করিয়া 
কারাবরণ করেন। প্রথম জীবনে কংগ্রেস কর্মী, পরবতী 
কালে হদি ক্ষত্রিয় ও হাজংদের সঙ্গে কৃষক আন্দোলনে 
যোগদান করেন। 

স্থরেশ দত্ত__পিতা প্রকাশ চন্দ্র। হালুয়াঘাট কৃষক সভার 
বিশিষ্ট কর্মী । 


শ্রীস্থরেন্্র কোচ | গোবরাকুড়া, হালুয়াঘাট কোচ 
প্রীকৈলাস কোচ সম্প্রদায়ের বিশিষ্ট নেতা । 
শ্রীসেবারাম বানাই--জামগড়া, বানাই উপজাতীয়দের বিশিষ্ট 

নেতা । নিজ সম্প্রদায়ের মধ্যে আন্দোলন ও সংগঠন গড়িয়া 
তোলায় বিশেষ অব্দান রহিয়াছে । 

ঘ্লীজিতেন মৈত্র_পিতা জগনাথ। বিপ্লবী দলের কর্মী । 
আন্থঃপ্রাদেশিক মামলায় অভিযুক্ত হন । মুক্তি পাওয়ার পর 
হইতেই এই অঞ্চলের কৃষক আন্দোলনে আত্মনিয়োগ করেন । 
ক্রীবলাই সরকার-_কান্দুলী, সেরপুর পরগণার ভাওয়ালী 
আন্দোলনের বিশিষ্ট রাজবংশী নেতা | 

স্রীসমন বর্মন নন্ী--রাজবংশী সম্প্রদায়ের একজন বিশিষ্ট 
কৃষক সংগ্নঠক | 

বিরাট সরকার-__কাংসা লাউচাপরা অঞ্চলের বিশিষ্ট হাজং 


সংগঠক । 


